
Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. In naj tako ostane, mamu jim! 

Ne vem točno, kod, ampak zadnjič sem za- 
sledil lucidno oceno stanja v današnji glasbe- 
ni industriji iz ust nekega mladeniča. Glasila 
se je nekako takole: "Vi ste imeli Springstee- 
na, Dylana in Stonese. Mi imamo Beyonce, 
Coldplay in Bieberja." Hvali torej velike zvez- 
de starih dni, ki so znale dejansko gosti, ne 
da so predvsem izgledale lepo, njihova bese- 
dila pa so bila na ravni poezije, namesto da bi 
izpadla kot floskule za pospeševanje prodaje. 
Dočim je mladi mož upravičeno fovš, je me- 
ne domislica pripravila do razmišljanja, kako 
je s tem v gejmerski industriji. Kolenski ref- 
leks je seveda, da enako. Igre za spectrum in 
C64 so po tej analogiji segale od eksperi- 
mentalnega šundra do elegantnih melodij ter 
so imele kaj izpovedati, medtem ko so da- 
našnji Call of Dutyji profesionalno spolirani 
do visokega lošča, a hkrati nenevarni, neam- 
biciozni koščki sladkorne pene, ki se takoj 
raztopijo pod prsti. 

No, pri najboljši volji do žlehtnobe, ki bi si jo 
nekateri izdajatelji s svojim hroščavim, buta- 
stim ščišem zaslužili, ne morem izjaviti tako 
ne-umnega posploševanja. Predvsem bi bila 
primerjava neustrezna zato, ker je bilo e-igra- 
nje pred dvajsetimi leti nemalo v povojih, 
medtem ko je bil rock koncem šestdesetih 
uigrana mašinerija. Namesto da bi avtorji iger 

—- v prenesenem pomenu - godli na običajne 
kitare, so sestavljali lastne inštrumente, tolkli 
po njih in zavzeto poslušali, kakšno cviljenje 
bo prišlo na dan. To niso bili Led Zeppelini, 
marveč ansambli Blagor gluhim! 

Ustreznejša primera se mi zdi, da dobi Dyla- 
na in Stonesov ustreza čas DANAŠNJIH iger. 
O šur, saj imamo svoj zaslužkarski griš. Am- 
pak imela ga je tudi tedanja muzika. In o šur, 
levji delež izdelkov sledi par vodjem. Ampak 
tako je od vekomaj. Bolj gre za raznolikost, ki 
jo v igrah definitivno imamo, od simfonične 
klasike (Mario) prek cukrastega popa (Need 
for Speed) do pankovskega trušča (indie za- 
deve, mobilije). In za to, da tudi velikašem, 
ne le zakajencem iz bližine Metelkove, uspeva 
izdelovati umetniške presežke. Če mi kdo v 
debati reče nekaj o igricah in je po čudežu za- 
dosti podkovan, da ga ne spravim v nepopi- 
sno zadrego z najbolj površno opazko o pa- 
ralaksnem skrolingu, lahko po mizi glasno 
udarim z dragimi projekti, ki imajo svoj arti- 
stični glas — Mass Effectom, Spec Ops: The 
Line, Portalom, Dark Souls, Heavy Rainom ... 
In še jih bo, od The Last of Us in Dishonored 
do Beyond: Two Souls ter Bioshocka: Infini- 
te. Bojim se le, da ziher prihaja čas igroBie- 
berja in igroBeyonce. Vam bom povedal, ko 
bo tu. Sneti 

davnih časih, ko še ni bilo borelioznih 
klopov in te ni nihče gledal postrani, če 
si se med pohodom drl Bilečanko, sem 
bil ponosen tabornik. Zagnanosti pri- 
merno sem bil izurjen v preživetvenih 
veščinah. Znal sem se usrati v praprot in poiskati zel 
zoper lijavico, z rambo nožem sem prežal na divjo 
svinjo, uspelo mi je zanetiti ogenj iz mokrega dračja 
in si na njem ocvreti sveže ravnokrilce, v miže sem 
napletel gordijski vozel ter Morsejeva abeceda mi je 
bila domača, kot da bi bil od tam doma. A najpo- 
membnejše taborniško znanje, ki me je ločilo od te- 
ga, ali bom še kdaj videl domačo vas ali pa bom ob- 
tičal v gozdu, kjer me bodo pojedli ali posvojili volko- 
vi, je bila orientacija. Ta izraz je njega dni pomenil 
ugotavljanje svojega položaja z busolo in specialko v 
merilu 1 proti 25.000 ter občasno celo s pogledom 
na mah in sonce. 
Orientacijske prvine smo uporabljali tudi, ko smo se 
prebijali skozi blodnjake Dungeon Masterja in drugih 
očakov temničarske zvrsti. Karo zvezek, kamor smo 
na roke risali načrte hodnikov, je bil namreč obvezna 
oprema tistikratnega igralca. A področje je odtlej na- 
predovalo. Sodobne igre nas vodijo z jasnimi kartami 
in nazaslonskimi označbami smeri, na resničnem te- 
renu pa smo dobili trorazsežne zemljevide in GPS. Ot- 
roški izraz 's prstom po zemljevidu' dobi ob gledanju 
mest v najnaprednejših Nokijinih in Applovih 'mapsih' 
popolnoma nov pomen. Na tak način se dejansko lah- 
ko odpraviš na virtualno potovanje po neznanih krajih 
ali po tistih, ki si jih že obiskal. In tehnologija ter z njo 
izkušnja bosta le še napredovali. 
Marsikateri stari gozdovnik ob modernih pridobitvah 
zaviha nos, češ, da smo odvisni le še od elektronike. 
Sicer je to pogosto zelo res, vendar takisto drži, da se 
človeštvo razvija. Odklanjanje novotarij je nesmisel- 
no; navsezadnje nihče ne bo zaradi načelnosti in zo- 
perstavljanja žveplenkam netil ognja s kresilno gobo. 
Poleg tega sta orientacija in domačnost z geografsko 
karto še vedno čislani lastnosti, saj zemljevid ne more 
izumreti. Le seli se na digitalno raven, kjer postaja pri- 
jaznejši, bogatejši in interaktiven. 
Pravzaprav pri geografskem razgledovanju celo pre- 
malo uporabljamo tehnološke zmožnosti. Presenečen 
sem, kako malo ljudi pred izletom ali potovanjem po- 
žene spletne karte in se izobrazi o dolžini poti, alterna- 
tivnih smereh in cilju. Še manj popotnikov izkoristi 
potencial mobilnika. Garmini in tomtomi so pogosti in 
koristni spremljevalci, a praviloma le v avtomobilu. 
Delujejo resda peš in imajo temu prilagojene progra- 
me, vendar jih s seboj zaradi nerodnosti nosijo redki. 
Večina turistov si pomaga s starošolskimi zemljevidi, 
bodisi s kupljenimi, ki lahko rabijo kot manjše jadro, 
bodisi z zastonjskimi, kakršne običajno delijo v hote- 
lih. Oboje nerodnosti navzlic seveda deluje in v vsa- 
kem primeru je taka, otipljiva varianta obvezna. Toda 
marsikdo se ne zaveda, kako zmogljivega pomočnika 
ima vselej pri roki. 
Ko so se začeli pred petimi leti kapljati prvi telefoni z 
vdelanim GPS-sprejemnikom, je bil ta element zaradi 
počasnosti, okornosti in softverske podhranjenosti 
prejkone kilav. Tehnika je napredovala in sedanji mo- 
deli se hitro povežejo, imajo privzeto naložen pro- 
gramček za zemljevide, veliki šlatalni zaslon pa je naj- 
boljši vmesnik za orientacijo. Bistroumnež bo sedaj 
protestiral, da nalaganje kart vendarle terja podat- 
kovno povezavo, česar se v inozemstvu ne gre nihče. 
To je res, vendar obstajajo ljudske rešitve. Androidi od 
letošnjega poletja dalje omogočajo dolsnem stotin 
kvadratnih kilometrov terena v lokalno shrambo za 
rabo tedaj, ko pevezava ni na voljo. To ni navigacija, 


da imaš v žepu ves zemljevid mesta ali manjše države, 

Otroški izraz 's prstom po zemljevidu' dobi ob 

gledanju mest v najnaprednejših Nokijinih in 
Applovih 'mapsih' popolnoma nov pomen. Na 
tak način se dejansko lahko odpraviš na virtu- 
alno potovanje, zlasti po krajih, koder si že bil. 
In izkušnja bo s tehnologijo le še napredovala. 


hudo priročno. Vrednost dodatno nadgradi tvoj ozna- 
čeni položaj. Tudi nokie imajo visokokakovostne 
brezplačne karte že v paketu, edinole Apple tega sis- 
temsko ne nudi in za zemljevidenje zahteva 3G. To se 
ni spremenilo niti z zadnjo revizijo, zato morajo appo- 
stoli karte dokupiti. A par evrov za plan kraja je baga- 
telni znesek. 

Mobilniško orientacijo sem prvikrat preizkusil v Izrae- 
lu, ki glede GPSa ni najbolj odprt. Državna varnost in 
to. Imajo tam seveda neke svoje rešitve, ampak ti na- 
jem naprave židovsko zaračunajo deset dolarjev dnev- 
no. Še Google Maps sporočajo, da 'offline maps niso 
available in selected area', vendar se potem, ko kva- 
drat premakneš malo čez jordansko mejo, ipak pos- 
namejo. Vseeno sem za vsak slučaj namestil tapravi 
Syigicov navigator, ki je prvi teden zastonj. Dotični 
program je v nekaterih ozirih dober in bi ga priporočil 
za kamorkoli drugam, le v Izraelu se ni najbolje odre- 
zal. Pomanjkljivemu iskalniku so zavdala hebrejska 
krajevna imena, ki imajo često več latiničnih različic. 
Jaffa je lahko Jafo in Yafo, v bazi pa je imel le eno va- 
rianto. Kmalu se nisem več ubadal z njim, marveč 
sem vso državo prevozil praktično le z rabo Guglovih 
dolpotegnjenih kart. Enako uspešno sem prekolesaril 
Berlin in sledil kozjim stezam na grških otokih, saj se 
je mobilnik izkazal precej bolje od cenenih helenskih 
zemljevidov. 

Tako navigatorstvo je seveda v primerjavi z namen- 
skim, ki v besedi in sliki opozarja na pasove, izvoze in 
enosmerne ulice ter išče optimalne poti, v prometno 
zahtevnih metropolah dosti slabše. A če tega ni, vse- 
eno deluje čisto v redu, le predhodno je dobro na zem- 
ljevid zacahnati hotel in znamenitosti. Iskanje v offline 


načinu namreč ni možno. Predvsem pa se telefon nad- 
močno izkaže, ko si ulični turist in te izkušnje kar ne 
morem prehvaliti. Google Maps te povsem razbreme- 
nijo ubadanja s papirnato plahto, iskanja imen ulic in 
baranja mimoidočih. Prikaz deluje instantno in ni več 
zadrege, ko si sredi labirintastega bazarja ali ko prideš 
na plano pri enem od mnogih izhodov londonske pod- 
zemne. S takim pomočnikom se lahko po mili volji iz- 
gubljaš po uličicah starih mestnih jeder in se brez- 
skrbneje podaš v puščavo ali druga brezpotja. 
Dodatno se da telefon s GPSom izkoristiti za beleženje 
poti, kar omogočajo mnoge, tudi zastonjske aplikaci- 
je, za dodajanje lokacijskih podatkov fotografijam in 
za mestne ali deželne vodiče z marketa. Tudi ti vklju- 
čujejo aktivne zemljevide z atrakcijami, oddaljenostjo 
od tvoje lokacije, prometnimi povezavami in drugimi 
informacijami. Žepni onegaj je res široko uporaben in 
omejuje ga zgolj nevednost oziroma neiznajdljivost 
lastnika. 

Kajpakda se na digitalije ne gre stoodstotno zanašati, 
zato je starošolska rezerva priporočljiva. Se mi je že 
večkrat primerilo, da tako garmin kot tomtom celo 
uro nista našla satelitov. Prav tako velja preveriti na- 
stavitve navigacijskih naprav. Obkljukana postavka 
'najkrajša možna pot' bo traso marsikdaj speljala sko- 
zi center, namesto naokoli po daljši, a bistveno hitrejši 
obvoznici. Še posebej koristno pa je, da imaš pri za- 
našanju na mobilnik vedno s seboj polnilnik. GPS, go- 
stovanje, wi-fi in fotografiranje spraznijo baterije zelo 
hitro in ko si brez škratov elektronov, papir in magnet- 
na igla ponovno pridobita na vrednosti. 


David Tomšič 


iki ae tablic, vendar je ob- 


rejšnji meec bicikliral po Berlinu. 

Nad oblaki z iztegnjenimi nogami 


Kakor šofer sanja o luksuznem štirikolesniku, 
otrok o gigantskem robotu na daljinsko in vam- 
past dec o sodčku piva brez dna, tako sleherni 
letalski potnik med vkrcavanjem v živinski, 
oprostite, ekonomski oddelek cedi sline po pro- 
stornem poslovnem razredu. Po tistih udobnih 
sedalih, na katerih ne grizeš kolen in ne dobiš 
ploske riti. Kjer se ti ni treba s sopotnikom bo- 
jevati za naslon in jesti bogomolkasto skrčenih 
udov. Kamor načeloma zaide manj prašičjega 
švica in deroče se dece. In koder so lasten zas- 
lon, kulinaričen obrok ter obrita stevka privzeti 
elementi. 

Toda poslovni sedež, ki košta trikratno ceno 
onega za navadno ruljo, ni popolnoma nedo- 
segljiva hotnica. Marsikateri rednejši popotnik 
ga je že izkusil, bodisi kot zastonjsko nadgrad- 
njo, bodisi kot umevnost na poslovnem potova- 
nju v času debelih krav. Obstaja pa še en nivo 
letalskega potniškega prometa, ki je praviloma 
skrit očem navadnežev, saj je često v drugem 
nadstropju ali dostopen po lastnem mostu. To 
je tako imenovani prvi razred, v katerem potu- 
jejo tisti bogataški poslovneži, zvezde in šejki, 
ki nimajo lastnega frčoplana. 

Kronike navajajo, da so se prvi komercialni 
potniški aeroplani pojavili leta 1919, ljudje pa 
so sedeli na sedežih iz ratana. Robna zanimi- 
vost: nizozemski KLM in avstralski Gantas, naj- 
starejši letalski družbi, sta vzleteli prav v tistem 
času. Propelerska letala so sicer hitro napredo- 
vala, a še vedno so imela nizke hitrosti in krat- 
ke dosege, zato so iz New Yorka do Los Ange- 
lesa potrebovala skoraj ves dan in tri polnilne 
postanke. Še dlje in več vmesnih postaj so tra- 
jali poleti prevoznika Imperial Airways, pred- 
hodnika British Airways, do kolonialnih dežel, 
kot sta Južna Afrika in Indija. Šele Boeingov 
hidroplan B-314 je omogočil prelet severnega 
Atlantika in dužba Pan Am je z njim leta 1939 
vzpostavila prvi redni letalski most med ZDA 
in Evropo. Ker so bili tistikratni potniki bogati 
industrialci, je bil luksuz privzet. Separeje so 
opremili po vzoru železniških, obroki so imeli 
sedem hodov in za preganjanje dolgčasa je bil 
na voljo družabni bar. Udobje nad oblaki zatorej 
ni novodobna ponudba. 

Temelje sodobnega potniškega aviona z 'na- 
vadnimi' vrstami sedežev je že pred vojno za- 
črtal zelo uspešni Douglasov model DC-3. Re- 
volucija pa je sledila koncem štiridesetih, ko so 
vzleteli prvi potniški reaktivci. Hitrost se je s 
propelerskih 300 na uro zvišala na več kot 700 
in svet se je znova zmanjšal. Poleg tega so bila 
ta letala tišja in mirnejša, medtem ko so potniki 
dobili prilagodljive sedeže, podobne zdajšnjim. 
Začela se je nova doba prometa, doba, v kateri 
so bili poštirkani piloti največji carji in stevarde- 
se vsakogaršnje mokre sanje. 

A osebni prostor potnika se je z razmahom pa- 
noge skrčil. Cena je postala pomemben faktor, 
prav tako so se časi potovanja skrajšali, zaradi 


česar se dalo potrpeti tudi na bolj trdih sediščih. 


Zato so prevozniki letala karseda naphali s se- 
deži. Nekateri so bili sicer boljši, a posebnih 
ločnic oziroma pravil ni bilo. Šele širokotrupi 

aeroplani v sedemdesetih, med katerimi je naj- 
bolj izstopal dvonadstropni jumbo jet, so spet 
uvedli vrhunsko storitev za petične potnike. Na- 
to je nekaj časa prevladovalo mnenje, da bodo 
prvi razred odtihmal predstavljali nadzvočni po- 
leti. Toda edini supersonik concorde se je izka- 
zal za neekonomično in butično prevozno sred- 
stvo, ki je zaradi hrupa lahko letelo le nad mor- 
jem. Poleg tega so potniki na triurnem letu med 
Parizom in New Yorkom imeli komaj kaj več 
komoditete od ekonomskega razreda navadnih 
avionov. 

Čeprav je v zadnjem času večina ameriških in 
evropskih družb na rovaš večjega poslovnega 
oddelka prvi razred zmanjšala ali ukinila, je nov 
mejnik potniškega preseratorstva postavil air- 
bus A380. Ker sta število sedežev in notranji 
inventar kupčeva odločitev, so ta letala pri raz- 
ličnih družbah različno opremljena. Najbolj pol- 
ne prestiža imata Singapore Airlines in dubaj- 
ska družba Emirates, ki jih ima tudi največ v 
floti. A letošnja nagrada za najboljši prvi razred, 
ki jo podeljuje organizacija Sky Trax, gre boein- 
gu 777 abudabijskega prevoznika Etihad. Na- 
sploh je naftni konec, kamor sodijo še najmanj 
Saudia, Gatar Airways in Oman Air, zmeraj na 
vrhu lestvic visokorazredne ponudbe. 

Za okoli osem tisoč evrov, kolikor je redna ce- 
na čezoceanskega povratnega poleta, mogotci 
po novem ne dobijo le udobnega ležalnika, 
marveč kar lastno ograjeno kabinico, kjer je 
dvometrska postelja v najboljšem primeru celo 
ločena od sedala. Nekatera letala imajo mož- 
nost združiti sosednja prostora oziroma postelji, 
s čimer se za vstop v mile-high klub ni več tre- 
ba onegaviti na sekretu. In četudi bi se, so toa- 
letni prostori prvega razreda druga zgodba od 
plebejskih vakuumskih šitoarjev. Tu imajo ko- 
palnice v pravem pomenu besede, vključno s 
prho in vso potrebno visokokakovostno kozme- 
tiko. Nadalje ima vsak potnik lasten brezdanji 
minibar, velik zaslon in dostop do satelitskega 
interneta. 

Posebno poglavje prvega razreda je hrana, ki jo 
pripravljajo najbolj mišelinasti šefi, kakršen je 
Gordon Ramsay. Obroki so z najžlahtnejšimi 
restavracijami primerljivi tako po okusu kot po 
videzu. Vključena je ponudba vrhunskih vin, 
vseskozi pa so na voljo sendviči s kaviarjem in 
zlate penine. Da bogatunom ni dolgčas, imajo 
največji aeroplani družabni klub in sestankoval- 
nico, v mohamedanskih krajih pa zagotovo še 
molilnico. 

Dasi je deseturni polet v takem okolju, kot ga 
kažejo pričujoče fotografije, ultimativna hotnica 
vsakega turista in kljub temu, da govorice v all- 
inclusive ponudbi omenjajo diskretno diamant- 
no oziroma biserno felacijo (odvisno od letalske 
družbe), lahko plebejci o tem le sanjamo. 
Avionska karta je že tako ali tako najdražja po- 
stavka vsakega izleta in v teh časih bi se v za- 
meno za stotaka marsikdo zadovoljil s stojiš- 
čem ter suhim kruhom. Glede na to, kaj vse si 
lahko privoščiš s prihrankom na destinaciji, je 
to konec koncev smiselno. Le Ryanairu tega ne 
povedat! (l£) 

tudi ne. Pri naslednici Bungieja na Halu 4 dela 
kar dvesto programerjev, risarjev, muzikantov, 
oblikovalcev nivojev in scenaristov. Pisec ni le en, 
marveč je za nadaljevanje sage o futurističnem super- 
vojaku Master Chiefu združilo moči več izkušencev, ki 
so prej švicali okrog Mass Effecta 2 in pri slavnem Ja- 
poncu Hideu Kojimi. Ustvariti nameravajo močno fa- 
bulo, ki naj bi presegla tisto v preteklih Halih. Ker bo 
šlo zopet za trilogijo ('Reclaimer Trilogy'), bo morda 
široka do te mere, da bo v njej veliko podatkov in do- 
godkov, ki so bili doslej rezervirani za romane. Šele 
skoznje je zaživel Halov prvotni univerzum in čeprav 
ne dvomimo, da bo nastalo kar nekaj novih romanov, 
bi znala štirica vsebovati marsikaj, kar bi po stari na- 
vadi izvedeli šele v bukvah. 

Snovi bo več kot zadosti, saj se bo očeladani soldat 
'John-117' tri mesece po dokaj omlednem zaključku 
tretjega dela znašel na planetu skrivnostne civilizacije 
Forerunnerjev. Dosti pozornosti bo posvečene Corta- 
ni, modri umetni pameti, ki se ji zna sfrtajčkati, ker je 
presegla življenjsko omejitev. Toda v ospredju ne bo- 
do ne ona, ne alienski sovražniki Covenanti in ne po- 
plava gmizavcev The Flood, marveč ustvarjalci viso- 
ke tehnologije, ki so izginili iz galaksije. Med drugim 
prstanov, 'halov', ki z uničenjem življenja daleč na- 
okoli skrbijo, da se Floodi ne bi razširili. 

Vodja razvoja Frank O'Connor pri 343 Industries, ki 
jih je Microsoft nalašč določil za Halove varuhe, je ja- 
sen: "Ustvarjati želimo nove svetove in ponoviti doži- 
vetje, ko je Chief leta 2001 prvič stopil iz rešilne kap- 
sule." Skalno-kovinska okolica, katere videz je imel 

dosti opraviti s strojnimi omejitvami prvega xboxa, se 
bo v Halu 4 umaknila razkošni džungli, polni čudaške- 
ga rastlinja, edinstvene arhitekture in bitij. Nekaterih 
prijateljskih, drugih vse prej kot. Med sovražno nastro- 
jene kreature bodo sodili tako Covenanti, brez katerih 
očitno ne sme miniti niti en sam Halo, kot Forerunner- 
ji, ki po vsem sodeč ne bodo veseli tujca v svojem do- 
mu. Izmed njih so videti najbolj impresivni vitezi, 
Knighti, nekakšne ohlapne ustreznice covenantskim 
elitnikom, ki se bodo hitro premikali, vodili v boj druge 
enote in se znali energijsko zaščititi. Pasjeliki štirinožni 
Crawlerji bodo napadali masovno, dočim bodo Watc- 
herji iz zraka bdeli nad bojiščem. Tudi zato bo imel 
Master Chief dodatke k oklepu, na primer nove če- 
ladne funkcije po okvirnem zgledu Hala ODST. Kaj- 
pak se bo fural z vozili, med njimi s klasičnim džipom 
warthogom, in vihtel sveža orožja, kot je huda energij- 
ska šibrenica, imenovana scattershot. Se pa bo lahko 
mirno zanesel na stare favorite, kot je dobro znana 
strojnica z digitalnim zaslončkom. 

Kako izviren bo svet in kako drugačno bojevanje, bo- 
mo videli začetkom novembra, toda skupnost se je že 
razdelila na glavna pola. Eden 343 Industries kritizira, 
ker sploh kaj spreminjajo, drugi se pridušajo, da je 


novega premalo. Glasnih kritik bodo deležni v vsa- 
kem primeru, saj je Halo kljub drobnosti v Sloveniji 
eno največjih imen med igrami. Ker so fani tako krvo- 
ločni, gre 343 nemara čestitati že za gola jajca, da ka- 
nijo serijo ponesti v novo okolico. Prav tako se niso 
zadovoljili s presaditvijo starega večigralstva, marveč 
so sistem zatresli v temeljih. Sedaj bo moč na lastno 
pest izbirati med orožji in uporabljati podporne nad- 
gradnje ter oklepne sposobnosti v slogu Reacha, na 
primer gledanje skozi zidove ali hiter pospešek. Zlasti 
pa bomo v multiju nabirali izkušnje in se nadgrajeva- 
li, kar se lahko izkaže za odlično idejo ali za lastnost, 
ki bo odvrnila stare ljubitelje, a ne bo privlekla zadosti 
novih, ker bo akcija preveč podobna konkurentom. 
Še ena zanimiva inovacija je namen internetne dosta- 
ve rednih epizodnih misij, kot bi gledali TV-nanizan- 
ko. Z nakupom igre boš dobil pravico do prve 'sezo- 
ne', sestavljene iz petih delov, po enega vsak teden. 
Vsak naj bi nudil kakih dvajset minut obstanskega 
dogajanja v vlogi drugih likov, soldatov na krovu veli- 
kanske križarke Infinity, ki bo rabila kot sučišče za 
vse načine. Naslednje sezone planirajo, če bo prva 
naletela na ugoden odziv. (sn) 

Microsoft za xbox 360, 6. novembra 

SKULLS OF THE SHOGUN Mlierosofi za PC, xbox 360 in windows phone, 26. oktobra Kaj dobiš, ko združiš Advance Wars, samuraje in žvečenje lobanj? Simpatično po- 
tezno strategijo Skulls of the Shogun! Šklepetavih kosti se bomo znašli v oklepu samurajskega generala Akamota - pardon, nekdanjega generala, saj je že krepnil. Na poti do la- 
godnega posmrtnega obstoja pa mu stoji dolga vrsta preminulih soldatov, čakajočih pred vrati onostranstva. To mu ni pogodu, zato okrog sebe zbere okostnjaške somišljenike 
in se nameni priboriti si dušni mir. Poleg generala bomo vodili mečevalce, lokostrelce, konjenico in več vrst menihov, ki bodo poznali celo nekaj magij. Borce bomo nadgrajeva- 
li s požiranjem lobanj premaganih nasprotnikov. V enem koraku bomo lahko premaknili le pet enot, s čimer želijo avtorji napraviti hitrejšo igro od sorodnih konzolnih poteznic. 
Za žmoht naj bi namesto pedantnejšega boja prispevala šaljiva pripoved, ki se bo vpletala v ples sabelj. Povedati pa je treba, da bo inačica za PC omejena na Windows 8. (ag) 


8 HOTLINE MIAMI Devolver Digital za PC, letos Saj 
ne veš, kaj je bolj ostudno - mlake in potoki krvi, ki 
spremljajo to od zgoraj gledano streljanko, ali vizuelni 
stil, ki je sceloma požrl najslabše dele estetike osemde- 
setih. Žarke neonske barve se mešajo s plastičnimi 
oblekami salonskih levov, iz nafrfuljenih tepihov pa ma- 
dežev ne bo spravil niti najhujši persil. A oboje je na- 
gravžno na dober način, česar se dvočlanski švedski tim 
Dennation Games zaveda. Bližata se koncu sestavljanja 
poklona akcijskemu filmu osemdesetih, ki je narejen v 
pikslastem retro slogu zato, ker nimata kron za kaj več. 

| Z maskiranim ubijalcem bomo morali prečkati kup krat- 
kih stopenj in v slogu Švarcija in Smash TV obračunati z 

MU vsemi. Za to bomo potrebovali ostre reflekse, pa tudi 

% pomnjenje razporeda soban in sovražnikov, ker mora 
imeti joystiški Michael Mann ostro oko. Pogled se bo 
vseeno rahlo nagibal sem in tja, saj bo rekreativna koka 
na dosegu roke. Miami Vice, bejbi. Miami Vice. (sn) 


KNOCK-KNOCK lIce-Pick Lodge za 
PC, december Knock-Knock je še en pro- 
jekt, ki ga je v življenje brcnil Kickstarter. 
Moskovski avtorji niso novinci, saj so se 
podpisali pod odmevni Pathologic. Tok tok 
bo raziskoval podobne paranormalnosti in 
te bo zaprl v gozdno kočuro godrnjavega 
samotarja. Ob mraku bodo v bajto pričele 
lesti prikazni, naš Lojze pa se jim bo moral 
izogibati in s popravljanjem hiše mašiti lu- 


knje. Vsaka stopnja bo dolga okrog deset 
minut, ko bodo nepridipravi brez usmilje- 
nja načenjali možicljevo duševnost. Špil je 
vreden pozornosti tudi zaradi dovršene ri- 
sankaste podobe in obkrožajoče glasbe, 
obljubljajo pa takisto veliko možnosti pri 
labirintni razporeditvi kamric. (nv) 


NATURAL SELECTION 2 Unknown Worlds za 
PG, konec oktobra Ena najbolj proslavljenih modifika- 
cij za Half-Life se vrača v samostojni obliki, tokrat s še 
več paničnega streljanja in renčanja niz temnih kori- 
dorjev. V Natural Selection 2 se bodo na odmaknjenih 
vesoljskih postajah udarili človeški vesoljski marinci 
(Frontiermen) ter nakaze alienske rase Kharaa. Po- 
sebnost franšize je spoj prvoosebnega streljanja in 
strateškega poveljevanja iz ptičje perspektive. V izvir- 
niku je bilo slednje omejeno na ljudi, v dvojki pa bo 
imela svojega poveljnika vsaka od strani. Njegova na- 
loga bo usmerjati vojaštvo, postavljati obrambne stol- 
piče in v raziskovalnih postajah razvijati orožja oziro- 
ma mutacije na nezemeljski strani. Kot marinec bomo 
pričeli z avtomatsko puško, nakar bomo sčasoma po- 
prijeli za plamenometalce in bombomete ter sedli v ro- 
bota. Vmes nas bodo teple krvoločne, kislino pljuva- 
joče, po stropih brzeče pošasti. Ravno različen pristop 
ljudi in nezemljanov bo najmočnejša plat igre. (ag) 


Fi RACE STARS Codemasters za PC, PS3 in xbox 360, novembra Formula ena, kot je še nismo videli, pravijo. In prav imajo, ( 
kajti karikiranega, nintendovskega odvrtka kraljice motošporta doslej res še ni bilo. Dirkalnica bo sicer vsebovala licenčne prvine, 


torej barve dirkalnikov in imena šoferjev z velikimi glavami, a podobnost z F1 se bo končala takoj po štartni ravnini. Piste se bodo 
cepile, lupingirale in poskakovale, zato bo vožnja podobna lunaparkovskim vlakcem. Tudi okoliš bo primerno fantastičen, dasi se 
bo ohlapno navezoval na resnične scenarije. Slikoviti videz spomni na Mario Kart, po njem in ostalih podobnicah pa se bodo Zvez- 
de F1 zgledovale tudi glede množice bonusov, od izstrelkov in min do bolj formulastičnih v slogu gum za dež in varnostnega avta. 
Špil bo gradil na družabnosti, tudi za enim zaslonom, saj si bodo lahko na dovolj velikem televizorju nagajali štirje tiščači! (1) 

PLAYSTATION ALL-STARS BATTLE ROYALE Sony za PS3 in vito, 21. novembra Po Super Smash Bros - in starodavnem Po- 
werstonu, če se ga kdo spomni - se zgleduje PS All-Stars Battle Royale, ki bo v od strani gledane arene hkrati zabrisal do štiri znane like iz 
Mi playstationovega univerzuma. Ti bodo segali od Kratosa, Slya, žakljevca iz LittleBigPlaneta in Cola McGratha iz Infamousa do prišlekov iz 

neekskluzivnih iger, kot je Raiden iz Metal Gear Solida. Prav tako bodo tematsko usmerjena interaktivna prizorišča z mnogimi pastmi in 

— prehodi, kot sta oder iz Buzza in Had iz God of War, ter predmeti, denimo granate iz Ratcheta 6 Clanka in protigravitacijski ščit iz Wipeou- 
ta. Prefuk in razfuk bosta obilna, videli pa bomo, kako bo s (turnirsko?) globino, saj o neposredni zabavnosti verjetno ne gre dvomiti. (sn) 

PRISON ARCHITECT Intorversion za PC, 2013 Financiranje 
špila s strani bodočih kupcev pri neodvisnikih postaja nekaj 

običajnega in pred dnevi sta isto pot ubrala Mark Morris ter Chris (ge 

Delay. Slišita na ime Introversion in sta nam doslej dala Uplink, [ 
Darwinio ter Defcon. Prison Architect te bo postavil za upravitelja 
zapora, ki bo moral skrbeti, da jetniški tiči ostanejo za zapahi. Še 
bolj pa, da se ne pokoljejo med sabo. Zapor bo treba zgraditi, zapo- 

sliti paznike in skrbeti za biološke potrebe zlikovcev, zaradi česar k 4 o ae TE 

bo naslov do neke mere spomnil na Dungeon Keeperja. Tako varu- (Mi 
he zakona kot jetnike bo vodila bojda napredna umetna pamet, ki 
pa po besedah avtorjev potrebuje še dosti dela. Kljub temu jima ni 
bilo problem v borih treh dneh po objavi plačljive alfa različice po- 
kasirati sto tisočakov, ki jih je prispevalo skoraj tri tisoč navdu- 
šencev. Očitno jih preprosta grafična podoba ne moti. Bosta Mark in 
Chris premamila tudi vas, da jima izročite dobrih dvajset evrov? (gt) 

DMC: DEVIL MAY CRY Capcom za PC, PS3 in 
xbox 360, januarja V zadnjem letu je Capcom na plano 
dal mnogo posnetkov igranja novega Devil May Cryja. 
Zakaj? Zato, da bi fane prepričal, da ne gre za tak gnoj, 
kakršnega so se ustrašili ob napovedi. Dantejeve ljubi- 
telje je razkurila že menjava razvijalca za britanske Ni- %% 
nja Theory, nakar so ugotovili še, da ima mladi Dante 
(igra se bo dogajala pred ostalimi v seriji) ČRNE lase | 
namesto belih. Kaj hujšega! Kakorkoli, zgodba naj bi 
bila sedaj bolj 'normalna', brez animejskega čudaštva, 
okolica pa bolj interaktivna, kar gre tudi na rovaš tega, 
da bo špil tekel s 30 sličicami na sekundo namesto s ši 
60. Bojda prepolovitve ni čutiti, zlasti ne zaradi gladke- 
ga menjavanja med orožji, med katerimi bosta slavni 
pištoli, kar bo omogočalo besna žongliranja. Takisto 
bomo imeli dostop do angelske in hudičevske oblike. V 
raztur ne dvomimo, a bojimo se, da Angleži nimajo za- % 

NBA Live 13 ukinjen 

Četudi je Electronic Arts sopomenka za letno štanca- 
nje športnih naslovov, ima z NBAjevo serijo hude pro- 
bleme. Že predlani so morali malo pred izidom zaradi 
porazne kvalitete odpisati NBA Elite 11. Kodo so pre- 
nesli iz studia EA Canada v EA Tiburon, kjer so začeli 
delati NBA Live 13. A sedaj so morali isto storiti še z 
njim. Razlogi naj bi bili podobni, saj so notranji preiz- 
kuševalci EAju svetovali, naj igre ne izda, ker enostav- 
no ni fertik. Ker so izidi franšiz s tovrstnimi licencami 
vezani na prave lige, to pomeni, da bo naslednja pri- 
ložnost šele prihodnje leto, ko nemara dobimo NBA 
Live 14. Za EA je to precejšnja sramota in pojavljajo 
se vzkliki, naj založnik licenco opusti, ker je začel Ta- 
ke-Two itak dominirati s serijo NBA 2K. 


Pokemon navdihnil ameriško vojsko za noro orožje 
Po tistem, ko je ena od epizod risane serije Pokemon 
leta 1997 na oni strani velike luže, kjer so rahlo čudni, 
z blaznim bliskanjem povzročila nemalo epileptičnih 
napadov, se je ameriška vojsko odločila, da bo razvila 
tovrstno puško. Le da bi ta sprožila napad božjasti tu- 
di pri ljudeh, ki nimajo te bolezni. Delovala bi na pod- 
lagi elektromagnetnih pulzov, ki bi na razdalji več sto 
metrov povzročili, da bi sleherni nevron v možganih 
istočasno oddal signal, kar bi botrovalo odpovedi nad- 
zora nad mišicami. Toda izkazalo se je, da je projekt 
slepa ulica, dokler ga niso pred kratkim odkrili novi- 
narji revije Wired. Upamo, da generali tam onkraj ne 
igrajo Team Fotress 2, drugače smo ga nasrkali ... 


Beneath the Steel Sky 2 bo 

Slavni prvi del iz leta 1994, ki je na voljo za ploščice in 
tablice, smo igrali pred kratkim in bolj sneti del ured- 
ništva ni bil navdušen nad pocastimi puzlami, je pa 
cenil zelo dobro vzdušje izgubljenosti v kiberpankov- 
ski prihodnosti. Zato je sedaj kar vesel, ko je slišal, da 
so izvirni razvijalci Revolution na Kickstarterju napa- 
berkovali dovolj soldov za razvoj nadaljevanja. Res je 
sicer, da naj bi BtSS2 začeli delati le, če bi za Broken 
Sword: The Serpent's Curse od ljudi dobili milijon do- 
larjev, ki ga niso — do tega cilja jim je zmanjkalo 
180.000 $. A zgodilo se bo vseeno, takoj po koncu 
rezbarjenja Kačjega prekletstva, za PC, Linux, OS X, 
iOS in Android. 


Gran Turismova akademija 


Za vse, ki dvomijo, da so lahko računalniške simula- 
cije dirkanja, kakršen je Gran Turismo 5 za playsta- 
tion, dobri vodniki po osnovah dirkaškega znanja, 
Nissan in Sony že od leta 2008 organizirata 'GT Aca- 
demy'. Zadeva je letos potekala tako, da so zaintere- 
sirani lastniki GT5 v Evropi, Ameriki in na Japons- 
kem maja iz Playstation Stora potegnili brezplačni do- 
datek za igro, ki je beležil njihove rezultate na osmih 
vnaprej določenih dirkah. Šestnajst najboljših iz vsa- 
ke regije izmed več kot 830.000 sukačev volana se je 
nato pomerilo v finalu, ki je določil šest ultimativno 
spretnih virtualnih voznikov. Tu pa pride najjača finta: 
ta peščica izbrancev je avgusta odrajžala v čisto zare- 
sni pripravljalni tabor na čisto zaresnem britanskem 
dirkališču Silverstone, kjer jih je pričakal čisto zaresni 
zajebani trener (nekdanji voznik F1 Johnny Herbert). 


25-letni belgijski študent Wolfie, najboljši v Gran 
Turismu 5, bo kmalu šofiral nissana 370Z na vzdrž- 
ljivostni dirki Dubai 24 Hour. 


Predvsem pa čisto zaresni avtomobili. Ko je smetana 
opravila vse teste in prave dirke v enakih 320-konj- 
skih nissanih 370Z, je na vrh splaval prvak, Belgijec 
Wolfgang Reip. Vozil je dobro, brez večjih težav opra- 
vil z vsemi konkurenti in s solidnim časom navdušil 
sodnike. Na zmagovalnem podiju je jokal od čustev, 
toda za solze ni več dosti časa. 'Wolfieja' sedaj urijo 
za profesionalnega voznika in januarja ga že čaka šti- 
riindvajseturna dirka v Dubaju. 

Akademiji na čast je 26. septembra za priporočenih 
30 evrov izšel Gran Turismo 5: Academy Edition. Pa- 
ket vsebuje osnovno igro, številno dodatno vsebino, 

internetno kupljivo v PS Storu, in novi nissan GTR, ki 
ga je letos na Nurburgringu vozil oče serije Kazunori 
Yamauchi. Sonyjeva uvoznika Primaline in Big Bang 
pa sta se odločila, da igre v Slovenijo ne bosta pripe- 
ljala. Toliko vas cenita. 


Archos gamepad 


Francosko podjetje Archos deluje že od leta 1988, le- 
tošnji program raznih prenosnikov pa so dopolnili še z 
napravo, usmerjeno v igranje. Enostavno klicani ga- 
mepad je suhljata tablica s sedempalčnim zaslonom, 
ki jo poganja Android in je namenjena vsem običaj- 
nim stvarem, ki jih taka naprava omogoča, od neta 
do branja, gledanja in poslušanja. Toda kot vidiš na 
sliki, ozaljšana z gumbi in dvema analognima drsni- 
koma nalik PSPju. Načeloma bi moralo to olajšati 
nažiganje špilov bolj akcijske narave, kjer je dotikanje 
navideznih knofov in gobic na ekranu večni kamen 
spotike. Za preslikanje kontrol naj bi skrbel poseben 
program, ki bo katerikoli del zaslona po uporabniko- 
vih željah pripojil enemu od izrastkov. Skrbi vzbujata 
tako očitna kraja oblike Sonyjeve vite in Archosov 
sloves nezanesljive strojne opreme kot nekam pod- 
hranjen drob, ki sestoji iz dvojedrnega procesorja pri 
1,5 GHz in štirijedrnega grafičnega srčka. Po drugi 
strani pa naj bi cena naprave, ki kani uleteti konec te- 
ga meseca, znašala manj kot 150 evrov. Bi 

znalo biti okej za manj zahtevne 
nove igre ter emulatorje 
starejših siste- 


Promocijska slika-jesicer lepa, a dvomimo, da bo 
Arehosov gamepad sposoben zadosti hitro poga- 


njati Asphalt 7 in ostale grafično napredne igre. 

OZNANILA 


Facebook ne bo več 
prepoznaval Evropejcev 


V skladu s priporočilom irskega informacijskega po- 
oblaščenca Facebook ne bo več uporabljal samodej- 
nega prepoznavanja obrazov uporabnikov na nalože- 
nih fotografijah. Čeprav so se prvi protesti, da s tem 
početjem družabno omrežje krši uporabnikovo pravi- 
co do zasebnosti, zgodili v Avstriji, je pobudo nato 
prevzela Irska. Tam so namreč Facebookove evrop- 
ske pisarne. Sistem so ugasnili ravno na dan izida 
magazina, ki ga držite v rokah. 


Samodejno prepoznavanje ljudstva na fotkah je le 
ena od kršitev zasebnosti, ki jih Evropejci očitamo 
FBju. Vseeno tehnologija postaja del vsakdana. 


Skladno z izklopom so upravitelji Fejsiča vključili kup 
drugih sprememb, saj je priporočilo državnega biro- 
krata obsegalo kar 74 strani. Med drugim morajo iz- 
boljšati transparentnost do uporabnikov, s poudar- 
kom na tem, katere podatke omrežje zbira o njih, kdo 
lahko od njih dostopa in koliko časa jih hranijo. Še 
vedno pa je irski ustreznik Nataše Pirc Musar nezado- 
voljen s tem, kako se glede dostopanja do uporab- 
niških podatkov obnašajo aplikacije. Pa tudi z usmer- 
jenim oglaševanjem, za katerega ni čisto jasno, iz ka- 
terih podatkov se napaja. Vprašanje je, ali se bodo 
spravili popravljat tudi to. 


Stran, ki zradira telefon 


Lastniki androidnih telefonov, pozor. V javnost je 
prišla ranljivost sistema Android do verzije 4.0.3, ki 
omogoča pošiljanje kod USSD prek brskalnika v apli- 
kacijo za telefonske klice. Dovolj je že, da z brskalni- 
kom pridete na stran! Težava je v tem, da klicna apli- 
kacija niz številk, zvezdic in lojter na večini naprav iz- 
vrši samodejno, ne da bi zahtevala potrditev. 

Kode USSD imajo konkreten nadzor nad telefonom, 
od tega, da ti prikažejo številko IMEI in omogočajo 
dostop do servisnih funkcij telefona do zanimivih de- 
monstracij. Po drugi strani pa je z njimi mogoče klica- 
ti na plačljive telefonske številke ali celo resetirati te- 


h. 


JA 


tai 


maronek 2012 


tvoj android po vpisu 
rani Minpo.gap.la/test/ 
index. html skoči v šte- 
vilčnico in prijavi tole, 
je ranljiv. Pri surfanju 
velja biti previden! 


lefon na tovarniške nastavitve, kar pomeni izgubo 
vseh podatkov. Pomanjkljivost so večinoma odpravili 
v različici 4.0.4, saj je popravek v izvorni kodi že od 
junija. Vendar so tovrstnih nadgradenj v glavnem de- 
ležne le novejše naprave, pa še to ne vse. 

Če ste ranljivi, lahko preverite z obiskom spletne stra- 
ni Ninpo.gap.la/test/index.html, kjer je testna koda. 
Ako se vam po vnosu naslova v klicalniku prikaže 
vaš IMEL, je to slaba novica. Če za vaš telefon poprav- 
ka ne bo, si lahko pomagate z namestitvijo dodatne 
klicne aplikacije in je ne napravite za privzeto. Aparat 
vas bo vprašal, s katero od obeh želite izvesti 'klic', in 
vam dejanje omogočil preklicati. Prav tako so se v 
trgovini Play pojavile namenske aplikacije, ki počnejo 
točno to, recimo Auto Reset Blocker. Še vedno pa ve- 
lja, da je preventiva najboljša kurativa, zato imejte 
vključeno samodejno sinhronizacijo kontaktov, foto- 
grafij in koledarja z oblakom. 


Tridesetletnica 
kompaktnega diska 


CD ta mesec praznuje okrogle tri dekade, odkar je le- 
ta 1982 Sony na Japonskem splovil prvi predvajalnik 
CDP-101. Šlo je seveda za glasbeno komponento, 
kajti novi nosilec je bil tedaj pripravljen le za muziko 
(tako imenovani pravilnik red book). Podatki in video 
so prišli šele precej let kasneje. A CD ni bil zgolj frišen 
medij, marveč povsem nov zapis glasbe, prvikrat di- 
gitalen. Dotlej sta namreč kraljevali LP-plošča in ka- 
seta. 16-bitno vzorčenje 44100-krat na sekundo je 
naredilo zvok izredno čist. Za mnoge avdiofile, ki so 
čislali toploto in šum gramofona, celo prečist in pre- 
več hladen. 


Sonyjeva komponenta CDP-101 iz leta 1982 je bila 
prva predvajalnica zgoščenk in pionirka digitalne- 
ga zapisa multimedijskih vsebin. 


Tehnologijo laserskega diska, torej curka svetlobe, ki 
se na površini plošče bodisi ohrani, bodisi razprši, s 
čimer vrne binarni kos informacije, so izumili že dav- 
nega leta 1958. Konkretno je šlo za Američana Davi- 
da Paula Gregga in ekipo fizikov. A to je bil samo 
zgodnji poskus s prosojnim ploščkom, dočim so te- 
melje za odbojni disk položili šele deset let kasneje v 
Philipsovih laboratorijih. Od tu je v sedemdesetih izšla 
prva komercialna raba tehnologije, laserdisc. To je bil 
30-centimetrski filmski nosilec, ki se je prijel edinole 
na Japonskem. Na sličnem principu je nato temeljil 
CD, pod katerim sta podpisana Sony in Philips, 
čeprav sta ga dolgo razvijala vsak zase. Da sta na 
kraju v dobrobit trga združila moči, je hvalevredno. 
Kako dobre rešitve sta udejanila, pokažeta uspešnost 
in dolgoživost CDja, ki mu kljub dolpotegljivim albu- 
mom še ni videti konca. Pa tudi to, da sta zmagovalni 
obliki 12-centimetrske okrogline in mehaniki sledila 
dva prihodnja rodova, DVD in blu-ray. Mimogrede, 
prva komercialna CDja sta bila Abbin The Visitors in 
Billy Joelov 52nd Street. 


11 


DDR4 zacahnan 

Aktualni ramniki DDR3 so nastopili leta 2007, razmah 
pa so doživeli leto kasneje z Intelovimi procesorji core 
iZ, ki so jih zahtevali zase. Prihodnje leto se lahko na- 
dejamo naslednika, kajti združenje proizvajalcev pom- 
nilnika JEDEC je obelodanilo končno specifikacijo 
standarda DDR4 ali Double Data Rate 4. Poglavitne 
novosti so višja frekvenca vodila z 2133 MHz proti 
1600, dvakrat višja prepustnost (3,2 Gt/s ali gigapre- 
nosov na sekundo) ter manjša poraba, saj bodo čipi 
delovali pri napetosti do 1,2 V napram 1,65 V pri 
DDR3. Prevetrili so še delovanje modulov z namenom 
rabe teh čipov v tablicah. Tudi na pomnilniško indu- 
strijo ima torej prodor mobilnih naprav viden učinek. 
In hkrati pohlevnost cen rama DDR3, zaradi česar si 
proizvajalci želijo štirico čimprej spraviti na police. To 
je, v prvi polovici prihodnjega leta. 


Kalifornija legalizirala avtomobile 

Se sliši hecno, mar ne? A pomislite, beseda avtomo- 
bil po slovensko pomeni samovoz, torej vozilo, ki se 
premika samo. Nekdaj je to pomenilo, da nima konj, 
po novem pa lahko gre na cesto brez človeškega voz- 
nika. Tako je odločil kalifornijski guverner Jerry Brown, 
ko je videl praktično demonstracijo, ki so jo posebej 
zanj pripravili pri Googlu. Gre seveda za še enega od 
projektov X, s katerimi se peča predvsem Sergej Brin. 
Največji hec pa je, da kalifornijska zakonodaja že do- 
slej ni zahtevala, da mora voznik sploh biti v avtomo- 
bilu. Zato so odlok toliko laže spravili skozi, Kaliforni- 
ja pa je po Floridi in Nevadi tretja država v ZDA, kjer se 
lahko peljete s pomočjo senzorjev, radarja in naviga- 
cije prek Google Maps. Seveda le, če ste zaposleni pri 
Sergeju, kajti projekt, ki ga na ulicah testirajo že dve 
leti (brez ene same prometke!), še vsaj toliko časa ne 
bo zapustil laboratorijev. 


Steam Big Picture na voljo za preizkus 


Valve ne skriva želje po zavzetju sveta in prva stopni- 
ca na tej poti bo dnevna soba. Big Picture je naziv pre- 
obraženega Parinega vmesnika za televizorje, s čimer 
računalo laže postaviš ob bok konzoli. To pomeni dru- 
gače oblikovane menije in podporo joypadom, s kate- 
rimi lahko celo pišeš v prenovljenem, zelo logičnem 
vmesniku. "Ter spletni brskalnik, ki ni zanič." Big Pic- 
ture je prešel v odprto beto, preizkusiš pa ga tako, da 
v Steamovih nastavitvah računa sprejmeš sodelova- 
nje v beta programu (servis se nato posodobi) in klik- 
neš veliki knof 'Big Picture.' Zanj potrebuješ računal- 
nik, so pa Valve povedali, da v njihovih laboratorijih 
nastaja vrsta hardverskih prototipov in da za prihod- 
nje leto pripravljajo testiranje za rajo. 


e pred nekaj leti smo pisali dol- 
ge, vznesene članke o neodvis- 
nih, digitalno razpečevanih igrah, 
da bi ljudi izobrazili in jim razkrili 
obstoj mnogih obetavnih naslo- 
vov izven klasičnih na ploščkih. Pod mikro- 
skop smo jemali Steam, Xbox Live Arcade 
in Playstation Store, hvalili World of Goo in 
Mutant Storm ter avali nizke cene in izvirne 
zamisli samostojnih avtorjev. 
Zdaj tega ni treba več početi, ker indiejanke 
skačejo od povsod. Polni so jih vsi trije ome- 
njeni veliki servisi za daljinsko distribucijo in 
kup manjših, kot je Desura. Pa še mobilniške 
tržnice. Tudi zato so medijsko vse prepoznav- 
nejše in so pred meseci dobile lasten doku- 
mentarec, Indie Game: The Movie (glej julij- 
sko revijo ali Joker.si). 


Jaz delam Diablo IV! 


V rahlo ironični potezi so Valve, lastniki plat- 
forme Steam, prejšnji mesec odprli lasten ka- 
nal za manjše, cenejše špile izpod rok ljudi, ki 
radi programirajo doma, oblečeni le v spod- 
nje gate. Greenlight je ironičen zato, ker so si 
Parniki s tem verjetno nakopali še več dela, 
kot so se ga skušali znebiti. Že dlje časa se 
namreč pritožujejo, da so zasuti s prošnjami 
za distribucijo raznoraznih igric. Če bi plaz 
preusmerili na novo področje, so si rekli, bi se 
situacija spremenila. 

Kajpak se ni, saj se je tok še povečal, ko je 
občinstvo ugotovilo, da dejansko so šanse, 
da jih Steam šmirgla. Navalili so kot mutci na 
telefon in prve dni je bila komedija neznan- 
ska, saj so zlonamerneži, troli in šaljivci prijav- 
ljali projekte, kot sta Call of Duty 9 in Half Li- 
fe 3 (brez pomišljaja!). Občinstvo pa jih je, re- 
sno ali ne, podpiralo. Situacija se je umirila 
šele, ko je Valve uvedel stodolarsko prijavni- 
no. No, resnih interesentov je hvalabogu za- 
dosti, kajti doslej so avtorji prijavili več sto 
pravih iger. 

Greenlight je soroden Kickstarterju, kjer lju- 
dje vnaprej financirajo projekte, od hujšalnih 
čajev do računalniških špilov. Več kot je zani- 
manja, laže ustvarjalci pridejo do sredstev. 
Nekateri popušijo, kot se je ravnokar zgodilo 
optimistom, ki so hoteli oživiti serijo Pro Pin- 

ball. Očitno je ravno tako kickstarterski Pin- 

ball Arcade ljubitelje marjanc docela zadovo- 

ljil. Drugi pa se okopajo v denarju - med njimi 
Obsidian, ki je za Project Eternity, novi izo- 
metrični frp po zgledu starin a la Icewind Da- 
le, namesto hotenega milijona dolarjev zbral 
dvakrat toliko. Trije med 50.000 podporniki 
so na mizo položili več kot deset jurjev. 

Black Mesa je brezplačna a iečenjaška a 
fična nadgradnja skoraj vsega prvega Half- 
Lifa (manjka planet Xen). Bumi so lepši! 

Takole je videti taktična plat Heroes 8 Generals, moč pa — 

se bo še prvoosebno spustili v rove in fasati zaje v usta. ROEŠ 


—. Depresija, stradanje, težave z zau- 
— panjem, samota, bolezen, norost. To 
je le nekaj stvari, s katerimi se boš 
nora ba ubadati v Project Zomboidu. 


Kisla smetana? 


A enaka Kickstarter in Greenlight ven- 
darle nista. Valve ni udejanjil servisa za 
financiranje, marveč za 'prižig zelene 
luči' oziroma načelno podprtje s strani 
skupnosti. Vsakdo, ki ima Steamov ra- 
čun, lahko s klikom izrazi mnenje, ali bi 
predlagano igro na Greenlightu kupil ali 
ne, če bi bila naprodaj. S tem ne pljune 
novcev in na avtorjih je, da povedo, ka- 
ko daleč je projekt. Ponavadi je razvoj 
že napredoval do te mere, da so na voljo 
videi in slike. Za gole ideje in koncepte 
kanijo uvesti poseben razdelek. 

Vsi razvijalci nad Greenlightom niso 
navdušeni. Minecraftov Markus Persson 
meni, da so "družabna omrežja za neod- 
visne avtorje neskončno pomembnejša 
od vsakršnega tovrstnega servisa." Ca- 
nabaltov Adam Saltsman ne vidi, da bi 
se kaj bistveno spremenilo, saj "Valve 
sam odloča, ali določena igra sede v nji- 
hovo vizijo ali ne, zato ni prav nič važno, 
če zanjo glasujejo vsi na 4chanu." Chri- 
stine Love, avtorica digitalnega romana 
Analogue: A Hate Story, pa pravi: "Gre- 
enlight je dober način, da izberejo igre, 
ki so že bile popularne, ampak s tem 
gotovo niso imeli nikoli težav." 

In res se zdi, da je skupnost izbrala na- 
zarensko varne špile. Take, ki bi splava- 
li na površje v vsakem primeru oziroma 
bi jih Valve itak izbrali. Med deseterico 
tistih, ki so najprej dobili zeleno luč za 
izid na Steamu, so hecna zbirka hitros- 
tnih miniiger McPixel, ki jo je avtor pro- 
moviral tudi na Piratebayu, F2P-meša- 
nica strategije in streljanke Heroes 6 
Generals in kupek grozljivk: Cry of Fear 
(brezplačni mod za HLI, ki naj bi tak tu- 
di ostal), Project Zombid, No More Ro- 
om In Hell ter Routine. Takisto je bila 
navzgor obrnjenega pajserja deležna 
Black Mesa, grafično ozaljšana inačica 
Half-Lifa 1. Sam sem glasoval za 'ridi- 
kulozno nasilno ploščadno igro' Brofor- 
ce, ki v grafiki tipa Fez oživlja Contro, 
castlevanijščino Unepic, proceduralno 
generirano skakalnico Towerclimb in ri- 
temsko tekalnico Melody's Escape. 
Ampak mušterija je car in kar gmajna 
hoče, to bo dobila. Morda se bo ravno 
na Greenlightu izkazalo, da je želja po 
inovacijah pri večini majhna in da hoče- 
jo ljudje predvsem igrati vedno iste stva- 
ri na malo drugačne načine. Preverjaj v 
Steamu pod zavihkom Community. 

Sneti-san japonski gejmšov spremlja med žvečenjem rezancev 
iz alg in srebanjem sakeja, a se drži kislo. Zato ga gejše, jakuze 
in pokemonske nakaze za spremembo pustijo obedovati v miru. 


semdeseta in zlasti devetdeseta 
so bila čas, ko je bila Japonska v 
svetu iger nedotakljiv velikan. To- 
kijci so delali najbolj odbite in po- 
željive frpje ter akcijade. Če si imel 
na polici import robotske razbijalke z besedami Sa- 
kura, R in Taisen v naslovu, so ti domači geeki in 
otakuji mazilili podplate. Prav tako je vladala širna 
animejska vročica, kajti naslovi, kot sta Akira ter 
Ghost in the Shell, niso navduševali le posvečenih, 
marveč so prodrli v glavni tok. Mario je zviška gledal 
na Raymana, Cloud Strife na viteze iz številnih tol- 
kienskih zahodnih erpegejev, Totoro na Mikija Miško. 
A vse lepo se enkrat konča in današnji Japan ni več 
rajski e-izvir. Zaljubljenost v animeje ter mange se je 
polegla in medtem ko smo se mi odpeljali z brzovla- 
kom internetnega povezovanja, pogumnih indiejank 
in eksplozije mobilnih platform, je Dežela vzhajajoče- 
ga sonca ostala pri grindaških enoigralskih frpjih ter 
alternativnih telefonskih standardih. Dotok špilov od 
tam je sicer reden, najdejo se biseri, kot je Bayonetta, 
in serije, kot sta Street Fighter in Resident Evil, še 
vedno burijo duhove. Toda primat Japonske je šel po 
zlu in v najboljšem primeru je tamkajšnja industrija 
iger na enaki ravni kot ameriško-evropska. 
Prijazno rečeno, kajti splošen občutek je bliže temu, 
da je za slednjo zaostala. Keiji lnafune, oče Mega Ma- 
na in Dead Risinga, je bil letos spomladi s kritiko ne- 
posreden, ko je izpostavil "žalostno stanje, ki se še 
slabša." Po njegovem so japonski avtorji samozado- 
stni, zanašajo se na klišejske vzorce, ki so za na- 
meček vsaj delno preživeti, in ne jemljejo resno glo- 
balnih trendov. 
Kot nekomu, ki ima pregled nad dogajanjem, se z 
njim pretežno strinjam. Res je, domala vsak nov Ma- 
rio in Zelda sta odlična, tu so Dark Souls in Demon's 
Souls, pretresel je Child of Eden ... Daleč od tega, da 
bi bilo stanje porazno. Toda na splošno je kakovost v 
upadu, inovativnost pa sploh. Japonska je majhen 
ekosistem, kjer imajo ljudje še bolj kot pri nas radi 
načeloma enako robo. Osebno sem sit tlačanskih, v 
animejsko estetiko ovitih igranj vlog, kjer mlad fant 
odkrije nadmočne prirojene sposobnosti in reši svet, 
pokemonščin in pobijalk dinozavrskih monstrumov. 
A jih kar ne nehajo delati. In jih še ne bodo, kot je bi- 
lo videti na Tokyo Game Showu, tretjem letnem igral- 
skem sejmu po vrsti in velikosti. 


V nežnih azijskih ročicah 
Čeprav je Japonska daleč od tega, da bi se izkopala 
iz slabih gospodarskih razmer, k čemur je še pripo- 
mogla fukušimska katastrofa, se recesija vsaj v elek- 
tronski zabavi izboljšuje. Ko smo TGS obiskali leta 
2009, smo zrli v napol prazne hale sejmišča Makuha- 
ri Messe v Tokiu in bili razočarani nad obiskom, ki je 
znašal 185.000 oseb - deset jurjev manj kot leto po- 
prej. A to je bila nizka točka in že 2010 je bilo folka na 
prireditvi, ki je v nasprotju z ameriškim E3jem odprta 
za splošno publiko, 207.000. Letos, sedemnajstič po 
vrsti, jih je med 20. in 23. septembrom prišlo 223 ti- 
soč, katerim je robo v okviru hecno angreškega gesla 
'Spreading Smiles through Games' nudilo 209 podje- 
tij. Obisk je bil manjši od 275.000 na nemškem Ga- 
mescomu (glej raport v prejšnjem Jokerju), a treba 
se je zavedati, da Japonsko od ostalega sveta ločuje 
morje in da ima 127 milijonov prebivalcev, Evrop- 
ska unija pa pol milijarde. 


Tole je Tokyo Sky Tree, za Burj 

Khalifo druga najvišja zgradba na svetu. Za razliko 'od' 
skoraj dvesto metrov višjega dubajskegacbivalnega nebotičnika pa je ta 634-metrski' 
stolp zgolj zelo visoka antena za digitalno prizemno.TV-oddajanje. Prejšnji rdeče-beli 
'turn-eitflastegavideza'je postal namreč nezadosten; saj So ga okoliške stolpnice prerasle. 


V splošnem je bila prireditev raznovrstna. Med stojni- 
cami se je svaljkalo ogromno cosplayerjev (ljudi, ki 
se preoblačijo v like iz iger in filmov) ter cortkanih 
maskot, na katere so Japonci nori. Nekod si videl pi- 
lota, ki je ves dan preždel na motoriziranem stolu in s 
posnetkom letalskega krmila frčal ob simulirani obali 
države, drugod so mimoidoči z repliko pravega loka 
merili na virtualne tarče in uporabljali plastično snaj- 
perko, za katero si naboje dobival tako, da si žvečil 
hrustljave piškotke, mikrofon pri tvojih ustih pa je 
ocenjeval, koliko si jih požrl. Po takih hecnostih se je 
TGS 2012 še najbolj ločil od Gamescoma in Electro- 
nic Entertainment Expa. 


KIJU 
špili. Takimi, ki so free to play, in s prilagoditvami ve- 
likih naslovov s sobnih sistemov, kot so Assassin's 
Creed Utopia, Metal Gear Solid: Social Ops, Monster 
Hunter: Massive Hunting, Biohazard VS. (Biohazard je 
japonsko ime za Resident Evil) in FIFA. Na fonih si iz- 
kusil tudi igričko, kjer si v ritmu tapkal po paru lepih 
ženskih nog, dečva pa je ob zgrešitvi zagrenjeno kru- 
lila. Only in Japan. 
Sony je imel krepak del stojnice namenjen projektu 
Playstation Mobile, kar na kratko pomeni manjše igre, 
ki delujejo na Androidu in viti. Microsoft je razumljivo 
izostal, saj je xbox 360 na Japonskem nišni sistem. Je 
pa imel močno falango Nintendo, ki si opustitve do- 
mačega vignja ne bi mogel privoščiti, zlasti malo pred 
lansiranjem novega wiija in ob popularnosti 3DSa. Tu- 
di Sega je polovico svojega nezanemarljivega pulta 
namenila telefonskim in tabličnim izkušnjicam, kamor 
spadajo dirkanje s Sonicom, tekanje s Sonicom in 
analiza menstrualnega cikla s Sonicom. 


kaj letih razvili sto štirideset računalniških iger. Med 
njimi prvoosebno streljanko Mir Mahna, kjer junak iz 
perzijske zgodovine trebi deželo nizozemskih despo- 
tov. Pravkar delajo na igri 'The Stressful Life of Sal- 
man Rushdie and Implementation of his Verdict' s te- 
matiko izvršitve fatve — smrtne obsodbe nad pisate- 
ljem Salmanom Rushdiejem, ki je užalil islam. 

Iranski štant na TGS2012 je bil sicer beden kot rit shi- 
rane kamele in pokazali niso ničesar takega, da bi 
priletel CNN. A zanimivo je vedeti, kaj se dogaja izven 
naše amerocentrične dimenzije. Preden se jameš 
zgražati nad klanjem Rushdieja, pomisli, kaj delamo v 
Call of Dutyjih in Medal of Honorih. Mi ubijemo Osa- 
mo, oni fentajo Obamo. Tako to gre. 


Od One Pieca do PS3 


Novih iger in igric ni manjkalo. Problem je ta, da so za 
večino Slovencev na splošno apn. Bodisi podaljšujejo 
serije, ki so zunaj uspešne, a se pod Alpami prodaja- 


igram, glede širše branosti naredili medvedjo uslugo. 
Zdaj je le še slabše. 

Izpostavil bom zato prgišče tistih, za katere menim, da 
bi znale biti interesantne ljudem, ki se jim ponoči ne 
sanja rado o velikih solzavih očkah in nabreknjenih 
tentaklih. Mednje NE sodijo Dynasty Warriors 7: Em- 
pires, Naruto Shippunden: Ultimate Ninja Storm 3, še 
en pretepaški crossover Project X Zone in take zade- 
ve. Kajpak so pripeljali velike zahodne projekte, kot so 
Black Ops 2, Far Cry 3, Halo 4, Assassin's Creed 3 in 
podobne, a o njih smo se razpisali v raportu z Games- 
coma. Žal je manjkal The Last Guardian, ki zamuja že 
toliko, da ga bo po mojem deležen šele PS4. Bolj sla- 
ba tolažba je bilo zato obelodanjenje dveh visokojas- 
ninskih verzij starih favoritov, ki prispeta na PS3 okrog 
noči čarovnic: Okamija HD, ki bo podpiral mahanje z 
liziko move, in Zone of the Enders 1 4 2 HD. Najbolj 
privlačni sta bili hardverski novosti: nov model play- 
stationa 3 in žmohten prototip očal za navidezno res- 
ničnost. Oboje najdete tod okrog. 


— 
a. 

Ne bom se delal pametnega, dana izust vem, iz »katerega animeja ali špila so pričujoče deve. Večja poanta se 
skriva v tem, kako podrobni so cosplayerski kostumi pri Japoncih, ki niso le druga rasa, marveč prihajajo z 
drugega planeta. Opraviti si dajo z najmanjšimi podrobnostmi, štacunske robe pa imajo, kolikor hočeš. Noro. ee 

NOVEMBRA PRIDE WIl U 


V dneh pred TGSjem so obelodanili podatke o lansi- 
ranju wiijevega naslednika. Datum evropske splovi- 
tve je 30. november, torej teden dni pred Japonsko in 
dvanajst dni za Združenimi državami, ki bodo wii U vi- 
dele že 18. 11. Konzola bo na voljo v dveh inačicah. 
Ena bo imela 8 GB flashevske špajze, druga pa 32 
GB in jo bo spremljala premijska naročnina na spletni 
servis Nintendo Network. Tam naj bi bile za dolpoteg 
na voljo 'praktično' vse igre, ki bodo na ploščkih. 
Drugega kot žice HDMI in kontrolerja z zaslonom po- 
leg temeljne verzije ne boš dobil, medtem ko boš s 
hudejšo prejel stojalo za mašino, normalni kontroler 
in polnilno postajo za zaslonskega. Zato bo stala 350 
evrov, revnejša pa 300. 

Za igre kanijo računati med 50 in 70 evri. Američani 
bodo imeli triindvajset lansirnih naslovov, med njimi 
poskakovalnico New Super Mario Bros. U, pobijalko 
kadavrov ZombieU, zbirko miniiger NintendoLand in 
množico predelav oziroma večplatformskih titul - 
Mass Effect 3, Fifo 13, Black Ops 2, Wipeout 3, Tek- 
ken Tag Tournament 2, Ninja Gaiden: Razor's Edge, 
Darksiders 2, Assassin's Creed 3. Podatki o evrop- 
skem seznamu navajajo le devet lansirnih iger - Fifo, 
Mass Effect, Maria, Nintendoland, Trine 2, Toki Tori 2, 
Zombie in Nano Assault Neo. Hja, za Nintendo smo 
vnovič manjvredni, s tem, da Slovenije nimajo za naj- 
manjše omembe in podpore vreden trg. Istočasno so 
konzolo regijsko zaščitili, kot bi prav hoteli nas in vas 
zajebavati v glavo. 


Wii U bodo sprva tržili v beli in črni barvi. Konzola 
naj bi bila po moči zaradi IBMovega večjedrnega 
procesorja in ATljevega grafičnega čipa vsaj na 
ravni PS3. Novo Zeldo zanjo pričakujemo 2013. 


NOVI PLAYSTATION 3 


Najslabše varovana skrivnost poleg spolne usmerje- 
nosti Maria Galuniča je bil manjši in lažji PS3, o kate- 
rem smo vedeli praktično vse že lep čas pred TGSom. 
Presenečenje smo lahko fejkali dan pred začetkom 
sejma na Sonyjevi tiskovki. Za četrtino manjša in 
dvajset odstotkov lažja izvedenka dizajnersko odseva 
opekačni PS2, njena osrednja lastnost pa je drsna 
zgornja plošča. Le-to ročno premakneš na levo in ta- 
ko odkriješ optični pogon, ki ni več motoriziran. Dru- 
ge lastnosti so enake, je pa prenovljenec bojda glas- 
nejši, saj drajv prekriva samo tanka plastika. Novinka 
je za zdaj na voljo v dveh izvedenkah. Cenejša z 12 GB 
pomnilnika flash, čemur lahko dodaš 2,5-palčni disk 
po svojih željah (pri tem ne pozabi na posteljico, s ka- 
tero disk vstaviš v PS3!), stane 230 evrov. Dražja s 
500 giga diska in Fifo 13 pa velja 300 evrov. Stari 
model ostaja v prodaji in se ni pocenil niti za fičnik, s 
čimer si bo Sony po mnenju nekaterih analitikov po- 
kvaril božično prodajo; sesek cene bojda načrtujejo 
za naslednje leto. Vztrajanje je kar malo nesramno, 
saj se začenja končevati doba trenutne generacije 
konzol, ki traja najdlje v zgodovini. Po drugi strani se 
firma zaklinja, da bodo PS3 podpi- 

rali vsaj do konca leta 
2015. 


Ročno slajdajoči pokrov ni nič kaj gosposki. Je pa 
res, da je BD-pogon drobnejši in da je zaradi na sp- 
lošno zmanjšane količine sestavnih delov ter orenk 
hlajenja verjetnost okvare sedaj še nižja. 

VR-VIZIRJA HMZ-T2 IN 
PROTOTYPE-SR 


Za tiste, ki bi se radi čisto potopili v igranje in oglede, 
imajo nekaj pod palcem ter upajo, da je Tron resni- 
čen, je Sony že lani udejanjil deluksne naočnike za 
3D-gledanje. HMZ-T1 je narejen v obliki vizirja in ima 
dva displejčka OLED ločljivosti 1280 x 720 za vsako 
oko ter obkrožujoč zvok. Tržijo ga za okrog 800 ev- 
rov. Na Tokyo Game Showu so imeli malce nadgrajen 
model HMZ-T2, ki je v tamkajšnje štacune prišel rav- 
no te dni za okrog 900 evropskih apoenov. HMZ-T2 je 
z novim videzom lažji in udobnejši, namesto školjka- 
stih slušalk ima take za v sluhovode (buds), na 0,7- 
inčnih zaslončkih bolje posreduje hitro premikajoče 
se prizore in je prijaznejši do sukanja filmov s 24 sliči- 
cami na sekundo. 

Ker niso dvignili ločljivosti, ki ostaja 720p, in udejanji- 
li resnejših posegov v zasnovo, je bila pretresljivejša 
eksperimentalna izvedenka prototype-SR (Substitu- 
tional Reality). Gre za HMZ-T2, ki so mu vsadili ka- 
merico za beleženje premikanja glave. Kleč je v tem, 
da na sliko iz okolice projicira lastne prizore, kar so 
ponazorili s tem, da se je v beli demonstracijski sobi 
nenadoma pojavil lačen zombi. Testiranci so mokrili 
gate in vreščali kot male punčke. 


Od filmske podobe kacige za virtualnost ločijo zlasti 
praktično reči, kot je debeli kabel, ki ti zoprno visi 
čez joške. Osebno se mi zdijo to precej grozne 
naprave, ki te še dodatno odtujujejo od okolice. 

RAPORT 


MONSTER HUNTER — 
JAPONSKI CALL OF DUTY 


Seveda ne gre za isto zvrst, kajti Monster Hunter ni 
prvoosebna streljanka, marveč tretjeosebna frpjska 
pobijalka fantazijsko dinozavrskih monstrumov v do- 
kaj odprtem svetu in tudi pod vodo. Povezava je dru- 
god: kar je za nas CoD (FIFA / Mass Effect / Assas- 
sin), se pravi huronsko uspešna AAA-franšiza, je za 
Japonce Monster Hunter. Zgolj PSPjevega Monster 
Hunterja Portable 3rd, ki je le eden od delov te Cap- 
comove serije, so prodali okrog pet milijonov kosov, 
serija pa šteje štirinajst delov za PS2, wii, PSP, 3DS, 
iOS, xbox 360 in PC (MH Frontier Online). Spomladi 
naslednje leto pričakujejo MH4 za 3DS, medtem ko 
se iz knjig, stripov in figuric dela stelja. Največja priv- 
lačnost teh iger je, da omogočajo sodelovalno več- 
igralstvo, kar pomeni, da sredi razumno obljudenega 
območja na Japonskem potegneš iz žepa PSP ali so- 
roden prenosni sistem, kjer je niz najbolj domačen, in 
čez nekaj trenutkov že skupinsko mlatiš velociraptor- 
je, triceratopse in dobre stare zmaje. Družno napredo- 
vanje proti skupnemu cilju, ki spomni na raide v 
World of Warcraftu, paše japonski duši, ki je od nekaj 
usmerjena v kolektivnost, dosti bolj kot individualizi- 
rani zahodnjaški. Ne škodi niti obilica orožij, ki jih je 
treba modro izbirati, niti pokemonasto zbiranje, saj jih 
moraš POLOVITI - VSE!!! V Sloveniji je reč kljub na- 
šim opisom neznana. 


S takimi fantazijskimi slikami Capcom buri duhove 


ljubiteljev serije, ki nima tako malo napak, od 
nerodne kamere do starinskega pristopa k igranju. 


JAPONSKO PG-IGRANJE 


Ko sem bil pred desetimi leti prvič na Tokyo Game 
Showu, sem v 'električnem mestu' Akihabari, to je 
četrti z ogromno elektronske robe, obiskal veliko trgo- 
vin z igrami. Špili za PC so bili redki in še tisti, ki sem 
jih videl, so bili povečini pornjaške sorte. Abaki kot 
zabavniške naprave v Japanu tradicionalno močno 
zaostajajo za konzolami. Toda zdi se, da se situacija 
do neke mere spreminja. Na TGSu so bile prisotne za- 
hodne tvrdke, kot so Alienware, Razer in Turtle Beach 
- ne kozmetično, marveč iz konkretnega poslovnega 
interesa. Joe Fender, vodja profesionalnega igralske- 
ga tekmovanja Cyber Athlete Competition, sicer pra- 
vi, da "že tri leta delajo na področju PC-gejminga in da 
so konzole zaenkrat neprimerno bolj razširjene. To je 
zato, ker ljudje delajo tako trdo in veliko, tudi po dva- 
najst ur na dan, da nimajo časa za počasnost računal- 
nikov. Radi bi se samo vrgli na kavč in nekaj odigrali." 
Razerjev izvedenec za marketing Alvin Chua pa meni, 
da je "japonska publika zelo zvesta domačim naslo- 
vom, ki so najpogosteje narejeni za konzole. " Toda pri 
proizvajalcu zvočnih rešitev Turtle Beach ocenjujejo, 
da "pecejaški e-šport na Japonskem lepo raste, ljudje, 

ki igrajo na PCju, pa postajajo glasnejši, tako da vse 
skupaj ni več tako medlo in nedeljsko." Tudi Alienwa- 
re in Razer vidita, da posel raste in da je gejmerskih 
računal pri nindžah vedno več. Morda zato priznana 
tokijska firma O-Games, ki je za Sony ustvarila serijo 
Pixeljunk, resno razmišlja, da bi se preusmerila v PC in 
Steam. Od tam so s Pixeljunk Edenom dobili veliko 
posla in menijo, da področje nudi še veliko priložnosti. 
Več kot konzolno. 

Še vedno pa so ovira za razmah PC-igralstva majhna 
japonska stanovanja v mestih. Ta niso velika šestde- 
set kvadratov, marveč manj in v takih garsonjerah živi 
po več ljudi. Zato je dragocen skoraj vsak kvadratni 
centimeter prostora in miza s poštenim računalnikom 
ne pride v poštev. Najbrž so Alienware in druščina tu- 
di zato na TGSju imeli na kupe prenosnikov. Neprilika 
je tudi velika razširjenost Applovih mašin, ki niso tako 
prijazne do iger kot okolje Windows. Poleg tega imajo 
še specializirane lastne operacijske sisteme. Rezultat 
je razdrobljen trg, ki potrebuje še veliko dela. 


E.X. Troopers Capcom za PS3 in 3DS, nekoč 
Medtem ko Lost Planet 3 razvijajo na Zahodu, so Ja- 
ponci svet in način igranja uporabili za ta odbiti od- 
vrtek. V nedrjih risankasto barvite cel-shaded grafike 
se bomo tretjeosebno lotili klasičnih tentaklastih so- 
vražnikov Akridov, ki jih bomo pohali z različnimi liki 
supersoldatskega oddelka E.X., od postavnih blon- 
dincev do oklepljene babe. Na vsakem koraku nas 
bodo čakale velike eksplozije, zapretiravana orožja, 
ogromni šefi in nori kratki filmčki v animejskem slo- 
gu. Ce kaj ne bo šlo dovolj hitro, bomo uporabili ra- 
ketni ruzak. Oziroma 'bi ga uporabili', kajti slabo 
kaže, da bodo Trooperji ugledali naše loge. 


Yakuza 5 Sega za PS3, 2013 
Rya ga Gotoku 5: Yume Kanaeshi Mono (Kot zmaj 
5: Izpolnjevalec sanj) se bliža japonskemu izidu in 
ne dvomimo, da ga bomo pri nas ugledali naslednje 
leto. Kljub vsemu dosti zahodnežev rado igra japon- 
skega gangsterja, ki navzlic vsej akcijski izmišlje- 
nosti realistično ujame tokijski občutek. Tokrat se 
bomo med nadzorovanjem petih likov odpravili v 
več japonskih mest, med njimi Osako, Nagoyo, 
Sapporo in Fukuoko. Način igranja bo sledil smerni- 
cam prostega vandranja, a naj bi bil malce druga- 
čen, s hitrejšim prehajanjem med tretjeosebnim ra- 
ziskovanjem in mlatenjem ter globljimi miniigrami. 


KJE Sl, STEREOSKOPIJA? 


Če se spomniš, so pred letom ali dvema številni proiz- 
vajalci sobne elektronike, med njimi Sony, zatrjevali, 
da stereoskopsko sliko absolutno moraš imeti in da 
bomo igre izkusili le še na ta način. Z vrtenjem besed 
so zmanjševali nerodnost obvezne nošnje posebnih 
očal, ki mnogim ne ustrezajo in kvarijo družabnost, ter 
kratico 3D tlačili čisto povsod, tudi tja, kjer ji ni bilo 
mesta. Do vsega tega smo bili skeptični in imeli smo 
prav, kajti 3D je bil na letošnjih velikih igralskih in 
elektronskih sejmih, tudi Tokyo Game Showu, v ozad- 
ju. Šef britanskega Sonyja Fergal Gara je po koncu 
šova povedal: "Kupci povedo, kako pomembno je ne- 
kaj, in odločili so se, da stereoskopija v tem trenutku 
ni prav važna. Imamo jo pokrito in morda se bo izka- 
zalo, da je v njej še življenje. A zaenkrat ni bistvena, 
zato smo se preusmerili v sveže in vznemirljive IPje. 
Ogled vsebin z nošenjem očal doma enostavno ni pri- 
ljubljen. To je dejstvo." Komentar ni potreben. 


Assassin's Creed Utopia 

Ubisoft za Android in iOS, letos 
Telefonsko-tablične norce je na Tokyo Game Showu 
zanimal ta luštni odvrtek. Postavljen bo v dobo 
zgodnjega koloniziranja Amerike in bo razkrival, ka- 
ko so morilci vplivali na zgodovino ter pomagali 
oblikovati prvotnih trinajst kolonij. S tem bo osvetlil 
začetek štorije v Creedu 3. En del špila bo tvorila 
gradnja naselja, ki bo raslo sto petdeset let, nakar 
bo prišlo do revolucije in videl boš, kako si se v njej 
obnesel. Zlobnjakov, ki te bodo napadali, pa se boš 
otresal v realnočasovnih bitkah, kjer boš na pomoč 
mogel klicati žive prijatelje z družabnih omrežij. 


Soul Sacrifice Sony za vito, pozimi 
Eden od špilov, ki se zgledujejo po Monster Hunter- 
ju, je Soul Sacrifice izpod krempeljčkov Keijija lna- 
funeja. Demonska knjiga nam bo naročila, katerega 
velikega monstruma se moramo lotiti, in naš boje- 
vniški mag bo sam ali v druščini krenil nadenj. Fin- 
ta? Med obračuni iz tretje perspektive bomo žrtvo- 
vali predmete, telesne dele in celo sotrpine, da se 
bomo pozdravili, okrepili ali dobili moč za še malo 
mlatenja oziroma copranja mešanic normalnega in 
onostranskega, kot so skrivenčeni angeli. Izbiranje 
naj bi bilo sila taktično, tako kot odločitev, ali bomo 
duše ubitih žrtvovali oziroma jih vzeli s sabo. 

namskega milijonarja, očka dvoj- 
čic in ta hip najbolj iskan zvezdnik. 


vet je spet odkril ježo konjev, toda ne 

kot alternativni način transporta, tem- 

več kot nov plesni gib. Ta je del viral- 

nega videa Gangnam Style, ki se je za- 

žrl v oči in ušesa slehernika. Začetnik 
gibanja je glasbenik posebne sorte z imenom PSY, 
ki spomni na malo bolj zaobljenega Jeta Lija. Global- 
na prikazen iz Južne Koreje, ki se je iz copy-paste 
nacije razvila v eno izmed novodobnih mek inovativ- 
nih tehnologij, je uspela pomesti s konkurenco. In to 
v jeziku, ki ga govori zgolj nekaj več kot odstotek 
svetovnega prebivalstva. 


Viralni video okuži svet 


Se spomnite Jokerjeve februarske številke, ko je Šer- 
lok razglabljal o internetnih memih? Malo za osveži- 
tev: memi so videi, pesmi, fraze, otipljivi predmeti in 
podobno, ki se 'sami od sebe' širijo med ljudmi. V do- 
bi internetne odvisnosti so si izraz mem sposodili za 
opis vseh medmrežnih fenomenov, predvsem najbolj 
razširjenih. No, šest mesecev po tem članku se je 
zgodil Jae-sang Park, v domovini Samsungovih in 
LGjevih naprav znan kot PSY. 


je zaplesala po gangnamsko in 


Štorija se je začela 15. julija, ko je ob izidu singla 
Gangnam Style PSY istoimenski glasbeni spot posta- 
vil na Jutjub. V roku dveh tednov je bil deležen osmih 
milijonov ogledov in odtlej njegovemu širjenju ni ne 
konca, ne kraja. Gangnam Style je sedaj več kot 320 
milijonov ogledov vreden mem in šolski primer viral- 
nega videa. 

Princip delovanja viralnih filmčkov je isti kot pri pra- 
vih virusih. Imaš pubeca ali deklino, ki gleda všečen 
posnetek. Ker meni, da je vreden ogleda, nanj opozo- 
ri kolege, ti ga prepošljejo dalje in ciklus se ponovi v 
nedogled. Širjenje se ponavadi odvija prek slikosuč- 
nih strani (YouTube), socialnih omrežij (Fejsič, Čiv- 
kalica), forumov in emailov. Kateri video postane vi- 
ralen, je odvisno od naključja, saj nihče ne ve, kaj bo 
pritegnilo občestvo, da začne masovno linkati Korej- 
ca, ki se sonči sredi otroškega igrišča. 

Kužnost posnetkov skuša izrabljati temna stran Sile, 
ki razvija tako imenovani viralni marketing. Ta uporab- 
lja iste vzvode, le da hoče širitev zagnati namerno in 
za to dobiti denar. A to ji ne us- 


peva najbolje, ker ima 
internet nepredvidljive zakonitosti, ki se izmikajo pra- 
vilom. No, o čemer tile marketingarji le sanjajo, je 
uspelo PSYju, ki si je umetniško ime nadel iz prvih črk 
besede 'psycho'. Ker se je odrekel avtorskim pravi- 
cam, so ljudje imeli proste roke, da so naredili števil- 
ne imitacije, parodije, slike in podobno. Priljubljena 
parodija je tista z oregonsko raco, ki poskakuje v 
družbi nabildanih športnikov in prsatih navijačic. Po- 
sebna kategorija odziva na Gangnam Style so tudi 
reakcijski" videi, ko ljudje sami sebe snemajo, kako 
gledajo v zaslon, se od smeha valjajo po tleh in ko- 
mentirajo PSYjeve barvite izpade. 

pri tem raziskala Ogadje tega tromna. Ši 


pi Meli snis 


Riromin Usvn ji 


"a So 


Kaj sploh je Gangnam? 
Gangnam je okraj v korejski prestolnici Seul, znan po 
modernih nebotičnikih, kakovostnem šolstvu in več 
milijard vrednih podjetjih. Med njimi je Samsung, ki je 
svoj sedem nebotičnikov obsegajoči kompleks Tower 
Palace zgradil v osrčju tega predela. Prav tako Gang- 
nam predstavlja neologizem (novoizumljeno besedo), 
ki označuje razuzdano življenje tamkajšnjih boga- 
tašev, kateremu bi bili fovš celo Rimljani. 

PSY se je sicer lotil slednjega pomena besede, zaradi 
česar je v posnetku dosti prikritih komentarjev. Toda 
spot milijonov ni navdušil zaradi socio-psiho-kulturnih 
pogruntavščin, ampak z 'jahalnim plesom ', ki posne- 
ma gibe jezdeca na konju. PSY in soplesalci z razko- 
račenimi nogami poskakujejo v konjskem ritmu in s 
prekrižanimi rokami mahajo z uzdami. Hecen gib je 
PSYjeva izmišljotina, čeprav tudi tu, kot pri vsaki malo 
bolj zaslužkarski stvarci, strašijo s plagiatorstvom. Ah, 
ja - zavist. 


Vizualni šok ni samo značilen ples, 
temveč prizori, ki gledalca vržejo s stola. Tako uzre- 
mo bondovsko oblečenega pevca s sončnimi očali, ki 
rapa med nogami korejskega kavbojca v gatah, ta pa 
povrh nespodobno miga z medenico. Prav tako začu- 
denjska je scena, ko se gresta PSY in rumena pojava 
z beatlesko frizuro na parkirišču plesni dvoboj. 

Kaj pa besedilo? Zaradi korejskega spevanja bi člo- 
vek pričakoval, da bo svet zavihal nos. No, "Oppan 
Gangnam style" in "Eh, sexy lady" sta bila za nas, ki 
nismo Korejci, čisto dovolj, da smo se znali pozaba- 
vati in zapeti zraven. Čeprav so na koncu prišle ven 
verzije, kot sta "Open condom style" in vsaj malo 
azijsko obarvana inačica "Open Gundam style." Sled- 

OZNANILA 


Prejmi vsakega 
15. v mesecu 
še toplega Jokerja 
v domač nabiralnik in 
1 prihrani 20 odstotkov! 


je pokazal ni čji id sva 


nja je bila še posebej všečna za japanofile. Tekst je 
drugače hvalospev kakovostnim baburam, ki znajo 
biti seksi, čeprav niso nage, in se znajo zdivjati, ko 
gredo ven. Bojda gre tudi za dlakocepno kritiko korej- 


ske družbe, vendar bi nas njeno razumevanje stalo kompilacija dveh odličnih avtomobilsko divjanje 
več let poševnookih študij na najbližjem faksu te vojnozvezdnih legoidnih arkadic Need for Speed: ProStreet vzdušna letalska arkada 
smeri. Ostanimo pri tem, da pesem in njena vizualna Lego Star Wars Complete Saga Blazing Angels 


podoba nista postala kužna zaradi družbenokritič- 
nosti, temveč zaradi dobro izpeljanega miganja riti, 
angleškojezičnih ponavljalčic in komičnih situacij. 


Čez drugo veliko Lužo 


Je PSY muha enodnevnica? Verjetno, a trenutno mu 
gre bogovsko dobro, saj mu je po naključju uspelo to, 
kar marsikateri tuji skupini ne rata namerno: osvojiti 
zahodni trg. V južnokorejski zabavniški industriji je že 
postal del zavidanja vrednih trendov K-pop (korejska k - 

prvi del Harryjevih 


pop glasba) in K-drama (korejske nanizanke). Ti do- y 

segata razsežnosti, primerljive z japonsko produkcijo. zbirateljska izdaja vzdušne lego pustolovščin 

Uspelo jima je skovati PSYja, ki je trenutno na med- vojnozvezdne sekljačine zgodovinska strategija Lego Harry Potter 

celinskem pohajkovanju, ne- Star Wars: The Force z vključenim barbarskim Vedro 14 
Unleashed - Ultimate dodatkom 


Sith Edition Rome Total War Gold Edition 


Naročilnico in 
vse podrobne 
informacije 
najdeš na 
www.joker.si. 


knjiga 100 čudes sveta 


prisrčna ploščadarica 
Rayman 3 


koč pa je moral vojaški 
rok opravljati še enkrat, ker ga prvič ni vzel dovolj re- 
sno. Postal je ljubljenček ameriških zvezdnikov, kot 
so T-Pain, Tom Cruise, Katy Perry in Britney Spears, 
ki ga pridno šerajo. Pojavil se je na številnih šovih in 
sklenil pogodbo s Schoolboy Records, pod okriljem 
katerega bo sodeloval z idolom desetletnic Justinom 
Bieberjem. Tudi domači Samsung ga je zahakljal in 
sedaj krasi njihov novi oglas za hladilnike. Med vsem 
tem se je še zabeležil v Guinnessovo knjigo rekordov 
kot avtor 'najbolj všečkanega videa na Jutjubu'. Lju- 
dje širom sveta pa jezdimo, si pojemo Gangnam Sty- 
le, kupujemo sončna očala, čeprav bo zima, in si na 
Ibeju ogledujemo smokinge v sinje modri barvi. Mo- 
goče bodo pri nakupu novega galaxyja ponudili zra- 
ven še PSYjeve seksi čevlje. 


Tokrat bomo med novimi naročniki izžrebali 
tri srečneže, ki bodo prejeli majico ter 
nogometno žogo, ki ju podarja SiOL. 


Jam] 
Vvik) 


Rogaška Slatina 
Za nagrado prejmejo Cocktin paket. 

SLOVENSKA 
PIRATSKA 
STRANKA 20 


Pirati so nekdaj strašili predvsem po morjih, v sodob- 
nih časih pa jadrajo po spletu in v političnih vodah, kaj 
ti prvo Piratsko stranko so ustanovili leta 2006 na 
Švedskem. Z nekajletno zamudo so se organizirali tudi 
slovenski gusARRRJi. pred oktobrskim ustanov 
nim kongresom Piratske stranke Slovenije njenega 
predstavnika povpraša po mnenjih o spletnem gusar- 
stvu, rešitvah kaotičnega stanja pri avtorskih pravicah 


in načrtih v domačem političnem prostoru. 


rvi stereotip o piratski stranki kot zdru- 

ženju geekovskih mladeničev pade že ob 

srečanju s strankinim predstavnikom za 

javnost. Andrija Pušič, možakar srednjih 

let, je uspešen računalničar in avtor pro- 
gramske opreme. Drugi ga bolj poznajo kot glasbe- 
nika, ki je igral s skupinami, kot so Videosex, Otroci 
socializma, Na lepem prijazni in s črnogorskim glas- 
benim 'svetskim mega carjem' Rambom Amadeu- 
som. Ki je, mimogrede, njegov brat. Res. A tokrat je 
v vlogi govornika v imenu Piratske stranke Slovenije, 
katere začetki segajo v leto 2009 in domuje na stra- 
ni Piratskastranka.net. 


PIRATSKA STRANKA SLOVENIJE V TEM TRENUTKU 
'POLNOPRAVNO' ŠE NE OBSTAJA? 
Ze obstaja, a še ni registrirana. 


USTANOVILI JO BOSTE 17. OKTOBRA. KAJ SE MORA 
ZGODITI, DA BO URADNO POTRJENA? 

Zakonodaja to precizno določa. Imeti moraš dvesto 
uradno overjenih pristopnih izjav, sto ustanoviteljev 
pa mora biti fizično prisotnih. 


IMATE TO ŠTEVILO ČLANOV ZAGOTOVLJENO? 
Približno, ja. Ce bi pričakovali zaplete, bi še malo 
počakali. Ocenili smo, da zdaj lahko to izpeljemo. 


OSREDNJE TEME DELOVANJA PIRATSKIH STRANK SO 
VPRAŠANJA KOPIRANJA AVTORSKIH DEL, NADZORA 
INTERNETA IN ZASEBNOSTI. VEMO, DA KLASIČNI ZA- 
LOŽNIŠKI SISTEM V ČASU INTERNETA NE DELUJE 
PRAV DOBRO. KAKO Bi MORALO BITI PO VAŠEM 
MNENJU TO PODROČJE UREJENO? 

Piratska stranka po eni strani niti ni pristojna, da bi 
narekovala rešitve, kako zagotoviti komercialno pre- 
živetje na trgu nekomu, ki se ukvarja s takim ali dru- 
gačnim biznisom. To je skrb vsakega posameznega 
biznisa. Kar se tiče zakonodaje, ki vse to ureja, pa 


verjamemo, da avtorske pravice - kakršnekoli že - ne 
morejo biti više kot temeljne človekove svoboščine. 


GOVORITE PREDVSEM O PRAVICI DO INFORMIRA- 
NOSTI IN ZASEBNOSTI ... 

Predvsem gre tukaj za zasebnost. Industrija avtorskih 
pravic si je uspela zgraditi zgodbo, po kateri so oni 
pomembnejši tako od avtorja kot od zasebnosti tiste- 
ga, ki dostopa do avtorjevih del. Predstavljajo si, da 
za zaščito svojih interesov lahko pohodijo mojo pravi- 
co do zasebnosti - da lahko nadzirajo moj internetni 
promet in celo brskajo po mojem računalniku. Tukaj 
so se prioritete podrle. Tem lobijem je uspelo skozi le- 
ta zgraditi nekakšno svetovno zablodo, da je ta indu- 
strija pomembnejša od temeljnih človeških pravic ali 
svoboščin. 


TUDI SAMI STE NA SPLETNI STRANI ZAPISALI, DA 
NAZIV PIRATSKE STRANKE MARSIKOGA ZAVEDE. 
MNOGI MISLIJO, DA ZAGOVARJATE TO, DA LAHKO 
VSAK VSE S SPLETA VZAME ZASTONJ. 

Mi verjamemo, da človek mora imeti pravico svobod- 
nega dostopa do česarkoli, kar je objavljeno na inter- 
netu. Pri tem ni njegova dolžnost, da se ukvarja s tem, 
kdo, zakaj in kako je to zadevo objavil, ali gre za le- 
galno ali nelegalno vsebino. Že zaradi spoštovanja ra- 
dovednosti in zaradi tega, da ima dostop do zakladni- 
ce svetovne kulture in znanja, je treba uporabniku 
omogočiti, da dostopa kamorkoli. Problem je na stra- 
ni tistega, ki zadevo objavi, in predvsem tistega, ki 
zadevo komercialno izkorišča. 


OBDELAJVA VAŠE IDEJE NA KONKRETNEM PRIME- 
RU. KER GRE ZA REVIJO JOKER, ZA PRIMER VZEMI- 
VA VIDEOIGRO. SI JO LAHKO NALOŽIŠ S SPLETA? 
Lahko se jo deli - jaz jo dam tebi, ti jo daš prijatelju. 
Če pa nekdo objavlja te igre in pri tem zraven objavlja 
reklame ali karkoli, s čimer na račun tega služi, ali če 
celo neavtorizirano preprodaja igre, je pa to kriminal. 

VERJETNO RAZUMETE STRAN AVTORJEV. KAKO PA 
NJIH ZAŠČITITI, STE RAZMIŠLJALI O KAKŠNEM 
NOVEM MODELU, KI BI USTREZAL VSEM? 

Zagotovo smo o tem razmišljali. Vsak dan se pojavi 
kak nov model, kako se da stvari legalno komerciali- 
zirati na spletu. In jih bo čedalje več. 


KATERI VAM JE NAJBLIŽJI? 

Poglej, zakaj bi mi izumljali poslovne modele, če ni- 
smo komercialna entiteta? Piratska stranka ni korpo- 
racija. Ni naša vloga v družbi, da ustvarjamo nove po- 
slovne modele. 


SE PA ZAGOTOVO O TEM VELIKO POGOVARJATE? 
Veliko razpravljamo o tem v stranki. Mnoge člane to 
zanima, ker mislijo od tega živeti. Med nami so tudi 
avtorji, ki veliko premišljujejo o teh stvareh. Meni je v 
tem trenutku zato čisto načelno težko izpostaviti ene- 
ga od teh modelov. 


KER ŠE NI MODELA, ZA KATEREM BI VSI STALI? 
Tako. Predstavljajmo si nekega ponudnika, ki vsebi- 
ne prodaja v paketu z mesečno naročnino. Zbere pa- 
ket vsebin, za katerega meni, da bo dobil naročnike, 
in ga prodaja po primerni ceni. Uporabniki so pripra- 
vljeni plačati za določeno stopnjo udobja - da lahko 
na enem mestu na organiziran, dober način pridejo 
do vsebin, ki jih zanimajo. So pripravljeni plačati 28 
evrov za kos plastike, kot smo to delali pred dvajseti- 
mi leti? Ne več. 


PIRATSKE STRANKE SO V NEKATERIH EVROPSKIH 
DRŽAVAH HITRO PRODRLE IN ZA NOVINCE NA POLI- 
TIČNI SCENI DOSEGAJO SOLIDNE REZULTATE, KOT 
SO UVRSTITEV V EVROPSKI PARLAMENT TER USPEHI 
NA LOKALNIH VOLITVAH. V KAKŠNI FAZI STE 
TRENUTNO SLOVENSKI PIRATI? 

Piratska stranka obstaja že kakšni dve leti. Ljudi, ki so 
bili v njej na začetku, nekakšne prve garniture pira- 

tov, v njej zaradi raznih razlogov ni več. Ali so šli de- 
nimo v tujino, ali nimajo več časa za ukvarjanje s tem 
... To, kar imamo zdaj, je Piratska stranka 2.0. Zade- 
ve so potrebovale nekaj časa, da se kristalizirajo. Po 
domače povedano, da imaš dovolj ljudi, da pokrijejo 
vse, kar je treba pokriti. Letos se je zadeva začela 
opazno razvijati in zato smo pred par meseci sklenili, 
da je treba oktobra ustanoviti stranko in se nekako 
postaviti na politično sceno. 


TRENUTNO V SLOVENIJI VLADA VELIKO RA- 
ZOČARANJE NAD POLITIČNIMI STRANKAMI, TAKO 
DESNIMI KOT LEVIMI. VEDNO VEČ LJUDI PRAVI, DA 
NE BI VOLILI NOBENE OD TISTIH, KI SO TRENUTNO V 
PARLAMENTU. TO JE VERJETNO ZA VAS UGODNO 
OKOLJE ZA VSTOP NA POLITIČNO SCENO? 

Tako je. To je bila druga komponenta, ki je prispeva- 
la k temu, da se zmigamo. 


PIRATI NAPOVEDUJETE, DA SE BOSTE ŽE ČEZ DVE 
LETI NA VOLITVAH POTEGOVALI ZA SEDEŽE V 
EVROPSKEM PARLAMENTU. 

Ja, prva stvar, ki je na 'sporedu', so evropske volitve 
leta 2014. Mislim, da je to dovolj časa, da se razvije- 
mo do te stopnje, da bomo lahko imeli primerne kan- 
didate za to. V igri je tudi koordinacija med evropski- 
mi piratskimi strankami, ker se ravnokar formira 
združenje evropskih piratskih strank. 


TOREJ PRI VAS NE GRE ZA NEKAKŠNO 'FRANŠIZO' 
EVROPSKE PIRATSKE STRANKE V SLOVENIJI? ALI V 
VSAKI OD DRŽAV DELUJETE POPOLNOMA SAMO- 
STOJNO? 

Vsaka stranka je povsem neodvisna. Vsaka ima neke 
svoje specifike in izbor tem, ki so bolj pomembne. 
Tudi ni nujno, da dve piratski stranki zastopata isto 
idejo na enak način. Bomo pa poiskali tiste stvari, ki 
so vsem skupne, in na teh stvareh bomo zgradili sku- 
pen nastop na evropskih volitvah. 

ČLOVEKI 


Po EVROPSKIH BODO PRIŠLE SLOVENSKE PARLA- 
MENTARNE VOLITVE. LJUDJE SI OČITNO PRI NAS ŽE- 
LIJO NEKOGA NOVEGA, DRUGAČNEGA. KOGA BOSTE 
NAGOVARJALI? 

Imamo močan vtis, da je med našimi potencialnimi 
volivci veliko tistih, ki trenutno nimajo ničesar za voli- 
ti. Jaz osebno, ki hočem voliti iz čisto načelnih razlo- 
gov, sem imel na prejšnjih volitvah že težavico odlo- 
čiti se, koga bi volil. Če bi bile volitve zdaj, bi imel še 
večjo težavo. Verjamem, da je veliko ljudi, ki premiš- 
ljujejo podobno. 


KAKŠNO JE JEDRO PIRATSKE STRANKE, IMATE 
PREDVSEM MLADE ČLANE? 

Že na prvi pogled je pričakovati, da bo pritegnila 
mlajše ljudi in mogoče tiste, ki so zaradi svojega po- 
ložaja v družbi obrnjeni v aktivno premišljevanje o 
tem, kaj se dogaja okoli njih, ter so intimno motivira- 
ni, da se nekaj spremeni v družbi. 


JE MED VAMI VELIKO NARAVOSLOVNIH PROFILOV 
LJUDI, RECIMO INŽENIRJEV IN RAČUNALNIČARJEV, KI 
JIH TO ŠE POSEBEJ ZANIMA? 

Težko bi rekl, da je to naravoslovno obarvana stran- 
ka. Ljudje so z vseh koncev, vseh profilov. So pa to 
aktivni ljudje, ki berejo, so seveda na netu, spremljajo 
stvari. Med njimi so mlajši, pa tudi taki malce starejši, 
kot sem jaz - in vse vmes. Obstaja stereotip, da so to 
neki mlajši geeki, v praksi pa se izkaže, da nas komaj 
opazno vleče v to smer. 


GOVORITE TUDI O NOVEM, DRUGAČNEM NAČINU 
DEMOKRACIJE — NEPOSREDNI ELEKTRONSKI DE- 
MOKRACIJI, PRI KATERI SE GLASUJE PO SPLETU ... 
Neposredna elektronska demokracija je močna ideja, 
ki je podlaga vseh piratskih strank. Pomembno je, da 
dejansko verjamemo v demokracijo. Sedaj obstaja to 
newagersko politikantstvo, ki relavitizira demokracijo 
- da demokracije itak ni, da je to brezveze ... Pirati vi- 
dimo vse te težave, a verjamemo v demokracijo in 
mislimo, da je treba biti boljši. To je klasičen inženir- 
ski pristop - če nekaj ni dobro, popravi. Marsikdo, ki 
se prvič sooči s to idejo neposredne elektronske de- 
mokracije, hitro in vehementno odmahne z roko, češ, 
"A zdaj bomo pa klikali?" Odgovor je: "Točno to bo- 
mo delali." Pri nas ne gre za to, da bi radi iznašli nekaj 
novega, to enostavno vidimo kot edini možni način 
razvoja demokracije. Težko si predstavljam, kako bo 
demokracija izgledala čez deset, dvajset ali trideset 
let, če ne bo neposredne elektronske demokracije. 
Vse ostalo se mi zdijo neki črni scenariji. Mislim, da 
bo vsa družba, brez kakšnih strašnih pretresov, spo- 
znala, da je to nujen razvoj demokracije. 


RES JE, DA MARSIKDO NI VEČ ZADOVOLJEN Z 
ZDAJŠNJIM STRANKARSKIM, PARLAMENTARNIM SIS- 
TEMOM DEMOKRACIJE, ZDI SE ZASTAREL. 

To predstavništvo je cokla, ki je bila zgodovinsko 
nujna, dokler se niso pojavile tehnične možnosti za 
neposredno sodelovanje. Prisiljen si bil v ta kompro- 
mis, da si nekomu dal mandat, ker se ni dalo drugače. 
Ta človek je vlekel mandat štiri leta, ne glede na to, 
kaj je v tem času naredil ali ni naredil. S tem je pove- 
zan poklic politika, ko se usedeš v parlament in gradiš 
paketno zgodbo okoli sebe - torej, ljudje bodo glaso- 
vali zate na vseh področjih ali pa na nobenem. Ta 
kompromis je hud, a ni več nujen. Zakaj ne bi za vsa- 
ko zadevo podarili svojega glasu tistemu, ki ima v do- 
ločenem trenutku o tej stvari kaj pametnega za pove- 
dati? Brez tega prostornega paketa v smislu politične 
stranka ali časovnega paketa, mandata štirih let. Z 
neposredno elektronsko demokracijo se da to atomi- 
zirati, da bo vsak sodeloval tam, kjer misli, da je treba. 

KAKO PODROBNO SE V STRANKI UKVARJATE S 
KONKRETNIMI STVARMI, DENIMO KAKO SPREMENITI 
ZAKONE IN KAJ VSE BI BILO TREBA UREDITI V NAŠI 
MALI DRŽAVI? 

Zaenkrat moram reči, da se trenutno prav resno z 
dnevno politiko ne ukvarjamo. Pogovarjamo se o pro- 
gramskih izhodiščih - če hočeš stvari uskladiti, jih 
moraš dobro obdelati. Tisto, kar trenutno imamo v 
programu, so teme, ki smo jih uspeli do te mere us- 
kladiti. Tem, pri katerih nismo usklajeni, v programu 
ni. Kar pa ne pomeni, da jih ne bo. Potekajo debate o 
raznih temah, trenutno bolj o splošnih, načelnih stva- 
reh. Konkretna stališča do konkretnih vprašanj, ki se 
zdaj valijo po politični sceni, pa so zaenkrat v ozadju 
in bolj za sprostitev. 

Velikokrat se nam očita, da smo zelo ozki, da nas za- 
nima samo tisto, kar se dogaja na internetu, kako za- 
stonj priti do stvari na spletu in podobno. To je najbolj 
površen pogled. Kaj pa zdravstvo, šolstvo, gospodar- 
stvo? Poudaril bi, da so vse te teme veliko bolj nepo- 
sredno povezane z vprašanji glede interneta, kot bi si 
tak človek mislil. Recimo pri gospodarstvu, pri kate- 
rem je ključna zadeva inovativnost. In potem se 
vprašamo, kaj danes pomeni inovativnost? lnovativ- 
nost ni to, da bomo izumili nov plug, ampak gre za 
vprašanje patentov, intelektualne lastnine. To so 
osrednja vprašanja inovativnosti in s tem tudi ekono- 
mije prihodnosti. Ne pustimo se odriniti na stran na 
tak poceni način, češ, vi se ukvarjate samo z interne- 
tom. Jaz bi takega človeka vprašal: "Kaj pa je sploh 
še poleg tega?" 


PA ZASTAVIVA MALO BOLJ BIZAREN HIPOTETIČEN 
PRIMER. RECIMO, DA NA VOLITVAH PIRATI DOBITE V 
ROKE KMETIJSKO MINISTRSTVO. LAHKO SVOJE KON- 
CEPTE IN IDEJE RAZŠIRITE NA TO PODROČJE? 

Tudi tukaj je zelo močna povezava prek patentne za- 
kononodaje, gensko spremenjene hrane, energetike, 
dostopa do informacij in znanj, transparentnosti dr- 
žavne uprave in politike. Temeljne težave pri uprav- 
ljanju države so trenutno v tem, da se veliko igra z ne- 
kimi zgodovinskimi, predzgodovinskimi temami, s 
klišejskimi predstavami o nekih ideologijah, ki so po- 
stali samo še nekakšni fuzbal timi. Zelo malo pa slišiš 
strokovne vsebine. Veliko je hrupa in zelo malo vsebi- 
ne. Če se eliminira, zmanjša hrup, zagotovo prideš do 
več tišine, ki pomaga, da tisto nekaj vsebine pride 
bolj do izraza. 


TE IGRE LEVIH IN DESNIH, KI MNOGOKRAT HROMI 
DOMAČO POLITIKO, TUDI NA ŠKODO DRŽAVLJANOV, 
SE TOREJ NE BOSTE ŠLI? 

Ena od najbolj razpoznavnih smernic Piratske stranke 
je, da zavračamo dimenzijo levo-desno. To se nam 
zdi čisto odvečna tema in te lahko samo zavira. Navi- 
jaška politika nam je tuja, politike ne razumemo kot 
področja, kjer se je treba čustveno opredeljevati. Veli- 
ko je igranja s čustvi, podžiganja, prikrite sovražnosti, 
zagrenjenosti in negativizma. To so vse čustvene di- 
menzije političnega življenja, od katerih se bomo sku- 
šali maksimalno držati stran. K vsakemu posamezne- 
mu vprašanju je treba pristopiti razumsko in poskusi- 
ti najti rešitev. 


AMPAK TRENUTNO ŽELITE PREDVSEM DOBRO POS- 
TAVITI TEMELJE SVOJI STRANKI, PREDEN ČISTO ZA- 
RES STOPITE NA POLITIČNO SCENO? 

Tako je. Ne ukvarjamo se s socialnim inženiringom in 
političnim spinom ali kakšnim velikim načrtom, kako 
bomo prišli na politično sceno. Ravno obratno. Počeli 
bomo tisto, kar se nam zdi prav, in govorili o tistem, 
kar se nam zdi pomembno. Naš cilj ni, da čimprej pri- 
demo na oblast. 


Resident Evil je di na ALA 


Priljubljenost niza, ki je v poldrugem des 


Aa 


x: Edi 


siti gaj |e 
lag vnih zhamk v industriji iger. 
letju obstoja postal sopomenka 


za japonske preživetvene grozljivke, je Capcom potenciral s holivudskimi 
celovečerci. A v senci tega, kar je tipična zgodba o uspehu in poševnooki 
podjetnosti, se skriva kup trohnečih zombijskih trupel. Obdukcije častitljive 
strašljive serije se loti z antibiotiki nafilani, s svetilko opremljeni Case. 


saka, Japonska, 1996. Ura je tri zjutraj in 
po hodnikih Capcomovega generalštaba ta- 
va zaskrbljeni Shinji Mikami, glavni dizajner 
obetavnega novega projekta. Vodilni so mu 
pred dvema letoma naprtili izdelavo ambi- 
cioznega špila, ki bi v duhu nasledil stari 
Sweet Home, Capcomovo grozljivo avanturo za 
NES. Nadebudni avtor si izziva ni drznil zavrniti, 
čeprav je imel ob tistem času pod kapo zgolj prgišče 
licenčnih Disneyjevih špilčkov in ukinje- 
no dirkaško titulo. Le enkrat lahko m 
ugibate, kaj je zakuhal. po 


Geneza groze 


Mikami je imel jasno vizijo. Iz Sweet Homa si je name- 
raval izposoditi prgišče prepoznavnih elementov, ka- 
kršne so bile tamkajšnje sekvence odpiranja vrat, ki 
so prekinjale gibanje po zloveščih okoliših, ter malce 
neumestne miselne uganke. Toda Biohazard oziroma 
Resident Evil, kakor so naslov zaradi težav z registra- 
cijo blagovne znamke rahlo nesmiselno krstili na za- 
hodu, bi šel pri plašenju igralcev in zgodbi pretežno po 
svoje. Podajal bi štorijo Chrisa Redfielda, Jill Valentine 
in ostalih specialcev, ki bi se znašli v skrivnostni vili. 
Tam bi se borili za golo preživetje, obkroženi s pastmi, 
zagonetkami in, jasno, monstrumi, produkti virusnih 
eksperimentov farmacevtske družbe Umbrella. 


Sweet Home, ki so ga leta 1989 izdali za NES, je navdihnila istoimenska japonska grozljivka. Mikami ni 
imel prstov vmes, vendar si je pri snovanju Resident Evila iz špilčka sposodil marsikateri element. 

Shinji, ki je hotel igralce napojiti s strahom, se je 
spočetka poigraval z idejo boja proti nadnaravnemu 
sovražniku, vendar si je premislil. "Hotel sem poust- 
variti vzdušje iz filma Žrelo, kjer bi se igralci ves čas 
počutili v nevarnosti, a bi imeli vse možnosti, da se je 
znebijo. Tak bi bil boj proti otipljivemu zlu." Mikami, 
oboževalec Romerovih zombijevskih srhljivk, ni dolgo 
razmišljal. Gnilkoti so se mu zdeli perfektni nasprotni- 
ki ker so iz mesa in kože, moč jih je pokončati, obe- 
nem pa bi bili zaradi počasnega, vztrajnega zasledo- 
vanja svojih žrtev ekstra strašni. 

Leto 1996 je bilo za genezo realistične strašljive iz- 
kušnje kot nalašč, saj je na trg konzol pred kratkim 
uletel playstation. Toda zmogljivost novega hardvera 
se je izkazala za dvorezen meč in Mikami se je moral 
odpovedati sanjam o prvoosebnem sprehajanju po 
vili. S sodelavci je preklopil na tretjeosebno kamero, 
kar je botrovalo značilnim nepoligonskim, statičnim 
ozadjem, po katerih so tavali 3D-junaki in sovragi. 
Špil je bil zavoljo te kombinacije na pogled lepši, kot 
bi bil sicer, neljubi stranski učinek pa je bil okoren, 
domala tankovski nadzor likov, zvezda stalnica starih 
Resident Evilov. 

Datum izida se je približeval, šefi pa so bili nad kon- 
trolami in smerjo, v katero je zavil dizajn, vse prej kot 
navdušeni. Zunanji svetovalci so tvrdki naprtili, naj 
temeljito premisli, ali projekta ne bi bilo bolje ukiniti. 
Yoshiki Okamoto, tedanji šef studia, pa se je celo pri- 
dušal, naj si Mikami tega dreka ne drzne ožigosati s 
Capcomovim logotipom. Še dobro, da je imel Shinji 
podporo generalnega direktorja, sicer bi projekt padel 
v nemilost. Pilil je dalje. 

ANALI 


Prikrito zlo 


No, ko je Biohazard oziroma Resident Evil spomladi 
1996 pristal na policah, je s 600.000 oddanimi izvodi 
postal veleuspešnica. Nad hecnim nadzorom in fik- 
sno, mestoma nepregledno kamero je resda tarnal 
marsikdo. A ne preveč, saj so se ostali elementi zlili v 
nekaj, kar je v okvirju tedanjih iger botrovalo unikatni 
akcijsko-pustolovski mešanici. 

Kul je bilo že, da si lahko na začetku avanture izbral 
med bolje oboroženo babo, ki se je z orodjem za vlam- 
ljanje mogla dokopati do številnih sicer nedostopnih 
kotičkov, ter možakom. Če si se odločil za slednjega, 
si bil odpornejši na napade sovražnikov, a si imel v že 
tako omejenem inventarju manj prostora za pokalice, 
zdravilne žavbe in pustolovske predmete. Na primer 
trakove, ki so omogočali ne prepogosto shranjevanje 
položaja pri tipkalnih strojih. 


Nepregledna kamera in tankovski nadzor likov sta 
iz ust igralcev začetnih REjev priklicala marsikate- 
ro kletvico. Res pa je, da so igre s tem na nek 
način le stopnjevale nervozo in strah. 


Razlike med likoma tudi sicer niso bile kozmetične, 
saj sta Jill in Chris do konca pritavala vsak po malo 
drugačnem scenariju ter se srečala z različnimi zave- 
zniškimi (ali pač?!) liki. Med drugimi z Albertom We- 
skerjem, kapetanom enote S.T.A.R.S., v resnici pa 
tajnim odposlancem korporacije Umbrella, ki se je v 
seriji odtlej pojavljal kot senčni negativec - zlobnež, 
obseden s širjenjem različic pošastnega virusa. 
Predvsem pa je Biohazard igralca do obisti prežel s 
srhom. Začelo se je s škripanjem vrat, zloveščo glas- 
bo ali grobno tišino, nakar so se na utesnjenih hodni- 
kih pojavili zdaj človeški, zdaj živalski zombiji (psi, 
čebele, vrane, pajki ...). Različno hitro so navalili nate 
in pred njimi si jo moral občasno podurhati. Bodisi 
zato, ker ti je srce od vsega hudega padlo v hlače, ali 
zaradi kroničnega manka streliva in zdravil. Infarktni 
ritem so prekinjali iznajdljivi, četudi s šibko fabulo v 
slogu filmov B-kakovosti ne najbolj smiselno poveza- 
ni miselni orehi, ki jih je po sobanah skupaj z namigi 
zasadil nekdanji lastnik vile Trevor Spencer. Ter se- 
veda spopadi s pol ducata šefovskih kreatur, med 
drugim z velikanskim zombijem Tyrantom. 

Stres ni in ni pojenjal, saj enostavno nisi uspel predvi- 
devati, od kod in kdaj te bo kaj zgrabilo in ti preseka- 
lo goltanec. Pred Resident Evilom je nekaj podobne- 

ga na abakih poskušal francoski Alone in the Dark, 
vendar še zdaleč ne v tako prepričljivi in dodelani 
obliki. Takrat se tega še nis(m)o zavedali, a rodila se 
je zvrst japonskih preživetvenih grozljivk. Kar v veliki 
meri pomeni ta žanr na splošno. 


Zombiji iz nekje ... 
Mikamija je med razvojem izvirnega Re- 
sident Evila od matranja skorajda pobra- 
lo, zato so ga nadrejeni 'nagradili' s službo 
producenta. Režiserski stolček nadaljeva- 
nja, ki ni smelo izostati, so zaupali neiz- 
kušenemu Hidekiju Kamiyi, kar muhaste- 
mu Shinjiju ni bilo pogodu. Znano je, da 
sta bila avtorja ves čas na bojni nogi, za 
kar so bili v dobri meri krivi kravatarji. Ti 
so prek Kamiye zahtevali, naj bo sekvel 
manj težaven in s tem dostopen sploš- 
nejši publiki. 


Claire in Leon v dvojki bežita iz kužnega 
Raccoon Cityja. Na koncu obračunata z 
Williamom Birkinom, očetom G-virusa, 
močnejše izvedenke bacila T. 


Za prvotno skoraj dokončano inačico dvojke, ki jo je 
cinično označil za Resident Evil 1.5, Mikami ni maral. 
A namesto da bi zagnal vik in krik, se je raje presedel 
na zadnji sedež in taktirko prepustil Kamiyi. Poteza se 
je izkazala za uvidevno, saj je bil Resident Evil 2 (Jo- 
ker 58, 90) v primerjavi z enico korak naprej. Ne ve- 
lik, kajti ozadja so ostala statična, kamera fiksna, pre- 
mikanje tankovsko in zagonetke izstopajoče. A za 
mankom novosti špil vendarle ni bolehal. Nova juna- 
ka, Leon S. Kennedy in Claire Redfield (sestra Chrisa 
iz enke), nista bila specialca, pač pa tako rekoč civili- 
sta. Občutno se je dalje povečala intenziteta sreče- 
vanja z zombiji. Jasno, saj se je teh v gotski policijski 
postaji in na ulicah Raccoon Cityja, kamor so iz pod- 
zemnega laboratorija ušli mikroorganizmi, zaredilo bi- 
stveno več kot v odročni vili. Za zadetek v polno pa se 
je izkazalo prepletanje zgodbe med Claire in Leonom. 


be: 


Če je bil prvenec podoben filmu Alien in vila v njem 
plovilu Nostromo, je bila dvojka Aliens, Raccoon City 
pa planet LV-426. Da je po prodajnih številkah preko- 
sila predhodnika, vsled naštetega ni težko sklepati. 


xa. VMES 


Kovanje trojke bi moralo glede na popu- 
larnost franšize steči kot po maslu, a 
se je spet zapletlo. Resident Evil 3 
(Joker 89, 86) je življenje začel kot 
stranski del, a so ga vodilni povišali v 
orenk nadaljevanje, postavljeno v ča- 
sovni kontinuum dvojke. Mikami in 
Kamiya sta krmilo prepustila Kazuhiru- 
ju Aoyami ter se umaknila v zaodrje. 
V primerjavi z RE2 je šlo kvečjemu za 
blago evolucijo, a sveže pritikline niso bi- 
le od muh. Igra je vpeljala ukaza za izmi- 


Tretji Evil je časovno umeščen dan pred 
dogodke, ki jih popisuje RE2. Ob za- 

ključku se Jill sooči s tragično usodo 
Mesta rakunov. Kabum! 


kanje (dodging) in hiter 180-stopinjski obrat. Vrnila se 
je junakinja Jill Valentine, za manko drugega protago- 
nista pa se je RE3 oddolžil s prvino 'Live Selection', ki 
je na številnih mestih ponudila odločanje, kaj bomo 
storili - se spopadli z beštkotom, vstopili v policijsko 
postajo in slično. Prvič smo z mešanjem različnih vrst 
smodnika prišli do različno učinkovitega streliva ter 
zombije pošiljali na oni svet s streljanjem v namensko 
postavljene sodčke in druga eksplozivna telesa. Plašil 
in navduševal pa nas je zlasti Nemesis, nadgrajen gla- 
varski Tyrant iz enke, ki so ga Dežnikarji v Raccoon 
City pripeljali, da bi izsledil in pobil z veliko virusno za- 
roto seznanjene člane S.T.A.R.S.. Nemesis je brhko 
Jill bremenil skozi vso igro. Monstrum, opremljen z ra- 
ketometom, je znal babi slediti na nove lokacije, zara- 
di česar si se med bežanjem včasih počutil kot mladi 
John Connor v Terminatorju 2. 


".« CAPCOM 


Osrednje Resident Evile je Capcom sčasoma dodelal in z njimi osrečil lastnike PCjev ter playstationu 
konkurenčnih konzol. Director's Cut različica enke je pomešala lokacije ključnih predmetov in dodala 
podporo tresočemu dualshocku, Code: Veronica X za PS2 in gamecube pa devet minut dodatnih sekvenc. 

Kulska pridobitev Code: Veronice, ki je najprej iz- 
šla za dreamcast, so bile različne pištole. Te si je 
mogla Claire Redfield oprtati v paru in se lotiti 
dveh zombijev hkrati. 


Štirje milijoni prodanih kosov so Capcomovce pre- 
pričali, da je za konkretno prevetritev serije še pre- 
zgodaj. Še sreča, saj drugače ne bi bili deležni odlič- 
nega Code: Veronica (J85, 91), prvega Resident Evi- 
la, ki ob izidu ni bil na voljo za Sonyjevo konzolo. Zas- 
novali so ga za nepozabni dreamcast in, hja, poznalo 
se je! Strojno nadmočna konzola je tvorcem omo- 
gočila, da so statična slikovna ozadja nadomestili s 
poligonskimi, dasi je kamera ostala pretežno negib- 
na. Zares pretresljivih novosti Veronica v surovem ig- 
ralnem smislu ni prinesla, vendar se je kitila z bolj do- 
delano zgodbo, odličnimi ugankami, herojema iste 
krvi (Claire in Chrisom), zanimivimi liki, kakršen je bil 
shizofreni Alfred Ashfort / Alexia, ter všečnimi prije- 
mi. Pri streljanju z nekaterimi orožji je špil denimo 
preklopil v prvoosebni pogled. 


Rimejk Resident Evila je vpeljal vrsto drobnih iz- 
boljšav, kot je 180-stopinjski obrat. Dnevniki Geor- 
ga Trevorja, ki sta jih Chris in Jill poiskala v vili, so 
dodatno osvetlili fabulo. 


Znanitelj nove dobe? Ne še, saj je Capcom spomladi 
2002 presenetil s korakom nazaj. Za gamecube so 
najprej izdali obuditev originalnega Resident Evila 
(J111, 87). Zaradi ostrejših ozadij, ki so jih kovači 
narisali na novo, kvalitetnih 3D-modelov in drobnih 
popravkov (kvazi analogen nadzor!) je slednji še da- 
nes definitivna verzija enke in vzoren primer tega, ka- 
ko streči predelavam. Slabše se je pri fanih in kritikih 
odrezal nesrečni Resident Evil 0. Pri rimejku nihče ni 
pričakoval napredka, pri tem domnevno novem delu, 
ki je bil z ozirom na časovno umestitev sploh prvi RE, 
pa ja. Umotvor je žal uporabljal taisto staromodno 
grafično srčiko kot na gamecubu obujeni prvenec in 
ni navdušil. Tudi igranje je ostalo starinsko, vključno 
s kupom klišejskih in duhamornih ugank, pri katerih 
je bila poanta potiskanje zabojnikov. Zgodba, v kateri 
sta Rebecca Chambers in zapornik Billy Coen na 
strašljivem vlaku ter v trenažni utrdbi Umbrelle razi- 
skala izvor T-virusa, preprosto ni vlekla. 


4 aii ki v filmih i igra slaboritno Alice, 


je zaslovela s kultnim Petim elementom, kjer 
nastopa skupaj z Brucom Willisom, in se kas- 
pe proslavila še v vlogi Ivane Orleanske 


VIMUS NA PLATNU 


Veliko filmov po špilih zaudarja do oblakov, zato je 
presenetljivo, da je Nevidno zlo: Maščevanje (Retri- 
bution), ki ravno zapušča naše kinodvorane, že peti 
film po Capcomovi zombijski seriji. Za uspeh je v 
največjem delu zaslužna družinska naveza Milice 
Jovovič, ki v filmih igra klavko zombijev Alice, in 
njenega soproga Paula W. S. Andersona, ki skrbi za 
produkcijo in režijo. 

So ti filmi torej majka? Eh, niti ne. Za začetek imajo 
s štorijalno zapuščino igralskih Residentov dokaj 
malo stičnih točk. Prvenec izpred desetletja denimo 
razen tega, da v njem nastopajo ljudje, ki jih je virus 
zlobne korporacije Umbrella spremenil v kupe troh- 
nečega mesa, z digitalnim izvirnikom nima tako re- 
koč nobene direktne povezave. Sloves najboljšega 
residentskega celovečerca upraviči predvsem s 
klavstrofobično podzemno lokacijo in kopico BU!- 
trenutkov, ki v navezi s solidno režijo pričarajo pre- 
živetveno vzdušje. 

Toda grozljive atmosfere imajo njegova nadaljeva- 
nja žal vse manj in manj, saj sta jih Mila in Paul po- 
tisnila močno v smer bučne akcije. Porazni Apoca- 
lypse (2004) resda nekoliko bolj prepričljivo mežika 
prvotnim igram, saj se se v njem prikaže Jill Valen- 
tine, ima klasično prizorišče (Raccoon City) ter še- 
fovski stvor Nemesis iz RE3. A kaj, ko se osebe in 
dogodki iz špilov pojavljajo v čudnih, alternativnih 
vlogah. V trojki, Extinctionu (2007), kjer se ubežna 


v 

Alice pridruži karavani, ki v madmaxovski postapo- 
kaliptični prihodnosti bluzi po razsutem ameriškem 
zahodu, se junakinja sreča s Claire Redfield, okuže- 
nimi vranami in morilskim Tyrantom. A spet je vse 
skupaj podrejeno zaporedju strelskih masakrov, ob 
katerih hitro pozabiš na za lase privlečeno štorijico. 
Podobno velja za Afterlife (2010), koder se Alice in 
njeni kloni na krvavo jebačino podajo v Tokio, kjer 
jih pričaka Albert Wesker, ter uvodoma omenjeni 
Retribution. Selitev po svetovnih metropolah, viso- 
koproračunsko pokanje, Leon, Ada Wong, Michelle 
Rodriguez in 3D zadostujejo za poldrugo uro brez- 
možganskega kratkočasenja. 

A to je vse. Pogledaš, se pogojno zabavaš, pozabiš. 
Tistim, ki niso intimno seznanjeni z igrami, se bodo 
zdeli plitki, celo butasti, medtem ko trdojedrni fani 
serije jadikujejo nad svobodno interpretacijo omilje- 
nih likov ter dogodkov iz špilov. Slednjim sta name- 
njena digitalno animirana celovečerca, ki sta izšla 
na devedeju in modrem ploščku. Degeneration, v 
katerem se Claire in Leon spopadeta z zombiji na le- 
tališču, ter novi Damnation, koder se slednji odpra- 
vi v vzhodnjško republiko, kjer vlada nad upornike 
naščuva vojsko virusnih stvorov, sta solidno animi- 
rana, poudarjeno akcijska — in izrazito B-filmska. 

Po drugi strani pa se japonskemu založniku upra- 
vičeno smeji, kajti zaveda se, da špili in filmi delujejo 
simbiotsko. Privlačijo tiste igralce, ki jim je za čistun- 
skost vsebine vseeno, dočim pri nezahtevnih gledal- 
cih spodbujajo zanimanje za igre. Tako slabi kot celu- 
loidni iztrebki Uweja Bolla vseeno niso. Ka-čing! 


Damnation ni običajen muvi, temveč računalniško ani- 


mirani celovečerec po zgledu Final Fantasy: Advent 


Children. V kinih ga ni, saj so ga kot prejšnji Degenera- 
tion zapakirali direktno na devede in blu-ray. Tehnična 


dovršenost je edina prava odlika obeh izdelkov. 


oktober 2012 


Albert Wesker 
Skrivnostni Wesker, pret- 
kani bivši znanstvenik in 
sluga zlobne farmacevtske 
tvrdke Umbrelle, se vse 
od uvodnega dela pojavlja 
v vlogi glavnega negativ- 
ca, ki iz zakulisja vleče niti 
vsakovrstnih 
virusnih zarot. V RE1 se 
smrti izogne zaradi 
okužbe s poskusnim seru- 
mom, nakar se v Code: 


Chris Redfield 
Za telo'nekdanjega vo- 
jaškega pilota Chrisa smo 
prvič prijeli v izvirnem Re- 
sident Evilu, koder se je 
odrezavi mladec z Jill Va- 
lentine ter preostalimi čla: 
ni specialne enote 
S.T.A.R.S. potikal po te- 
mačnih hodnikih vile na 
obrobju Raccoon Cityja. V 
Veronici smo se s taistim 
herojem podali na sled se- 


Jili Valentine 
Po neljubih dogodkih v 
grozljivi vili (RE1) smo 
nadzor nad pripadnico 
enote S.T.A.R.S. vnovič 
prevzeli v tretjem delu. 

Ker epidemični Raccoon 
City iz RE2 očitno ni bil 
dovolj smrtonosna lokaci- 
ja, Jill v trojki nadleguje 
neumorni Nemesis, inteli- 
gentnejša, šefovska raz- 
ličica običajnih zombijskih 


Claire Redfield 
Claire, ki nadvse ljubi mo- 
tocikle, je junaški krst do- 
živela v Resident Evilu 2. 
Iz Raccoon Cityja, po ka- 
terem so tavali mutantski, 
s strašanskim T-virusom 
okuženi meščani, je v 

dvojki zbežala s pomočjo 
Leona Kennedyja ter red- 
kimi preživelimi. Z bratom 
Chrisom si glavno vlogo 
dalje deli v Code: Veroni- 


stre Claire in obiskali se- 
verni pol, dočim smo v 
RES iskali sovražnika šte- 
vilka ena, Weskerja- Chris 
je drugače eden od'prota- 
gonistov novega Resident 
Evila 6: 


Veronica vrne kot odpo- 
slanec Dežniku konku- 
renčne organizacije. Z 

njim Chris in temnopolta 

pomočnica Sheva dokonč- 
no obračunata v afriškem 
petem delu. 


Ničti Evil je vsebinsko razočaral, njegova ostra 
ozadja in podrobni liki pa uspešno kljubujejo času. 
Tako REO kot rimejk je moč igrati na emulatorju 
Dolphin, kjer sta na pogled slastna. 


Nadzornik gnileče množice 


Napočil je čas za konkretno spremembo in Capcom 
se je znova obrnil na Mikamija, ki se je v razvoj štirice 
vrgel z obnovljeno vnemo. Japonski založnik je v ti- 
stem času z Nintendom sklenil pogodbo, s katero se 
je zaobljubil, da bo za gamecube izdal pet ekskluziv- 
nih titul. Ena od teh je bil Resident Evil 4. Lastniki po- 
pularnejšega playstationa 2 so vzrojili, svojeglavi Shi- 
nji pa je v ogenj vrgel dodatno poleno! Z legendarno 
izjavo, v kateri se je pridušal, da bo, če bi se četrti del 
kdajkoli pojavil na PS2, storil harakiri, se je za vedno 
zapisal v anale in na črno listo Sonyjevih ljubiteljev. 
Kasneje so RE4 vseeno predelali za playstation 2, 
Shinji pa je še vedno med živimi, hehe. 

Mikami se je zavedal, da bi utegnila biti njegova bo- 
doča kreacija zadnji Evil, če ne bi šlo za orjaško 
uspešnico. A to ga je le dodatno motiviralo in odločil 
se je za neziheraški pristop. Starih temeljev in gotovo- 
sti serije se ni nameril pošteno nadgraditi, pač pa jih 

prikazni. Z dečvo'smo se 
nazadnje srečali v petici, 
kjer sta jo Chris'in Sheva 
po naporni bitki rešila iz- 
pod nadzora Alberta We- 
skerja, ter v odvrtku RE: 
Revelations za 3DS. 


ca, kjer na koncu pobegne 
iz podzemnega laboratori- 
ja na Antarktiki in priseže, 
da bo do svoje sodne ure 
kljubovala zlobni Umbrelli. 
Pojavi se tudi v timskem 
Operation Raccoon City. 


porušiti do tal in začeti znova. Umbrello, Raccoon Ci- 
ty in ponarodele zombije je poslal v tri krasne. Stare- 
ga znanca Leona S. Kennedyja, ki se je medtem pre- 
kvalificiral v tajnega agenta, pa v odročno špansko 
vasico, kjer ga je pričakala jako drugačna strašljiva 
izkušnja. 

Ko smo igralci leta 2005 prvič rokovali s fenomenal- 
nim Resident Evilom 4 (Joker 140, 92), smo sprva 
kar težko verjeli, da je to res Prežeče zlo. Leon se je 
premikal in obračal kot, no, normalen človek, se ka- 
skadersko metal skozi okna vaških bajtic in so- 
vražnike od blizu polagal, kot bi stopil iz boksarskega 
ringa. Vodili smo ga v pogledu izza ramen, a če smo 
pritisnili ustrezen gumb, se je kamera približala in 
omogočila, da smo z laserskim namerilnikom na orož- 
jih ciljali roke, noge, betice in druge vitalne dele nove 
vrste nasprotnikov. Kmetavzi, v katerih so se naselila 
parazitna bitja, so bili dosti hitrejši in inteligentnejši od 
starih zombijev in so se Leona lotili z vilami, kosami, 
sekiricami ter celo motornimi žagami. 


M 


Rebecca Chambers 
Rebecca je zvezda Resi- 
dent Evila 0, v katerem iz- 
vemo, kaj natanko se je 
pripetilo timu Bravo, na 
katerega sled se v RE1 
odpravi moštvo Alpha. Te- 
kom srhljive.avanture se 
Rebecca snide. z zaporni- 
kom Billyjem Coenom 
(drugim igralnim likom) in 
z njim sklene zavezništvo. 
Dvojec se naposled prebi- 
je do Umbrellinega tre- 
nažnega centra, kjerjima 
je razkrito, kdo je odgovo- 
ren za začetni izbruh viru- 
sa in kako je do nastanka 
zloveščega mikroorganiz- 

ma sploh prišlo. 


Leon Scott Kennedy 
Potem ko je v RE2 pre- 
živel naval mutantov, je 
policist Leon prestopil v 
službo tajnega agenta. V 
Resident Evilu 4 ga dolž- 
nost vodi do zakotne 
španske vasice, kamor so 
skrivnostni nepridipravi 
odpeljali hčerko predsed- 
nika Združenih držav. Iz- 
kaže se, da so ugrabitelji 
pripadniki kulta, ki kme- 
tavze nadzoruje potom na- 
gnusnih parazitov, zvanih 
Las Plagas. Leon na kon- 
cu kajpada reši, kar je 
rešiti moč, in zakoraka no- 
vim dogodivščinam na- 
proti (Resident Evil'6). 


Brezglavo bežanje je prišlo v poštev izjemoma, a po 
njem ni bilo potrebe, če smo uspešno trošili svinec. 
Najbolje tako, da smo iz gruče bližajočih se peonov 
najprej odstranili najnevarnejše in se nato posvetili 
preostalim. Nekaj podobnega smo v skrajno primiti- 
vni obliki počeli že v prejšnjih REJih. A šele v štirici, 
kjer smo imeli nad protagonistom končno konkreten 
nadzor, je prvina zablestela v pravi luči. 

Tovrstno nadzorovanje množice ('crowd control') je 
botrovalo napetim akcijskim sekvencam. Zaradi po- 
udarjene bučnosti in manj klavstrofobične okolice je 
destilirana groza sicer izostala. Vseeno pa je štirica 
obdržala zajetno rezino srhljivosti. Grafika je bila bo- 
žanska, šefovski stvori spektakularni, pustolovski ele- 
menti spodobni, zgodba pa tekoča in razumljiva, saj 
nas ni posiljevala s kupom oseb in dogodkov iz Um- 
brelline zapletene preteklosti. Jap, bil je to preprosto 
rečeno najboljši Resident Evil. 


Popularnost Resident Evila 4 so izkoristili izdelovalci nišnih hardverskih dodatkov in tako za kockino kot 
PS2jevo verzijo špila ponudili kontroler v obliki motorne žage, s katero se nad Leona spravi eden od 
sovragov v igri. Zadevščina je v sebi skrivala docela uporaben plošček, dočim so okrasno rezilo tvorci pri 
vsakem primerku pobarvali z rahlo drugačnim pljuskom krvi. 

ANALI 


MUTAKNTOKI GBVATKI 


Franšiza Resident Evil je preveč prilju- 
bljena, da je Capcom ne bi (iz)molzel. 
Prsti obeh dlani niso dovolj za naštetje 
vseh predelav osrednjih delov za ra- 
zlične sisteme, dočim so si Japonci v 
zadnjem desetletju privoščili številne 
izlete v zvrsti, ki niso striktno preživet- 
vene grozljivke. 


v 


Stranski tir REjev je leta 2000 otvoril 
Survivor (PS1), prva iz serije streljank 
na tračnicah in prvi prvoosebni Evil. 
Kritika in publika zanj nista marali. Le 
malo bolje se je odrezalo nadaljevanje 
Survivor 2 (PS2), ki se je ohlapno na- 
pajalo iz scenarija Code: Veronice. Za 
svetlobno pištolo ali plošček smo ig- 
ralci spet prijeli leta 2003 v Dead Aimu 
(PS2). Zaznamovalo ga je svobodno 
tretjeosebno raziskovanje lokacij, kot je 
bilo luksuzno zračno plovilo, kajti špil 
je v strelski prvoosebni pogled preklo- 
pil šele, ko so uleteli zombiji. No, daleč 
najboljši tirniški streljačini je Capcom 


zamesil na wiiju. Tako The Umbrella 
Chronicles (J176, 79) kot The Darkside 
Chronicles (J201, 69) sta pretežno uži- 
vaška in vzdušna akcijska naslova, ki 
kljub stopanju po uhojeni poti poznata 
cepljenje scenarijev, nadgrajevanje oro- 
žij, alternativne načine in dosti mož- 
nosti vnovičnih skozihodov za več točk 
ter odkritih skrivnosti. 


pameca revi 


zima i 


Da si občasno upa tvegati, je poševno- 
oki založnik dokazal z izdajo Outbreaka 
(PS2, 2003), ki ga je leto kasneje na- 
sledil Outbreak 2. V osnovi je šlo za 
timsko kooperativno izkušnjo, v kateri 
so največ štirje igralci sodelovali pri 
begu iz Raccoon Cityja. Moštveno ig- 
ranje po internetu, kar je bila poanta 
obeh špilov, je v evropski različici žal 
izpadlo (?!). Tudi sicer je bila spletna 
izkušnja vse prej kot bleščeča, saj na- 
slova nista podpirala zvočnega komu- 
niciranja. Duh obeh Outbreakov je 
Capcom poskusil obuditi z nedavnim 


Operation Raccoon City za PC, PS3 in 
X360 (J225, 40). Uspelo mu ni, saj ta 
svojevrstni klon Left 4 Deada zaudarja. 
Porazni umetni pameti sovragov in 
kompanjonov, ko le-teh ne nadzoruje- 
jo živi kolegi, stoji ob strani izbor likov 
s teoretično različnimi poklici, a odsto- 
panja so tako majhna, da se jih med 
timskim bojevanem komajda zaveš. 


Razvejano, dasi ne najbolj koherentno 
zgodbovno zapuščino serije je Cap- 
com skozi leta potencial z izdajanjem 
REjev za prenosne drkalice. Povečini 
je šlo za konverzije osrednjih delov, 
rodili pa so tudi sveže umotvore. Za 
game boy color so svojčas izdali Gai- 
den (2001), v katerem se Leon S. Ken- 


nedy in pomočnik Barry Burton sredi 
oceana sprehajata po kužni križarki. DS 
je bil deležen The Mercenaries 3D, ki je 
točno to, kar se zdi: nekoliko razširjena 
podigra Mercenaries iz centralnih RE- 
jev, kjer je bistvo hitrostno klanje bacil- 
nih prikazni. Polne cene špil ni bil vre- 
den, kar pa ne velja za 3DSov Revela- 
tions (J224, 82), časovno umeščen 
med akcijski četrti in peti del, a se vra- 
ča h koreninam serije. Zavoljo za par 
odtenkov manj siraste zgodbe, mnošt- 
va klavstrofobičnih hodnikov in sluza- 
stih sovragov, s katerimi se na ogrom- 
ni barkači srečuje JilI Valentine (kas- 
neje igramo še kot Chris), se igra zo- 
pet bolj nagiba h grozi in obupu. 


RESNE, vz 


-A 


Molzi, dokler je mlačno 


Prelomna štirica, ki so jo na različnih platformah pro- 
dali v sedmih milijonih izvodov, je prerodila preživet- 
vene grozljivke in navdihnila vrsto tretjeosebnih stre- 
ljank. Med njimi Gears of War, česar Epicov zlati 
deček Cliff Bleszinski ni nikoli skrival, Dead Space in 
še marsikatero drugo. 

Capcom je po četrtem delu nekoliko zaspal na lovori- 
kah, Mikami pa se je posvetil hecni pretepalki God 
Hand in se preselil v nov studio. Japonski velikan je 
za izdelavo petice potreboval mučna štiri leta, kar se 
je na koncu poznalo. Resident Evil 5 (Joker 188, 80) 
je bil vse prej kot slab špil, a se je preveč naslanjal na 
mehanike predhodnika, ki so jih posnemovalci vmes 


Za razliko od štirice, ki je na abake prispela prepo- 
zno, je bila petica poravnana na vseh platformah. 
V verzijo Gold je Capcom zadegal obe razširitvi, ki 
so ju predhodno ponudili kot DLC. 


nadgradili in modernizirali. Že pred izidom je igra bu- 
rila duhove v zvezi z rasizmom, saj se je Chris Red- 
field podal v Afriko, kjer je tamanil pretežno črnsko 
populacijo, okuženo z bacilom, ki je preživel propad 
korporacije Umbrella (namig: Wesker). Tudi zato se 
je Chrisu pridružila temnopolta komandosinja Sheva 
Alomar, ki je razširila pomagaško vlogo mične As- 
hley iz štirice, se odzivala na osnovne ukaze in podvo- 
jila ognjeno moč. V zgodbovnem načinu jo je nadzo- 
rovala zadovoljiva umetna pamet ali lokalen oziroma 
oddaljen kolega. Zlo 5 je tehtnico konkretno prevesilo 
na nažigaško stran, kar je šlo ljubiteljem groze po sta- 
rem kovu v nos. Vseeno pa je bila to spoštovanja 
vredna epizoda iz nekoliko utrujene, a zato nič manj 
legendarne grozljive serije. 


Vsled dobre prodajanosti petice, filmov in Resident 
Evila 6 ni bojazni, da bi serija pri pristaših padla v ne- 
milost. Zakaj? Ker je človekovo najstarejše in naj- 
močnejše čustvo strah in ker neznansko uživamo, če 
se lahko z njim soočamo v kontroliranem okolju iger. 
Po možnosti z veliko pokalico v eni in razbijajočim 
srcem v drugi dlani. Franšiza Resident Evil ima visoke 
in nizke točke, a ni dvoma, da je zapisana globoko v 
ume vseh pogumnežev, ki so se davnega leta 1996 
upali vstopiti v vilo na obrobju Raccoon Cityja. Naj bo 
groza z vami. 


Molzenja priljubljene franšize se Capcom niti malo ne sramuje. Računajoč na nakupovalno žilico trdoje- 
drnih pristašev tako filmske kot igričarske veje niza, so le-tem v letih ponudili marsikateri luksuzen izde- 
lek. Najmanj dražje izdaje špilov in filmov, opremljene z vsakovrstnimi figuricami, obeski in drugimi zbi- 
rateljskimi predmeti. Pa tudi posebne izdaje konzol, igralne karte in podobno. 

Age of Empires lil Complete Coll. 
Battlefield 3: Armored Kill 

WOW Mists of Pandaria 

Guild Wars 2 

Anno 2070 Deep Blue Sea 

Star Wars The Old Republic 


14,50€ 
14,00 € 
32,50€ 
45,00 € 
27,00 € 
18,00 € 


Tom Clancy's HAWX (ps3) 


Prince of Persia (ps3) 
Dead or Alive 5 (ps3, x360) 
Little Big Planet (psvita) 
Resident Evil 6 (ps3, x360) 
Just Dance 4 (wii) 


20,00 € 
20,00 € 
50,00 € 
39,00 € 
63,00 € 
42,00 € 


Igre za: računalnik igralne konzole- prenosne konzole - igralni pripomočki in ostale dobrote 


» dostavlja brezplačno pri nakupih nad 30€ 

» naročila do 16:00 ure odpošlje še isti dan 

" tudi na Facebooku, kjer vsak teden nagradni kviz z eno; 
» ali več igrami za nagrado 


Saitek Pro Flight Cessna Yoke (pc) 190,00€ 
Saltek Combat Rudder Pedals (pc) 180,00€ 


Cyborg V.7 Keyboard (pc) 72,00 € 
Cyborg F.R.E.O.5 slušalke (po/mac) 135,00€ 
Detonator" Headset (x360) 63,00 € 
MC2 MicroCON Wheel (x360) 50,00 € 


PRENESITE SI 
MBANKONET 


Z MOBILNO APLIKACIJO 
MBANKONE 


Vsi uporabniki operacijskega sistema iOS in Android 


si lahko aplROSl ega bank Net brezplačno prenesete 
na mbankanet.pripravi.se, App Store ali Google Play. 
ter s skeniranjem OR-kode. Nato skenirajte spodnjo ali 
katerokoli položnico in sledite navodilom v aplikaciji. 

Z malo sreče lahko osvojite iPhone ali 6-mesečni 
depozit v vrednosti 150 EUR. 


TRO Nova KBM 


NA JUTRI 


esen je prinesla hlad in dež, vendar si lahko 

spomin na poletje prikličemo z eno najlepših 

žuželk, kar jih lahko vidimo v naših krajih. Ta 

se dostikrat lahko znajde kot okras na naših 

oblačilih. Glede na to, da te dni nase vlačimo 
vse več cunjic, je takisto pametno vedeti, kako kose 
blaga sploh združijo v oblekico. 


Ali kačji pastirji res pasejo kače? 

Nikakor. Slovenci smo jim nadeli tako ime, ker se 
večinoma zadržujejo ob tekočih vodah, kjer pogosto 
najdemo kače belouške. Hkrati so markantnega vide- 
za in ostale žuželke ob njih zbledijo. Elegantni letalci, 
ki spadajo v red Odonata (zobatci), so med največji- 
mi evropskimi žuželkami in lahko merijo do trinajst 
centimetrov! Pri nas, da ne bo pomote. V tropskih 
krajih najdemo primerke, ki zrastejo do dvajset, naj- 
večji kačji pastir, ki je živel pred 300 milijoni let, pa je 
imel razpon kril kar 65 centimetrov. 

Večji del telesa zavzema vitek zadek, dočim je glava 
nekaj posebnega. Velikanske oči so sestavljene iz več 
kot 30.000 očesc, v čeljustih pa imajo pastirji zobke, 
po čemer je rod dobil ime. Podobo zaključujeta še ve- 
ličastna para kril, po katerih jih ločimo v dva rodova: 
enakokrilce, pri katerih sta oba para frčavk enake 
oblike, ter raznokrilce. 


eže Kačji pastirji so med drugim odgovorni za obli- 
ko sodobnih helikopterjev. Proizvajalec Sikorsky je 
navdih našel prav v njihovi okretnosti. 


Odrasli primerki kačjega pastirja živijo več mesecev 
in ne nekaj dni, kot govorijo ljudske vraže, ter spada- 
jo med ene pomembnejših plenilcev obvodnih insek- 
tov na čelu s komarji, metulji in enodnevnicami. Prav 
tu pridejo njihove letalne sposobnosti najbolj do izra- 
za. Sposobni so lebdenja na mestu, letenja nazaj, hi- 
trih menjav smeri in instantnih pospeškov, ko se z 
mesta dobesedno izstrelijo do hitrosti, ki lahko za kra- 
tek čas preseže 130 kilometrov na uro. Na daljše pro- 
ge več kot 40 km/h ne zmorejo, vendar je to med 
žuželkami vseeno spoštovanja vredna številka. Za to- 
vrstno okretnost se morajo zahvaliti ravno dvema pa- 
roma kril, ki delujeta neodvisno drug od drugega. 


Vam svetuje že o 
leta 


Kdo je napravil stricu Ouattru srajčico? Nihče, 
ker jih ne nosi! In zakaj ne? Zaradi kač! S kateri- 
mi pa imajo kačji pastirji bore malo skupnega. 


Kljub temu hitro postanejo plen. Nadvse gredo v slast 
žabam in pajkom, radi si jih privoščijo ptiči. Zato pa 
žabam obilno vračajo ličinke kačjih pastirjev, saj so 
jim paglavci v zgodnjih dnevih razvoja konkreten po- 
sladek. Lovijo s preoblikovano spodnjo čeljustjo, ki jo 
nosijo skrito pod glavo in oprsjem. Ko se jim nič hu- 
dega sluteča žrtev približa, čeljust bliskovito sprožijo 
in žrtev dobesedno nakoličijo. Ličinke pastirja lahko v 
vodi preživijo več let in se nekajkrat levijo, če vmes 
ne postanejo hrana. Ko napoči njihov čas, nehajo di- 
hati na škrge pri enakokrilcih oziroma na modificira- 
ne zračnice, zlezejo iz vode in prično dihati zrak. Zad- 
nja levitev, opravljena še isti dan na suhem, jim na- 
kloni krila in s tem novo življenje. Imajo torej nepo- 
polno preobrazbo, saj se ne zabubijo. Ves proces tra- 
ja deset minut in medtem so najbolj ranljivi. Dostikrat 
se zgodi, da so krila nepopolno razvita. Take živali 
postanejo plen, celo mravljam. 

Veličastnost kačjih pastirjev se odraža v poimenova- 
njih tujih narodov. Angleži (dragonfly) in Kitajci jih 
povezujejo z zmaji, Nemcem (Teufelsnadel - vražja 
bucika) in Špancem ('caballito del Diablo' - pek- 
lenščkov konjiček) je zapisan hudiču, najbolj posre- 
čeno ime pa so mu nadeli južni Slovani, ki mu pravijo 
vilin konjic - vilinski konjiček. Kako bi ne, si vi ne bi 
želeli zajahati take živalice? 

Pastirji spadajo tudi med priljubljene draguljarske 
motive, saj kar kličejo po tem, da bi se jih upodobilo v 
žlahtnih kovinah in kamnih. Izdeloval jih je celo zna- 
meniti Faberge in so med zbiratelji precej iskani. Med 
drugim zato, ker se jih da dobiti za ne pretirane de- 
narje - v primerjavi z njegovimi dražjimi jajci, seveda. 


Kako deluje šivalni stroj? 

Težko je verjeti, da so ljudje vse do 19. stoletja šivali 
na roke. Prvi prototip šivalnega stroja je patentiral 
Anglež Thomas Saint šele leta 1790, a stroja menda 
ni izdelal. Skoraj sto let kasneje je načrte našel drug 
obrtnik in naredil delujoč prototip, ki je zdaj na ogled 
v londonskem znanstvenem muzeju. Tako gre slava 
za prvi delujoč stroj avstrijskemu krojaču Josefu Ma- 
derspergerju, ki ga je udejanjil leta 1814. Še petnajst 
let je trajalo, da jih je pričel množično uporabljati 
eden od francoskih krojačev, ki je šival uniforme za 
francosko vojsko. Vendar so mu stanovski kolegi, ki 
so menili, da uničuje njihov posel, vseh osemdeset ši- 
valnih strojev razbili. 

Vsekakor takratni stroji niso bili kaj dosti podobni da- 
našnjim. To se je spremenilo šele, ko je na sceno sto- 
pil ameriški inženir Isaac Singer. Ko je videl prve ši- 


valne stroje, so se mu zdeli nepotrebno komplicirani, 
zato se je lotil dizajnirati boljšega. Bil je prvi, ki je 
uporabil ravno iglo in drugačen potek spodnje niti. 
Hkrati je šiv tekel proti osebi, ki je z napravo rokova- 
la, kar je omogočilo, da bolje nadzoruje potek. 
Sledila je manjša patentna vojna, saj so se štirje glav- 
ni izumitelji in proizvajalci tožarili in si plačevali kon- 
kretne licenčnine, dokler niso leta 1856 ugotovili, da 
je patente bolje združiti. Nastal je moderni šivalnik, ki 
je po tehnični zgradbi praktično enak tistemu izpred 
stoletja in pol, le da ga poganja elektrika, ne več pe- 
dala. Današnje naprave imajo dodatne funkcije, a os- 
nova je ostala ista. Igla, v katero je vdet sukanec, pre- 
bode blago, se pod njim prekriža z drugo nitjo, za kar 
poskrbi tako imenovani mostiček, in se nato zategne. 
Ko se igla dvigne, se z njo dvigne nazobčana podlaga, 
ki blago potisne naprej in ga tako pripravi za nov 
vbod. Če spremenimo smer vrtenja, lahko šivamo na- 
zaj, z zamikanjem položaja igle je moč delati v cik- 
cak, prav tako lahko nastavljamo gostoto šiva. Potem 
so tu dvojne igle, šivanje vzorcev, izdelovanje gumb- 
nic ... Vse gre po istem principu, važni sta le gostota 
vbodov in hitrost premikanja blaga. 

Posebna podvrsta šivalnih strojev so stroji za entlanje 
oziroma overlock. Te uporabljajo za robljenje blaga, 
kjer poseben šiv prepreči, da bi se le-to paralo, spo- 
sobni pa so obvlado$ati po več sukancev naenkrat. 
Pa stroji za vezenje, industrijske mašine, ki so spo- 
sobne zaštepati nekaj metrov v sekundi ... In, da ne 
boste mislili, za šivanje usnja uporabljajo povsem 
enake produkte, le da so ustrezno robustnejši. Le kaj 
bi danes porekli srboriti krojači, ki so njega dni šli raz- 
bijat manufakturo uniform! 


eže V stari dobi je bila.tod okoli singerica sopomen- 
ka za šivalni stroj. V socializmu smo raje šivali na 
mašine zadarskega podjetja Bagat. 

er Slovenci iz (navidezne) socialistične 
nirvane enakosti počasi, a zanesljivo 
polzimo v družbo skrajnosti, bi nam mo- 
ral biti znan trend, ki ga je zadnje mese- 
ce, morda leta zaznati v industriji iger: 
smrt sredine. Trg se je izoblikoval v takega, kjer ene- 
mu koncu vladajo bombastični, dragi AAA-projekti, 
ki stanejo ... koliko? Hja. Veliko. Vsi imamo v glavi 
okvirno cifro 'nekaj milijonov evrov' ali 'nekaj deset 
milijonov evrov'. Toda novopečeni samostojni pod- 
jetnik Peter Molyneux je pred kratkim jasno in glasno 
povedal, da razvoj naslova, kot sta Black Ops 2 ter 
Assassin's Creed 3, stane med 60 in 100 evrskimi 
milijoni, kar povrne šele prodaja v rangu sedmih mi- 
lijonov kosov. Fijuuu. To, bralci in bralke, niso heci. 


Ni nujno, da tisti, ki ima rad zahtevnejši Grand 
Theft Auto, ne mara za kazualne Bad Piggies. Po- 
gosteje je obratno, saj se manj ročnim strtajčka ob 
kompleksnem nadzoru, pa še švoh mašine imajo. 


Medtem ko se nekateri osredotočijo na velikanske 
naslove, se drugi nasitijo z na izi špilčki za groš. Naj 
gre za indiejanske zadeve na PCju ali konzolah oziro- 
ma za robo v spletnih prodajalnah za Android in iOS. 
Sredina pa izpuhteva. Med Mass Effectom 3 in Angry 
Birds, Halom 4 ter Trials Evolution je vse hujša puš- 
čava. Iger za par deset evrov, kot je nedavni Game of 
Thrones, skorajda ni več. 

Jasno, ljudje se preprosto ne odzivajo več na nekaj, 
kar ne zbode naravnost v mehko. Bodisi jih potešijo 
enostavnice, bodisi hočejo raztur najvišje kakovosti. 
Če že odprejo denarnico, jo odprejo na stežaj, za 50 


do 70 EUR, in pričakujejo uslugo, kot se šika. Polo- 
vičarstvo je šlo iz mode kot Borut Pahor. Moderna je 
ostra skrajnost kot Janez Janša. Če po drugem ne, vi- 
diš to po trendu ocenjevanja, kjer na Metacriticu 
jena, pretehtana, argumentirana kritika se utaplja v 
instantnem vreščanju, odvrgljivem z danes na jutri. 
Važno je novo vznemirjenje, naslednji fiks smeha ali 
pretresenosti, ki ga najdeš na forumu, YouTubu, Fa- 
cebooku. Somrak ni več dober, ker se ne onegavijo z 
biči in svečami v poljubnih orifikah brez K-Y jellyja. 
Zdaj je v modi 50 odtenkov sivine, kakor zanikrn je že. 
Jutri, ko bo avtorica pobrala $ in šla uživat na Kubo, si 
senjora, dos kabrones para kavsar, bo štihalo nekaj 
drugega, še bolj žmohtnega. Kje je meja, ne vem, vem 
pa, da ženska izgubi veliko čara, ko nimaš z nje več 
česa sleči. In so njene orifike zlorabljene z vsem. (Zao- 
strovanje stališč z namero šokiranja bralca PRESS.) 
Situacija, v kateri ne zadošča več niti agregatna cifra 
85 na Metacriticu in je sedmica enaka dreku, obre- 
menjuje večino studiev. V zadnjem času smo se bolj 
ali manj opazno poslovili od treh skupin, katerih izdel- 
ki niso prinesli zadosti denarja. Kar je sila relativno! 
Activision je ukinil kanadsko grupo Radical, katere 
Prototype 2 ima skupno oceno od 74 (xbox 360) prek 
77 (PC) do 79 (PS3) in se je ob lansiranju dobro pro- 
dajal, a je celokupno očitno razočaral matično firmo. 
Electronic Arts se je bil prisiljen znebiti 38 Studios, ki 
so v zelo solidni enoigralski sekljaški frp Kingdoms of 
Amalur: Reckoning zmetali toliko novcev, da jim ni 
pomagalo niti pol milijona prodanih kosov v dveh 
mesecih. Da bi se malha izravnala, bi menda morali 
potržiti vsaj tri milijone izvodov. THG pa je ubil Kaos 
Studios, katerih Homefront se ni izkazal za igro, ki bi 
zavladala lestvicam. 
Če se lahko pod žarometom drenja le par najjačih ti- 
tul in je vložek tako orjaški, da lahko gre srednje dob- 
ro stoječa firma na boben zaradi enega samega sfa- 
ljenega špila tega kalibra, je želja po tveganju in ino- 
viranju majhna. Nemara zdaj bolje razumemo, zakaj 
so studiji radi uravnilovski, se zgledujejo po uvelja- 
vljenih šablonah in oprezajo za naslednjim prebojem, 
ki ga bo opravil nekdo drug. S tega stališča so razum- 
ljive govorice, ki jih slišim iz posvečenih krogov, da 
kanijo največje firme družno dvigniti cene prvorazred- 
nih naslovov za 10 apoenov. Če banke ne dajo denar- 
ja - in ga ne, ker so tudi same zapufane v božjo malo- 
ro -, ga je treba dobiti od nekod drugod. Od vas. 
Pomnite. 

poznih dvajsetih letih prejšnjega stoletja je 
ameriški psiholog Burrhus Frederic Skinner v 
kletko postavil podgano, dovod hrane in sti- 
kalo. Ko je živalica pritisnila na vzvod, je do- 
bila futr. Tako jo je Skinner naučil, kdaj je deležna 
nagrade, in s tem preprostim mehanizmom nadziral 
njeno vedenje. Iz te kletke se je razvila popularno 
imenovana Skinnerjeva škatla. 
Igre so postale nelagodno slične tem napravam. V 
Diablu 3 usekaš vazo in iz nje se cingljajoče usujejo 
denarci ali z glasnim žvenketom lep oklep. Vzvod - 
nagrada. Potem kot zmešan mahaš po vsaki vazi, za- 
pestje in miš pa trpita. Borderlands je ta recept pred 
tremi leti uspešno preslikal v hibrid frpjke in prvoo- 
sebne streljanke (Joker 196, 81). Namesto mečev pa 
si v zabojnikih našel farbovite puške, ki so bile bar- 
vno celo enako kodirane kot oprema v World of War- 
craftu: od zelenih in modrih prek vijoličnih do naj- 
boljših oranžnih. Zabojev in omaric je bilo toliko, da 
je bilo vse skupaj že farsa in se ti je zdelo, da te avtorji 
naravnost zafrkavajo. 
Gearbox bi bržda lahko z dvojko 'izvedel Blizzarde' in 
vanjo nabasal le trikrat več epskih krepalic, pa bi ru- 
lja s stisnjenimi zobmi to v veliki meri pogoltnila. A te 
napake niso napravili, kajti Borderlands 2 je dosti več 
kot kopičenje pušk. Nisem si mislil, da bom kdaj to 
rekel, ampak Gearbox se je naučil delati zabavne, ne- 
duhamorne špile. (Nemogoče! -Sneti) 

ea 2 je spoj streljanke in frpjke z diablovskimi vzorci, kot sta ob- 


Pandora odprta 


Od dogodkov v izvirniku je preteklo nekaj let in pla- 
net Pandora, kjer smo, je šel skozi nekaj sprememb. 
Po odprtju tujskega podzemnega bunkerja (vault) 
koncem enice se je začela po površju razraščati dra- 
gocena kristalna snov, eridium. Polasti se je Handso- 
me Jack, kravatar Hyperiona, enega od številnih 
medzvezdnih orožarskih koncernov, ki hočejo Pando- 
ro zase. Z eridiumom prevzame tako nadzor nad tvrd- 
ko kot planetom, ki je sedaj v njegovem železnem 
primežu. Ker je tipček šolski primer psihopata, to za 
prebivalstvo ne pomeni nič dobrega. Položaj se do- 
datno zakomplicira, ko se na površju prikaže druga 
generacija plenilcev grobnic (vault hunterjev), ki jih 
priženejo govorice, da se tamkaj skriva še en, dosti 
večji vault od prvega. Eden od teh smo mi. Ne igra- 
mo torej istih protagonistov kot v enici, dasi so mo- 
goči štirje novi, kar je enako prav toliko svežim pokli- 
cem. Več o tem v okvirju. 

Enico si zvečine prevozil po zaprašenih cestah s son- 
cem v čelu in vetrom v laseh. Dvojka te koj na začet- 
ku sune v sneg in mraz, ki te spremljata velik del igre. 
Rjavo puščobo zamenja modrikasta, ki jo parajo zele- 
nice pod staljenim ledom. Ostalo pa je nekaj druge- 
ga: značilen slog, dosežen s prijemom cel-shading, ki 
okolico riše v stripovski podobi. Zažigal je že v prven- 
cu, tokrat pa so ga ozaljšali z boljšim osvetljevanjem, 

OD NORCA DO AŠAŠINA 


Poklici v Borderlands 2 ne zakoličijo stila igranja 
tako zelo kot v pravovernih frpjkah, saj je dobro 
merjenje še vedno glavna stvar. Toda vseeno po- 
skrbijo za raznolikost, ki gre na račun posebne 
sposobnosti. V ednini, žal. 

Salvador - gunzerker Salvador je čokata gora 
mesa, ki je sposobna mitraljeze držati kar dvo- 
ročno, če ga dovolj razhudiš. To je njegova vešči- 
na, s čimer je precej drugačen od berserkerja Bri- 
cka iz enice, ki je v stanju popizdevanja orožje od- 
vrgel in se na falote spravil s pestmi. 

Maya - siren Sirena jo je odnesla z najmanj spre- 
membami, kajti tako Maya kot Lilith pred časom 
sta psioničarki, ki znata s phaselockom sovraž- 
nike zamrzniti v času in prostoru. 

Axton — commando Naj spremenjeno ime klase 
ne zmede — commando je samo prefarbani sol- 
dier, ki še vedno rad meče na tla robotski stroj- 
nični stolpič. Le da se je očitno bolj navezal nanj in 
mu daje ljubkovalna ženska imena. Čudak. 

Zer0 — assassin Hunter Mordecai in njegov ptič 
Bloodwing sta mesto odstopila hi-tech morilcu 
Zeru. Zna se napraviti nevidnega in ima rad sablji- 
ce, še vedno pa ga lahko usposobiš za natančno 
streljanje s snajperico. 


Tu bom kmalu guznil. Če umreš čisto do smrti, se za denarno ceno 
prerodiš"ob.najbližji shranjevalni točki, ki ti zaželi lep dan še naprej. 

tanje izbiti je je stalni ju Rmeba, Paje. 


ki daje scenam več globine. Tako pridejo bolj do izra- 
za večje panorame, s katerimi se Borderlands 2 rad 
pohvali, četudi jih bodo razvajenci iz svetov iz mmo- 
rpgjev že vajeni. 


Wub wub wub 


Ampak na štartu nimaš dosti časa buljiti naokrog, 
kajti začopati te stari znanec, robotek claptrap. Eno- 
kolesno zmene ne najeda več s poplesavanjem, zato 
pa toliko bolj z dubstepom in breakbeatanjem. Pa še 
bolj domišljavo je kot prej in hoče, da mu napraviš 
rojstnodnevno zabavo. S kurbami. Hkrati se ti po ra- 
diu oglasi Handsome Jack in te poprosi, če se ustre- 
liš, ker te bo sicer moral sam. Dialogi gredo od tu v 
smer še večje, izvrstno govorjene odpuljenosti. Po 
nekaj urah se zaveš, da greš dalje že zato, da se bo 
spet oglasil kdo od sodelujočih in razdrl tako, da se 
boš zvalil s stola. 

Na Gearboxovce je claptrapova priljubljenost iz izvir- 
nika napravila velik vtis in že dolsnemljivi dodatkiči 
zanj so se osredotočali na markantne osebnosti, kot 
sta bila Mad Moxxi in Dr. Ned (ki totalno ni bil Dr. 
Zed). Večina se vrača, vkup s Scooterjem in njego- 
vim redneckovskim naglasom, ter seveda z orožjar- 
jem Marcusom. Ki je edini tovrstni barantač na Pan- 
dori, saj je dal vse ostale postreliti. Štirje protagonisti 
izvirnika so tokrat v vlogi goničev štorije, ki sledi nji- 
hovi vstaji proti Handsome Jacku. Ta ima vojaško 
bazo v obliki velike črke H na satelitu v orbiti. In je 
lep. Če sem enici očital neizkoriščene rezerve pri ka- 
rakterizaciji likov, je slednja ena glavnih odlik druge- 
ga dela. 


V karamboliranju banditskih kamionov hudega izziva ni, je pa fajn, 
ke se trudiš z lučanjem težjih izstrelkov klali frčeče gyrocopterje. 


i (ji? Ueterah 


s 


maronek 2012 


Do 


V 


stopWoči4focyeors - 


y- 


ajmanjši nevrotik. j 


Na (trojni) nož (z elektriko) 
Fabula te posrka v dogajanje, boj pa je tisti, ki ga 
požene v turbo. Avtorji so se učili od najboljših in po- 
tegnili prenekatero lekcijo iz Idjevega Raga, saj na 
več mestih dobiš občutek podobnosti. V obeh prime- 
rih gre visoko dinamično igro, kjer te družno naska- 
kuje širok spisek različnih sovražnikov z raznovrstni- 
mi pristopi, ki te prisilijo v improvizacijo. Banditi, Hy- 
perionovi roboti, divje zveri, ni, da ni. Vsak zaselek 
falotov ima na zalogi tiste, ki jurišajo nate s sekiro, in 
one, ki se skrivajo za plotom in te pokajo od daleč, 
pa težko oklepljene primerke z mitraljezi in še bi lah- 
ko našteval. 

Predvsem te Borderlands 2 ne ujčka. Falotje imajo 
posebne prijeme, ki ti z enim šusom poberejo štiri pe- 
tine zdravja, in z njimi ne šparajo. Se gorostas pribli- 
žuje z velikim ščitom? Naslednjo sekundo ga boš 
imel med zobmi. Nastavljanja težavnosti pred začet- 
kom igranja ni in če se ti kje zatakne, boš pač moral 
zgruntati, kaj počneš napak. Denimo prevetriti izbiro 
orožja, kajti streljanje se vnovič močno zanaša na po- 
sebne učinke boljših orožij, ki znajo kuriti, z elektriko 
uničevati sovražne energetske ščite ali s kislino topiti 
debeli oklep. Ali pa boš moral bolje meriti, saj ima 
vsak tip sovražnika določeno šibko točko. To pa je le 
začetek, kajti ubijalski arzenal je dobil zvrhano mero 
novih genocidnih lastnosti, kot so roji kasetnih bomb, 
ki se same usmerjajo v cilj. 

Spoji to s stripovsko pretiranim brizganjem krvi, pa 
dobiš brutalno, srdito bojevanje, kjer v nekem trenut- 
ku pošiljaš headshote z navidez varne razdalje, nakar 
moraš jadrno bežati pred samomorilci z dinamitom. 


Kot v Diablu so beštije različnih težavnosti, s tem 
tere, kot je dotični hrošč, nalicu mesla preobraz 


viala enice ni več. 1 Tu ope na komandosov stolpič nl 


Šefi in minišefi se vrstijo z veliko naglico in vsake pol 
ure si soočen z nasprotnikom, ki nima premočrtnega 
pristopa. Razen če imaš v rokah omenjene samo- 
usmerne granate. Tiste so imba. 


S snegom v laseh 


Razen peš se lahko prevažaš z avti, kar je nuja, saj 
ima Borderlands 2 obširen, frpjsko odprt svet. Ker 
gre za spoj streljanke z igranjem vlog, se dogajanje 
suče okoli kvestov, ki te pošiljajo tako po rdeči niti 
kot vstran v najbolj zakotne predele ozemlja. Na poti 
do tja te hočejo vsi ubiti, raztelesiti in občasno poje- 
sti, zato je dirjanje v oklepljenih tovornjačkih z neiz- 
črpno zalogo streliva hudo priporočljivo. In uživants- 
ko, saj težja orožja na vozilih botrujejo množičnim po- 
kolom. Zverjadi s karambolom ni več moč takoj sp- 
reminjati v kupček žolce kot v enici, marveč se je tre- 
ba bolj potruditi. 

Je pa po drugi strani vozna plat najmanj napredova- 
la. Poleg nekaj džipov in tovornjačkov je ponekod na 
voljo še helikopterček, in to je vse. Lišpanje vozilc je 
zgolj kozmetično, z odklepanjem barvnih vzorcev, ki 
jih najdeš med plenom, medtem ko prilagajanja 
komponent kot v Ragu Borderlands 2 ne pozna. Prav 
tako ne dirkaških tekem. 

Furanje je zato še vedno v glavnem način premerja- 
nja razdalj, le da to zdaj počneš bolj židane volje, saj 
so stranske misije za nekaj stopenj boljši kot v prven- 
cu. Ena njegovih glavnih hib je bil dolgcajt, tule pa se 
v nekem trenutku znajdeš na čajanki zblojene tri- 
najstletne specialistke za eksplozive, kjer so gostje še 
velik kozarec s cilindrom in smislom za umetnost, 

plišasta punčka z veliko ritjo ter bandit, ki je Handso- 
me Jacku prodal starše omenjene punčare. Prejšnjo 
poved smeš prebrati večkrat. 


Rapsodija v vijoličnem 


V vsem tem trušču bi skoraj pozabil na eno glavnih 
reči - plen! Hec na stran, oprema likov je podobna 
kot prej in obsega več vrst orožij, kot so avtomatske 
puške, brzostrelke in bazuke; energetske ščite, ki so 
poglavitna obramba pred bolečino; ter še nekaj ma- 
lenkosti. Zaščitnih jopičev oziroma oklepov kot takih 
ni, zato pa lahko podobo junaka kot pri vozilih prire- 
jaš z barvnimi vzorci, če jih najdeš na terenu. 

Avtorjem torej ni bilo treba rezbariti videza za mnogo- 
tera oblačila, so se pa pretegnili s podobo pušk. Naj- 
deš absurdno množico modelov, z vsemi mogočimi 
številkami cevi, barv in oblik. Igra gre tako daleč, da 
si lahko vsako krepelo ogledaš v lastnem vmesniku 
in stisneš njegovo fotko. Bi pa pokaral vmesnik za in- 
ventar, ki po nepotrebnem zakomplicira menjavanje. 
Borderlands 2 briljantno sporoča smiselnost zbiranja 
opreme, saj imajo posebne puške zelo poseben in 
predvsem viden učinek. Ne gre le za orgazmiranje 
nad številkami, marveč nad očitnim razčefukom na 
zaslonu. Kot izvirnik špil ne skopari z ropotijo in te z 
njo zasipa na vsakem koraku. Kar je vnovič ena od 
potencialnih zamer, saj to trga dogajanje. Kamor pri- 
deš, čepi ducat zabojev, skrinj, omar, vece školj ali 
pralnih strojev, ki jih je moč odpreti in v njih najti 


Večina kvestov se zaključi s takimi kolosi, 


loziv rešil življ 


strelivo, orožja ter priboljške. Za kukanje v vsako po- 
rabiš več časa kot za streljanje banditov. 

Že res, da bi jih lahko mnogo preskočil, saj je boljša 
oprema v večjih in že od zunaj opaznih zabojnikih. 
Toda B2 ima žlehten hakelje: eridium. Z njim tokrat 
kupujemo širitev nahrbtnika in shranjeval streliva, 
nahaja pa se lahko res kjerkoli. Tudi v straniščih. Če 
hočeš veliko eridiuma, boš moral odpreti vse, kar 
spominja na shrambo. Grrr. A ravno pri nečloveški 
količini zabojev se pokaže, da je Borderlands v prvi 
vrsti napravljen za sodelovalno igro. 


Grupno klanje 


Skozi ozemlje je moč kolovratiti v četvero in ko se 
buljenje v pralne stroje in prtljažnike porazdeli, posta- 
ne igra občutno bolj tekoča. Velja namreč, da se za- 
plenjeno strelivo in eridium samodejno delita med 
vse sodelujoče. Le pri puškah se akcija za hip ustavi, 
da preveriš, če je čas za menjavo. 

Sistem glede na število avtomatično prilagaja težav- 
nost, podobno kot Diablo 3. Sovragi imajo, ko se jih 
loti gruča, nenadoma kot brezno globok bazen živ- 
ljenjskih točk in te zabolijo že s srepim pogledom. 
Skriptane sekvence dobijo več valov naletavajočih 
monstrumov in šefovski boji več faz. Akcija, ki je v 
solo že tako krvava in bučna, se v sodelovalnem na- 
činu strga z verige. Po kakem veleboju so tla tako 
nastlana s kadavri in trupli, da sploh ne vidiš več, 
kakšen plen so nesrečneži odvrgli. 


iz katerih Ma oprema. Toda jeminja šetov 


osrednain prostaška. "Morilec in sirena zahte 


Mlatenje zato terja koordinacijo, v glavnem z osredo- 
točanjem ognja in pomočjo padlim, saj lahko kame- 
rada v ležečem stanju spraviš na noge, podobno kot 
v Guild Wars 2 in Left 4 Dead. Sirena zna zdraviti in 
gunzerker vleči nase sovražni ogenj, a poklici vseeno 
nimajo tako dosledno odrejenih vlog kot v mmorpg- 
jih. Razlikujejo se zlasti po eni posebni sposobnosti, 
kot je assassinova nevidnost. 

In ravno tu ima Borderlands 2, tako kot enica, rezer- 
vo, saj postane stiskanje enega knofa čez čas prežve- 
čeno. Pa četudi mu lahko skozi drevo dodatnih spos- 
obnosti dodeliš kak posebni učinek. Razen tega si 
skozenj krepiš pasivne lastnosti, kot je hitrost menja- 
ve nabojnika ali obnavljanja ščita. Prilesti je moč do 
petdesete stopnje, toda levelanje niti ni bistveno, saj 
osrednja zgodba od njega ni odvisna in jo lahko 
končaš že tam na petindvajsetem. 

V nastavitvah za co-op je moč odrediti, ali je tvoja igra 
odprta, ali sprejemaš v svoj svet igralce zgolj s pova- 
bilom ali pa nemara sploh nočeš spremljevalcev. V 
primeru odprtih vrat lahko zakurblaš iskalnik kamera- 
dov, ki ti dodeli take, ki so podobne stopnje in mesta 
v glavnem kvestu. Medsebojnega streljanja pa zopet 
ni, kar je bila zamera že prej. Ko daš po dveh ducatih 
ur skozi štorijo, greš lahko iskat skrite kotičke ozem- 
lja, ki jih je obilica. Nato stisneš new games, ki te v 
svet vrže znova, pri čemer ohraniš stopnje in krepela, 
a so sovragi težavnejši. Ko še to ne vžge več, vzameš 
nov poklic. Kakorkoli, igranja je na pretek. 


RATATATATA 


Naštel sem kar nekaj zameric, od manka PvPja do 
nerazvitega dirkanja. Tudi zverinjak bi se lahko malo 
manj prerojeval. Element ni tako nadležen kot v 
mmorpgjih, kjer ti lahko nasprotnik pade na glavo, a 
ko menjaš dele karte, pobiti sovragi vselej oživijo. 
Toda večina teh nadležnosti je bolj opazk, ki se rodi- 
jo ob sicer odlični igri. Naj ne ukradejo mesta dejstvu, 
da je Borderlands 2 ena najboljših in najbolj smešnih 
prvoosebnih streljank zadnjega časa, z epskimi mi- 
traljezi ali brez njih. Okej no, bolje z njimi. 


ne zbira več epskih vijoličnih mitra- 
ljezov. Zdaj kopiči epske dialoge. 


odličen, večplasten boj v vrhun- 

ski liki, humor in pripoved v hu- 

do sodelovalništvo velik svet 
plen pod vsakim kamnom ... v ... kar je v solo 
že nadležno x brez PvPja in razvoja vozil x še 
nekaj malenkosti Gearbox / Take-Two 


oktober 2012 


Igraj med prvimi in prejmi še darilo! 


NAT KI:I GOPUDUV« 
Pravkar izšlo! Pravkar izšlo! Gadi 
Na voljo za: PC, PS3, Xbox360, Na voljo za: PC, PS3, Xbox360 GE5U 
PSP, Wii Izide 13.11.2012 
Na voljo za: PC, PS3, Xbox360 

VRNE. ENEPA/SEROE LER 


Pravkar izšlo! 
Na voljo za: PC, PS3, Xbox360 Pravkar izšlo! Izide 26.10.2012 
Na voljo za: PC Na voljo za: PC 


ZA IGRO 


NAROČILA IN PREDNAROČILA NA www.gameworld.si 


[H —LE 8 SI— FIVIA 8 NNTENSBIIS, Wii 


Blagovna znamka GameWorld je last podjetja Kupi Si d.o.o. » Telefonska narocila iger na 02 330 33 00. » Na spletni strani so na voljo tudi druge igre za vse konzole in PC, ob vsakem nakupu pa prejmete 
darilo. » Posebne akcije in znižanja za izdelke v odprodaji. « Darila so številčno omejena, zato pohitite z naročilom. e Pridružujemo si pravico do spremembe darila, glede na zalogo, ki jo dobimo od založnika 
igre. Za različne konzole so možna različna darila. « Navedene so cene za najcenejšo obliko igre (za konzolo ali PC). » Cene so lahko različne za različne konzole (ali PC). Preverite jih na naši spletni strani. 


IGROVJE 


ituacija je bila zoprna. V prodajalni 
z igrami sem z nekim neznancem 
debatiral, kakšna je nova FIFA, 
mislim, da enajstica. Ugovarjal mi 
je glede njene kvalitete in nazadnje na 
plano privlekel kronski dokaz: "Lej, stari, 
špil je tako glup, da vratar ne zna niti pri- 
jeti žoge, ko mu jo podaš nazaj!" 
Argument je bil slab, saj človek ni poznal 
pravila, po katerem se vratar ne sme z 
roko dotakniti okroglega usnja, če mu ga 
soigralec namerno poda. Toda kleč je 
drugod. Gre za pokazatelj, kako kri zavre 
ob enem samem elementu izmed stotin. 
Kar je logično. Nogomet ni le šport, mar- 
več se vanj zlivajo močna čustva. Razum 
je rezerviran za dr. Verdenika, pri množi- 
cah šteje spektakel. FIFA to dobro ve. 


V lastnem klubu 


Razlogi, čemu je FIFA prva izbira večine 
ljubiteljev električnega nogometa (4,5 
milijona prodanih kosov v petih dneh po 
lansiranju!), so znani. Na zelenici je EAjev 
fuzbal napet in energičen, zunaj nje nap- 
han z modusi in uradno licenco, ki z dresi, 
sponzorji in štadioni pokriva trideset lig, 
med njimi angleško, špansko in italijan- 
sko. Ter ogromno nogometašev, naj gre 
za Messija ali naše rezerviste. So pomanj- 
kljivosti, letos na primer ni Hrvaške, in 
kaka statistična ocena športnika je sfalje- 
na. A na splošno je ta plat zgledna. 
Količina modusov je tako gromozanska, 
da je težko reči, kateri je osnovni. V enoi- 
gralstvu najbolj dolgožive niso posamične 
tekme, lige in turnirji. Udarna samotarska 
novost je Football Club, ki omogoča igra- 
nje izbranih tekem iz pravih prvenstev, 
beleži kotiranje izbranega kluba in je se- 
čišče udejstvovanja. V FCju plezaš po iz- 
kušenjskih stopnjah, da iz Rudonje nasta- 
ne Ruud, opravljaš vedno nove izzive, te- 
melječe na resničnosti, recimo nadoknadi 
zaostanek z z Valencio proti Sevilli, ter z z 
so modusi povezani) odklepaš praznoval- 
ne animacije, majice, bonuse za virtual- 
nega profija in podobno. Orjaška škoda 
pa je, da Football Club ni nalinijsko omo- 
gočen :((. In hecno je, da so le v 'match 
dayu' barvne puščice kot v Pro Evu, ki 
simbolizirajo formo nogometašev. 
Obilica puščavniške pozornosti bo šla v 
menedžersko kariero, kjer so udejanjili 
nemalo popravkov - istočasno kot klub- 
ski deluješ kot mednarodni direktor in se 
prebiješ na svetovno prvenstvo, več je 
poudarka na mladincih, podpisovanje po- 
godb je bolj zapleteno. Tu je omenjeni vir- 
tualni profi, čigar podatki so za ništrc go- 
ljufanja spravljeni na spletnih strežnikih. 
Lušten dodatek so trenažne igričke, 'skill 
games', ki te v vedno težjih pogojih učijo 


34 


IFA 13 


streljati, podajati in preigravati. Lavorje 
časa pa znaš porabiti za Ultimate Team, 
kjer iz zbirateljskih kart sestavljaš lastno 
moštvo. Ta način je tudi interneten z na- 
ključneži in s prijatelji ter ga ni treba do- 
kupiti, tako kot ne ničesar ostalega. Ra- 
zen če bi rad z mikrotransakcijami ubodel 
dodatne FIFA-točke. Jih lahko. EA pusti. 
Itak je daljinska komponenta močno raz- 
vita, od internetnih srečanj največ enajstih 
proti enajstim do vrnitve modusa Seasons 
z nekaj popravki, kjer se skušaš prebiti v 
kakovostnejši razdelek oziroma ne pasti v 
slabšega. Res dobro je, da lahko tod odre- 
diš povezovanje le z manualnimi in polav- 
tomatskimi nasprotniki ter da vedno na- 
stopaš proti moštvom enake kvalitete. 


Zoga na kopački 
Vsebine je kot peska, toda praktično vsa 
je že videna. Zlasti če pogledamo tja, kjer 
se vse začne in konča: na zelenico. Drži, v 
prvem dotiku po sprejemu žoge je več 
naključnosti, dribling je razgibanejši, pro- 
sti streli nudijo več opcij in kameradi so 
dejavnejši v napadu. Ta postavka se ob- 
čuti, ko utekavajo, ne da bi jih moral žo- 
kati z gumbom player runs. Pri obrambi je 
pomembnejša inercija in bolj dodelana 
sta samodejno ruvanje ter jemanje žoge z 
golo prisotnostjo ob nasprotniku. Verzijo 
za PS3 lahko igraš z liziko move, čeprav 
le v ločenem načinu. Sem preizkusil in 
opozarjam, da wiijevsko risanje barvnih 
črt ni zamenjava za joypad. 

A našteto in še ducat manjših spremem- 
bic po mojem ni docela vredno polne ce- 
ne. Čeprav se napovedi, da bo stala 70 
EUR, niso uresničile, saj za PC velja 45 in 
za PS3 ter xbox desetaka več, novi Fifi 
manjka prelomnih novosti, kakršno je bi- 
lo lansko taktično branjenje, ki se je vrni- 
lo v malce izpopolnjeni obliki. Dostavlja 
predvsem kup popiljenosti, ki bi jih zlah- 
ka zapakirali v popravek za dvajset bru- 
seljčanov. Niti priročnika ne dobiš. 

Zlasti pa njen pogon ni najjači. Je zelo 
soliden, toda situacije za dosego gola se 
začno opazno ponavljati, kartonov je gle- 
de na agresivnost dogajanja premalo, še 
vedno so težave z ročnim preklapljanjem 
igralcev, golmani ter fiziko in vsak res- 
nejši udarec po žogi pomeni, da ta odleti 
kot iz topa. Celo z nastavitvami manual, 
ki so jih nekoliko omilili, in z znižanjem 
hitrosti na slow je FIFA dokaj arkadna. 
Ter plitkejša od PESa 2013, saj omogoča 
manj možnosti pri sprejemu žoge in nad- 
zoru soigralcev ter pretirano poudarja na- 
pad. Še zmerom je odlična za one, ki bi 
se radi predvsem zabavali in se ne seki- 
rajo glede razmerja cena / novosti. Za ti- 
ste, ki nadvse cenijo realizem in globino, 
pa je letos prava izbira Konamijev rival. 


Tipičen prizor s tekme. Sila priporočam igranje s čimveč nastavitvami ma- (iu 


nual, ker se tako snameš s tračnic in vneseš napetost v vsako podajo ter strel. 


»» 


Snetija ne zlorabijo pod tušem, kot prvak se pa vseeno ne počuti. 


| porihtana na veliko mestih v zvrhana cisterna vsebine v 
odlično vzdušje na tekmah v malo novosti x omejena 
globina x vrnitev nekaterih starih nežev x Electronic Arts 

muTEj EI 


TON je spet naredila par korakcev naprej, zlasti ra podob fuzbaler- | 


jev. Štadioni so standardno carski in tlavlješna s tribun zavidanja vredno. | 
zo 


Na Football Club (tu ena od tekem tedna) hrošči ne vplivajo. Jih je pa kar 


nekaj drugod, od nezanesljive spletnosti do čudnega dosojanja penalov. 
[DC] kaenalvs Greben (TI TFAM STATS 

OO 
Match Prevlew: Arsenal vs. Chelsea 


| O MAG or Te wezx 
ZA 


Ob višjih nivojih spretnostnih igričk boš scal kri, če ne boš izbral solid- 
nega športnika. Tudi z njim boš moral biti precizen, da boš ZAH Ze 


FIFAKOM 


JOIN THE JOIN THE JOIN THE 


KONAMI KONAMI "SONAMI Ki NA: A KONAM'" KONAMI KI 


Za mnoge je bistveno internetno igranje. To podpira do osem ljudi (4 : 4) 
in kaznuje guitterje. Spletna koda je zelo dobra in hroščev manj kot v Fifi. 


akšni boji so to bili med ljubitelji 
Fife in Pro Evolution Soccerja - 
ne boji, mesarska klanja! Kot pra- 
vim v sosednjem opisu: nogomet 
ni razum, marveč čustva. Isto velja za 
fuzbalske igre. Spomnim se razgrete de- 
bate z mn3njalničarjem, ki "ne dela dru- 
gega, kot da peče pice, seksa ženo in 
igra Pro Evo." Enako vroč bi znal biti po- 
govor danes, le da usmerjen na drugo 
stran. Moje mnenje, ki izhaja iz tega, da 
nadvse cenim avtentičnost in globino, je 
namreč jasno. Izven igrišča je boljša FI- 
FA, na njem PES. 


IGROVJE 


PES 2013 


de na 2012 dosti izvirnosti ni, FIFA pa je z 
Ultimate Teamom in Football Clubom 
močnejša. Tudi licenčno, saj ima Pro Evo 
tu klasične spodrsljaje, ker si je EA zago- 
tovil ekskluzivne pogodbe. Pohabljene so 
malodane vse lige, reprezentance in celo 
ekipe, nekatere malo, druge docela. 


Na zelenici 


.. je PES 2013 v primerjavi z lanskim hi- 
trejši in bolj razvit. Sploh pa se razlikuje 
od Fife, kajti igri imata v temelju dru- 
gačen pristop. FIFA je Rooney: silovita, 
direktna, z bliskovitimi prodori in raketni- 


organski, taktičen, pravoverni digitalni nogomet v urad- 
na licenca za Ligo prvakov v luknje na neprimernih 
mestih x napredek bi bil lahko večji x Konami 


mi streli. Pro Evo je Messi: varljivo pohle- 
ven, z manj moči, a z blazno količino glo- 
bine in zvijač. Ne bo te uničil neposred- 


Od kredence do 


——ZZŽ—— 
V Master League te uslužbenci v sliki in besedi zalagajo s podatki glede 
nasprotnih klubov in svetovane taktike, česar v Fifini karieri ne srečaš. 


licence 


Da je Electronic Artsov izdelek nadmo- 
čen po obstranski vsebini, ne pomeni, da 
je Pro Evo tu kržljav. V prvi vrsti ima 
uradno licenco za Uefino Ligo prvakov, ki 
je v Fifi ni in je na razpolago v ločenem 
modusu proti računalniku. Zborovska 
glasba, priteki na štadion, pokal ... vse to 
je velika draž. Drugo obsežno samostoj- 
no tekmovanje je Copa Libertadores v 
Latinski Ameriki. Na škatlici je takisto lo- 
gotip Lige Europa, a do nje prideš le v 
okviru posamičnih turnirjev in zdaj že 
klasične Master League. 

Ta večjih sprememb ni doživela. Še ved- 
no gre za zapleteno, obsežno mešanico 
igralstva in direktorstva, kjer skušaš klub 
oziroma reprezentanco popeljati na vrh. 
Če jo primerjam s kariero v Fifi, opazim, 
da je Master League bolj poglobljena, z 
več sestavinami menedžerskega dela, a 
manj direktno razumljiva in privlačna. 
Kot bomo videli, je analogija v igralnem 
delu enaka. 

Letos je ML vnovič igralna po spletu. 
Udejanjili so slično poenostavljeno inači- 
co, kjer za internetne tekme dobivaš sol- 
de in se proti živim ljudem finančno boriš 
za igralce, ki jih vstavljaš v izbrani klub, 
poln izmišljencev. Lajkam, čeprav bi ne 
škodilo več novosti in trenerskih možnos- 
ti, zlasti ko si varuh ekipe. A na to Kona- 


no, marveč bo okrog tebe vozil kroge in ti 
ležerno nafilal mrežo. 

Ko naslova igraš vzporedno, je razlika 
pretresljiva. Pro Evo je manj energičen in 
počasnejši, več ima prekrškov, žoga s 
čižmov zleti manj silno in je nekoliko bolj 
plavajoča, vsa igra pa je ... nežnejša. Ali, 
če se ne izrazim šlevasto: bolj organska. 
Zlasti če igraš svobodno, na manual, kjer 
ti delo lajša fina puščica ob držanju gum- 
ba. Situacije se razpletajo bolj realistično, 
goli so raznolikejši, igrišče je večje, sredi- 
na je pomembnejša, manj je divjega teka- 
nja, nogometaši se hitreje utrudijo, vpliv 
statistik je opaznejši. Pogon, ki krmili ru- 
vanja, je formalno manj napreden kot v 
Fifi. A to ne vpliva toliko na akcijo, kot bi 
si mislil, Včasih je celo ugodnejši, saj je 
manj prekopicevanj in nepredvidenih izle- 
tov žog v nasprotne noge. 

Zlasti pa je na razpolago - tudi glede na 
minulo leto - večja količina opcij, kaj boš 
z žogo počel. Dosti prvin je sličnih kot v 
Fifi, recimo taktično branjenje, nadzoro- 
van strel, podaja ena-dve in potiskanje 
okroglega usnja predse med tekom. A 
več je izbir, kako žogo ustaviti, nadalje- 
vati pot z njo, steči, driblati, izvesti lažno 
potezo. Verjetno je najbolj značilna razli- 
ka glede na Fifo v tam, kako soigralcem 
dopoveš, naj se zmigajo. Umetna pamet 
je na približno taki ravni kot v Fifi, se pra- 


vi na dokaj visoki. A Pro Evo nima gumba 
'player runs', ki zapove, naj kamerad ste- 
če v napad, marveč tako kot lani omo- 
goča, da izbranega sotrpina neposredno 
nadzoruješ z desno gobico. Gre torej za 
špil, kjer lahko istočasno direktno kon- 
troliraš dva nogometaša. 


4 mi ni pomislil. 
| expeci them to play 4-2-2-2 Strategy wise, they are likely to opt for Long BŠI Tako kot ne še na par drugih stvari PES 
They currentiy lle in 79 pos. in Club Ranking ) Hi 


| 2013 ima obsežen trening, a sitnari z ne- 
jasnimi cilji in pretirano zahtevnostjo gle- 
de osnovnih zadolžitev. Poleg nerangira- 
nih si lasti rangirane spletne tekme, ki ti 
višajo ali nižajo številčno oceno, vendar 


— — j 


4d Tipkovnica je za PES in Fifo slaba. Tako kot strategije hočejo miš, pričujoči 
Ve" igri zahtevata kontroler z dvema gobicama. Za trening (na sliki) in tekme. 


| .<m "" m 'm bna 


| KONAMI KONAMI KONAMI Ki AMI KONAMI KO 


ne pozna grupiranja glede na sposobno- 
sti ekipe. Tako neprestano srečuješ Bar- 
celono z atomsko kobilico Lionelom in 
slične velikane, naj si izbral dobro ali in- 
validno moštvo. 

Seznam ključnih načinov se, če ne greš 
delat kariere lastnega profiča in se ne lo- 
tevaš spletnih turnirjev, s tem konča. Gle- 


Če ti ni do tega, da bi usvojil tovrstne na- 
prednosti, bi se ti znal zdeti Pro Evo 2013 
slabši od Fife 13. Oziroma zaradi sploš- 
nega občutka, če ti ta slučajno ne paše, 
kar lahko preveriš v demih. Toda če ti si- 
stem sede in si v igro pripravljen vložiti 
delo, bo izplen večji kot pri konkurenci. 
Tedaj je ta igra čista PESem. 

red tremi leti nas je majhna skupina Runic Games 
pozitivno presenetila z enostavno akcijsko frpjko 
po Diablovem zgledu, Torchlightom (Joker 196, 
82). Bila je poceni, dokaj kratka, ni poznala več- 
igralskega načina in upravljanje z likom je bilo skrajno 
poenostavljeno. A ravno to je bil njen čar. Pognal si jo, 
očistil nekaj res dopadljivo narejenih nadstropij rudnika, 
polnega pošasti, in se ob tem izborno zabaval. Kako bi 
se ne, ko pa so gonilna sila studia Travis Baldtree, ki j 
zaslovel s podobno serijo Fate, ter brata Schaefer, usta- 
novitelja pokojnega Blizzarda North? Če kdo, oni vedo, 
kako se rečem streže. 
Tudi v nadaljevanju, ki bi ga mogel opisati v enem stav- 
ku: dosti obsežnejše je in dodali so večigralstvo. Še ved- 
no pa gre za preprosto diablovščino, ki ne skuša popra- 
vljati tistega, kar ji je uspelo že v prvo. Se pravi, radostne 
destrukcije vala za valom nečloveških kreatur. 


Stari so padli, prišli so novi 


Zgodbovna podlaga je le redko močna plat tovrstnih iger 
in Torchlight 2 ni izjema. Še več, avtorji so domala reci- 
klirali pripoved iz Diabla 2. Alkimistu, enemu od likov iz 
izvirnika, se je scufalo zaradi žarne rude, ki je pričela 
kvariti svet v enici, zato je skoraj do mrtvega premlatil 
preostala dva in se lotil uničevanja dežele. Zdaj je treba 
novih junakov, ki ga bodo zaustavili. Dogajanje pripove- 
dujejo kratke animacije, dočim ozadnih podrobnosti v 
obliki dialogov ali dnevnikov ni. 

Na klic se odzove četverica. Berserker in inženir sta kla- 
sična borca od blizu; prvi je hiter, drugo dobro oklepljen. 
Embermage in outlander pogubo trosita z razdalje, pri 
čemer se eden zanaša na ubojite naravne elemente, dru- 
gi pak kraljuje z revolveraškimi kritičnimi zadetki in stru- 
pom. Vsak od izbrane četverice ima lasten nabor trikrat 
devetih veščin. Čeprav lik razviješ do stote stopnje in pri- 
dodaš 32 nivojev slave, to ni dovolj, da bi do konca izpo- 
polnil vse. Vendar niti ni treba. Lahko se specializiraš v 
ozek krog znanj in pokasiraš dodatne bonuse ali pa si 
deklica za vse, kar ti da na voljo pestro paleto obramb 
ter napadov. Sistem sicer ne pozna dinamične prilag- 
odljivosti veščin, kot ga je uvedel Diablo 3. A hkrati z no- 
benim znanjem ne boš lika pohabil. 

Eksperimentiranje ni slaba ideja, kajti Torchlight ni niko- 
li poudarjal vlaganja le v eno statistiko. Bolje so se obne- 
sli zaokroženi liki, kar so dosegli z domiselnim vezanjem 
sekundarnih lastnosti na primarne. Moč vpliva na fizično 
škodo vseh orožij, gibčnost na izmikanje in kritične za- 
detke, fokus pa poleg mane daje možnost za dvojni hk- 
ratni napad - execute. Ta bo razveselil vse, ki radi pohaj- 
kujejo z dvema orožjema v tacah. Vsak uspešen naskok 
liku hkrati polni lastno specialko. Outlander dobi doda- 
ten bonus k večini statistik, coprnik za kratek čas ne po- 
trebuje mane in podobno. 

Kot zaščitni znak serije so tu domače živali, katerih izbor 
je zdaj pestrejši - volk ali buldog, dihur ali muca, panter 
ali krokar, nemara celo velociraptor. Se pa razlikujejo 
samo po videzu, njihova moč in naloge so enake. Poleg 
tega, da nudijo podporo v boju, nabrane dobrote nosijo 
prodat v mesto. Po novem morejo tam kupiti zalogo 
zdravilnih napitkov in magij. Kaj naj rečem, vse pamet- 
nejše postajajo. Celo coprnij jih je moč naučiti. 


Prostrane planjave, 
polne pogube 


Večina igre se tokrat odvija pod milim nebom in spet si 
ne moreš kaj, da bi ne potegnil vzporednic z drugim (ne 
tretjim!) Hudičevcem. Prvo poglavje te ponese na zelene 
ravnice, ki jih malo kasneje zamenja sneg, drugo se 
večinoma vrti v ogromni puščavi, tretje te popelje najprej 
v močvirje in nato na razdejane ostanke pradavnega bo- 

jišča. Šele za epilog se spustimo v podzemlje. Malce 
več kreativnosti ne bi škodilo, nenazadnje sta jo po- 
kazala Titan Guest in Sacred. So pa zato karte 
večinoma hudo obsežne. Kar je malo dvorezen meč. 
Po eni strani imaš tako dostop do večjega števila 
kvestov naenkrat brez vmesnega nalaganja, kar ma- 
lo obrusi linearnost napredovanja in ti da občutek, da 
si v prostranem svetu, ne le na tunelskem pohodu od 
točke A do B. A včasih zna najedati, kako velik pro- 
stor moraš očistiti vsega življa. 

Teren tokrat ne nastaja naključno. Pokrajine so do- 
ločene, ob novi igri se kvečjemu spremeni lokacija 
kakih manj pomembnih temnic, skrinj in podobnih 
drobnarij. Naključno generirane karte sicer obstajajo, 
a do njih dobiš dostop šele, ko prvikrat končaš. Ta- 
krat je moč pognati new game«, kjer z istim nabitim 
likom pričnete od začetka, nakar so nestvori prilago- 
jeni izkustveni stopnji. To lahko ponoviš trikrat in 
vsakič je bolj zajebano. Poslednjič so nestvori dvajset 
nivojev nad tvojim junakom. Dodaj štiri težavnostne 
stopnje (nedeljska, običajna, veteranska in elitna) ter 
način hardcore, v katerem je smrt dokončna, in ni 
težko reči, da je moč Torchlight II vzeti kot kratkoča- 
sen sprehod ali kot izziv za zakrknjene klavce. 


Sovražna sila in 
odgovor nanjo 


Lokalni živelj je dokaj pester in obsega tako običajno 
živalstvo s pajki, pasavci in kuščarji kot eksotične 
zverine, na primer mutantske ščurke. Prav tako je 
treba kozjih molitvic naučiti bandite, teroriste in kulti- 
ste, pa gobline, trole in z žarom okužene škrate. Sled- 
njim pomagajo steampunkovski konstrukti, od sa- 
modejnih bojnih stolpičev do velikanskih, s paro gna- 
nih robotov. Med žive velja umestiti še stvore iz druge 
dimenzije, ki so v konkretni žlahti z alieni. Nemrtev 
svet nastopa z običajno zasedbo okostnjakov, zombi- 
jev, duhov in volkodlakov. Ni mi pa jasno, kam bi 
uvrstil želejaste packe, in še manj, kam spadajo inte- 
ligentne gobe. 

Kljub pestrosti kanonfutra boste hitro opazili stan- 
dardno hierarhijo. Praktično vsaka zvrst ima običajne 
soldate, njihovo večjo in močnejšo različico ter one, 
ki znajo lučati magijo. Slednji imajo zoprno navado, 
da oživljajo pokojnike, razen če je vaš napad nesreč- 
nika razstrelil. Zato se vedno najprej lotiš coprnikov 
in paziš, da imaš dovolj ognjene sile, da preostanek 
čim temeljiteje nadubiješ. Kar niti ni problem, kajti 
tempo je res hiter. Moja demon hunterka v Diablu Il 
se je primerjalno vlekla kot polž. 

Bestiarij ne bi bil popoln brez elitnežev. Z njimi 
Torchlight ne skopari, saj jih srečuješ za vsakim vo- 
galom. Za razliko od običajnih capinov imajo par do- 
datnih magičnih atributov, zlasti teleport in možnost, 
da se ob smrti razdelijo na dva nova barabina. Vsako 
poglavje nadalje postreže z vsaj tremi poštenimi šefi. 
Da jih premagaš, ne potrebuješ blaznih taktik, le iz- 
mikanje in čimveč ognjene moči. Se ti pa vtisnejo v 
spomin, naj gre za mašino za obleganje, gigantskega 
robota, rivalska duhova iz svetilke ali čisto konkretna 
zmaja. 

Za morilski pohod stalno dobivaš obilne nagrade. Ro- 
ba - dobra roba! - pada kot za stavo in kolikor-toliko 
pametno vlaganje točk, ki jih dobiš z vsako stopnjo 
izkušenj ter slave, vas brez težav spremeni v popolno 
sredstvo genocida. Opreme je toliko, da vsaj ob pr- 
vem igranju do kovača ali trgovca ni treba, saj imata 
praviloma slabši inventar. Običajnih, 'belih' predme- 
tov hitro ne pobiraš več, ženeš se le še za redkimi in 
edinstvenimi ter za kosi kompletov. Slednjih je kup in 
nič čudnega ni, če kakega sestaviš že v prvem pog- 

Moramo res vedno pričeti v barviti travnati pokrajini, ki jo preveva pomlad, se 
nato preseliti v puščavo in oditi v močvirje? Vsaj vrstni red bi lahko spremenili. 


Po več desetletjih preigravanj iger mi 
še vedno zaigra srce, kadar se moram 
spopasti z zmajem. Ni sicer posebej 
pameten, a to odtehta s konkretno 
merico ognja in armado podložnikov. 


lavju. Zanimiv je tudi sistem nadgrajevanja. Padel mi 
je lok, s katerem sem moral pobiti petindvajset gobli- 
nov, nakar je dobil bonus. Morda bi to idejo kazalo 
razviti naprej in bi z minikvesti sprva bedno cepanico 
razvil v epsko orožje. No, niso je. 

Višek cunjic in krepel pa izpuhti, ko z njim eksperi- 
mentiraš v mestu. En coprnik ti jih nadgrajuje, drugi 
jih zna spreminjati. Recepte za slednje, razen par os- 
novnih, moraš pogruntati sam. Draguljev nadgraje- 
vati ne moreš, ti pa par škratov zna uničiti kamen in 
ohraniti predmet, da vložiš vanj boljšega, ali obratno. 


Zakaj bi klal sam? 


Največji očitek prvencu je bila odsotnost igranja v 
več. Dvojka ponudi sodelovalni način, tako po lokal- 
ni mreži kot internetu. Prvo bo posebej sedlo vsem, ki 
so se nad Blizzardom hudovali zaradi zahtevane stal- 
ne spletne povezave. V omrežnem načinu sodeluje do 
šest ljudi, Runic pa vzdržujejo strežnik, na katerem 
najdeš aktivne špile. Vse ostalo poteka po sistemu 
P2P, kar v praksi pomeni, da lahko stvaritelj igro za- 
pusti in bodo ostali nažigali dalje. Ne nujno skupaj, 
saj se po želji udejstvujejo tudi po različnih poglavjih. 
Temu primerno se prilagaja težavnost, ki naraste, če 
so liki bolj skupaj, in pade, če se njih pota razidejo. 

Ker je špil odprt in nenadzorovan do te mere, da si 
lahko kar v konzoli prikličeš poljuben predmet, se na 
netu najde kopica goljufov. Da so označeni, ne spre- 
meni dejstva, da igro mečejo iz ravnotežja. Runic pač 


Me ga 


prisegajo na skupnost, kar izkazujejo z napovedanim 
urejevalnikom, s katerim bo moč vsebino docela pre- 
drugačiti. Kopica modov za enico je dokazala, da to- 
vrsten pristop kupcem dogaja, in navsezadnje gre za 
uporabnikovo odločitev, če hoče goljufati. Na srečo 
se lahko pred nepovabljenimi gosti v multiju zavaru- 
ješ z geslom. 

Torchlight 2 po eni strani ponudi vse, kar od sodobne 
akcijske frpjke pričakuješ, in to začini s pravšnjo me- 
rico retrovzdušja, tako da ga osebno preigravam z 
večjim veseljem kot Diablo Ill. Najdejo se stvari, ki 
pokrajin in včasih absolutno preobsežne karte. So pa 
to pretežno malenkosti, zlasti glede na to, da igra na 
Steamu stane borih 19 evrov oziroma da dobiš štiri 
izvode za ceno treh, kar je kot nalašč za razpaljotko s 
kolegi. Neposredno primerjati delo malega neodvis- 
nega studia s večmilijonskim težkokategornikom bi 
itak bilo kar malo perverzno. Pa čeprav nam David 
ponudi elemente, ki se jih Goljat otepa. 


Vremenska napoved za : sam padal ho. 
Najprej pošastki, potem pa še zlati dež. 


hiter, akcije poln tempo v enostavna 

za začetnika, izziv za znalca v prila- 

godljivo večigralstvo v poceni v pre- 
pisujejo iz Diabla Il bolj kot poslanci magisterije 
določene karte so prevelike Runic Games 

IGROVJE 


Gounter-Strike: 


omlajevanja priljubljenih iger so 

tvegan podvig, saj lahko že z ne- 

dolžno spremembo privržence 

užališ v dno duše. To velja tudi v 
primeru nadzemsko popularnega Coun- 
ter-Strika, ki je leta 2001 začel pot kot 
modifikacija za Half-Life in postal naj- 
bolj priljubljena večigralska prvoosebna 
streljanka na PCju. Po podatkih Valvo- 
vega orodja SteamGraph ima inačica 
1.6 še danes 50.000 hkratnih igralcev, 
posodobljena verzija CS: Source le de- 
set tisoč manj. Liposukcija je padla na 
pleča studia Hidden Path (Defense Grid) 
in ta v meso ni preveč rezal. Je pa prišil 
nekaj prstov. 


CS na izust 


Jedro Globalne ofenzive ostaja večig- 
ralski spopad med dvema moštvoma po 
petih igralcev. Eno stran predstavljajo zli 
teroristi, drugo specialna policijska eno- 
ta. Osnovni modus ima dve različici: 
bombno in ono s talci, ki jih morajo var- 
nostne sile rešiti. Posamezne runde je 
konec, ko ena od strani v celoti krepne 
ali izpolni glavno nalogo, kot je eksplo- 
zija ali demontaža bombe. Oživljanja 
med tekočo igro namreč ni! Po drugi 
strani so runde kratke in jih je običajno 
konec v nekaj minutah. Pot do končne 
zmage vodi skozi serijo dobljenih bitk, 
na začetku vsake pa lahko kupiš boljšo 
opremo, od avtomatskih pušk in ročnih 
granat do zaščitnega jopiča. Denar do- 
bivaš z zmagami in spretnim polaga- 
njem nasprotnikov, medtem ko ob smrti 
vse kupljeno izgubiš. Zato je umirati ne- 
hvaležno. 

Vseeno nekaj poraznih rund ne pomeni 
nujno izgubljene vojne, saj sta v Coun- 
ter-Striku ključna moštvena usklajenost 
in brezhibno merjenje. To je streljanka 
stare šole, brez čepenja za zakloni in bu- 
ljenja skozi merke. Z dobro merjenimi 
streli iz pištole v glavo hitro položiš do 
zob oboroženega nasprotnika. Predvsem 
pa lahko posrečena taktika enega mošt- 
va docela povozi drugo stran. Ni čudno, 
da je CS stalnica na profesionalnih tek- 
movanjih, saj je tako pri streljanju kot 
koordinaciji visoko spretnostna igra, 
kjer se položaj hitro spremeni. 

Global Offensive klasičnemu modusu 
doda načina Arms Race in Demolition, 
ki so ju povzeli po modu GunGame. Prvi 
je moštveni deathmatch, kjer s pobija- 
njem hitro dobiš vse boljše pihalnike, na 
čelu z zlatim nožem, ki te pripelje do 
zmage, ko ti z njim uspe koga zaštihati. 
Demolition pa je mešanica klasičnega 
načina in Arms Raca. 

Headshot iz obrata 


Global Offensive adrenalin žene tako 
kot pretekle člane franšize. Headshoti 
iz besnega strafinga ... posrečen met 
svetlobne granate, s katerim zaslepiš 
vse nasprotno moštvo (ali po nesreči 
svojega) ... situacije, ko ostaneš edini 
živ na svoji strani in ti vsi ostali sledijo 
skozi tvoje oči ... 

Tudi taktično je nekaj novosti. Lučalni 
arzenal je dobil zažigalne granate in 
molotovke, ki za omejen čas ovijejo 
področje v ogenj in na ta način omejijo 
gibanje. Med puške se je pririnilo devet 
novink, denimo počasna, a močna šib- 
renica. Legendarne stare karte pa so 
dobile optimizacije, kot je dodatno 
stopnišče iz podhoda na De dust. 

Po drugi plati klasični način nima novih 
kart. Od šestnajstih je osem starih -do- 
bro znane Dust, Dust2, Aztec, Nuke, 
Inferno, Train, Office in Italy. Nove so 
vse iz modusov Arms Race in Demoli- 
tion. Gre za bolj 'callofdutyjevska', 
manj taktična področja, kjer imaš na- 
sprotnike hitro med zobmi in so name- 
njene brzinskemu nedeljskemu rešeta- 
nju. Veterane bo zmotilo, da je odziv pri 
zadevanju sedaj manj opazen, pa tudi z 
novimi križci so jih polomili. Grafika se 
kljub prenovi ni bistveno spremenila in 
če me ne bi bili na to spominjali, ne bi 
opazil. Je pa poleg brskalnika po strež- 
nikih vdelan samodejni iskalnik so- 
igralcev. 

Čemu potem sploh novi Counter-Stri- 
ke? Odgovor najdeš v dveh podatkih. 
Prvič, Global Offensive je dosegljiv tudi 
na PS3 in xboxu 360, torej gre prodor 
serije na konzole. In drugič, nalinijsko 
ogrodje je izdatno prirejeno začetni- 
kom. Ti imajo na voljo bote z določljivo 
težavnostjo za trening. Silicijčniki niso 
ravno mojstrski bojevniki, a z njimi lah- 
ko v miru naštudiraš karte, kajti na lini- 
ji boš naletel na veterane, ki imajo bo- 
jišča že v mezincu. Klasični modus ob 
tem pozna nedeljsko (casual) različico 
z zrahljanimi pravili, med drugim z brez- 
plačnim kevlarskim oklepom. Se pravi 
novosti, ki jih pričakuješ od sodobne 
večigralske streljanke. 

Zato je zaključek enostaven. Global Of- 
fensive je najbolj primeren za tiste, ki 
se s serijo Counter-Strike srečujejo pr- 
vič. Ker na Steamu stane borih enajst 
evrov, zaradi preizkusa ne boš skrahi- 
ral. Bogve pa, kaj bodo storili muhasti 
veterani in klani. Krogle namreč v GO 
teže prebijajo les, model pištole desert 
eagle je prevelik in na M4 ne moreš več 
natakniti dušilnika. GRO-ZA! 

Counter-Strike je zelo refleksna streljačina, kjer mehanično naučeni dril po- . 
šiljanja krogel v okolico glave pomeni ogromno. Zato tudi videz ni tako pomem- 
ben. Manj kot je na kartah podrobnosti, kamor se lahko zatakneš, tem bolje. 


Call of Duty je za n0Obe. v Counter-Striku vse headshote 
počne skozi tri stene in brez merkov! 


hitra, adrenalinska, a taktična in spretnostna igra 
matchmaker, boti in izboljšave za začetnike v nova 
modusa za kratkočasenje v malo novosti v klasičnem 


načinu x kupček nerodnosti Hidden Path / Valve 

Štacuna za nakup opreme (zgoraj) ima odslej krožni meni, kajpada zaradi kon- 
zol. Kljub temu se ga da s tipkovnimi bližnjicami hitro zauzdati. Novi križci po 
drugi plati slabo sporočajo raztros krogel, zato si moraš izoblikovati občutek. 

b vseh prejšnjih dodatkih za World of 
Warcraft smo napeto ugibali, ali bo- 
do Blizzardovci z njimi svetu priklju- 
čili simpatične Pandarijce, ki so bili 
svojčas lik v Warcraftu 3 in prvoaprilska do- 
mislica. Zdaj, ko so jih, pa bolj kot ne zmi- 
gujemo z rameni. Mists of Pandaria je četrti 
dodatek za World of Wareraft in prvi, ki ni 
prevrnil rekordov. Je tako zato, ker ljudi 
spominja na Kung Fu Pando? Ali nemara 
zato, ker je dospel Guild Wars 2? Po kako- 
vosti namreč ne odstopa od potepanj v Bur- 
ning Crusadu, Lich Kingu in Cataclysmu. 


Brcajoči medoti 


S Kataklizmo je Blizzard razvil dva trdna ste- 
bra, ki delujeta tudi v Pandariji. Prvi je nabor 
odličnih in raznolikih kvestov, ki te lahkotno 
odpeljejo do nove stopenjske meje; ta je v 
Meglicah postavljena na 90. Drugi je pak 
nošenje vsebine igralcu na velikem zlatem 
pladnju. Komur so bile všeč Cataclysmove 
naloge, polne Blizzardovega humorja, bo 
zdaj vesel. Novi svet, ki je povezan v celino 
Pandarijo na jugu Azerotha, je posut z bitje- 
ci, potrebnimi pomoči. Naloge si spet sledijo 
v daljših, pripovedno gnanih zaporedjih. Ko 
prideš v neko vasico, tam ni milijona NPC- 
jev s klicaji nad glavami, marveč peščica, ki 
te vrže v dolg avanturistični tobogan. 

Ta spet uporablja vse trike, ki smo jih vaje- 
ni. Med kraji te hitro prevaža v goblinskih 
tankih in na zmajih, redno ti daje v roke ab- 
surdno močna orožja in nasmeji te s komič- 
nimi pogovornimi vložki, ki blažijo tlako. 
Tudi kvesti, kjer moraš fentati N sovražni- 
kov, so napravljeni tako, da v njih mečeš 
kako ostro ali eksplozivno stvar. Recimo so- 
de alkohola. 

Za razliko od kataklizmičnih zgodbic, ki so 
skakale iz ene pop reference v drugo, je 
Pandaria bolj celostna. Azijska, namreč. Bo 
pa to najedalo tistim, ki so alergični na po- 
kroviteljsko vzhodnjaško filozofijo, saj Pan- 
darijci, ki so hkrati nova igralna rasa, mod- 
rujejo, da je veselje. So pa puhasti in cortka- 
ni. Malo bi avtorje pokaral še, da je ravno 
prva cona novega kontinenta od vseh naj- 
bolj slabokrvna. Šele ko jo prepešačiš (letati 
je spet moč šele na levelu 90), se pred teboj 
odprejo lepe padajoče terase niz valovitega 
ozemlja, prepredenega z barvitimi templji. 


A-SARA! 


Kar se mlatenja tiče, najprej opaziš predru- 
gačene talente. Odslej moraš na vsakih pet- 
najst stopenj izbrati eno od treh veščin, ne 
glede na specializacijo. Po eni plati je izbira 
spet dobila večjo vlogo, saj tuhtanje ponekod 
ni lahko. Po drugi pak ne gre prezreti, da je 
bilo bivše nalaganje točk v bonuse svojevr- 
sten ritual, ki ga sedaj ni več. 

sli iji Warcfafi 
>—Mists of Pandaria 


Kdor WoW igra zaradi boja, naj takoj začne 
z novo klaso, menihom (monk). Hibriden 
je in prilagodljiv, kajti izvežbati ga je moč 
tako za tanka kot zdravilca in ubijalca. Stil- 
sko je kakopak pobegnil iz azijskoidnih bo- 
rilnih filmov, zato počne krožne hitreje kot 
Chuck Norris in uppercute močneje kot 
Ken, alkohol pa žlampa kot Jackie Chan. 
Za klofanje uporaba dve surovini, energijo 
in chi, nemalo podobno menihu v Diablu 3. 
Igralni stil je za odtenek bolj dinamičen od 
starejših poklicev. Nekje med njimi in ka- 
terokoli službo v Guild Wars 2, hehe. 

Drugi vidik spopadanja, spuščanje v tem- 
nice, ei nosi pečat Blizzardove do- 
kako a mehaniko. So pa zanemari- 
li iskalce izzivov, saj so dungeoni prelahki 
celo v herojskih različicah! Ker endgame 
spet predstavlja grmadenje vijoličnih okle- 
pov, začneš tam zehati. 


Moj ptič premlati 
tvojega hrčka 


Da ti ne bi ratalo preveč dolgčas, so Megli- 
ce naphane s kratkočasnimi novostmi tako 
za nezahtevne kot hardkor ljudi. Na prvem 
mestu je razvpito pokemonsko spopadanje 
med udomačenimi bitjeci (pet combat). Ži- 
valcam izbereš do tri veščine, ki jih lahko 
uporabljajo v poteznem boju z nasprotniko- 
vimi. Ob tem pridobivajo stopnje in se s 
tem razvijajo, zaradi česar je stvar PRE- 
KLEMANO ZASVOJLJIVA! Koga utegne 
postati sram, ko bo zamudil na raid, ker se 
bo mlatil z zajčki in hodečimi škatlami. 
Drugi element so spretnostni modusi tem- 
nic (challenge mode), kjer tekmuješ v ča- 
sovnem čiščenju zverin. Vsakdo ima enako 
opremo in torej enake začetne zmožnosti, 
zato je vse odvisno od sposobnosti in mošt- 
vene koordinacije. Kdor je mahnjen na po- 
stavljanje rekordov v speedrunih, bo tu kot 
doma. Bolj avanturistični pa ne. Ti bodo 
namesto tega odhajali v scenarije, male 
temnice za tri igralce, kjer je na prvem me- 
stu pripoved. Tod ti razložijo pomembne 
dogodke, kot je uničenje Theramora. 

Da, Theramore je fertik, kar je le eden od 
vzrokov za vnovič vzplamtelo sovraštvo 
med Hordo in Alianso. Prav to naj bi bilo 
jedro Meglic, kar pa še ni otipljivo in naj bi 
prišlo šele v obližih. Zaenkrat tako še a 
treba omeniti Silvershard Mines, kjer Dd 
zoruješ premikajoče se vagone z rudo. 
Pandarija je simpatična in ji vsebine ne 
manjka. Gotovo pa v zvrst ne prinaša niče- 
sar novega ln za nameček še vedno fura iz- 
ključno naročniški model. S tem je to prvi 
dodatek, kjer postaja zares očitno, da se 
World of Warcraft stara. 

s kombinacijo krožnih bre in plesa sedmih pesti izpije vrč piva. E: 


menih v množica kratkočasnosti 
znova tlaka x razvoja PvPja še ni 


dobro kvestanje 
prelahke temnice 


pokrajina 
Blizzard m 


V Pandariji je moč po Blizzardovi mmorpgjski filozofiji skoraj vse $ 
premlatiti sam. Kdor igra Guild Wars 2, se bo tu počutil osamljenega. 8" 


Pandarijci prigode začno na hrbtu velike želve Shen-zin Su, ki jo 
nekaj črviči, zato s kolonijo vred odvandra v tri krasne. To ni fajn. 


ne sz € EN 
e vg II 


Ko na ajanko povabiš goste tako iz Horde kot Alianse, dobiš gomilo ( 
kosti. To naj bi bilo ob odsotnosti osrednjega sovraga glavni špas. 


bak 


"AMWMA 

Šele ob kameri, ki ti približa mlatenje med udomačenci, se zaveš, ka- 
ko grdo se AV vale SAD; Zajci imajo od oka pet trikotnikov. 


či m MAG 

Na levi je tvoje plovilo, lepo razporejeno na sobane s pomembno mašine- 


Ker si priden, boš sčasoma odklenil vse dezijne ladij. A ne glede na to, 
koliko kanonov imaš, ne pozabi na posadko. Če je zmanjka, je po tebi. 


(oje: Z Neugodna situacija. Capin je dobro zaščiten in užiga po meni, do- 


9 000 ot 


čim plameni zvezde po krovu sprožajo požare. Mislim, da sem pečen. 


—— OČ pres , — 


arning - intruders detected! Danger! Relationship: 

hostile! Engines critical! Shields critical! Rdeče so 

črke na zaslonu, a moja kri ne vre. FIL - Faster 

Than Light je namreč z mano krut na tisti dobri 
način, ki ga je moč doseči le s premišljenim dizajnom. Na do- 
tično indiejanko, ki jo na Steamu, GoG.com ali Ftlgame.com 
digitalno kupiš za okrog osem evrov, sem sicer hud, ker 
včasih pretirava z žlehtnobo. A nikdar ne toliko, da ne bi ved- 
no znova padel v njen objem iz vroče plazme. 


Pljuvaj me, draga! 

V tej vesoljski taktični igri nastopiš kot poveljnik zvezdnega 
plovila v futuristični dobi po zgledu Zvezdnih stez in Battlestar 
Galactice. Tvoja vloga je slično elegantna kot Picardova in 
Adamina. Preveč si gosposki, da bi sam šel merit s topovi in 
tekal zganjat mehankarijo v sobo z reaktorjem. Zato naloge 
generalsko odrejaš s klikanjem po shemi plovila, opazovane- 
ga iz ptičje perspektive. 

Videz je jako staromoden v svoji kockavosti in ravnih linijah, 
ki spomnijo na devetdeseta. A to prispeva k preglednosti in je 
logično, če vemo, da je FTL nastal v neodvisnem studiu, ki je 
cekin zanj zbral s fehtanjem na Kickstarterju. Temu ustrezni 
so osnovni zvočni učinki in simpatična glasba, ki bi jo zlahka 
sukali v dvigalih, tako nemoteča je. 

Še dobro, kajti za uspeh je treba biti miren in zbran. FTL po- 
kaže zobe že tedaj, ko na zvezdni karti ukažeš zgolj nekaj pre- 
mikov do naslednje lokacije. Najprej ugotoviš, da te ogroža 
zložno premikajoče se sovražno ladjevje, ki te ne sme uloviti, 
sicer sledi boj, v katerem nimaš dosti možnosti. Potem opaziš, 
da vsebina nastaja naključno, v slogu rogue frpjk tipa Dwarf 
Fortress in Dungeons of Dreadmor, iz katerih se je obilno na- 
pajal Diablo. Faster Than Light se sicer ne začne z D, ima pa 
ustrezne elemente, saj je vsako preigravanje drugačno od 
prejšnjega. Prav tako z zmagami v bojih in drugimi uspehi er- 
pegejsko nabiraš izkušnje, ee, odpadke, s katerimi nadgraju- 
ješ ladjo in jo popravljaš. 

In naposled ti brž postane jasno, da te igra ne ujčka. Stopnja 
easy je visoka, normal še hujša. Uniči te lahko malodane vsa- 
kdo, ki pride mimo, zaciklaš se hitro, položaj lahko posnameš 
le v en prostorček in samo tedaj, ko greš iz igre, nakar je tu še 
permadeath. Ko ti plovilo uničijo, ostane pokopano in greš od 
začetka z drugim. 


Tepi me in brcaj! 

Tako kot srčika zahtevnosti Dark Souls leži v potrebi po pre- 
vidnosti, je v FTL bistveno predvidevanje. Ko se potezno gi- 
blješ po vnaprej določenih lokacijah in se trudiš doseči portal 
v naslednji sektor, medtem ko ti s počasno zagrizenostjo sledi 
neprijateljska flota, moraš stalno ocenjevati, kaj se ti lahko 
pripeti. Je še dovolj časa za obisk kake vroče točke, preden 
moraš k portalu in v naslednje, težje območje? Nisi morda za 
to preveč poškodovan? Boš šel stikat po nebulah, ki ti motijo 
sisteme, in po asteroidnih pasovih, ki ti obremenijo ščite? Se 
splača iskati trgovino, kjer kupiš nadgradnje in popraviš ško- 
do, ali bi sredstva raje vložil v ladijske dele, kot so reaktor, 
ščiti, motor in kisik? Imaš zadosti goriva (vsak skok porabi 
eno enoto), raket oziroma robotkov, iz zaloge katerih črpajo 
tako sonde, ki samodejno streljajo na sovražnika, kot avtoma- 
tizirani čolni za desante nanj? 


se potopi v malo drugačen Warning Forever, kjer pa 
laserski žarki šivajo enako smrtonosno. 


neverjetno igralna vesoljska taktična strate- 
gija z akcijskimi prvinami < dobro premiš- 
ljena naključniška zasnova z veliko zalogo 
mogočih dogodkov vseeno malo preveč popadljiva < ne 
bi škodilo nekoliko manj vpliva sreče in več kompleksnos- 
ti v boju Subset Games 

Ko se za nekaj odločiš, si onemogočiš dostop do drugega - če 
odpreš ena vrata, si zapreš druga. Takih randomiziranih spre- 
menljivk je veliko, saj je FTL naphan z raznolikimi prijemi in 
možnostmi. Odločitve pa tu res nekaj veljajo. 


Zganjaj koprofilijo! 

To nadalje poudarjajo številni naključni dogodki v obliki teksta. 
Ko prispeš na lokacijo, z izbiro menijske možnosti pomagaš ci- 
vilistom, rešiš med skale ujeto plovilo, skušaš ujeti žuželčje 
aliene, pomagaš eni ali drugi sprti strani in podobno. Nekatere 
odločitve imajo daljnosežne posledice, saj denimo čez par sek- 
torjev ugotoviš, da si se zameril napačni vesoljski rasi. Ali pa 
naletiš na pirate, ki te neusmiljeno preganjajo in jih v boju eno- 
stavno ne moreš poraziti. 

Bitke so velik del FTLja. Tečejo v realnem času in prispevajo 
cisterne adrenalina, saj so polne jemanja premorov s presledni- 
co, vnovičnega zaganjanja in klikotanja. Na levi strani je tvoja 
ladja in na desni sovražna. Cilj je, da jo razgoniš, kar storiš ta- 
ko, da izbereš eno od svojih orožij in odrediš tarčo, od orožij ter 
kisikove sobane do poveljniškega stolpa. Prijemov je dosti, od 
laserjev, ki poškodujejo lupino, prek ionskih topov, ki začasno 
onemogočijo elektroniko, do izstrelkov, ki se ne zmenijo za 
ščite, in robotov, ki napadajo samodejno. 

A hkrati je treba skrbeti za obrambo, saj doma prihaja do vpa- 
dov sovražnikov, okvar in požarov. Posreduješ tako, da z miško 
zapiraš in odpiraš vrata, s čimer spuščaš kisik v vesolje in se 
znebiš plamenov. Takisto na kritična mesta pošiljaš posadko, 
katere člani z udejstvovanjem nabirajo izkušnje glede upravlja- 
nja posamičnih sistemov in postajajo vse koristnejši. Na- 
ključnost ima tudi tu močan vpliv, saj se pri strelih rola kocka in 
zgodi se, da preprosto zgrešiš. Večkrat zapored. Crkot! 


Vse ti odpustim, VSE! 


Boj je ena tistih plati špila, na katerem bi lahko še malo delali. 
Resda je razumno globok, ko iščeš način, kako natanko predre- 
ti obrambo in kako menedžirati podanike, da jih ne spraviš v 
rano pogibel. Po drugi strani pa nekoliko prevečkrat in preveč 
enostavno zmagaš z obstreljevanjem klasičnih mehkih točk, 
kot so orožja, da te capin ne more napadati, in ščiti, da imaš 
bolj prosto pot do poškodb lupine. Itak ne pričakuj obračunov 
flot, saj se FTL podreja modelu eden na enega, in večina na- 
sprotnikov je narejena po par kopitih, tako da hostilna srečanja 
čez čas izgubijo del začetne privlačnosti. Tako kot igranje na 
splošno, kajti če se res vržeš v igro - kar ni težko, saj deluje kot 
heroin -, boš po recimo dvajsetih urah začel pogosteje videvati 
enake prvine. 

A ta očitek je manjši, kot se sliši. Vsaka igra se začne po nekem 
času ponavljati in tale ima goro vsebine, ki se je ne bi sramova- 
li niti dosti dražji naslovi. Na sveže kose opreme in dogodke na- 
letavaš še čez vrsto partij, recimo na črnoborzijance, ki zahte- 
vajo hrpe sredstev za svojo 'čudežno' robo. Je res taka? Morda! 
Ker je razporeditev elementov naključna, je zmerom znova 
vznemirljivo iskati pravilno ravnotežje, ki te bo pripeljalo do 
konca vseh sektorjev in mimo šefa do lestvičnega rekorda ter 
odklepa naslednjega plovila. Teh je devet in vsaka ima po dve 
inačici, kar omogoča obilico pristopov, od neposredno bom- 
baškega do tiholazniško prikritega. Eni so učinkovitejši od dru- 
gih, vendar je to odvisno tudi od tvojega sloga in okoliščin. 
Zato zna biti najbolj boleča točka to, kako grdo te zna FTL breni- 
ti v jajca takrat, ko najmanj pričakuješ. S kako ostudno invazijo 
zlobcev ali parkiranjem nad zvezdo, kar sproži požare po vsej 
ladji. Lepo ti gre, vse je super, nakar si v minuti mrzel in zgolj 
skozi priprte veke bolščiš v finalni zaslon s točkami po zgledu 
onega Sierrinega 'Restart Restore Cuit'. Zakaj je kot strela z jas- 
nega prišlo do katastrofe? Nemara zaradi tega, ker nisi dobro 
planiral. Morda pa tudi zato, ker so se mlini odločili, da ti bodo 
podelili slabe karte, pri čemer je brez zveze, da si hud, saj na 
metanje nevidnih kock nimaš vpliva. Pač nisi imel sreče. 

A s tabo stavim gajbo piva, da si boš kljub temu močno zaželel 
vrnitve in s tem novega pisanja zgodbe preganjane vesoljske 
križarke. Ne, ne trudi se. Vnaprej si izgubil. 

IGROVJE 


Igra je narejena s toliko pozornosti, da lahko nemoteče tiktaka v ok- 
nu in se samodejno pavzira, ko klikneš izven njega. Fina pozornost! 


i NE aa a A 
Heroes VI imajo nezgrešljivo herojsko podobo. Tole je nov grad Sanctuary, 
ki pa posebnega vtisa s svojimi nenavadnimi azijskimi bitji ni naredilo. 


DRUGAČNE VSEMIRSKE BITKE 


Če ti bolj kot mikroobračuni med posamičnimi plovili pašejo spopadi velikih vesoljskih flot, naj 
ti usmerim pozornost na špil, za katerega je povsem mogoče, da si ga zgrešil — Gratuitous Spa- 
ce Battles. Za težko izgovorljivim nazivom (gre'tuits, ne gretuišs ali kaj podobnega) se skriva 


posrečena neodvisnica izpod prstov 
britanske hišice Positech, na katere 
čelu je samosvoji avtor Cliff Harris. V 
Jokerju 197 je dobila 84, saj je opi- 
sovalec hvalil vizuelno epske, od 
zgoraj gledane obračune ladjevij, se- 
stavljenih tako iz lovcev tipa x-wing 
kot križark. Floto sestaviš sam, na la- 
stno pest pa ustvariš tudi plovila, ki 
so najprej zgolj prazne lupine, čaka- 
joče na orožja ter module. Kombina- 
cij je ogromno in takisto določiš ob- 
našanje bojnih karjol. 


Vendar si v GSBjevih bitkah zgolj opazovalec, ki ne more izdati niti enega ukaza, tako da je iz- 
kušnja precej drugačna kot v Faster Than Light. Zato bi ti nemara bolj sedel Space Pirates and 
Zombies, ki v ptičji perspektivi oponaša klasike tipa Elite in Privateer z dodanim lastnoročnim 


upravljanjem ladje po zgledu šuter- 
skih arkad. Ker se zna igra vleči, je v 
Jokerju 219 dobila 'le' 79, a je vred- 
na ogleda. 

Na strani Spacepiratesandzombies. 
com najdeš povezave do spletnih 
trgovin, kjer jo nabaviš za okoli 9 
evrov, dočim Gratuitous Space Batt- 
les v osnovni obliki na Positech.co. 
uk stane 12 apoenov ter nekoliko več 
s pridodanimi razširitvami. Opisa 
obeh sta na Joker.si. 

Brave 


o tipičnem receptu je izrisanka Bra- 

ve v igralni obliki postala tretje- 

osebna akcijka, ki ima v mislih 

predvsem devetletnike in devetlet- 
nice. Sploh slednje, kajti tako kot na plat- 
nu je v glavni vlogi dekle. Princesa Merida 
skaklja po trakastih stopnjah, proži strelice 
in zamahuje z mečem, da užene legije 
senčnih prikazni, volkov, merjascev in go- 
lemov. Deželo je zastrupil pošastni med- 
ved Mordur in s tem se štorijica navezuje 
na filmsko, čeprav ne povzema vsega. Merida se ne 
otepa snubcev, temveč deželo čisti zla in skuša uroče- 
ni materi povrniti prvotno obliko. 


Merido redko vidiš od blizu. Večinoma je le silhue- 
tica na bojnem polju, kar izkušnjo malce razosebi. 

Tipična naloga je poskakovanje po ledenih ploščah, ki jih no- 
si tok. Pri tem si jih moraš z izstreljevanjem uročenih puščic 
sproti ustvarjati sam glede na lego modrih simbolov v vodi. 


Odrešeništvo ne doseže spevnosti Okamija, temveč 
je bolj pragmatične sorte. Zlasti se od povsod usuvajo 
kovanci za orožarske nadgradnje. Zaradi splošne lah- 
kosti je njihov učinek nejasen, kajti sovragi itak pada- 
jo kot pokošeni. Še največ pozornosti terjajo emblemi 
s štirimi silami narave: vetrom, zemljo, ognjem in vo- 
do. Za posamezne pošastke moraš izbrati pravi ele- 
ment, poleg česar iz določenih mest ob udarcu vznik- 
nejo nove ploščadi. A ker je vse jasno označeno, sis- 
tem ne preseže žongliranja med ikonami. 

Na prednastavljenih mestih Meridi priskoči na pomoč 
medvedka Elinor in šapasto pomete z zvermi. Tretji 
vidik so sekvence z bratci trojčki, ki rešujejo uganke s 
stikali in dvižnimi ploščami. Načrtovane so tako, da 
moraš med mulci pogosto preklapljati. A ker je med- 
vedjega lomastenja malo in ker so mehanske ovire 
dolgovezne, elementa ne zasijeta. Od gimnastičnih 
sposobnosti lahko Merida enojno ali dvojno skače, se 


Stikala je treba pohoditi v pravem zaporedju, ki ga 
zlahka pogruntaš. Portali so malce težji in za na- 
predovanje zahtevajo ključ, pri čemer moraš vča- 
sih večkrat obiskati posamezne dele stopnje. 


odriva od zidov ali se oprime robov. Zaradi nedosled- 
nosti pa ne navdušita ne nadzor, ne kamera, ki nima 
vedno dobrega občutka, kako kazati pot naprej. 
Kot vozlišče osmerice polurnih stopenj rabi jasa z 
menhirji. Od tu se lahko vračaš odkrivat prezrte skriv- 
nosti, čeprav je slednjih premalo, da bi se v špil spla- 
čalo vlagati dodaten čas. Igranje namreč zapade v po- 
navljajočo tlako pustih močvirij s krdeli kloniranih so- 
vragov. Osnovni igralnosti je sicer zadoščeno, vendar 
je risankino sporočilo o vezi med materjo in hčerjo ra- 
zredčeno do homeopatskih razsežnosti. Merida je tu 
predvsem bojevnica, dočim osebnostne finese spla- 
vajo po vodi. 
Navi gre po gobe in nosi tul s pušči- 
() rose cami, kajti lovska sezona je odprta. 


Disney Interactive. Oooo Interactive 


Prenova doma 


na bolha.com 


Prenova doma, garaže, kleti, 
podstrešja, vrta ali okolice. 
Jesensko čiščenje na: 


Bekna KCJO) |! www.bolha.com/prenova-doma 

GRIM FANDANGO 


With bony hands I hold my partner 
On soulless feet we cross the floor 
The music stops as if to answer 
An empty knocking at the door. 


It seems his skin was sweet as mango 
When last | held him to my breast 
But now we dance this grim fandango 
And will four years until we rest. 


aj se zgodi z nami ob koncu življenja, ko se 
K: iz pljuč izvije zadnji dih, ko se otresemo 

teh zemskih spon in za vedno zaspimo? Nas 
čakajo nebesa ali pekel, štirideset devic ali neskončni 
nič? V hecnem onstranstvu, ki ga je leta 1998 v le- 
gendarni pustolovščini Grim Fandango ustvaril Tim 
Schafer, vnovič naletimo na zdolgočasene uradnike, 
pokvarjene šefe in nergave sodelavce. Še posebej, če 
v tem življenju nismo bili pridni. 
Prva LucasArtsova avantura, ki je dvodimenzionalnost 
zamenjala za 3D-svet, je na imeniten način združila 
vzdušje filmov noir, latinskoameriška verovanja o po- 
smrtnem življenju in črnohumorno zgodbo z dodelani- 
mi frajerskimi liki. Igralca vrže v zloščene čevlje Man- 
nyja Calavere, po domače Manuela Lobanje, cinične- 
ga in ne prav uspešnega potovalnega agenta v Deželi 
mrtvih. Njegova naloga je, da iz sveta živih pripelje 
sveže umrle stranke in jim uredi aranžma za njihovo 
končno destinacijo - Deveto podzemlje. Če je človek v 
življenju storil veliko slabega, mu v roko porine po- 
hodno palico, s katero se lahko kar peš odpravi na šti- 
riletno rajžo skozi nevarna prostranstva. Tisti, ki so 
vse življenje posvetili dobrim delom, si zaslužijo vstop- 
nico za vlak Številka 9, ta pa jih do večnega počitka 
pripelje zgolj v štirih minutah. Nekateri, kot je Manny, 
pa morajo opraviti pokoro v dolgočasnih službah Os- 
mega podzemlja, ki spomnijo na krščanske vice. 
A Mannyjeva rutina birokratskega vsakdana se spre- 
vrže v razburljivo dogodivščino, ko nekega dne iz sve- 
ta živih v svojo pisarno pripelje dobrosrčno lepotico - 
kolikor je lahko okostnjak lep - Meche. Čeprav je go- 
spodična lajf posvetila sirotam in ni storila žalega niti 
muhi, ji računalniški sistem nameni najslabši potoval- 
ni paket. Tako se potrdijo Mannyjevi sumi, da na Od- 
delku za smrt zaudarja še kaj drugega kot strohnjeno 
meso. Ko Meche za nameček izgine, se naš junaški 
okostnjak v družbi ogromnega, malce butastega 
oranžnega demona Glottisa odloči, da bo stvari prišel 
do dna, in zapusti pokvarjeno mesto. 


IZ PRSI IZTRGANO SRČE 


Glede na to, da je Grim Fandango starosta v svetu 
pustolovščin za PC, se je najprej treba navaditi na 
malce zastarel način nadzora. Igraš s tipkami, mož- 


maronek 2012 


nosti sta še dojstik ali gamepad. Čeprav prvih deset 
minut nezavedno grabiš po miški, se izkaže, da tipke 
ustrezajo mračnjaškemu paketu. Dajo ti namreč ob- 
čutek fizične prisotnosti v svetu, kjer ni menijev, 
vročih točk in inventarja. Če hoče Manny nekaj upo- 
rabiti, stvar potegne iz plašča, ko je v njegovi bližini 
kak zanimanja vreden predmet ali oseba, pa obrne 
glavo v tisto smer. 
Čeprav je Fandango v svojih časih veljal za grafično 
nadpovprečen izdelek, naše HD-podob (raz)vajene 
oči zbodeta nizka razločljivost in malopoligonasti 
liki. A domiselna in podrobna statična ozadja so 
še vedno v čast umetnikom, ki so z njimi zgradili 
nenavadno kostno deželo. Tempo odlično reže tudi 
glasbena podlaga, ki z jazzom, swingom in orkestral- 
nimi vložki fura ležernost, ko je dogajanje hitrejše, pa 
po bobničih usekata big band ali mehiški cigumigu. 
Igra je razdeljena na štiri dele: vsak od njih se odvije 
na mehiški dan mrtvih, 2. novembra, v štirih zapored- 
nih letih. V vsakem letu nelinearno raziskujemo več 
niti štorije, ki jih v ključnih trenutkih in ob koncu vsa- 
kega leta dopolnjujejo animirani prizori. Zapleti in 
rešitve so nori zgodbi primerno večkrat osvežujoče ne- 
navadni. V obmorskem mestu Rubacava moraš deni- 
mo pomagati pri sindikalnem organiziranju čebel, ki 
garajo v pristanišču, v nevarnem gozdu pa pred veli- 
kanskimi pajki rešiti utripajoče srce, ki si ga Glottis v 
trenutku velikega obupa iztrga iz prsi. V zakajenem lo- 
kalu Blue Casket lahko stopiš pred mikrofon in se pre- 
izkusiš v beatniški poeziji ali pa se zgolj prepustiš reci- 
tiranju lokalne umetnice, ki v enem od vrhuncev de- 
klamira ljubezensko mrtvaško pesem Grim Fandango 
in v osmih morbidnih verzih povzame zgodbo igre. Mi- 
mogrede, fandango je španski ples, torej bi naslov igre 
lahko prevedli kot 'žalostni ples', ki simbolično pona- 
zarja človeško življenje. 


STARKA S PIŠTOLO 


Čeprav si je LucasArts za nalogo zadal, da s Fandan- 
gom vdahne novih moči tedaj že hirajočim klasičnim 
pustolovščinam, mu to s poslovnega vidika ni uspelo, 
saj prodaja ni dosegla pričakovane. Je pa špil na mno- 
gih seznamih najboljših iger vseh časov, kar priča o 
njegovi unikatnosti. Schafer je kmalu po koncu pro- 
jekta s sodelavci zapustil LucasArts in začel pisati no- 
vo poglavje industrije iger v firmi Double Fine Produc- 
tions, ki je triumfirala že s prvim izdelkom Psychona- 
uts. Povedal je, da bi se sicer rad vrnil k starim znan- 
cem iz svojih iger, a da se Fandangovega nadaljeva- 
nja verjetno ne bo lotil, ker raje ustvarja novosti. No, 
ob prihajajoči petnajsti obletnici privrženci še vedno 
upamo, da si bo premislil in oživil Deželo mrtvih. 
Optimizem velja, saj ima Mannyjeva zgodba kljub 
mrtvaškemu okolju in črnemu humorju srečen konec. 
Povrhu zaključi z močno poanto: ne vemo, kaj nas 
čaka na drugi strani, zato uživajmo na potovanju do 
tja. Ali, kot pribije Manny Calavera: "Starki s koso ne 
moreš ubežati. Še posebej, če ima pištolo." Šerlok 


Večjih zapletov s poganjanjem Grim Fandanga pod 
novejšimi Okni ni, saj vse deluje, kot je treba, če po 
desnem kliku na izvršno datoteko izbereš Properties 
in v zavihku Compatibility označiš združljivost z Win- 
dows 95 ali 98. Teže jo je kupiti, saj je v dolpoteg ne 
ponuja noben od običajnih digitalnih ponudnikov sta- 
rejšega igrovja, kot je GoCi.com. Treba jo je najti na 
ploščku (Amazon, prodajalne z rabljenimi igrami, kot 
je Mantis.si). Morda pa bodo kako posebno izdajo da- 
li na police naslednje leto, ko bo Fandango praznoval 
petnajsti rojstni dan. 


LucasArts, 1998 — PC 

V taki bizarni 

žele mrtvih vidijo našo resničnost, svet živih. - 

Mannyjeva velika dogodivščina se začne s sporom z do- 
mišljavim, dobesedno do kosti pokvarjenim sodelavcem. ž 

Demona Glottisa so v življenje pričarali z enim samim 

ko ubije le metek s klorofilom, ki v kosti zasadi rože. 


Manny se po pobegu iz pisarne dobro znajde, saj v 
letu dni vzpostavi uspešen kazino in postane gospod. 

Ker so prebivalci Dežele mrtvih že enkrat umrli, jih lah- ZB: 


Ob igranju Grim Fandanga 


pripravi flašo žganega, lobanjo iz sladkor- 


ja in CD z mariačijevsko glasbo. Bliža se namreč dan, ko se duše pokojnikov 
vrnejo v svet živih, in letos ga bo preživel v družbi smešnih okostnjakov. 


Sloveniji je navada, da ob dnevu mrtvih 
pražnje oblečeni množično obiskujemo 
grobove preminulih, med šepetom drugih 
na pokopališču prižigamo sveče in se ob 
tem skušamo obnašati karseda resno ter 

svečano. Mehičani pa ob taistem prazniku, ki se pri 
njih imenuje dia de los muertos, na britof prinašajo 
litre tekile, pokajo vice o preminulih in ob glasni gla- 
bi pisano krasijo zadnja počivališča svojcev. Vendar 
ne zato, ker bi bili pijančki in razuzdani žurerji. Njiho- 
vo dojemanje smrti je pač drugačno in izhaja iz ča- 
sov, ko so njihovi predniki častili druge bogove. 


Od druidov do 
kraljice podzemlja 


Zgodovina mehiškega praznika sega v preteklost 


dveh celin in verskih prepričanj njunih prebivalcev. 
Prva sled dia de los muertos vodi v Evropo, kjer je v 


la" la seo. 
Priprave na praznovanje dia de los muertos se 


začnejo že dva ali tri mesece prej, ko se družine 
lotijo kupovanja pripomočkov za obred. 


krščanski tradiciji prvi november dan vseh svetih, to- 
rej svetnikov, drugi november pa je v katoliški cerkvi 
praznik spomina vseh pokojnih oziroma, po domače, 
vernih rajnih. Korenine prvonovembrskega praznova- 
nja pa sežejo še dlje nazaj, ko so Kelti in njihovi druid- 
ski svečeniki na ta dan združevali žetvene festivale in 
praznovali svoje novo leto. V tem času naj bi se po 
njihovih prepričanjih meja med svetovoma mrtvih in 
živih močno stanjšala, zato so v čast duhov prednikov 
kurili velike krese ter žrtvovali živali in pred kratkim 
pobrani pridelek. 

Na drugi strani zemeljske oble, v Srednji Ameriki, so 
dan mrtvih dolga stoletja obeleževali drugače. Ko so 
v Mehiko v 16. stoletju prišli Španci, so azteški do- 
mačini jesensko žetev in spomin na pokojnike prosla- 
vljali z večtedenskim festivalom v čast boginje Micte- 
cacihuatl, kraljice podzemlja ali Gospe mrtvih. Med 
praznovanjem so Azteki kot simbol smrti in ponovne- 
ga rojstva razstavili lobanje pobitih sovražnikov, ki so 
jih obdržali kot vojne trofeje. Od časov tega slavja, ki 


V Muzeju popularne umetnosti v Mexico Cityju so 
se praznovanju dneva mrtvih poklonili z okostn- 
jaškim vlakom v naravni velikosti. 

je vključevalo darovanje hrane, pijače, rož, keramič- 
nih izdelkov, se je do danes obdržalo prepričanje, da 
duše po smrti mirno počivajo v deželi mrtvih Mictlan 
in čakajo edini dan v letu, ko se lahko vrnejo domov 
med žive ter spet vidijo ljubljene osebe. Azteški do- 
morodci smrti niso videli kot konca življenja, temveč 
njegovo nadaljevanje. Zanje je bilo tuzemsko življenje 
kot sanje, šele po smrti pa je bil človek zares zbujen. 


mm LJ 

V postelji s smrtjo 

Špancem te visokoleteče predstave o posmrtnem 
življenju niso bile blizu. 'Barbarske pogane' so skušali 
spreobrniti, kot se je takrat to počelo, s puško, me- 
čem in gorečo vero. A Mehičani niso nikoli v celoti 
sprejeli katoliškega tragičnega in resnega praznika, ki 
se osredotoča predvsem na svetnike in mučenike. 
Zato so skozi stoletja oblikovali mešanico evropskih 
in azteških obredov. Prej opisano staroselsko avgu- 
stovsko fešto smrti in žetve so sicer prestavili v 'krš- 


Čaščenje starke s koso oziroma Santa Muerte se je 
v Mehiki razmahnilo predvsem med nižjimi sloji in 
kriminalnim podzemljem. 

čanski' novembrski termin, vendar so obdržali pisa- 
nost, radoživost in okostnjaško podobo nekdanjega 
praznovanja. Povrhu so ji dodali kak ognjemet. Me- 
hiški literarni nobelovec Octavio Paz je poseben od- 
nos svojega ljudstva do smrti opisal z besedami: "Me- 
hičanu je smrt domača, o njej se šali, jo ljubkuje, z njo 
spi in jo proslavlja. Je ena njegovih najljubših igrač in 
njegova večna ljubezen." 

Prva dneva meseca listopada imata pri Mehičanih 
svojstven pomen. Prvega se spominjajo preminulih 
otrok in dojenčkov (dia de los inocentes), drugono- 
vembrska proslava pa je namenjena spominu na 
odrasle pokojnike (dia de los muertos). Običaji ob 
dnevu mrtvih so na posameznih koncih države razno- 
liki, skupni pa so jim barvni okraski, živahna srečanja 
na družinskih grobovih, priprava posebnih jedač in 
daritve preminulim na posebej pripravljenih oltarjih. 


Tri smrti Mehičanov 


Zlasti pomemben pri dia de los muertos je spomin na 
tiste, ki niso več z nami, saj Mehičani vidijo smrt kot 
običajen del življenjskega kroga in ne konec vsega. 
Vsaj dokler te ima kdo od živih še v mislih. "V naši 
tradiciji človek umre trikrat. Prvič, ko njegovo telo 
preneha delovati, ko njegovo srce ne bije več samo, 
ko njegov pogled nima več širine in teže, ko prostor, 
ki ga zaseda, začenja izgubljati svoj pomen. Druga 
smrt pride, ko je njegovo telo spuščeno v grob in s 
tem vrnjeno materi zemlji. Tretja, dokončna smrt pa 
pride, ko med živimi ni več nikogar, ki bi se preminu- 
lega spominjal," legendo o treh smrtih razlaga ame- 
riški novinar mehiškega porekla Victor Landa. 

Dia de los muertos ima tudi čisto človeški psihološki 
vidik, da družinam umrlih v minulem letu ponudi ob- 
čutek zaključka. Ker predvsem v revnejših predelih že 
tako ne ravno premožne Mehike trupel ponavadi ne 
morejo vsaj začasno zaščititi pred razpadanjem, mora 
biti pogreb opravljen v štiriindvajsetih urah od premi- 
nutja. V tem obdobju družinski člani sicer z njimi pre- 
sedijo noč, a imajo le malo časa za sprejetje resnič- 
nosti, preden telo spustijo v grob. Tako dan mrtvih 
družini omogoči, da se pripravi na prvo vrnitev duha 
pokojnika iz dežele mrtvih in skupaj ublaži bolečino 
ob izgubi člana familije. Le da svoje žalovanje izrazijo 
na vesel in zabaven način, ki bi na stari celini veljal za 
precej neprimernega. 


Požrešni duhovi 
preminulih 


Za obiske iz onstranstva svojci doma ali na pokopa- 
lišču pripravijo oltar, okrašen s fotografijami umrlih, 


Tak je videti eden od z rožami, svečami in lobanja- 
mi ovešenih oltarjev z daritvami (ofrendami), kot 
sta kruh mrtvih in flaškon žganja. 

rožami (običajno oranžnorumenim ognjičem) in sve- 
čami. Poleg postavijo daritve, ofrendas, med katerimi 
so najljubša hrana, pijača, sladke dobrote in druge 
razvade preminulih. Včasih se na oltarju znajde kak 
predmet, ki spominja na osebnost ali poklic umrlega 
- figurica okostnjaka, ki opravlja določeno delo, kita- 
ra za nekdanjega muzikanta ali priljubljena škatlica 
cigaret za zagrizenega kadilca. Pokojnim otrokom, 
los angelitos ali malim angelcem, na grobove prvega 
novembra prinesejo lesene ali pločevinaste igračke, 
sladkarije in skodelico mleka. 

Z ofrendas oziroma daritvami živi povabijo duhove 
družinskih članov iz dežele mrtvih, da se jim na ta dan 
v letu pridružijo pri par urah veseljačenja, obujanju 
spominov in kaki trpki solzi. Poleg omenjenih daril pa 
je na vsakem oltarju obveznih nekaj stvari z močnim 
simboličnim pomenom. Prva je voda, ki poteši žejo in 
očisti; druga je sol za začimbo v hrani in v očiščevalne 
namene; tretja pa 'kruh mrtvih' (pan de muertos), 
predstavljajoč hrano, ki jo vsi potrebujemo za preži- 
vetje. Nekateri ljudje verjamejo, da duše mrtvih poje- 
do duhovno esenco darovanih jestvin. Čeprav le-te 
udeleženci po koncu slavja pojedo, po njihovem pre- 
pričanju nimajo hranilne vrednosti. V bližino oltarja 
ponavadi dajo še umivalnik, milo, brisačo, ogledalo in 
glavnik, da se lahko duhovi po žuru z družino pred 
odhodom v deželo mrtvih upedenajo. 


Vsakoletni poraz 
plešaste lobanje 


Calavera ali po naše lobanja je skupaj z okostnjaki 
eden najbolj prepoznavnih simbolov praznovanja dia 
de los muertos. Največkrat jo je moč videti kot La Ca- 
lavero Catrino, elegantno žensko okostnjakinjo, ki jo 
je prvi leta 1910 upodobil mehiški ilustrator Jose 
Guadalupe Posada. Lobanje in okostnjake predstav- 
ljajo tudi maske calacas, ki si jih nadenejo nekateri 
praznovalci, in kup sladkornih in čokoladnih lobanjic, 
ki jih ponudijo kot darilo duhovom ali pa se z njimi 
bašejo sami. 

Zabava ob dnevu mrtvih se pogosto dogaja kar na 
pokopališču, kjer se zbere razširjena družina iz dežele 
mrtvih in živih. S sabo prinesejo hrano za piknik, ste- 
klenice tekile za nazdravljanje preminulim, včasih pa 
najamejo mariačijevsko glasbeno skupino in kakšno 
zapojejo. Spominjajo se smešnih dogodkov v poveza- 
vi s pokojniki ali jih celo strnejo v kratke šaljive pes- 
mi, imenovane calaveras. 

Veseljačenje in obešenjaški humor ob dnevu mrtvih 
sta zahodnjakom včasih težko razumljiva, zato ju et- 
nolog Jose del Val skuša razjasniti tako: "Smrt pome- 
ni ločitev svetega od vsakdanjega. Sveto je resna 


Calavera Catrina, parodična okostnjaška up- 
odobitev mehiške dame iz višjega sloja, je postala 
mednarodni simbol mehiškega dneva mrtvih. 

stvar, a dia de los muertos je tudi festival. Torej gre za 
festival na svetem prostoru, kar pomeni, da je dovo- 
ljeno vse, brez cenzure." Jasno, saj se v Mehiki ob 
dnevu mrtvih zbližata svetova mrtvih in živih, svetega 
in posvetnega. Ko noč skupnega zabavljanja mine in 
se duše vrnejo v deželo mrtvih, za žive to pomeni, da 
so še eno leto soočili s smrtjo in zmagali. Na koncu se 
porogajo starki s koso in ji navržejo: "Poglej, ti stara 
plešasta lobanja, ti brezmesnica, nisi me dobila - 
preživel sem in danes spet živim." 


Kriminal in trgo- 
vanje v onstranstvu 


Podobe lobanj in okostnjakov v stilu dia de los muer- 
tos je moč zaslediti v različnih žanrih popularne kultu- 
re. A nihče ni iz tradicije tega mehiškega praznika 
črpal tako močno kot Tim Schafer v računalniški 
avanturi Grim Fandango iz leta 1998, katere opis lah- 
ko najdete v tokratni rumplkamri. "Na fakulteti sem 
pri predmetu folklora naletel na del o mehiškem praz- 
novanju dneva mrtvih. Nekatere od zgodb o štirilet- 
nem potovanju duše v onstranstvu in vseh nevarnosti, 
s katerimi se mora soočiti, so se mi zdele odlično pri- 
zorišče za pustolovsko igro," je povedal Schafer. Pri- 
tegnila ga je takisto navada polaganja vrečke z zla- 
tom v krste, da bi jih lahko pokojnik uporabil v po- 
smrtnem bivanju. Eno od vrečk so skrili v podlogo 
krste, da mu je druge duše ne bi izmaknile. "Zdelo se 
mi je res zanimivo, da njihova mitologija vsebuje ele- 
mente kriminala in trgovanja v onstranstvu," je bil fa- 
sciniran Schafer. 

Komercializacija je po dia de los muertos udarila tudi 
v sodobnem svetu živih, saj se nekateri pritožujejo, da 
je predvsem v Mexico Cityu postala turistična atrakci- 
ja, ki nima več veliko povezave s tradicijo. Običajno 
je postalo celo, da za obisk pokopališča med prazni- 
kom pobirajo vstopnino. V mestih pa so otroci prev- 
zeli navade ameriških sovrstnikov iz noči čarovnic, 
saj našemljeni trkajo po vratih ljudi, ki jim dajejo dro- 
biž ali sladkarije. 

A kljub temu ostaja nedotaknjena osnova praznova- 
nja - premagovanje strahu pred smrtjo tako, da njeno 
morbidnost skriješ pod zvoki glasbe, plesom sme- 
jočih se okostnjakov, okusi pojedine, tolažbo spomi- 
nov in opojnostjo pijače. Vsako leto prvega in druge- 
ga novembra v Mehiki življenje znova slavi zmago 
nad smrtjo. No, če razmišljate, da bi letos dan mrtvih 
praznovali po mehiško, se raje odpravite tja. Na lju- 
bljanskih Žalah in drugod po Kokoški vas verjetno ne 
bodo lepo gledali, če se boste na grobovih nalivali s 
tekilo in oblečeni v kostka prepevali v spomin tistih, 
ki se le en dan na leto vrnejo v deželo živih. 


Manny Calavera, glavni junak igre Grim Fandango, 
je ena tistih duš, ki se ne vrača v Deželo živih, ker 
se ga tam nihče več ne spominja. 


A veš tisto, ko imaš poln disk najmodernejših iger, nakar inštaliraš pet- 
najst let star špil in ga ne moreš odložiti? Morda se ti to še ni zgodilo, 
a znabiti se ti bo, če boš pognal kvazirimejk ene najbolj razvpitih frpik, 

a odgovornem položaju pri Sguare 
Enixu dela gospod Debil. V temnih 
nočeh se po dlakavem telesu maže s 
kikirijevim maslom, onanira na slike 
cosplayerske Tife ter se oblizuje ob 
misli, kako je torpediral novo izdajo najbolj 
čaščenega dela serije Final Fantasy. Po betici 
mu švigajo take misli: 
- Cash-in, ki ga bomo izdali ob petnajsti oble- 
tnici, nima jasnejših videov, prebarvane grafi- 
ke, obdelanega zvoka, nasnetega govora. Do- 
dali nismo komentarja avtorjev ali dokumen- 
tarca o izdelavi, storili smo le to, da je moč gle- 
de na prvenec iz leta 1997 dvigniti ločljivost do 
1920 x 1080 in čez. To botruje sliki, ki je raz- 
tegnjena ali ima velik črn rob, medtem ko so li- 
ki še vedno škatlasto poligonski in ozadja me- 
glena. Za to zahtevamo dvogigaherčen proce- 
sor in giga rama. Naposled smo vdelali glasbo 
v obliki .ogg, toda vsebina ni taka kot iz inačice 
za PS1, marveč kupci poslušajo slabše MIDlje. 
Rešitev za to najdem, če guglam 'Forums. 
ghimm.com Anxious Heart', ampak pssst! 
- Namesto prave obogatitve smo energijo us- 
merili v troje nepotrebnosti. Prva je shranjeva- 
nje položajev v internetni oblak. CLOUD sa- 
ving! Kakšna besedna igra! Kakšna metafora! 
Druga so dosežki, achievementi, ki jih danes 
pač treba imeti. Sodobni igralec namreč izgubi 
pozornost, če vsakih pet sekund ne dobi po- 
hvale. Pognal si igro - achievement unlocked! 
Našel si lastno rit v temi - na piškot! Tretja je 
goljufanje v obliki spletnega napihovalnika lika 
(character booster), s katerim nabildaš junaka. 
In pomisli, za vse to nismo računali enega sa- 
mega mikrotransakcijskega beliča, niti folku za 
igranje ni treba biti stalno na liniji. Praktično 
smo junaki! 
- Igro tržimo le v digitalni obliki. Na plošček je 
nismo dali - kaj si mislijo ti zbiratelji, da bodo 
imeli na polici čedno škatlico s posvetilom?! 
Pha!! Kljub lenobi pa terjamo 13 evrov. TRI- 
NAJST evrov za nefiltrirano, petnajst let staro 
igro. Oče Skopušnik in mati Tovšakova sta po- 
nosna name. 
- Ampak, pazi dodatno finto! Uredili smo tako, 
da je ta oderuški nakup privilegij! Špila nismo 
dali v uveljavljene štacune, kot je Steam. Nak, 
raje smo uredili lastno internetno trgovino na 
Store.eu.sguare-enix.com, ki je nepregledna in 
strankam ne pošlje vedno kode. Za nameček 
ne strežemo prišlekom iz ciganskih držav, kjer 
domujete vi, bralci tega čefurskega fanzina. 


Zakaj spodaj tepem trola, zgoraj pa so električne žice in notran- 
jost kovinskega bunkerja? Ker je svet zmešanica tehnologije in 
magije. Roka nad Cloudovo glavo na sredini pa je lastnost verz- 
ije International, tele za PC. Prikličeš jo z gumbom select. 

se je. 


"Service is not available in your pathetic count- 
ry." Slovanijski denar smrdi, fuj! 

(Na tem mestu kravatarskemu hobgoblinu od 
same hudobije močno pride, tako da kolapsira 
v kup žolce, potrzavajoče v ritmu res izvrstnega 
soundtracka od FF7. Ki ni priložen.) 


Kot bi šel v kino 


Ne, resno. Sguarova klapa ni naredila Final 
Fantasyja VII HD, ki ga fani glasno zahtevajo že 
leta, marveč je vzela PCjev FF7 iz leta 1998, 
dvignila ločljivost in ga usposobila, da deluje na 
modernih sistemih. Kot vidiš iz prejšnjih pri- 
pomb, so se z dodatnim materialom in resnič- 
nimi izboljšavami pomujali natanko nič. 

Kar je res bedno, ker gre za prelomno igro. Da 
bo nastala, je bilo jasno od uspešne šestice da- 
lje, ki je leta 1994 izšla za SNES. Nihče pa ni 
pričakoval dvojega. Prvič, da bo Sguare zapu- 
stil Nintendo, s katerim je bil v tesni navezi vse 
od enice, ter 'prebegnil' k Sonyju na playsta- 
tion. Oče serije Hironobu Sakaguchi pojasnjuje, 
da "smo se morali odločiti za ta korak, saj smo 
potrebovali tehnologijo CD-ROM. Kanili smo 
ustvariti vsaj eno uro vmesnih animacij, kar bi 
bilo čisto preveč za klasični modul. N64 je bil 
privlačen, toda brez masovnega medija, kot je 
bil CD, nismo mogli doseči cilja, ki smo si ga 
zastavili - razviti RPG naslednje generacije." 
Torej ni šlo za izdajstvo, marveč za smiseln po- 
slovni korak. 

In drugič, nihče ni pričakoval, da bo izvedba 
TOLIKO naprednejša. Medtem ko so Final Fan- 
tasyji od ena do šest in ostali japonski frpji upo- 
rabljali gibljive sličice, je FF7 skočila v svet po- 
ligonov. Estetika je bila krepko drugačna, saj 
so se mangasto deformirani poligonski liki - za 
današnje pojme grobi, za tisti čas revolucionar- 
no podrobni - premikali po vnaprej izdelanih 
prizoriščih, ki so jih prav tako naredili z raču- 
nalniki. Največji vtis pa so naredile vmesne ani- 
macije. Vnaprej pripravljena mečevanja, beža- 
nja in zbliževanja so tekla s cedeja in jih je bilo 
za več kot štirideset minut. Dosežek je bil toli- 
kanj večji, ker se je ekipa za CGl-paket Softi- 
mage prej usposabljala borih šest mesecev. 

Za lastnike konzol je bil preskok glede na pik- 
slasti blip-blip s starih mašin vesoljski. Pecejaši 
so bili manj impresionirani, kajti full-motion vi- 
deo se je že uveljavil s špili tipa Myst in 7th 
Guest. A tudi oni so morali avtorjem priznati 
občutek za kinematografičnost, ki je potolkla 

malodane vse, kar je prišlo prej. FF7 je s pogo- 
stim menjavanjem med normalnim igranjem, 
filmčki, animiranimi dogodki, narejenimi v ok- 
viru grafičnega pogona, in dinamično kamero v 
boju deset let pred Unchartedom zakoličil pri- 
stop, ki drži še danes. Moderne igre so take, kot 
so, v veliki meri prav zaradi Final Fantasyja VIL. 


Udri po siromakih 


Danes igrati starine, ki so bile važne v svojem 
času, je marsikdaj muka. Toda s FF7 ni tako. 
Navzlic vsemu Sguarovemu trudu, da bi ga pri- 
skutili občinstvu, je špil dober. 

S tem ne pravim, da se mu leta nič ne poznajo. 
Ko z osrednjim likom iz druščine iz tretje osebe 
vandraš po raznolikih prizoriščih, ki segajo od 
kovinskih mestnih slumov prek rajskih plaž do 
globokih džungel in celo podmorskih lokacij, ti 
začne kmalu iti na živce primitivnost premika- 
nja. Dostikrat je treba splezati po vrvi ali lojtri, 
preskočiti globel, premakniti objekt ali prečkati 
brv. Tedaj se zna zgoditi, da jebeš ježa v hrbet, 
ker se herojček zatika ob nevidne robove ali ne 
zna poseči po tistem, kar ima pred nosom. Vča- 
sih naprej ne najdeš, čeprav z gumbom select 
na joypadu označiš vroče točke za zaslonu. Da 
ne govorim o določenih miniigrah, kjer moraš s 
skokom doseči nihajočo špago ali delati skle- 
ce. Takih prebliskov, ki zahtevajo bodisi veliko 
potrpljenja, bodisi pomagalno bukvico, je še 
nekaj. Na primer ono strašljivo duhamorno po- 
janje po puščavi med iskanjem zoprnega zlate- 
ga tiča chocoba. 

Prav tako je igra kakih dvajset ur linearna in 
lahka. Vrst sovražnikov je ogromno in so nad- 
tehnologije srečaš vseh sort biološko-tehno- 
loških nakaz, med njimi ihtave hiše, skakajoče 
polpete in obliko spreminjajoče robote, pa vrs- 
to šefov. A dolgo so obračuni rutinski in za na- 
meček naključni, saj večine sovragov ne vidiš. 
Ko te začopatijo, se preseliš na ločen zaslon, 
kjer se tvoja ekipa znajde na eni strani in capini 
na drugi. V delno poteznem, delno realnoča- 
sovnem sistemu ure in ure ne počneš drugega, 
kot da izbiraš opcijo Attack in občasno sprožiš 
kako magijo. 

Šele 'na tretjem disku od štirih', kot veli play- 
stationova oznaka, dobiš letečo ladjo in se lotiš 
raziskovanja velikega sveta. Tedaj moraš na- 
posled začeti paziti, kaj počneš, kako si se raz- 
vil in kakšno opremo imaš. Obilneje začneš 
uporabljati 'critical edge', posebne napade, za 
katere moraš kasirati poškodbe, in klicati na 
pomoč mitske kreature a la Bahamut, ki v 
spektakularnih animacijah kurijo, da je veselje. 
Ponudijo se ti tudi številne stranske naloge. 
Tako naposled uvidiš, kako razgiban in poln 
vsebine je FF7. Še zdaleč nima le tepeža in iz- 
letništva. Na eni strani ponudi akcijske minii- 
gre, kot sta snežno deskanje in skrivanje, na 
drugi inteligentne miselne orehe, kot je iskanje 
gesla s sklepanjem glede na naslove knjig v 
knjižnici, in na tretji smešne odbitosti, kot je 
preoblačenje razboritega deca v babo, da bi 
prišel v pohotnežev harem. 

Da ne omenjam opcijskih glavarjev, med kate- 
rimi izstopajo 'weaponi', velikanske pošasti z 
nenavadno mnogo življenjske energije ter uni- 
čujočimi napadi. Ta srečanja terjajo veliko tak- 
tičnega razmišljanja, ki ga sistem ATB (Active- 
Time Battle) gotovo omogoča. Ravno v na- 

you say sumthin'!?" 


FF7 ima tako sanjava ozadja in melanholično dramo kot žmohtne 
in humorne trenutke. Zanimivo je, da naj bi šlo za najbolj vrača- 
no igro v trgovine, kar so uravnotežili navdušeni novi kupci. 


Couldn't steal anything... 


MP O LIMI 


Y TIME 

Spodaj je tipski obračun, kjer ta sovrag skriva močno robo, ki jo 
lahko ukradeš. Kajpak je šansa majhna in tega ne veš, če ne 
FAOjaš. Zgoraj pa je nadsvet z likom in zračno ladjo na desni. 

prednejših bojih pride do izraza fleksibilni raz- 
voj 'materij', kosov tajinstvene snovi, ki rabi 
čaranju. Materije tako kot bojevniki nabirajo iz- 
kušnje in lahko jih prerazporejaš med člani po- 
sadke, v prostore v opremi, s čimer jim v bi- 
stvu dodeljuješ nove službe. 

A vedi, da boš brez čitanja rešitev porabil obili- 
co časa za iskanje zlobno razpostavljenih skriv- 
nosti. Takisto se pripravi na konkretno tlako 
(grind), staromodne nadzorne točke, kjer se 
moraš, če vmes umreš, še enkrat preklikati 
skozi dialoge, in bore malo nadzora nad razvo- 
jem likov. FF7 je eden tistih japonskih frpjev, ki 
statistike višajo na lastno pest in se namesto 
tega posvečajo zgodbi. To zna iti ljubiteljem 
proper zahodnjaškega igranja vlog na jetra. 
No, mene ni motilo, zlasti ne ob štorijalni nirva- 
ni, ki mi jo je zopet pripravil FF7. 


KURAUDO SUTORAIFU! 


Oseba, ki smo si jo v Final Fantasy VII najbolj 
zapomnili, ni bila ne špicolasni glavni junak 
Cloud Strife, ne njegov poslednji nasprotnik, 
metroseksualni, več kot le rahlo nori Sephi- 
roth. Trenutek, ko pod njegovim mečem umre 
nežna prodajalka cvetic Aeris, sodi med tiste, 
ob katerih se orosi oko vsem bradatim bedan- 
cem, ki cele dneve tolčejo grdine. Solzice pa- 
dajo kljub temu, da je Aeris prisotna komaj 
tretjino igre. To pa zato, ker je s Cloudom sp- 
letla pristno čustveno vez ter se udeležila ne- 
predvidljivega ljubezenskega trikotnika z nje- 
govo prijateljico iz otroštva, Tifo Lockheart. 
Nima veze, katera ima večje joške. (Okej, za 
cosplayerske potrebe: Tifa.) Pomembno je, da 
Cloud, Aeris in Tifa, v končni fazi pa tudi Sep- 
hiroth, niso enodimenzionalni kartonski iz- 
sečki. Njihov videz je danes primitiven, toda 
poze in enostavni izrazi izražajo presenetljivo 
veliko, kot marionete pod nadzorom mojstra 
lutkarja. Polni so napak in črnih delov preteklo- 
sti, kar zlasti velja za Clouda, ki je s svojo nasil- 
no platjo in spočetka prav pretresljivim egoiz- 
mom vse prej kot dober dečko. Je bivši gensko 
modificirani elitni vojak, ki se pridruži partiza- 
nom v boju proti velekorporaciji Shinra. A ne iz 
srčne dobrote, marveč za denar. Pa čeprav je 
Shinra tako mogočna, da vlada svetu, ki ga za 
nameček izčrpava življenjske energije. Ko opa- 
zuješ, kako Shinrin predsednik hladnokrvno 
pobije na stotine ljudi, da bi uničenje podtaknil 
upornikom, te zazebe pri srcu. Pod pravljičnim 
prvim vtisom se skriva obilica teme. 

Prav fabula in nastopajoči so razlog, da je Final 
Fantasy VII nenehno visoko čislana. Igranje je 
kljub problemom, do katerih smo danes manj 
razumevajoči, solidno, zasnova pa tako široka, 
da špil nekateri obračajo po ducatkrat. A na 
prvi pogled smešni možiclji, sestavljeni iz os- 
mih poligonov in pol, so bolj človeški in pri- 
ljudni kot številni današnji realistično animirani 
virtualni ljudje. Napeta zgodba pa ima mnoge 
skrite pomene in te pripravi k razmišljanju. 
Oblikovalec likov Tetsuya Nomura, ki si je za- 
mislil tako Sephirotha kot Aeris, pravi: "Hotel 
sem, da bi ljudje občutili nekaj močnega, da bi 
nekaj razumeli. Bil sem nezadovoljen z večnim 
dramskim klišejem, ki velja tako na zahodu kot 
vzhodu, da se mora protagonist žrtvovati za 
osebo, ki jo ljubi, da bi s tem izpovedal svojo 
ljubezen. Toda hotel sem povedati nekaj dru- 
gačnega, nekaj realističnega." Uspelo mu je. 


Windows 8 


Prvi vtisi revolucionarnega sistema 


Ta mesec izidejo nova Okna, ki bodo poleg PCja obvladovala pre- 
nosne naprave in celo rodila nove razrede računalnikov. Predogled- 


na mnenja se krešejo, zato 


na podlagi svojih izkušenj 


razčisti dileme in razloži, kakšno je sploh poslanstvo Windows 8. 


oktobra bodo Microsoft Win- 
dows 8 naposled naprodaj. 
Preizkusne različice so na ma- 
šinah nadebudnežev že od po- 
€ mladi in mnoge moti, da je iz- 


ginil meni Start, ki ga nadomešča dotikabilnim povr- 
šinam namenjena ploskev. Toda veča se tabor tistih, 
ki izpostavljajo pozitivni doprinos novinca: prilagoje- 
nost dotikanju, preglednost, priročnost, hitrost za- 
ganjanja, povezljivost in nova orodja. Končno novo 
okolje, ki odpravlja s preživetimi ikonami in okni. 
Naš pre(do)gled je sicer še preliminaren in dokler ne 
bo vdelana trgovina programov v polnem zagonu ter 
na trgu dovolj hibridnih naprav, je nesmiselno dajati 
končne sodbe. A prvi vtis je zanimiv in nenavaden. 


Prvo srečanje 


Končno inačico Oken 8 smo testirali na navadnem 
prenosniku ter na tabličnem in namiznem računalni- 
ku. Ob vklopu vsake od teh naprav te privzeto pri- 
čaka podoba, drugačna od tiste, ki smo je uporabniki 
Oken vajeni. V tem pogledu je novi sistem vsekakor 
revolucija. Pred teboj zažari pisana mreža ploščic 
pročelja Modern User Interface, še pred meseci ime- 
novanega Metro. Opravilne vrstice nima, programe 
pa poganja celozaslonsko, pri čemer zaman iščeš 
značilni X za zapiranje v zgornjem desnem kotu. Apli- 
kacije se tako kot na tablici načeloma ne ugašajo, 
marveč se le umikajo v ozadje. 

Četudi je vmesnik moč uporabljati z mišjo in tipkovni- 
co, je prirejenost šlatalnim zaslonom očitna. S tem ne 
cikam le na navadne tablice, marveč na nove razrede 
PCjev, torej dotikabilne namizne računalnike all-in- 
one (imacu slični onegaji) in hibridne prenosnike s 
snemljivimi ekrani. V ta namen ima sistem par fletnih 
prijemov. S čohanjem ob levem robu dobiš seznam 
vseh odprtih aplikacij, poteg od desnega proti sredini 
pa prikaže meni Charms z orodji in nastavitvami. 
Ploščice so spreminjajoče se, tako da imaš po zgledu 
mobilniških namizij dinamične prikazovalnike vreme- 


e 


Internet Explorer 


Začetek 


kindle 


Takole je videti moderno pročelje. Ploščice je moč združevati v skupine, ki se posedejo v vodoravni vrsti. 
Površina ni deljena na zaslone kot pri Androidu, marveč se premika zvezno — pri miški tudi z drsnikom. Na 
desni je opazna odprta vrstica Charms, od koder prideš do iskalnika po sistemu. 


na, družbenih servisov in sličnega dogajanja. Je pa 
vse skupaj precej omejeno, tako da čuda možnosti in 
prilaganja ni. Konec koncev sta na voljo le dve veliko- 
sti štirikotnikov. 

Seveda Windows 8 še vedno pozna predhodnikom 
podobno namizje, do katerega prideš s klikom na 
ustrezno ploščico. V njem v miru poganjaš vse, kar si 
doslej v sedmici. Nenavadnost je, da so programi 
ločeni glede na to, ali delujejo na modernem ali kla- 
sičnem namizju, saj morajo biti namensko spisani za 
enega od njiju. Zato se na primer inačici brskalnika 
Chrome za okolji razlikujeta in tečeta vsaka zase. Kla- 
sične verzije aplikacij lahko sicer pripneš na moderno 
stran, toda ob zagonu bodo skočile v staro. 

Navadni desktop nima več Aera in menija Start, saj je 
slednjega nadomestil vmesnik-ki-je-bil-nekoč- Metro! 


Metro, nesojena 
postaja informacij 


Metro je bil najprej delovni naziv jezika za programira- 
nje v dotikabilnem svetu Windows Phona 7, od koder 
je prišla uvodna površina v Windows 8. Nato so ga 


spontano pričeli uporabljati za vse namizje. Ker je iz- 
raz priljuden, je zašel med poročevalce. V Redmondu 
so to izkoristili in dotikalno površino uradno začeli 
poimenovati s tem izrazom. A glej ga, zlomka, razhu- 
dila se je nemška trgovska veriga Metro AG. Micro- 
soft je avgusta popustil in sedaj tistemu-česar-ne- 
smemo-več-imenovati-Metro, pravi Modern Ul. 

Ker imaš pregled nad vsem programjem na računal- 
niku in pripenjanjem ikon na obe vrsti namizja zgolj 
prek modernega dela, moraš hočeš-nočeš uporabljati 
oba. Žal pa je vdelano uvajanje borno. 


Redmond na lovu za 
tekmeci 


Windows 8 so torej spoj dveh obrazov, namenjenih 
različnima načinoma uporabe, česar nismo videli že 
od dvojca DOS-Okna. Microsoft je pogumen, da tlači 
oboje v en sistem. Ali neumen, bi rekli drugi. Zakaj je 
sploh ubral to pot? 

Za to logiko se skriva strah pred zaostankom za Ap- 
plom in Googlom. Tablični računalniki in pametni te- 
lefoni so v skokovitem vzponu in iOS ter Android sta v 
ogromni prednosti pred sistemom Windows Phone. Ta 
je imel pred meseci zgolj 3,5-odstotni tržni delež, 
medtem ko na tablicah Microsofta sploh ni bilo. Win- 
dows 8 je zato namenjen tako namiznim mašinam kot 
tabličnim računalnikom. Slednji bodo imeli, kar se 
Oken tiče, dva razreda. Prvi bodo PC-tabličniki, zas- 
novani na Intelovi platformi, ki bodo poganjali velik 
operacijski sistem in orenk igre, kot je World of War- 
craft. Te naprave bodo večje, debelejše, z mnogo pri- 
ključki in s snemljivo tipkovnico. Druga kategorija bo- 
do manj zmogljive tablice s procesorji ARM, ki bodo 
konkurirale ipadu in androidnim izvedenkam. Na njih 
bo tekla poenostavljena inačica osmice, imenovana 
Windows RT, ki ne bo imela starega namizja. 
Microsoft se je s tem odpravil na ambiciozno in tvega- 
no pot združevanja, s čimer želi doseči, da bi imel 

vmesnik pri vseh digitalnih napravah podobno obliko 
- metrojevsko. Zakaj pa misliš, da je nekaj podobne- 
ga prispelo na xboxov dashboard in da se je moč v 
novih Oknih prijaviti v Xbox Live? Ideja je naslednja: s 
tablico, kot je Microsoftov surface, boš zrl fotke na ka- 
vi v bližnjem bifeju; nato odšel v pisarno in jo položil v 
podstavek s priheftano mišjo in tipkovnico ter jo v de- 
sktopu preobrazil v delovno postajo; pa nazadnje reč 
spet odnesel s seboj, jo povezal s televizorjem in jo 
uporabil za HTPC. Ali pa boš z windows phonom uka- 
zal xboxu, naj predvaja fotke, ki si jih malo prej gledal 
na surfacu. Microsoft hoče ustvariti lastno okolje, 
enovito čez vse sisteme. 


PRIL 


Tole je surface, Microsoftova cenejša tablica z ar- 
hitekturo arm in Okni RT, ki bo parirala ipadu. Pri- 
de pa tudi surface pro, ki bo imel zaresno drobovje. 


Šnelkurs za PC 


Žrtve te širokopotezne strategije so izključni uporabni- 
ki namiznih računalnikov, ki se ob manku pomoči 
spočetka ne bodo znašli. Dvojnost modernega in kla- 
sičnega namizja namreč poskrbi za nerodnosti. A te- 
gobe niso kritične, kajti s kako uro dela iz tujca na za- 
slonu lahko dobiš tovariša. Prvi ukrep je, da se znebiš 
šodra v modernem namizju, saj je veliko aplikacij mo- 
bilniških, za hiter ogled slik, videov, knjig in podobne- 
ga. Po čistki je moderno pročelje preglednejše in se iz- 
kristalizira v orodje za kratkočasne igrice ter povezo- 
vanje z internetom. Na njem si v živih ploščicah pustiš 
podatke o vremenu in osveževanje računov na Twit- 
terju ali Facebooku, pa Skype, ki je vključen privzeto. 
Nakar lahko na uvodni zaslon domala pozabiš. 

Za resno delo je moderni vmesnik namreč neupora- 
ben, saj ustvarjalnih programov, kot so Photoshop ali 
Maya, v njem ni. Zato pri njihovi rabi večino časa pre- 
biješ na klasičnem namizju, z le občasnimi pokuki v 
moderni pogled. Najbolj uporabljana orodja in igre si 
postaviš v opravilno vrstico ali na desktop, nakar 
tečejo v njegovem okvirju, kot smo bili vajeni doslej. 
Če si zaželiš izleta v modernost zaradi iskalnika ali 
priročnega nucnika, je na razpolago množica uporab- 
nih bližnjic! Tako se lahko začneš ubadati z dobrimi 
platmi Oken 8. Zlasti s povezljivostjo in močjo. 


Združeno okolje 


V sistem se lahko prijaviš z lokalnim uporabniškim 
računom, a nova MSjeva paradigma zasije, ko upora- 
biš račun Live, saj ti OS šele tedaj začne nuditi vse 
dobrine povezljivosti. Prijava skozi Live je obvezna za 
rabo večine privzetih družabnih aplikacij in storitve v 
oblaku Skydrive. Z njimi ploščice na moderni srajčki 
oživijo v slikah iz povezanih spletnih galerij ter nalinij- 
skih shramb ali pa z borznimi in vremenskimi podatki 
ter novicami. S tem namizje postane stekališče infor- 
macij, ne glede na to, kod so shranjene. 

Live takisto nucaš za naslednji veliki pomembnosti. 
Prva je sinhronizacija računalnika v oblak, s katero 
lahko svojo zbirko modernih aplikacij hitro prenašaš 
med mašinami. Druga je Microsoftova nalinijska trgo- 
vina, kajti Okna so bila edini operacijski sistem brez 
lastnega marketa. Nove programčke za Modern Ul bo 
moč vleči le skozi to štacuno, s čimer hoče velikan 
zagotoviti varnost. Mimogrede, celo Minolovec in Pas- 
jansa sta po novem modern appa. 

Več podrobnosti o nakupih po tem, ko tržnico zažene- 
jo, saj je bilo v času pisanja gor zgolj prgišče zastonj- 
ske robe. Je pa ravno ta trgovina glavni trn v peti Val- 
vu, saj bo konkurenca Steamu. Valvov Gabe Newell 
je novi OS imenoval kar "katastrofa za vse v PC-pro- 
storu", medtem ko se neodvisni avtorji iger bojijo, da 
bo Microsoft s tem svoj OS zaklenil. Vzklike o pogibe- 
li in obupnosti Windows 8 je treba razumeti v tem 
kontekstu. 

Posebno poglavje je povezava s servisom Xbox Live, 
tistim konzolnim in ne odkruškom Games for Win- 
dows Live. Zadeva še ne zna povezovati inačic iger za 
xbox in PC, zato je ta hip uporabna le za prikaz infor- 
macij. Upajmo, da se bo to v prihodnosti spremenilo. 


Urnost in moč 


Okej, za tablice je Win 8 fajn. A zakaj bi bilo dobro 
posodobiti sistem z na primer sedmice na osmico? 
Odgovor: zaradi hitrosti. Inženirji so pošteno posodo- 
bili jedro (kernel), ki zna sedaj med zagonom računal- 
nika uporabljati več procesorskih jeder. Ob ugašanju 
sredica hibernira, s čimer je naknadni prižig hiter, ta- 
ko da lahko sistem na namizni mašini uporabljaš v 
manj kot desetih sekundah. Nobena Okna se niso za- 
gnala tako hitro. Če moraš OS reinštalirati, znajo Win- 
dows 8 to napraviti sami z nekaj kliki. 

Prav tako so imenitna nova in prenovljena orodja. Up- 
ravitelj procesov se je iz gmote laiku nerazumljivih 
številk prelevil v uporabno tabelo, ki zna hitro pove- 
dati, kaj ti krade cikle, in zna izklapljati privzeto za- 
gnane programe ob vklopu. Raziskovalec ima večjo 
malho trikov, zlasti natančen prikaz ob kopiranju da- 
totek. Lenobe bo osrečil File History, pripomoček za 
izdelavo varnostnih kopij, podoben Applovemu Time 
Machinu, s katerim preprosto določiš, katere mape 
naj Okna pošiljajo na zunanjo diskovno napravo ali v 
oblak. Storage Pools je postavljanje polja RAID za te- 
lebane, ki samodejno sestavi logični pogon iz zbirke 
fizičnih diskovnih naprav. In nenazadnje je tu Win- 


Tipkovnica, naj- 
boljši prijatelj 


Tipkovne bližnjice v Windows 8 so izdelane okrog 
prenovljenega okenskega gumba, katerega stisk 
te vrže na nekdanji Metro. Kombinacija win x C 


prikliče stransko vrstico 'Charms', do katere mo- 
raš z miško tako, da jo podrgneš ob enega od ko- 
tov na levi, win -- E je raziskovalec, win -- W iskal- 
nik, win 4- | nastavitve appletov, win 4 D staro 
namizje ... Zlasti uporabna je kombinacija alt -- F4, 
ki je edini hitri način zapiranja modernih appov. Še 
več: ko jo stisneš na namizju, prikličeš meni za 
ugašanje, ki je drugače skrit za štirimi kliki. 


dows Defender, zmogljiv paket antivirusnika ter orodij 
za iskanje spywara ter malwara, kakršnega Okna 
privzeto (brezplačno!) še niso imela. 

S tem se še nisem spustil v reči za power userje, kot je 
orodje za virtualizacijo Hyper-V, niti omenil dejstva, 
da so bili Windows 8 edini sistem, ki je poleti na he- 
kerski konferenci Black Hat ostal nedotaknjen. 


Kljub nerodnostim 
pozitivno 


Hm, boš porekel, saj lahko s sedmico vseeno v redu 
živim. Nakup Windowsov je bil vselej kar drag in za 
nekaj orodij ter hitrost ne bom dajal stotaka. Tu pride- 
mo do pomembnega podatka, da Microsoft do 31. ja- 
nuarja ponuja nadgradnjo tako sedmice kot Viste in 
XPjev (!!) na Windows 8 Pro za samo 40 evrov. Oziro- 
ma borih 15, če dokažeš, da si Windows 7 oziroma 
računalnik z njimi kupil po 2. juniju letos. Slovenska 
inačica osmice bo na voljo na dan izida, le ona za 
Windows RT pride pozneje. 

Kako se bo Windows 8 odrezal, je preuranjeno skle- 
pati, saj njegova usoda sloni zlasti na tablicah in hi- 
bridnih prenosnih napravah, ki bodo najbolje izko- 
riščale dvojnost modernega in klasičnega namizja. Pri 
njih je dosti odvisno od ponudbe v Microsoftovi trgo- 
vini in hardverskih platform, kjer se Intel mrzlično tru- 
di ujeti ARM. Kar se tiče namiznih računal, teh, ki 
imajo nešlatalne monitorje, pa si osmica dela s posi- 
ljevanjem modernega vmesnika medvedjo uslugo. 

Moderno programje šiba polnozaslonsko, a je moč prostor razdeliti na dva dela s po eno in tremi četrti- 
nami. Tako skombiniraš tudi moderno in klasično aplikacijo. Če na starem namizju zapeljes smernik v 
levi spodnji kot, se prikaže ikona sodobnega. Z desnim klikom nanjo dobiš sistemske nastavitve. 


D/ 


| Informacije 


; "7 Znajdi se z najdi.si! 


EO DOLANOM DUTA 
VOLTE In AMPERE 


Opel se je odzval na vedež o zgodovini in delovanju električnih avtomobilov 
v januarskem Jokerju in nam širokogrudno posodil svoj najnaprednejši iz- 
je bogatejši za izkušnjo, a obenem ugotavlja, da 
taki avtomobili še niso za vsakogar. Vsekakor pa ne zanj, ki je polniln 
nediscipliniran in ima vselej probleme s praznimi elektronskin napre 


delek, ampero. 


azlog, da Adama Opla nikdar ne 
omenjajo v družbi očakov nemške av- 
tomobilske industrije, kot so Karl 
Benz, Nikolaus Otto, Rudolf Diesel in 
Ferdinand Porsche, je enostaven. Us- 
tanovitelj firme Opel pravega avta sploh videl ni, saj 
je kot izdelovalec šivalnih strojev in koles umrl že le- 
ta 1895. Njegovi dediči so riisselsheimsko delavnico 
preusmerili v motorne vode šele dobro dekado poz- 
neje in kljub temu, da niso bili pionirji, so v kratkem 
dosegli največji domači tržni delež. Upešnost je pri- 
tegnila General Motors in do leta 1931 so Američani 
odkupili vso firmo. Opel, ki ravno letos praznuje 
150-letnico obstoja, je tako ena od mnogih GMovih 
divizij, tako kot Cadillac, Buick, GMC in Chevrolet. 
General Motors se je pred nekaj leti za las izognil po- 
polnemu propadu, saj je zabredel v hude finančne 
težave. Cena ponovnega rojstva je bila astronomska, 
saj so prejeli več deset milijard državne pomoči, pri 
čemer so morali ukiniti par značk, med drugim Hum- 
mer in Pontiac. Danes so znova največji izdelovalec 
avtomobilov na svetu. Pretirano napredni resda niso, 
a to itak velja za ves detroitski trojček oziroma za 
ameriške avtomobilarje na splošno. Imajo pa svoje 
iskrice in ena od njih je električen pogon. 

Škratje elektroni skozi čas 


Avtomobili na elektromotor niso nič novega. Kot smo 
povedali v vedežu v Jokerju 222, je bilo pred sto leti 
na kolovozih ameriških mest veliko samognanih elek- 
tričnih kočij, ki so bile mirnejše in prijaznejše od ben- 
cinskih. Slednje so ropotale in se tresle, kadile in smr- 
dele ter zaradi ročnega zaganjača in trdega menjalni- 
ka zahtevale močno roko. Tudi parne mašine, ki so v 
začetku dvajsetega stoletja poganjale dobršen del sa- 
movozov, so imele minuse, najmanj glasnost in dolg 
zaganjalni čas. Toda boljše povezave med mesti so 
odpirale nove možnosti, ki jim baterijski štirikolesniki 
zaradi kratkega dosega niso bili kos. Agregat z notra- 
njim izgorevanjem je napredoval, nekdo je izumil 
električni štarter, nekdo drug izpušni lonec, ki je 
udušil zvok, in za nameček se je nafta zaradi teksaš- 
kih najdb pocenila. Okoli leta 1920 je morala elektri- 
ka priznati premoč bencinu in se umakniti z ulic. 

Ideja preprostega in poceni električnega cestnega po- 
gona ni umrla, vendar se je v naslednjega pol stoletja 
letih udejanjila le v občasnih eksperimentih, med dru- 
gim v obliki lunarnega roverja. Toda z nastopom naft- 
ne krize se je želja po vozilu, neodvisnem od fosilnih 
goriv, okrepila. Najbolj so se za to zavzeli v Kaliforniji, 

kjer je bila stopnja onesnaženosti zraka in s tem po- 
vezanih bolezni najvišja. Zato ni naključje, da so rav- 
no v tej deželi za General Motors leta 1990 razvili 
električni avto, v prototipni fazi imenovan impacta. Iz 
njega je nekaj let kasneje izšel prvi novodobni serijski 
elektromobil, razvpiti model EV1. 

GM je EV1 z velikim pompom splovil leta 1996. Nje- 
gov doseg je bil že v prvi seriji okoli sto kilometrov, 
kar je bilo več, kot so dnevne potrebe večine vozni- 
kov. Za trenutek se je zdelo, da je revolucija cestnega 
prevozništva pred vrati, posebej ko so optimistični 
zvezni veljaki sprejeli strog ekološki akt o ničelnih iz- 
pustih. V njem so zahtevali, da mora imeti vsaka to- 
varna, ki hoče v Kaliforniji množično prodajati avte, v 
programu električen pogon. A čeprav EV1 ni imel 
večjih napak in je bil presenetljivo zmogljiv ter je de- 
loval orenk moderno, ni bil zgodba o uspehu. Kakor 
se je električni avto naglo pojavil na cestah, tako hitro 
je z njih čez nekaj let izginil. Zgodbo njegovega obsto- 
ja oziroma izginotja odgrinja dokumentarec Who Kil- 
led the Electric Car, ki navaja mnogo razlogov za pre- 
rani pokop. Ti segajo od skeptične javnosti do slabe 
polnilne infrastrukture, med glavne krivce pa sodijo 
tako naftni lobisti, ki so neprestano objavljali protie- 
lektrične medijske prispevke, kot sami avtomobilarji, 


TESTISI 


ki jim gromozanski vložki za razvoj nove tehnologije 
niso dišali in so zanalašč furali neučinkovit marketing. 
Oboji so naposled prepričali Bushevo administracijo, 
da je kalifornijski odlok leta 2003 razveljavila. 

Iz teh političnih in lobističnih spletk je največ povlekla 
Toyota, ki je na prelomu tisočletja v svet poslala pri- 
us, najuspešnejši avto z elektromotorjem, ki so ga 
odtlej prodali že dober milijon primerkov. Resda gre 
za hibrid, kar pomeni, da ima pod pokrovom klasičen 
motor, a ravno to je botrovalo uspehu. Modri Japanci 
so izdelali uporabno prevozno sredstvo in ne predčas- 
ne naprave, na katero svet še ni pripravljen. Podobni 
miselnosti je pred kratkim sledil General Motors. 

Pri tem velja omeniti zanimivost, da povod za vrnitev 
Detroitčanov v električne vode ni bil prius, marveč 
Teslin roadster. Ta visokozmogljivi električni športnik 
je bil projekt Elona Muska, ustanovitelja PayPala. Ko 
je fant prodal podjetje Amazonu, je pridobljenih 180 
milijonov dolarjev vložil v razvoj električnih avtov. 
Vodstvu GMu se je zdelo zamalo, da so neki fantje iz 
Silicijeve doline postali vodilni na področju, zato so se 
po desetih letih vnovič lotili ekološkega vozila. Le da 
to pot previdneje. Da bi lahko avto prevozil več sto ki- 
lometrov na elektriko, bi potreboval pol tone zelo dra- 
gih baterij, kar bi ga naredilo komercialno nezanimi- 
vega. Zato njihovemu novemu električnemu paradne- 
mu konju, imenovanemu chevrolet volt, pomaga na- 
vaden bencinski stroj. 


Oplova brošura 


Ampera je evropska, nadgrajena in lepša različica 
volta, ki je na ceste pripeljala v letošnjem letu in že 
pobrala vrsto najodličnejših priznanj. Fabrika pri trže- 
nju novinca in njegove 'popolnoma nove kategorije 
alternativnega pogona' ne štedi s presežniki, pri če- 
mer poudarjajo, da to ni hibrid, marveč električno vo- 
zilo s podaljšanim dosegom. Volta oziroma ampero za 
razliko od toyote vseskozi ženejo elektroni, tudi ko so 
baterije prazne. Dopolnilni 1,4-litrski corsin motor ko- 
les namreč ne vrti neposredno, marveč zgolj proizva- 
ja elektriko. Z novo marketinško skovanko se hoče 
koncern na silo distancirati od priusa, ki naj bi bil le 
'bencinar z elektropomočjo'. No, ampero uradna av- 
tomobilistična klasifikacija ne oziraje na proizvajalče- 
vo semantiko uvršča med plug-in hibride, torej med 
tiste, ki jih je moč polniti iz zunanjega vira. 


baterije 


generator / pomožni 
elektromotor 


glavni 
elektromotor 


bencinski 


brezstopenjski 
motor ci peri 


planetni menjalnik 


Tole je prikaz enega od načinov amperinega pogo- 
na, ki je v resnici precej kompleksen. Sistem ses- 
toji iz kar treh motorjev, ki se prek planetnega 
m3njalnika in množice sklopk samodejno prilagaja 
situaciji. Elektromotorja sta namreč dva, drugi je 
manjši in večinoma rabi kot generator, vendar zna 
ob obremenitvah prevzeti del poganjanja. Bencins- 
ki motor, ki navadno vrti generator, ob gasu do 
daske prek planetnega sklopa prav tako prenaša 
nekaj mehanskega dela neposredno na kolesa. Na 
žalost pa bencin baterij ne polni. 


Podatki o zmogljivosti so privlačni. Elektromotor ima 
370 Nm stalnega navora in na vrhuncu kar 150 konj- 
skih moči, kar zadostuje za desetsekundni pospešek 
do sto in končno brzino nekaj čez 160 kilometrov na 
uro. Vse to brez enega samega pukca ogljikovega 
dvokisa in z udobjem za štiri potnike. Deklariran do- 
seg na baterije je od 40 do 80 kilometrov, pri čemer je 
najlepše to, da za razliko od povsem električnih avto- 
mobilov voznik ampere nima nikakršnih skrbi, kajti 
ob izpraznjenih akumulatorjih se brezšivno vklopi 
bencinski agregat, pri čemer navajajo porabo goriva 
le 1,2 litra. Poleg tega je mogoče avto priključiti v do- 
mačo vtičnico in v nekaj urah je nared za vožnjo. 


Spoznavni dan 


Prvi vtis je navdušujoč. Za razliko od večine elektro- 
mobilov, ki so gejevskega videza, je ampera moško 
hotna z mnogo aerodinamičnimi elementi. Silhueta je 
všečna, spredek z bumerangastimi lučmi in 17-palčna 
kolesa pa dajeta moderni, skoraj prihodnostni videz. 
Celo rit, ki je pri ekoloških vozilih praviloma brez- 
oblična, je v redu. Dopadljive so tudi linije in večina 
elementov v notranjosti, dasiravno kakih izvirnih ali 
luksuznih rešitev tam ni. Najbolj padeta v oči velika 
barvna zaslona z modro-zelenimi infografikami. Eden 
nadomešča zavolanske števce, drugi, nastavitveno-in- 
formacijski, je na sredini in je dotikabilen. 

Za vžig motorja imaš lahko ključe v žepu, zadostuje 
kratek pritisk na gumb. Ko pretakneš ročico v D, se 
prične svojevrstno električno premikanje. Pospeševa- 
nje je zaradi brezstopenjskega menjalnika enakomer- 
no in zvezno, brez potrzavanja med prestavami in 
brez vibracij ter hrupa. Edini zvok prihaja od trenja 
pnevmatik. Ker je grobna tišina nevarna za pešce, so 
snovalci vdelali dodaten, blažji zvočni signal za odga- 
njanje dvonožcev. Malo drugačen je takisto občutek 
pri zaviranju, saj mehanske bremze delujejo le ob kon- 
kretnem stisku pedalke, medtem ko za blažje upo- 
časnjevanje skrbi elektromotor. Ta se tedaj spremeni 
v generator in ustvarja elektrone, ki polnijo celice. Te- 
Mu pravimo regenerativno zaviranje. 

Ampera ni dirkalnik, saj prazna tehta 1700 kilogra- 
mov. Toda dinamika je presenetljiva in več kot zado- 
stna. Pravzaprav sem bil nad prožnostjo prijetno pre- 
senečen. Ker je težišče zaradi baterij, ki so sredinsko 
nanizane vzdolž avtomobila, dovolj uravnoteženo, sta 


Notranjost ampere je lična, sem pa pričakoval ka- 
ko praktično ali futuristično domislico. Želel bi si 
predvsem boljše izrabe sredinskega 7-palčnega 
displeja, kajti vsebine so omejene na osnovne po- 
datke o porabi, glasbo, nastavitve in ob doplačilu 
za navigacijo. Lepe grafike so neinteraktivne. Po- 
leg tega je večina akustičnih in ogrevalnih funkcij 
dostopna tudi prek (prevelike) množice gumbov na 
konzoli. Sistem ume še predvajati muziko z ifona, 
filmov in slik pa ne. Takisto ni povezan v internet in 
razširljiv z aplikacijami. 

vodljivost in lega zgledni. Moti pa švoh preglednost v 
vse štiri smeri, zato je ritenska kamera božji dar. 
Opazka leti še na klimatsko napravo, ki ni bila kos 
poletni vročini. Razlog bržda tiči v tem, da jo žene 
elektrika in je posredi kompromis med porabo ter 
učinkovitostjo. 


Elektrikarske neprilike 


Nova tehnologija, tiha vožnja, dober videz in sijoča 
zaslona pa nekoliko zbledijo, ko se baterije izpraznijo. 
Tedaj spoznaš, da ampera niso samo zvončki in piš- 
čalke. Kot rečeno, se ampera v tem primeru ne usta- 
vi, upade pa z odsotnostjo uskladiščenih elektronov 
tudi električna radost voznika. Prvo razočaranje je bi- 
lo dobavljanje glavnega energenta, ki v danem tre- 
nutku pogrne na vseh nivojih. Početje namreč ni niti 
slučajno mimogredno in priročno. 

Polnilne postaje, ki so sposobne elektrone pretakati s 
16 amperi, kar pomeni štiriurno polnitev, so do na- 
daljnjega sicer zastonj in jih je glede na število takih 
avtov relativno veliko. Dejansko pa so redke, zlasti iz- 
ven večjih krajev, in često telebansko zaparkirane. 
Večinoma so namenjene članski skupnosti in jih akti- 
viraš s klubsko kartico ali mobilnikom, ne s kreditno 
ali gotovino. Zato prideš do brzega štroma v inozem- 
stvu le izjemoma. Kot šofer e-avta se moraš dodobra 
informirati o polnilnih točkah in temu prilagoditi dan, 
saj ne gre za nekajminutni postanek na črpalki. 

Prek domačega omrežja se akumulatorji filajo z nižjim 
tokom od šest do deset ur, kar stane dober evro, ven- 
dar mora biti električna napeljava kakovostna. Ko 
sem jo hotel krasti iz blokovske kletne vtičnice, ni šlo. 
Razlogov je lahko več, od nezadostne ozemljitve prek 
obremenjenega priključka do nekakovostne inštalaci- 
je. Priročnik v takem primeru svetuje posvet z elek- 
tričarjem. Takenako odpadejo domači podaljški. 
Kabel ni sestavni del postaje, marveč je v obliki ne- 
kajkilskega ohišja in 6-metrske debele žice spravljen 
v prtljažniku. Rokovanje z njim je zato zelo neelegant- 
no. Ker se špaga vleče po tleh, imaš pri navijanju in 
razvijanju najmanj svinjske roke, če ne še obleke. Ka- 
ko nerodno, umazano in primitivno je to početje, spo- 
znaš šele v praksi. Le čemu se niso mogli zediniti za 
standardno vtičnico, da bi bil priključek kar na črpal- 
ki? Ali vsaj za vzmetno-navijalni kabel, tak, kakršne- 
ga imajo sesalniki? 


288 litij-ionskih baterij, ki so nameščene v sre- 
dinskem kanalu vzdolž avtomobila (zato so sedeži 
le štirje), tehta dvesto kilogramov in drži za 16 ki- 
lovatnih ur električne energije. Opel pravi, da so 
akumulatorji najbolj dovršeni ta hip in da lastnika 
ne bodo pustili na cedilu niti pri najnižjih tempera- 
turah, saj imajo grelno-hladilni sistem. Vseeno 
nihče ne ume odgovoriti na vprašanje, koliko časa 
bodo baterija zdržale oziroma kolikšna bo njihova 
zmogljivost če pet let. Morda jih bo celo mogoče 
nadomestiti s trikrat močnejšimi. 


oktober 2012 


TESTISI 


ma 
a 


pit R) 


d | Polnilne postaje. Nosi 
- Sloveniji bodo do nadaljnjega 
zastonj, se je pa povečini treba reg- 
istrirati in na potrditev čakati tri dni, tako da tu- 
jec ali slučajni voznik e-vozila od njih nima nič. Ubadan- 
je s kablom je korak nazaj od cevi.na črpalki, saj ga je treba izvleči iz kufra, garazviti po umazanih 


»tleh in ga po uporabi naviti. nazaj: V 
-Rom(un)i pogruntali, da je ta kabler 
dre, ia | sej O oži % S 4 Ke 


Ampera za vsakogar? 


Ampera je resda hibridna in ni življenjsko odvisna od 
iskanja vtičnic, vendar se je še vedno smiselno zveči- 
ne voziti na uskladiščeno elektriko. Zlasti ker je naj- 
večje razočaranje njena bencinska žeja. Niti en Oplov 
prospekt ne pove dejanske porabe, izpostavljen je le 
podatek 1,2 litra in drobna obrazložitev, da je meritev 
'v skladu z uredbo R (ES) št. 715/2007'. Gre seveda 
za kombinirano vožnjo z manjšim bencinskim dele- 
žem. Tako informiranje je sila zavajajoče, kajti v res- 
nici je mali motor pravi požeruh. To lahko potrdim na 
podlagi orenk izkušnje, kajti izključno na naftni deri- 
vat sem prevozil dva tisoč avtocestnih, nedivjaških ki- 
lometrov. Povprečna poraba je bila 7,5 litra! 
Omenjene minuse le poglobi cena avtomobila, ki v 
osnovni izvedenki znaša 43.000 evrov. Pri tem se je 
treba zavedati, da ampera ni vozilo visokega razreda. 
Od oka bi rekel, da jo elektrika podraži za kakih 17 ti- 
sočakov oziroma da za ta denar dobiš dve primerljivi 
astri. Tudi ko odšteješ štiri jurje državne subvencije, 
se moraš kakih deset let furati zgolj na elektriko, da 
se ti investicija povrne. Argument, da je vzdrževanje 
elektromotorja zaradi manj gibljivih delov in odsotno- 
sti tekočin znatno cenejše, pri hibridu prav tako ne 
vzdrži, saj bencinska mašina terja klasično servisira- 
nje. Nekateri so mnenja, da tak avto počasneje izgub- 
lja vrednost, vendar je to špekulacija. Ni jamstva, da 
bo pionirska tehnologija čez deset let še kaj veljala. 
Poleg tega nihče ne ve niti, kaj bo tedaj z baterijami 
oziroma kakšen strošek bodo nove. (Fabriška garan- 
cija nanje je drugače osem let oziroma sto tisoč kilo- 
metrov.) 

Ob koncu tedna so bili moji vtisi mešani. Po eni stra- 
ni nove tehnologije privzeto pritegnejo in e-vožnja je 
kul. Dopadla sta se prav tako amperina divota in bi- 
vanjski občutek. Pobilo pa me je naivno pričakova- 
nje, da bo vožnja v končni fazi ipak cenejša in dovaja- 
nje energenta manj problematično ter bolj snažno. 
Takenako sem od električnega avta leta 2012 priča- 
koval več od zgolj 50-kilometrskega dometa. Malček 
nissan leaf recimo zmore 150 km. Podaljšan bencin- 
ski doseg je že kul, a se mi zdi kompromis prehud. 
Opel ampera je specifičen avto, ki ga nihče ne bo ku- 
pil zaradi prihranka, marveč le in samo spričo kulsko- 
sti oziroma vtisa okoljske osveščenosti. Pri tem mo- 
raš za optimalno lastništvo bivati kakšnih 40 kilomet- 
rov od službe in imeti tako doma kot na delovnem 
mestu zagotovoljen parkirni prostor ali garažo z do- 
stopno elektriko. To pa je pogoj, pri katerem nas 
večina pogrne. 

ju je to še posebej usrano. Le vprašanje časa jeykdaj bodo 
gaj H moč STNA v dveh sekundah, vredsh ki stotake. 


kdaj b bo električno poletje? 


Cena, doseg in napajalniške težave niso kritika am- 
pere, marveč področja na splošno. Tehnologija se še- 
le razvija in peščica aktualnih modelov so pravzaprav 
lastovice (nove) električne pomladi. A nesmiselno je 
pričakovati, da bomo navadni avtomobllisti tisti, ki 
bomo kreditirali razvoj, kar se zdaj z absurdnimi ce- 
nami pričakuje. Uporabniki že tako premnogokrat z 
lastnimi vložki preizkušamo vse sorte novosti, le da 
na drugih področjih vsaj dobimo znanstveno fantasti- 
ko, vesoljski videz, 3D in hude številke. Desettisoč- 
evrska preplačila za avte, ki so v rabnosti korak na- 
zaj, pa ne sedejo. 

Da je nekaj na tem, priča podatek, da so v zadnjem 
letu v Evropi prodali samo pet tisoč e-avtomobilov. 
Zaradi tega so Citroen, Peugeot in Mitsubishi do na- 
daljnjega ustavili izdelavo skupnega mestnega vozil- 
ca, ki se pod različnimi emblemi imenuje c-zero, ion 
in i-miev. Vztrajno prestavljajo napovedane modele 
tudi vse druge tovarne. Zamujajo takorekoč vsi, od 
renaulta fluenca do BMWjevega i3. Še Teslin model S 
je nekje obtičal, četudi so tisoči že vplačali predujem 
za to luksuzno limuzino, ki zmore dirkalne pospeške 
in bencinske domete. 

Prihodnost je električna, o tem ni dvoma, saj je ener- 
getska učinkovitost takega pogona nekajkrat višja od 
termodinamičnega motorja z notranjim izgorevanjem. 
Toda nova, draga tehologija naj se pomešana s pre- 
stižem testira na plečih premožnih. Lep primer je ve- 
soljski bavarec i8, ako bo kdaj zapeljal na resnične 
ceste. Navsezadnje je v večjem vozilu treba iskati 
manj kompromisov in petnajst dodatnih, električnih 
jurjev se tam manj pozna. Tako meni tudi Teslin usta- 
novitelj Elon Musk, ki poleg športnega roadsterja in 
štirivratnega Sa pripravlja še športno-uporabniško 
vozilo X. Ko bo nabral dovolj izkušenj in bodo cene 
sestavnih delov padle, pa se kani lotiti ljudskih avto- 
mobilov. 

Dotlej bodo morali oboji, tako koncerni kot države, 
znatneje subvencionirati, drugače bo področje ne- 
spodbudno životarilo. Mestni e-malčki, kakršen je prej 
omenjeni trojček in nissan leaf, stanejo huronskih tri- 
deset tisočakov, navadna micra pa največ deset. Ko 
torej za take jajčke ne bodo računali trikratne cene in 
se bo ponudba okrepila ter infrastruktura ojačala ter 
standardizirala, se bo pričela tehtnica smotrnosti na- 
kupa nagibati v drugo smer. Naključni komentar ne- 
kega Američana je pravzaprav splošni glas ljudstva: 
"As a redneck | could give a damn less about saving 
the planet. However | am all in for saving money." 


61 


M 


žal žili. J 
|£ 4) k 
Nk dh NU vpi re Vi 

| ab PE, šešijeniia Intel" Core" 
iz procesorjem tretje 
generacije 


] [ 


Intel" Core" i3-3220 procesor (3.30 GHz) 
pomnilnik 4 GB, trdi disk 1 TB 
ohišje ATX s 450 w napajalnikom 
garancija 24 mesecev 


go 
eur Log 


Na voljo pri vseh odličnih 
svetovalcih po vsej Sloveniji! 


MOBIDIK 


Novi ifon je na voljo v dveh barvah, povsem črni z 
grafitnimi stranicami in beli s srebrno obrobo. 
Temeljne novosti v dizajnu so višina displeja in s 
tem naprave, tanjšost in lažjost. Za časa Jobsa se 
večji prikaz in aluminijast rob baje ne bi udejanji- 
la, saj je Steve dosledno zagovarjal optimalnost 
treh palcev in pol ter boljši učinek rostfraja. 


pple nas je za časa Jobsa tolikokrat 

presenetil z novimi smernicami in udar- 

nimi idejami, da se je okoli blagovne 

znamke spletla nerealna fama. Seveda 

smo v veliki meri krivi mediji. Zato se 
od vsakega novega rodu njihovih naprav pričakuje 
same nevidene in presenetljive lastnosti. Nato so 
uporabniki razočarani, neuporabniki pa privoščljivi, 
ker novi iphone ni hologramski ali vsaj stereoskop- 
ski in ne strelja z laserji. Ampak pri takem tempu - 
različica 4S je izšla pred komaj enajstimi meseci - 
to enostavno ni mogoče, dvoletnega razvojnega ob- 
dobja pa si zavoljo konkurence in hitrega napredka 
tudi ne morejo privoščiti. A to očitno ni jasno niti 
borznim mešetarjem, ki so delali preveč optimi- 
stične napovedi za prvi vikend. Zaradi tega so po Ap- 
plovem obvestilu za javnost, da je šlo v promet 'le' 
pet milijonov aparatov, delnice največ vredne blago- 
vne znamke padle. Samsung je v prvih dneh po splo- 
vitvi vendarle prodal devet milijonov tretjih galaksij. 


Zunanjost onegaja 


Najbolj opazna novost novega mobilnika je dodaten 
centimeter v višino, pri čemer silhueta in širina osta- 
jata enaki. Za slednjo so v Cupertinu mnenja, da je 
optimalna za upravljanje z eno roko. Povišanje gre na 
rovaš večjega zaslona, ki zdaj navzgor meri 1136 pik, 
počez pa prejšnjih 640, kar pomeni razmerje 16: 9 
pri diagonali štirih palcev. 

Poleg dodatne vrstice ikon na namizju je večja po- 
vršina obče dobrodošla. Mnogo razvijalcev je brž po- 
pravilo aplikacije in igre, da izkoristijo dodaten pro- 
stor. Drugače je tam pač črn rob. Čeprav je tehnolo- 
gija tekočekristalna in ne OLED, se razlika opazi le pri 


alela 

šesti po vrsti 


Po mnogih pricurljanih informacijah od podplača- 
nih Kitajčkov je iphone 5 končno tu. Večina napo- 
vedi se je izkazala za resnične, kiksnila je edinole 
špekulacija, da bodo odpravili številko. Telefon je 
zdaj edini Applov izdelek, ki ima zaporedno brojko. 
LordFebo, ki sicer nima lastnega iphona, z vese- 
ljem vzame v roko podaljšano jabolčno ploščico. 


črni, dočim se na sončni svetlobi apple izkaže celo 
bolje od organskih diod. Retinski ekran je namreč 
pregovorno sijajen in v primerjavi s predhodnikom so 
barve bolj nasičene. Predvsem pa je tanjši, kar je raz- 
vijalcem uspelo z združitvijo tipalnega in prikaznega 
sloja v en sam nivo. Zaradi tega se je stanjšala vsa 
naprava, ki sedaj debeli le 7,6 milimetra (prej 9,3). 
Kljub večjosti je iphone 5 shujšal v gramih, ki jih ima 
vsega 112 napram prejšnjim 140. Tega bodo žepi ve- 
seli, dasi je mnogokomu prejšnja teža poudarjala 
konkretnost in neplastičnost. Kovinski je mobilnik tu- 
di sedaj, le da nima steklene zadnje plati in roba iz 
nerjavečega jekla. Razen pročelja je vse ohišje iz bru- 
šenega aluminija, vključno s klasičnimi štirimi gumbi 
na strani. Črni model je črn v celoti in nekaterim gra- 
fitni monolit zaradi vojaško-šunjačkega videza odgo- 
varja. Po mojem mnenju pa je izgubil na takojšnji pre- 
poznavnosti in videzu večvrednosti. 

Ne glede na to subjektivnost je občutek iphonovega 
hladnega monokoka nadmočen in neprimerljiv s pla- 
stičnostjo tekmecev. Le po tleh ga ni dobro metati, 


Nano-SIM je četrta generacija naročniške kartice 
(Subseriber Identification Module). Prvi rod, ki je 
štartal v prvi polovici devetdesetih let, je bil v veli- 
kosti kreditne kartice, nato je prišel najbolj razšir- 
jen format mini-SIM, nakar sta ipad in iphone 4 
prinesla micro-SIM. Še manjši modulček pa je ve- 
lik točno toliko, kot zasedajo kontakti mikrokontro- 
lerja, torej 12 x 9 milimetrov. To je štirikrat manj 
od klasične simke. 

saj ga ni moč odpreti, zaradi česar mu energija do- 
dobra prevetri drobovje. Stari etuiji seveda niso združ- 
ljivi, takisto ne SIM-kartice, kajti jabolko mora biti po- 
sebno in pionirsko zahteva nano-SIM. 


Gizmovo drobovje 


Srce iphona 5 je skrivnostno čipovje A6, ki sestoji iz 
1,3-gigaherčnega dvojedrnega osrednjega procesorja 
in grafičnega trojedrnika. Pomnilnika je zdaj gigabajt, 
dvakrat več kot v inačici 4S. Konkurenca se sicer lah- 
sintetični testi pokažejo, da je iphone 5 le za odtenek 
počasnejši od kao silnejšega galaxyja S3 in dvainpol- 
krat hitrejši od svojega predhodnika. V praktični urno- 
sti, naj gre za premikanje po namizjih, odpiranje foto- 
aparata ali tapkanje po Facebooku, pa ifona ne dose- 
že noben androidnež. iOS je optimiziran v nulo, takisto 
programje. Take lepote ob tako tekoči brzini, kot jih 
na novem applu izkažejo zahtevni špili tipa Infinity 
Blade 2, Horn in Asphalt 7, doslej še nismo uzrli. 


Če se ne moreš javiti, imaš možnost kasnejšega 
opozorila, bodisi časovnega, bodisi lokacijskega. 
Skrajno neumno pa je, da ta opcija klic skensla, ne 
zgolj utiša. Na desni je povlečni meni z aktualnost- 
mi, na katerem pa pogrešam kakšne bližnjice. 

NFCja, torej radijskega bližnjega sporazumevanja za 
potrebe plačevanja, fočkanja in javnega prevozništva, 
o čemer smo pisali pred meseci, iphone 5 ni prinesel. 
Apple v tehnologijo ne verjame, zato je svojo listnico 
Passbook zasnoval na principu črtne kode (več o tem 
v nadaljevanju članka). Ima pa naprava vključeno 
tehnologijo LTE, ki pomeni naslednji rod prenosa po- 
datkov. Na žalost samopašni Apple do nadaljnjega 
blokira večino evropskih 4G-omrežij, češ, da je pokri- 
tost preveč borna. Po njihovo pogoje izpolnjujejo sa- 
mo britanska Orange in T-Mobile ter nemški T-Mobi- 
le. Res dobra stimulacija za operaterje, da dopolnjuje- 
jo oddajnike, ko pa jih edini tovrstni terminal ne šljivi 
pet posto. Še pomnite prejšnjemesečni uvodnjak? 


Če je Apple hotel mobilnik stanjšati, se je bil pri- 
moran znebiti tako večje kartice kot potratnega 30- 
pinskega priključka. Vtikač lightning je nesporno 
priročnejši in kanček hitrejši (še vedno je le USB 
2.0). Ga bodo proizvajalci opreme instantno pogra- 
bili ali bodo prijazni do stomilijonske baze ploščic 
in tablic s prejšnjim konektorjem? Vsekakor se je z 
novim ifonom pregovorna applovska združljivost z 
nebrojem dodatne opreme poslabšala. 


Slično 'applovska' je predstavitev novega priključka. 
Samosvoji in malo nerodni 30-pinski vtikač, ki so si 
ga ipodi, ipadi in ifoni delili celih deset let, se zaradi 
prostorske potratnosti poslavlja. A inženirji se niso 
odločili za standardiziran konektor, kot je evropsko 
dirigirani micro-USB. Nak, izumili so 'lightning', sve- 
žo hišno povezavo, ki je resda simetrična in fina, toda 
uporabniki je niso veseli. Prejšnji vmesnik je bil nam- 
reč zaradi števila INaprav vseprisoten, zdaj pa so po- 
stali vsi povezovalni kabli, polnilniki, avtomobilski 
priključki in zvočniški sestavi čez noč neuporabni. 
Možno je kupiti oficielni pretvornik, ampak ta košta 
oderuških 30 dolarjev in naredi parjenje manj ele- 


gantno. Apple je pač zaslužkar, o čemer takisto priča 
njegova tradicionalna nerazširljivost prostora in uve- 
ljavljeni pomnilniški razredi z razliko 110 evrov! An- 
droidni tekmeci so nadgradljivi s kartico microSD, ki 
v 32-gigabajtni inačici košta manj kot 40 evrov. 


Priročne komponente 


Osemmegapikselna kamera v strojnem smislu ni do- 
živela omembe vredne nadgradnje, le njeno delovanje 
je opazno hitrejše. Nekam boljši so posnetki v mraku, 
medtem ko pri prehudi svetlobi podobice vlečejo na 
vijolično in raja je jezna. Z 1,2 milijona pik pa je štiri- 
kratno profitirala sprednja kamera, tako da je vi- 
deočvek lahko visoko razločljiv. Po novem je takisto 
boljši zvok, za kar gre zahvala trem mikrofonom. Po- 
govarjanje dveh lastnikov takih terminalov (prek iste- 
ga operaterja) se neverjetno razlikuje od klasičnega 
šumenja in popačenosti. 

Za nameček so v škatli vnovič izboljšane slušalke, 
katerih gumbi so že od prej domiselno večfunkcijski 
in znajo preusmerjati na glasovno pošto, preskakova- 
ti komade in celo rabiti kot fotosprožilnik. Enako pri- 
ročno je iphonovo hardversko stikalo za takojšnje 
utišanje. Škoda, da ob takih iskricah niso prišli še na 
idejo ledice, ki bi po zgledu nekaterih drugih telefonov 
svetila ob zgrešenem klicu ali drugem dogodku. 
Omembe vredna pohitritev glede na prejšnji rod je 
vključitev obeh frekvenc wi-fi protokola 802.11n, to- 
rej še 5 GHz. To zmoreta takisto galaxy S3 in HTC X, 
pridobitev ob ustreznem usmerjevalniku pa je tja do 
štirikratna. Seveda pa se je zaradi tega in zaradi LTE- 
ja še zvišala že tako visoka iphonova stopnja sevanja, 
ki je po uradnih podatkih sodeč trikratna vrednost ga- 
laxyjeve. Nošenje v žepu ob jajcih, vsaj pred uspešno 
razploditvijo, zato ni priporočljivo. 

Bodi dovolj o hercih in bitih in drugih tehnikalijah, saj 
številnih uporabnikov ne briga, koliko jedrc in nihajev 
imajo čipi, dokler je rokovanje brezhibno. In je, saj je 
sprehajanje prstov po zaslonu na iNapravah zaradi 
svilnatega občutka in takojšnje odzivnosti že od ne- 
kdaj svojevrstno veselje. Apple je uveljavitelj dotikal- 
nega vmesnika in svoje ravnateljstvo te šole še kar 
drži. Pri tem ima svoj delež zaslug operacijski sistem, 
zvan iOS, ki je pred kratkim izšel v izdaji 6. Novi tele- 
fon ga vsebuje privzeto, možna pa je prav tako nad- 
gradnja starejših naprav tja do iphona 3GS, ipada 2 in 
prejšnjega ipoda touch, le da vse funkcije niso na vo- 
ljo na vseh izvedenkah. 


pikslov po daljši stranici. Dodatni prostor je dobrodošel, saj poveča vidno polje, poleg tega daljšost tele- 
fona lepše sede v roko. Par iger po prikazu res izstopa, zlasti tiste, ki uporabljalo Unrealov pogon, torej 
Infinity Blade, Zyngin Horn in Gameloftova sekljalka Wild Blood, od koder je tale hud prizor. 

Vegi vgrajenim Intel" Core" 
iz procesorjem druge 
generacije 


Intel" Core" iz-2120 procesor (3.30 GHz) 
pomnilnik 8 GB, trdi disk 2 TB 
grafična kartica Nvidia 630GT (2 GB) 
ohišje ATX s 450 w napajalnikom 
garancija 24 mesecev 

Na voljo pri vseh odličnih 
svetovalcih po vsej Sloveniji! 

Zemljevidi dveh polov 


Najbolj razvpita je sveža aplikacija Maps. Apple se je 
odpovedal Googlovim zemljevidom, ki so bili sistem- 
sko privzeti vse od prve različice, in se odločil za la- 
stno topografijo. Zanjo je na pomoč poklical nizozem- 
sko kartografsko podjetje TomTom. Kronska lastnost 
novitete je 3D-način, pri katerem ne gre za umetno 
dodane modelčke zgradb, marveč za novo tehniko 
verodostojnih, podrobnih, s pravimi teksturami op- 
remljenih objektov. Apple resda ni pionir te tehnologi- 
je, saj je isti učinek predstavila Nokia v svojih raču- 
nalniških zemljevidih. Toda približevanje, nagibanje 
in obračanje realističnih 3D-metropol s prsti je nova 
izkušnja na tablici, pa tudi na telefonu je za pogledati. 
V času pisanja je bilo tako obdelanih mest okoli štiri- 
deset: dva ducata severnoameriških, dve avstralski in 
preostanek zahodnoevropska. 


je po njih potovati na ipadovem velikem zaslonu. 
Skoda, da se ni Apple bolj kot na take bonbončke 
osredotočil na res uporabne elemente. Američani, 
ki so bolj odvisni od digitalnega navigiranja, mu 
tale debakel z Maps hudo zamerijo. 


A kakor so simcityjasti kraji zanimivi za poigranje, so 
na koncu zgolj zabaven bonbonček. Jedro uporabno- 
sti so še vedno klasični zemljevidi. Napravice z GPS- 
modulom so v šesto dobile govorjeno navigacijo, ki je 
sila elementarna, vendar za razliko od Googlove delu- 
je v Sloveniji. Zahteva pa seveda stalni prenos poda- 
tkov, saj ni mogoče sneti niti koščka karte. Android 
to zna, Nokia s svojimi v celoti naloženimi zemljevidi 
pa gladko pelje scat oba. Applovim kartam nasploh 
manjkajo možnosti, celo take elementarnosti, kot je 
merilo. Nadalje jim očitajo odsotnost javnega prevoza 
in slabe aktualne prometne informacije. Takisto pa se 
je z Google Maps poslovil Street View, zabavno pre- 


, 


Na iOSu so Slovencem za razliko od drugih dveh 
sistemov na voljo vsi servisi, edinole Siri je malo 
omejena. Četudi so nove karte nepopolne in opcije 
izredno skope, iphone zadovoljivo navigira tudi po 
slovenskih cestah. Edinole izgovarjanje slovenskih 
ulic je butasto in nepotrebno, a žal neizklopljivo. 


gledovanje ulic, ki je bilo poprej še posebej luštno na 
ipadu. Zaenkrat ne obstaja niti računalniška izveden- 
ka, s katero bi se sinhronizirale označbe. 

Tisto, kar je Jabolčnike stalo največ ugleda in privošč- 
ljivosti rivalov, pa so preštevilne napake, hecnosti in 
pomanjkljivosti. Že v ZDA mrgoli žužkov, tako pri po- 
datkih kot med navigacijo, dočim je preostali svet 
opazno bolj površen od konkurenčnih kart. Apple se 
resda trudi in sčasoma bo zemljevide izpopolnil ter 
dodal funkcije. Toda s prvim vtisom je zamočil. Da je 
projekt resnični debakel, dokazuje s pepelom posipa- 
joča izjava za javnost šefa Tima Cooka. 

Do Googlovih kart se da dostopati z brskalnikom, pri 
čemer so dosegljive vse označene lokacije, vendar ni 
uličnega pogleda. Veliki G bo bržda izdal aplikacijo, a 
brez prislovnega določila časa. Podobna zgodba je z 
ikonico za YouTube, ki je bila doslej del sistema, v 
iOS 6 pa je ni več. Apple pravi, da zato, ker je potekla 
pogodba z Googlom. Slednji je že izdelal nov pro- 
gramček za ifon, medtem ko na visokorazločljivo raz- 
ličico za tablico čakamo. Glede na to, da gre za pogo- 
sto dostopan servis, je to za uporabnika ipada kar ve- 
lik minus. 


Od listnice do sogovornice 


Naslednja novost - iz neznanega razloga le na iphonu 
in ipodu - je listnica Passbook. Pri nas do nadaljnjega 
nima veljave, medtem ko si Amerikanci vanjo spra- 
vljajo kupone, ugodnostne kartice, vstopnice in vo- 
zovnice, ki jih dobijo bodisi z aplikacijo ponudnika, 
bodisi po pošti. Program ne deluje s tehnologijo NFC, 
torej kot šibek radijski oddajnik, marveč na zaslon 
nariše črtno ali GR-kodo, ki jo blagajnik ali biljeter 
poskenirata. Zaveda se časa in kraja, zato samodejno 
skoči na zaslon, ko stopimo v trgovino, ali sporoči za- 
mudo letala. Ali se bo popolnoma nova platforma pri- 
jela, bo pokazal čas. 


Vsi trgovci nam ponujajo kartice zvestobe, kuponč- 
ki so prav tako vsakodnevni spremljevalci, zato bi 
prišel vseobsegajoči digitalni tošel še kako prav. 
Passbook je točno to in še več, saj drži tudi kino 
karte in letalske vozovnice, pri čemer se inteli- 
gentno osvežuje in na pravem kraju oziroma času 
opozarja. Komunikacija ni NFC, temveč prek naza- 
slonske kode. Kdaj bo pri nas, ve nikdo. 


Naslednja dodelava se tika Siri, vokalno sporazume- 
valne pomočnice z iphona 4S, ki po novem posluša in 
čveka tudi na zadnji generaciji ipada in ipoda. Siri je 
dosti več od osnovnih glasovnih velelnikov, saj se je z 
njo moč naravno pogovarjati, jo po človeško pobara- 
ti o vremenu, stanju delnic, športnih rezultatih in enci- 
klopedičnih faktih ter ji zapovedati, naj nas spomni na 
prijateljev rojstni dan. Če si Američan, ti pove še ki- 
nospored, sodeluje pri navigaciji in rezervira mizo v 
restavraciji. Lahko ji diktiramo sporočilo ali objavo na 
Facebooku in z njo upravljamo s telefonom. Po no- 

vem se je sogovornica priučila par svetovnih jezikov, 
se izobrazila o ameriških športih in pojedla filmograf- 
ski leksikon, deluje pa še v nekaterih avtomobilskih 
prostoročnih avdiosistemih. No, čeprav je Siri nivo vi- 
še od Samsungovega S-voica, je še vedno preveč ro- 
botska in zahteva stalno povezavo s spletom celo za 
osnovne želje, kot je nastavitev budilke. Razpoznava 
govora se namreč vrši nekje v oblaku in ne v napravi. 
Menim, da je v danem trenutku ta fičr zanimiv, a da 
ga v resnici ne uporabljajo niti Američani. Ne le zara- 
di počasne in ne docela zanesljive prepoznave govo- 
ra, marveč tudi zato, ker je treba čisto za vsako vrsti- 
co dialoga žokniti gumb. To bi moralo vendarle delo- 
vati tako, da bi ukazal telefonu čez pol sobe. Galaxy 
S3 to (polovično) omogoča. No, Siri je še v fazi beta 
in smer je dobra, dasiravno se med pogovarjanjem z 
onegajem počutiš nekam neumno. 


Facebook 

Na levi je deljenje fotografij, ki pa je vnaprej nas- 
tavljeno in ne nadgradljivo kot na Androidu, kjer jo 
lahko zadegaš v vsak nameščen program ali ser- 
vis. Podobico ali več njih lahko pošljemo na mail 
in po novem na Facebook. Lično urejeno, a še ved- 
no klasično applovsko omejeno. 


Apple je z iOS 6 v sistem naposled integriral Facebo- 
ok, čeprav je treba, hec, aplikacijo najprej ročno sne- 
ti z marketa. To pomeni, da lahko na steno dodajamo 
fotke neposredno iz albuma, prav tako se povežejo 
tamkajšnji kontakti in rojstni dnevi. Nekaj novih 
možnosti je dobil brskalnik Safari, ki na telefonu delu- 
je polnozaslonsko, omogoča branje v nepovezanem 
načinu in uvaja oblačne zaznamke, do katerih dosto- 
paš z vseh naprav. Novost je še možnost uporabe vi- 
deopogovora (Facetime) prek mobilnega omrežja, a 
le z jabolčnimi aparati. 


Vodi Android? 


iOS 6 prinaša še sto malih popravkov, med katerimi 
je veliko takih, ki bi morali biti prisotni že od vekomaj 
oziroma jih ima konkurenca že lep čas. Ena takih 'no- 
vosti' je dodajanje več slik v poštno sporočilo, kar do- 
slej, če lahko to uporabnik konkurence verjame, ni 
bilo možno. Pa zavrnitev klica s sporočilom ... boljše 
iskanje po kontaktih ... delanje panoramskih posnet- 
kov ... neizhod iz trgovine ob vsakem nakupu ... up- 
loadanje slik s Safarijem ... 

Nasploh se zdi, da Applovi programerji ne gledajo čez 
plot. Škoda, kajti če bi se zgledovali po pozitivnih, le- 
po sprejetih funkcijah Androida in Windows Phona, bi 
bili v navezi z lastnimi domislicami in izvrstnim hard- 
verom nesporni zmagovalci. Lastnik iphona resda 
zviška gleda na vse ostalo in misli, da je njegova na- 
prava najboljša v vseh pogledih. A živi v zmoti. Drži, 
da so jabolčni dizajni vrhunski in da je rokovanje zara- 
di pregovorne gladkosti ter dobrodošlih očesnih učin- 
kov navdušujoče. Takenako je res, da iphone in ipad 

Poslušanje glasbe je področje, kjer so jabolčni 
aparati nesporni prvaki. Predvajalnik je pregovor- 
no nadmočen in opremljen s prijaznimi bližnjica- 
mi, računalniški program je kljub drugačni logiki 
in neprivlačnemu vmesniku zelo zmogljiv. In tu je 
še trgovina z glasbo, čeprav dvomim, da Slovenci v 
njej veliko zapravimo. Na desni pa je tajnica Siri, 
ki posluša, razume in odgovarja. Vseeno mojega 
nenavadnega vprašanja ni pokapirala. 


posedujeta nekaj dobrih vmesniških pogruntavščin. A 
na vsak plus pride kak osnovnošolski minus. Poleg te- 
ga je Googlov sistem v zadnjih dveh revizijah močno 
napredoval. 

Nekdo, ki uporablja dober androidni fon, se bo v oko- 
lju iOS počutil omejenega. Aplikacije si tod v sploš- 
nem ne znajo deliti vsebin. Nastavitve so često uborne 
in praviloma niso znotraj programa, marveč med sis- 
temskimi opcijami. Bližnjic in prilagoditev znatno pri- 
manjkuje. Opozorila o masažih imajo drugi telefoni 
bolje udejenjena. Applovi gizmi se z neapplovimi ne 
razumejo vedno. Tipkovnica, zlasti na ipadu, kjer je 
več prostora, bi lahko bila bolj praktična. Isto velja za 
klicalni del iphona, ki še vedno ne pozna pametnega 
črkovnega vpisovanja imena na številčnici. Tudi na- 
veza s socialnimi mrežami je kljub koraku naprej ne- 
zadovoljiva. Sistem ti še vedno ne omogoča, da bi e- 
mailu pripel dokument PDF in izvedel uskladitev z 
Googlovimi kontakti. Dodatno zavdata oteženo pre- 
našanje datotek in povezovalni program iTunes, ki po 
vmesniški nelogiki nikakor ne gre vkup z intuitivnim 
Applovim softverom. 


Applovi aduti 

Lociranje prijateljev (Find Friends) in videočvek 
(Facetime) sta odlična primera, kako Applove ser- 
vise uporabniki vzamejo za svoje in jih redno upo- 
rabljajo. Vpisal sem znance z iphonom in povečini 
so se mi odzvali. Ko sem pred časom enako storil 
med konkakti z androidi, ki jih je precej več, nisem 
dobil odziva ne za Googlovo lokacijsko orodje Lati- 


tude, ne za klasično videotelefonijo. Jasno, appo- 
stoli so privzeto lepi ljudje in se raje kažejo. 


možnosti še vedno nebesne, saj je za konkurente mo- 
goče dobiti komaj kaj. Tretji adut je glasbenost. Glupi 
računalniški program Itunes gor ali dol, ubadanje z al- 
bumi in komadi je orenk podprto tako v smislu ureja- 
nja kot sukanja. Kdor veliko stavi na muziko, druge 
izbire itak nima. Najpomembnejša postavka pa je 
vsebina Applove trgovine. Ta je daleč, ampak res da- 
leč najbolj kakovostno založena. Dajte mi dvajsetaka 
za igre na Google Playu, pa jih bom zapravil na silo. 
Dajte mi petdesetaka na Applovi tržnici in se bom 
celo isti programi, na primer klient za Facebook, so 
za iOS kanček boljši. Superiorna ponudba izhaja tako 
iz razširjene platforme kot iz dejstva, da lastnik ipho- 
na ni le lastnik, ampak pripadnik. Zato napravo bolj 
izkorišča in troši več. 

In še nekaj: svoje čase smo Applu zamerili, da ne je- 
be slovenskega denarja. Danes lahko pri njih kupimo 
vse, od softvera prek knjig in revij do glasbe in filmov. 
Ostali marketi - Google Play, Samsung Hub, Sony 
Music Unlimited in Zune Store - pa nas imajo za tret- 
jerazredne Zemljane in nam z razlago "This country is 
not supported" odrekajo najmanj filme in glasbo, ne- 
kateri pa še bukve ter cajtenge. 

i5 procesorjem tretje 


generacije 


Intel" Core" i5-3470 procesor (3.20 Ghz) 
pomnilnik 8 GB, trdi disk 1 TB 
grafična kartica Nvidia 630GT (2 GB) 
ohišje ATX s 450 w napajalnikom 
kupon za igroTorchlight 
garancija 24 mesecev go 

Če bi gledal na telefon kot na golo kombinacijo hard- 
vera in operacijskega sistema, v mojem videnju dvo- iphone 5  iphone4S galaxy S3 
boj dobi samsung galaxy S3. Meni pač odtehtata večji  jivžl 1129 1409 133g 
zaslon in odprtost. A v končni fazi sta oba mobilnika površina 124x59 mm 115x59 mm 137x71 mm 
vrhunska in kateregakoli kupiš, boš s pridom izkoristil 

dobre plati in preklinjal slabosti. Forumski fanboyi- tankost 7,6 mm 9,3 mm 8,6 mm 
zem je slaboumen, saj praviloma ne ena, ne druga st-  (ržtjei IPS TET 4" IPS TET 3,5" AMOLED 4,8" 
ran konkurence sploh ne poznata. Itak se mi v teh 640x1136  640x960  720x1280 
časih bolj kot to, katerega kupiti, zdi primernejše  Meičlaastje A6 A5 exynos 
vprašanje, ali sploh gre nabavljati 700- in več evrske 2x1,3 GHz  2x1GHz  4x1,4 GHz 
žepne naprave! ; A pozaba 

A navkljub salomonski sodbi iphone še vedno zmaga pika ni. HU" EVEN O, 
v štirih elementih, ki na kraju pri marsikom prevesijo A 

tehtnico. Prvi je sloviti Applov ekosistem, ki mu zaen- MUHA": 512 MB 16B 
krat ni para. Simbioza z macom je neproblematična Biel! 16 / 32 / 64 GB 16 GB 
in brezšivna za še tako neukega uporabnika, kakor 
tudi raba oblačnega servisa iCloud, dodatna naveza z 
ipadom in brezžično pošiljanje muzike na zvočnike. 
Drugi razlog je ponudba opreme, ki izhaja iz gromo- 
zanske baze onegajev z iOSom. Zvočniki, ovitki, sto- Maji 
jala, slušalke, avtomobilski priključki in nebroj doda- 
tkov ter igrač so na vsakem koraku. Četudi je v da- 
nem trenutku novi priključek to malo zapletel, so 


Na voljo pri vseh odličnih 
svetovalcih po vsej Sloveniji! 

razširitev je ni je ni micro-SD 


kameri 8 megapik 8 megapik 8 megapik 
1,2 MP 0,3 MP 1,9 MP 


1440 mAh 1432 mAh 2100 mah 
8 ur čveka 8 určveka 8 ur čveka 


geekbench 1640 630 1715 

o pred kratkim so televizorski izdelovalci 
kratico 3D predstavljali kot največji premik v 
razvoju dnevnesobnih naprav, zavoljo katere- 
ga je treba zavreči obstoječi aparat in na vrat 
na nos kupiti sodobnega. Kot vemo, se ste- 
reoskopija ni ravno prijela, ne med potrošniki, ne 
med ponudniki vsebin. A zaradi poenotene izdelave 
matrik je 3D vseeno postal privzet element boljših 
modelov. Ker se vsaka fabrika trudi svoje izdelke 
obogatiti s čimveč dodatki in izvirnostmi, so tudi 
princip 3Dja domiselno izkoristili, in sicer prav za 
igralce. 
Kot vemo, zaznavanje globine deluje tako, da očesi 
dobivata rahlo zamaknjena prizora, kar možgane pre- 
priča v trirazsežnost. Načinov, kako okularjem dosta- 
viti različni sliki, je več. Zaenkrat sta v televizorstvu 
razširjeni dve tehnologiji: pasivna s polarizacijskimi in 
aktivna z utripajočimi lečami. Prednost prve je v ce- 
nejših očalih, kjer mora ena leča prepuščati vodora- 
vno nihajočo svetlobo, druga navpično, a na rovaš 
polovične ločljivosti, ker sta prizora prepletena v isto 
podobo. Pri aktivnem sistemu pa tekoči kristali leči 
izmenično zastirajo skladno z brzinskim menjavanjem 
slike, s čimer se ohranja ločljivost. Ta tehnologija je 
boljša, vendar dražja, kajti očala vključujejo sprejem- 
nik in napajanje, displej pa mora imeti visoko fre- 
kvenco osveževanja. 
No, pošiljanje različnih slik se da izkoristiti še za kaj 
več kot le za zafrkavanje možganov. Samsung v svo- 
je teveje denimo že vdeluje možnost gledanja dveh 
različnih vsebin. Ko baba hoče pocukran film in dec 
fuzbal, si vsak od njiju nadene očala s slušalkami, na- 
kar televizor vsakemu posreduje želeni program. 
Način deluje presenetljivo dobro, čeprav zavoljo ne- 
družabnosti upamo, da ne bo postal stalna praksa. 
Druga možnost izrabe je dvobojevalno (ali sodeloval- 
no) igranje na istem kavču. Po kmečko povedano, 
namesto razdeljenega zaslona v dirkaški ali strelski 
igri oba špilavca vidita celozaslonsko akcijo. Pogoj so 
kajpakda naočniki, ki prepuščajo pravo sliko. Pri tem 
je treba poudariti, da dogajanje ni 3D. Naočala so le 
filter za sprejem ustrezne slike. 
Tega sta se lotila Philips in Sony, pri čemer Amster- 
damčani izmislek tržijo pod krilatico dualview (z njim 
se ponašajo letošnji in nekateri boljši lanskoletni mo- 
deli), Tokijci pa so to opcijo zaenkrat vdelali le v na- 
menski zaslon za playstation 3. 

SONY SIMULVIEW 


Japonska firma tehnologije dvoigranja, ki ji pravijo si- 
mulview, začuda še ni vključila v televizorsko linijo, 
temveč le v playstation 3D display. Gre za 24-palčni 
monitor polne HD-ločljivosti brez TV-sprejemnika, 
namenjen nalašč priklopu na Sonyjevo konzolo. Nje- 
gova cena v kompletu z dvema igrama in dvojico 
aktivnih očal znaša 375 evrov. Konzola se zaslona za- 
ve, nakar v določenih igrah dobimo opcijo posebnega 
načina, ki računa dve kompletni, torej celoekranski 
sliki. Naključni opazovalec bo na monitorju videl pre- 
pleten zmazek, igralca pa prek utripajočih očal gleda- 
ta vsak svoj neokrnjen in jasen prizor. 

Ker je treba podporo temu prikazovalniku vdelati v 
igro, je podprtih skromnih šest špilov, povečini za- 
ložbe Sony: Kilizone 3, Super Stardust HD, MLB 12, 
Gran Turismo 5 ter Motorstorma Apocalypse in RC. 
Dirkačine in Super Stardust se dobro odnesejo in če 
odmislimo moteče očalništvo, je občutek tak, kot da 
bi se šel zaresno večigralstvo. Podoba Killzona 3 pa 
trpi, saj je špil strojno zahteven, zato mora konzola za 
vzporedno izrisovanje dveh ločenih dogajanj preklo- 
piti v nižjo ločljivost, kar nažaga sliko. 

Sony ni razkril, koliko prihodnjih naslovov bo podpi- 
ralo simulview, tako da gre bolj kot ne za dodano 
vrednost sicer kakovostnega monitorja. Itak je to 
nišni produkt, ki pride v poštev za v otroške ali mla- 
dinske sobe, tam pa uživanje v dvoje ponavadi ni 
enako kakovostno kot na dnevnesobnem velikem ek- 
ranu in divanu. 


Sonyjev PS3-displej je všečne oblike in vključuje 
dobre zvočnike. Ima dvoje vrat HDMI in kompo- 
nentni vhod, manjkata pa mu daljinec ter USB. Ta- 
ko moraš očala polniti drugje. 

v neprepletenem načihu sede- 
pred televizor in se pomerita v streljanju ter dirkanju. Oba 
ekran. Kako je 


ita sliko 


PHILIPS DUAL VIEW 


Nizozemci so se rešitve lotili bolj generično, saj izha- 
jajo iz ene od 3D-specifikacij, ki globinski prizor se- 
stavi iz dveh polovičk. Ta način stereoskopije zaradi 
nižjega toka podatkov uporabljajo TV-programi, na- 
kar televizor polovički raztegne in preplete. Ker je 
igranje pri razdeljenem zaslonu (split screen) takisto 
sestavljeno iz dveh delov, umejo philipsi serij 7, 8in 9 
ti polovički kratkomalo razširiti čez vse vidno polje in 
posredovati eno enemu igralcu, drugo drugemu. 

Prednost dual-viewja je, da deluje z vsakim špilom in 
vsakim igralnim sistemom, ki je privezan s HDMljem. 
Televizor pri tem ne komunicira s konzolo, marveč po 
sredinski črti razdeli sliko, bodisi vertikalno, bodisi ho- 
rizontalno, ne oziraje na vsebino. A kakor se to sliši 
zanimivo in domiselno, je v praksi precej manj priv- 
lačno. Rezultat je resda igranje od roba do roba, ki ga 


Zgornja fotografija iz Philipsovega kataloga, na ka- 
teri naj bi imela igralca lepi, nerazvlečeni in ne- 
okrnjeni sliki z dodatnim nebom, je zlagana. Resni- 
ca je na pričujočem shotu, saj televizot vzame po- 
lovico prikaza v načinu split screen in ga nepropor- 
cionalno raztegne prek celotnega zaslona. 

ŽELEZNINA 


Primerjava tehnologij simulview in dual-view. 
Zgoraj je klasičen razdeljen zaslon v Killzone 3. V 
sredini je slika z normalnim vidnim poljem in 
razmerjem, ki jo dobi vsak igralec na Sonyjevem 
monitorju, saj konzola izračuna dva celozaslonska 
prikaza. Spodaj pa je polovička slike, kakor jo na 
silo raztegne (s črnim robom vred) Philipsov TV. 


ne moti dogajanje pri soigralcu, vendar je slika dva- 
krat povišana oziroma razširjena in tipično splitscree- 
novsko okrnjena (manj neba, okolice, podlage ...). To 
pomeni, da je formula videti kot Mario Kart, planeti v 
Stardustu pa so elipse! Še slabše je v streljačinah, ki 
se delijo levo-desno. Dodatno v oči bodeta posle- 
dična kockavost in sence drugega prizora. Te so zla- 
sti očitne, če sta igralca na kontrastno različnih krajih, 
recimo eden v tunelu in drugi na soncu. V streljanki 
lahko celo ugotoviš, kje je nasprotnik. Višek groze in 
smeha pa je skok v meni, saj en igralec vidi zgornjo in 
drugi spodnjo polovico. 

Zadeva je zato kljub izvirnosti na meji (ne)uporabnos- 
ti. Je pa res, da bodo ti TVji profitirali, če se veliki S 
odloči svoj simulview sprostiti v prihodnji nadgradnji 
playstationovega sistema. Navezava na prej omenjen 
ekran je namreč umetna kaprica, tipična za Sony. Z 
nekaj truda jo je moč celo zaobiti. 


PRIHODNOST 


Glede na to, da je tehnologija softverska in ne stane 
veliko, bodo take delitve, najsi gre za gledanja dveh 
oddaj ali večigralstvo, postale čedalje bolj privzete. 
Zato bi bilo res lepo, da bi Sony omogočil pravo celo- 
zaslonsko igranje tudi na drugih televizorjih, ne le na 
enem samem modelu monitorja. 

Vseeno pa je dejanska korist zaradi potrebe po mo- 
tečih in nedružabnih očalih vprašljiva oziroma nišna. 
Princip bi znal priti bolj do izraza, ko bodo končno do- 
speli kakovostni avtostereoskopski prikazovalniki. 
Rover v svoj kronski terenček navsezadnje že nekaj 
časa daje sredinski displej, na katerem voznik vidi na- 
vigacijo in avtomobilske podatke, sopotnik pa film. 

| Windows je registrirana, zaščitena blagovna znamka. 

Ko so inženirji pričeli v začetku tisočletja razvijati operacijski sistem Android, so imeli 
zanimiv cilj: telefon, ki bi v vsakem trenutku vedel, kje je lastnik, in bi mu na podlagi te- 
ga nudil kraju primerne informacije. Lokacijsko zavedanje se danes sliši nekaj normal- 
nega, takrat pa je bila ideja prelomna. Na trgu so sicer že bili dalekosluhi z vgrajenim 
GPSom, a le kot ne ravno dober nadomestek namenskim navigacijskim napravam. Zdaj 
je slika drugačna, razvadili smo se in želimo prilagojene podatke, kjerkoli smo. Osnova 
za večino geolokacijskih storitev na telefonih je Google Maps, četudi so ga spočeli z dru- 


gim namenom. 


K lok: LIKO O: 


Frpe 

ko bi v šoli delali lestvico najbolj elitnih 
redmetov, se geografija ne bi uvrstila viso- 
ko. Bržkone neupravičeno, saj se večinoma 
e zavedamo, kako pomembna je prostor- 
ska orientacija in koliko se zanašamo nanjo. 
Razen ko se smejimo Američanom, ker ne vedo, kje 
je Slovenija. Se pa neznanja ponavadi bridko zavemo 
v tujini. Njega dni smo se pred potovanji oboroževali 
z zemljevidi, atlasi in avtokartami, pa še na roko na- 
pisanimi navodili, da bomo ja našli pravo hišo. Nakar 
je prišla digitalna doba in spletne strani, ki so nam 
znale narisati načrt poti. Malo starejši se spominja- 
mo Mapguesta in Vie Michelin. Malokdo pa ve, da so 
prvo interaktivno karto na splet postavili Xeroxovi 
stručkoti že leta 1993. Mapguest je bil na voljo šele 
tri leta kasneje, dočim leto 1998 obeležuje začetek 
priljubljenega projekta Terraserver, v katerem so mo- 
či združili HP, Microsoft in ameriška geodetska upra- 
va. Bil je prvi, ki je poleg običajnih zemljepisnih kart 
ponujal zračne posnetke, takrat še črno-bele. 
Google Maps je prišel s precejšnjo zamudo, februarja 
2005. Projekta niso razvili sami, ampak so enostavno 
kupili avstralsko podjetje Where 2. Slednji so imeli v 
delu virtualni atlas, ki bi si ga uporabnik namestil na 


Pod besedo zemljevid si še vedno predstavljamo polo papirja, ki razgiban svet presli- Z 
ka v dvodimenzionalne črte in vijuge. Računalniška karta teh omejitev nima. Zračn 
po akal enja hp ogaco in s kondila o sicanjosi 


ER EDEN 


računalnik, Google pa so prepričali v nakup z idejo za 
spletno različico. Preživela sta oba projekta: spletni je 
postal Maps in lokalni Google Earth. Prednost slednje- 
ga pred spletno različico je v dosti bolj podrobnih kar- 
tah, ki se redno posodabljajo. Na spletu mora vse biti 
poenostavljeno, da v brskalniku teče dovolj hitro. Sko- 
zi leta so oba popravljali in dopolnjevali, dokler ni 
Maps postal razvijalska platforma, na kateri lahko 
uporabniki gradijo lastne aplikacije. Toda Googlu 
Zemlja ni bila dovolj, kajti julija istega leta so v digital- 
no obliko spravili Luno in leta 2009 Mars. Kot interni 
štos so spočetka pri Luni na povečavi kazali teksturo 
švicarskega sira. Zdaj tega ne počnejo več. 


Odkod pridejo karte? 


Ponudnikov spletnih zemljevidov je veliko. Slovenijo 
smo lahko nekoč pregledovali v telefonskem imeni- 
ku, zdaj pa spletna različica teče v okviru portala Naj- 
di.si. Slikovni material na državnem nivoju priskrbi 
Geodetska uprava, tako narisan zemljevid kot letal- 
ske posnetke, ki jih posodabljajo vsakih nekaj let. Za 
pridobivanje slednjih imajo redne razpise in v Sloveni- 
ji je kar nekaj podjetij, za katere je slikanje iz zraka 

razišče, kako digitalni geometri bogatijo virtualno Zemljo. 


eden glavnih virov zaslužka. Geodetska družba Ljub- 
ljana je celo razvila lasten sistem za fotkanje, ki ga 
uspešno prodaja v tujino. Vsaka država na svetu ima 
podobno službo, namenjeno zbiranju geografskih po- 
datkov, nakar jih tržijo običajnim podjetjem. 

Na globalnem nivoju obstaja peščica specializiranih 
ponudnikov. Ti za licenco plačajo nacionalnim služ- 
bam, karte smiselno združijo in jih prodajo v paketu. 
Podobno je s satelitskimi posnetki. Določenih območij 
ni mogoče slikati z letalom, recimo oceanov, zato jih 
podjetja, kot sta GeoEye in Digital Globe, snemajo iz 
vesolja. Satelit GeoEye-1 kot najnatančnejša naprava 
v orbiti vsak dan petnajstkrat obkroži Zemljo, fotke, 
posnete z višine 681 kilometrov, pa objekte umestijo 
na štiri metre natančno. En piksel satelitskega pos- 
netka pokrije četrt kvadratnega metra planeta. Sate- 
litske družbe splošnih podatkov ne prodajajo (zakupiš 
lahko čas na satelitu in s tem zajeti material), marveč 
jih neposredno licencirajo izdelovalcem navigacij, 
geografskih informacijskih sistemov ter ponudnikom 
spletnih zemljevidov, kot sta Google in Bing. Kako 
ažurni so podatki globalnih trgovcev, pove dejstvo, da 
ima Google v Maps novejše zračne posnetke Sloveni- 
je kot naš lokalni Najdi.si. 

omogoča zajemanje zračnih posnetkov s poke 
nim fotoaparatom DSLR ter ultralahkim letalom. 


Največji kartografski ponudnik na svetu je trenutno 
Navteg. Podjetje iz Chicaga zahvaljujoč svojemu naj- 
večjemu odjemalcu Garminu obvladuje večinski delež 
pri navigacijskih napravah. Uporabljajo ga tudi Nokia 
Maps, Bing in Yahoo. Od leta 2007 je Navteg po- 
družnica Nokie, ki je za nakup odrinila skoraj šest mi- 
lijard evrov. Na to se je odzval TomTom, drugo veliko 
ime pri napravah GPS, in pohrustal nizozemskega 
kartografa TeleAtlas. Ta je njega dni prodajal ze 
mljevide Googlu, po novem pa jih je za zemljepisne 
storitve, ki so del iOS 6, izbral Apple. Čeprav so leta 
2008 s TeleAtlasom podpisali petletno pogodbo, je 
veliki G njihove podatke za Severno Ameriko zaradi 
napak že naslednje leto zavrgel in jih nadomestil z las- 
tnimi. Povzeli so koncept skupinskega odprtokodnega 
projekta OpenStreetMap, kjer lahko zemljevidne po- 
datke vnašajo in popravljajo uporabniki. Za ostala ob- 
močja sveta še vedno v prvi vrsti uporabljajo TeleAt- 
lasove podatke, dasiravno je moč v desnem kotu kdaj 
opaziti Navtegove opombe o avtorskih pravicah. 

Od sodelovanja z Nizozemci je Google odnesel še ne- 
kaj. TeleAtlas je imel floto avtomobilov, opremljenih s 
kamerami, laserji in napravami GPS, s katerimi so sli- 
kali teren in tako karte izboljševali. Že leta 2007 so se 
pojavili prvi avtomobili z Googlovim logotipom, ki so 
počeli isto. Vendar ne le zato, da bi popravljali zemlje- 
pisne podatke ... 


Pogled z ulice 


Googlova vozila niso prečkala vse dežele. Na lovu za 
čim podrobnejšo slikovno predstavitvijo so prišli na 
krasno idejo: ker zračni posnetki ne zajamejo vseh 
podrobnosti, so se v urbanih okoljih ob največji po- 
večavi odločili ponuditi posnetek s ceste, po kateri se 
lahko navidezno sprehajaš in gledaš sem in tja. Upo- 
rabniki so bili navdušeni, posebej ker so beli avtomo- 
bilčki, tricikli, motorne sanke in ljudje na smučkah 
dostikrat zavili tja, kamor običajni smrtniki ne morejo 
ali bi jih to preveč stalo. Recimo v Kennedyjev vesolj- 
ski center v Houstonu in v skrite kotičke Yellowston- 
skega narodnega parka sredi zime. 

Opogumljeni z uspehom na domačih tleh so kot prvi 
tuji projekt izbrali Francijo. Tu pa je Evropa pokazala 

Messoplatz 1, 50679 Koin, Gorenaery 


s Ena prvih storitev, ki jo je je Google rar na svojem servisu, jo bila 


- konkurentoma so si zagotovili z dodatnimi nastavitvami, recimo al- 


iskanje poti med dvema krajema z navodili za vožnjo. Prednost pred s 


Ko so najavili projekt Street View, je raja na ameriških ulic 
ljevidu. Po zaslugi borcev za zasebnost jih je zdaj treba zabrisati. Imajo pa Googlova vozila možnost zapeljati tja, K 

ternativnimi trasami ali vključitvijo lokacij 4 ui. hočeš obiskati. HE 


zobe, kajti domačini so se jeli pritoževati, da ulično 
snemanje krši njihovo zasebnost. Google je bil prisi- 
ljen vse posnetke anonimizirati. To je vključevalo bri- 
sanje obrazov naključno posnetih oseb, registrskih ta- 
blic in napisov, od hišnih številk dalje. Niso mogli ra- 
zumeti, da smo Evropejci tako zadrti, kajti onkraj luže 
so se jim ljudje nastavljali pred kamere, da bi jih bilo 
videti na netu. 

Še slabše se je zgodba razpletla v Sloveniji. Podjetje, 
ki je hotelo pri nas opravljati snemanje, je žalostno 
zrlo v odločbo informacijskega pooblaščenca, ki je 
zahteval obvezno razosebljenje. Le-to bi moralo biti 
opravljeno v Sloveniji, ne v Googlovi irski podružnici, 
ki je to počela za vso Evropo. Jebiga, veliki G po naši 
zakonodaji ni pristojen za posedovanje tovrstnih po- 
datkov! Projekt je padel v vodo, slovenska zasebnost 
pa je bila vsaj še nekaj časa obvarovana pred voajer- 
skim iskalnikom. 

Preverili smo, če se je kaj premaknilo, in po dolgih 
mesecih tišine je Nataša Pirc Musar povedala, da se 
spet pogajajo, na kakšen način izvesti Street View. 
Nemara je k temu pripomoglo, da so na Hrvaškem 
poslikali kup mest. Včasih so naši birokrati prav 
srhljivo preveč učinkoviti. Medtem je Street view zašel 
že v deževni pragozd in po novem pod vodo, s slikami 
Velikega koralnega grebena. 


Virtualna čista lopata 


Kot vsaka oblakovna storitev je kartografija živa in se 
stalno spreminja, saj ekipe nenehno dodajajo novosti. 
Nekatere se obnesejo, druge ne. Svojčas smo po 
zemljevidih iskali le navodila za pot od enega kraja do 
drugega in se hehetali Googlovim napotkom, kako je 
treba veslati od Pekinga do Pertha. Prva dobrodošla 

ga urejevalnika lastnih kart. Tale zemljevid lbize 

Kmalu za tistim, ko so obdelali Zemljo, so v isto | 
programje prenesli površje Lune in dodali sliko- 
vni material, ki so ga posneli astronavli. 

UKo Apple Maps preklopi v trirazsežni i pogled, si res očaran. S prstom'na za. 

sprememba je bilo shranjevanje lastnih kart z interes- 
nimi točkami in opombami, posebej ko so se kla- 
sičnemu markerju pridružili dodatni znakci. Lep pri- 
mer, kako deluje ta preprosta razširitev, je karta oto- 
ka Ibiza, na kateri so označene vse delavnice, hiše, 
dirke in druge pomembne zadeve iz igre Test Drive 
Unlimited 2. 

Ena velikih pomanjkljivosti kart v Google Maps je nji- 
hova ploskost. Program skuša to popraviti z reliefnim 
pogledom, kjer na pokrajino ne zremo več od zgoraj, 
marveč pod kotom 45 stopinj, s čimer vidimo hribčke 
in doline. Prijem je izpadel tako nobel, da jih je pred 
nekaj tedni pričel posnemati Bing Maps. Ta je poso- 
dobil svojo storitev s 165 terabajti novih letalskih slik 
v visoki ločljivosti, tako od zgoraj kot pod kotom. Re- 
zultati so nadvse všečni. 

Naslednji logični korak je bil preskok v 'pravo' triraz- 
sežnost. To je Google Earth do neke mere že poznal, 
kar je bila osnova za relief, uporabljen v Maps. A tek- 
stura, izdelana iz letalske fotografije, v urbanem oko- 
lju ne zadostuje, saj je vse mesto videti, kot bi ga po- 
vozil ogromen valjar. Tu je ledino orala Nokia, ki je v 
spletni različici pričela leta 2011 prva ustvarjati mes- 
ta, polna konkretnih zgradb. O tem, kako so prišli do 
podatkov, niso bili zgovorni, a resnica je prišla na 
dan, ko je sumljivo podobno rešitev pokazal Apple v 
lastni aplikaciji, vključeni v iOS 6. Šlo je za vojaško 
tehnologijo, ki so jo razvili pri Saabu in uporablja ena- 
ka tipala, kot so v glavah vodenih izstrelkov. Letalo, 
opremljeno s tovrstnimi senzorji, lahko z višine petsto 
metrov v eni uri posname kar sto kvadratnih kilome- 
trov ozemlja na deset centimetrov natančno. Saab je 
za komercialno rabo svojega sistema ustanovil podje- 


roma polete potrebuješ ipada. Z računalnikom pojdi na maps.nokia. bud 

nutno nekaj ducatov mest, med katerimi sta nam naj- 
bližje Rim in Milano. Virtualni sprehod po večnem 
mestu s prstom na ipadu je posebna izkušnja in točno 
to, kar bi od podjetja iz Cupertina pričakoval. Vpraša- 
nje je le, ali bo novih 3D-mest deležna Nokia. 
Google je našel precej drugačno rešitev. Na podlagi 
prostorsko označenih fotografij, ki jih prispevajo upo- 
rabniki, so pričeli v Google Earth digitalno reproduci- 
rati zgradbe in tako graditi kompletna virtualna me- 
sta. V Ljubljani že lahko vidimo dosti nebotičnikov, 
parlament, cerkve, BTC in večino kulturnih spomeni- 
kov. Vsake toliko vzklije nova stolpnica, tudi v drugih 
slovenskih mestih, ne le prestolnici. Predvsem sem bil 
presenečen, da v virtualni Kokoški stojijo praktično 
vsi slovenski Interspari, a sem koj pogruntal, čemu. 
Glavni štos je v tem, da lahko novo zgradbo v svet do- 
da vsak. Potrebuješ le modelirni program Google 
Sketchup, ki je tako enostaven za uporabo, da brez 
posebnih umetniških znanj zmodeliraš vsaj lastno 
hišico. Ponujajo celo spletno aplikacijo Building Ma- 
ker, s katero je delo še bolj enostavno in zna potegni- 
ti teksturo iz obstoječe karte. Dokončani trirazsežni 
model naložiš v splet in če ustreza kakovostnim stan- 
dardom, ga administratorji postavijo na mesto, ki si 
ga določil. Kot bi postavljal gradove iz lego kock na 
podlago sveta. Nemara to odraža filozofiji podjetij: na 
eni strani vojaška tehnologija, na drugi kopica nav- 
dušencev, ki hiške zidajo na roke, dostikrat tam, ka- 
mor letala še nekaj časa ne bodo zašla snemat. 

Prelet po mestu na taki karti je nekaj povsem drugega 
kot gledanje statične slike. Maps podpirajo standard 
WebGL, ki omogoča 3D-pospeševanje v vseh moder- 
nih brskalnikih, kljub temu pa je treba pred prvo upo- 


tje C3, ki pa ni obstajalo dolgo, saj so ga jabolčniki Pri Saabu s so hitro rirazse?io kartiranje izumili $ rabo namestiti vtičnik za Google Earth. Nokia zahteva 
lani jadrno kupili. Kako bi ga ne, saj so rezultati to- (7, ustvarjanje realističnega terena za simulator 4 | lasten vtičnik, dočim Applovih kart na spletu ni. 

vrstnega snemanja osupljivi. Zgradbe so malodane B lastnega bojnega letala JAS 39 gripen. Hvala Drugi bonbonček, ekskluziven Googlu, so fotografije, 
fotorealistične in teksture dovolj podrobne, da lahkoz (jim, da so tehnologijo dali v civilno rabo. ij ki jih prispevajo uporabniki. V Maps lahko vsakdo da 
lahkoto bereš velike plakate. Tako obogatenih je tre- z, VEVA 70 slike, posnete na določeni lokaciji, ki se na karti pri- 


Skakalnica Holmenkollen pi Oslu, upodob 
netki, ni! pad DNI. Noki , Maps za isti kraj uporablja Saabovo za kartiranje, ki najlepše pokaže relief, dočim Google tja postavi na roke izdelan 3D-model. 

kažejo kot vroče točke skupaj s kratkimi opisi. Goo- 
glova mašinerija podobe dodatno opremi s podatki, ki 
bi ogledovalcu znali biti zanimivi - hoteli in restavraci- 
jami v bližini, povezavami do potovalnih agancij in 
podobnim. Malo manj navdušujoče je, da ob tem ser- 
virajo oglase, a ti se vsebinsko navezujejo na prostor, 
ki si ga ogleduješ. 


Google Maps so na osebnih računalnikih sicer fina in 
uporabna reč. Toda večina razvoja je zdaj usmerjena 
v podporne storitve v Androidu. Nokia kot lastnik 
Navtega je namreč tu konkretno v prednosti. Nokia 
Maps (nekdaj Ovi Maps) veljajo za ene najboljših kart 
na mobilijah in so eden glavnih razlogov, zakaj kupiti 
njihov telefon. Žal ne ponujajo trirazsežih mest, imajo 
pa zato asa: obogateno resničnost. Na starejših no- 
kiah jo najdeš pod imenom City Lens, dočim bodo 
imele nove lumie z Windows Phone 8 to možnost 
vključeno v navigacijo. 

Maps na Androidu medtem še ni v koraku z namen- 
skimi napravami. Večinoma hoče stalno spletno po- 

po potrebi, Isto velja za Applove karte. Za ljudi z neo- 

mejenim podatkovnim prenosom to običajno ni pro- 
blem, a kaj, če prideš nekam, kjer imaš težave s si- 
gnalom, oziroma če podatkov nočeš pretakati v tuji- 

ni? Google je prisluhnil željam uporabnikov in pred 
meseci končno uvedel shranjevanje omejenih ob- 

močij, ki so merila nekaj deset kvadratnih kilometrov. 
Z najnovejšim popravkom so območja razširili, 
čeprav še vedno ne zajemajo vse države ali regije. 
Obljubljajo, da bomo tega deležni 'kmalu'. 

Prav tako kislo pogledaš, ko ti telefon zajamra, da na- 
predna navigacija (govorjena navodila 4 malce bolj 
frajerski izometrični izris) na tvojem območju ni mo- 
goča. Ali da ni navodil za hojo oziroma kolesarjenje, 
kar v ZDA poznajo in redno uporabljajo. Slovenci 
smo ignorance vajeni, kak pri nas izgubljeni Nemec 
pa gotovo ni navdušen. Da omejitev ni tehnična, mar- 
več namenska, se lahko prepričate, če se sprehajate 
recimo po Nemčiji, kjer navigacija deluje brez težav. 
Isto so dokazali hekerji na znani androidni strani XDA, 
ki so aplikacijo 'popravili', da deluje po vsem svetu. 
Zahteva rootan telefon. 


Googlova navigacija v Sloveniji ne deluje, v tuji- | 


Ej pa za nas ni rabna, ker nuca prenos podatkov. i 

Vseeno te Maps pripelje na pravi kraj, če drugega ni- 
maš pri roki. Potovalni načrt lahko izdelaš na 
računalniku in ko ga shraniš v oblak, se bo karta po- 
javila na mobiju. Dosti bolj enostavno od tapkanja po 
ekrančku. Novost je tudi vodnik po notranjosti 
zgradb. Britanci se lahko denimo sprehajajo po po- 
staji King's Cross, večini mednarodnih letališč, sta- 
dionu Wembley, Britanskem muzeju in celo multibla- 
govnici Harrods, če jih naštejem le nekaj. Prednostne 
obravnave sta poleg ZDA in Velike Britanije deležni 
Japonska in Švica (aha!). Najbolj zanimivo je, da se 
v notranjosti ne zanašajo na signal GPS, marveč na 
pozicije dostopnih točk za wi-fi in lastna tipala v na- 
pravah. Verjetno zaman upamo, da bomo kmalu do- 
bili vodnik po kateri od naših znanih bajt. 

Sredi avgusta so več kot petsto mest opremili s po- 
datki o postajah in trasah javnega prevoza. Ljubljane 
med njimi (še) ni, turistu v tujini pa je tovrstna pomoč 
nadvse dobrodošla. Velik potencial se zaenkrat skriva 
v hčerinskih in pridruženih storitvah. Z Latitude 
označuješ, kje si, in čez Plus nalagaš slikice, ki gredo 
v oblak ter so, če želiš, na ogled vsakomur. Local (po 
novem takisto del G) poskrbi za ocene bližnjega 
trgovca ali oštirja, Google pa, da tvoje (ne)priporočilo 
takoj vidijo vsi drugi. 

Ob tem velja izpostaviti, da smo androidni uporabniki 
bolj paranoični kot lastniki ifonov, saj trenutno naha- 
jališče manj radi delimo s svetom, kar Latitude napra- 
vi manj uporabnega od recimo Find My Friends na ja- 
bolčnih napravah. Tako pač je pri servisih, odvisnih 
od uporabniškega inputa. 


' .—u 
we Latitude je zaenkrat skop s funkcijami. Je pa ko- " 
,risten, če se moraš nekje najti s kakim znancem. 
Noaajea EI ie n 


Skratka, kartografski ponudniki nas zaposlujejo, da 
jim vse bolj izpopolnjujemo podatkovne baze. To 
počnemo prostovoljno, saj imamo navsezadnje od te- 
ga korist. No, morda eni več od drugih. Ne pozabimo, 
da so Android ustvarili za napravo, ki bo vedela, kdo 
si in kje si, ter ti bo svetovala, kaj in kako. Več poda- 
tkov o tebi bo imela, boljša bo - tudi za druge! 

Skoraj strašljive razsežnosti tega so pokazali ob splo- 
vitvi Jelly Beana in njegove storitve Google Now. Ko- 
liko so v vsem tem času izboljšali kartografske podat- 
ke, se je na precej krut način prepričal ravno Apple, 
ki je pohitel z lastno aplikacijo, pri čemer je za na- 
tančnost podatkovnih zbirk zaupal Saabovim laser- 
jem in TomTomu. Ne le, da so Apple Maps napram 
Googlovim dosti bolj prazne. Kup podatkov prepro- 
sto manjka in je napačno umeščenih (recimo ulice, 
ki peljejo naravnost v morje), kmetije so označene 
kot letališča in nekateri kraji so po več kilometrov 
drugje kot v resnici. Uporabniki so bili kajpak razjar- 
jeni, je pa treba priznati, da je škoda precej selekti- 
vna. V Sloveniji hudih problemov recimo ni. No, dru- 
god jih je dovolj, da je moral direktor sadjarjev Tim 
Cook objaviti javno opravičil, v katerem je s stisnje- 
nimi zobmi predlagal uporabnikom, naj do odprave 
napak uporabljajo konkurenčne izdelke. Med kateri- 
mi je povsem nazadnje navedel Google Maps. Tam 

Je prihodnost navigacij obogatena resničnost? 
Nokia s City Lens in Google z Glassom menita tako. 


nagajivo pravijo, da še ne vejo, kdaj bodo izdali na- 
mensko aplikacijo za iOS, če sploh. Itak lahko vsi do- 
stopajo do spletne. 


Maps niso zgolj karte, 
so platforma 


Storitev, ki se je rodila kot konkurent Mapguestu, je 
skozi skoraj desetletje postala ne toliko digitalna re- 
produkcija Zemlje, na kar v glavnem ciljajo konku- 
renti, kot temelj kopice storitev, ki jo polnijo z živimi 
podatki. Morda le s sliko ali opombo, da je nekje sta- 
cionarni radar. Bolj pogumni posodabljajo svojo loka- 
cijo v realnem času, tretji vnašajo komentarje, kako 
dobro so nekje jedli. Ob tem je programski vmesnik 
odprt, kar pomeni, da jih je moč uporabiti kot podla- 
go za lastno ustvarjanje, od neumnosti v slogu dirka- 
nja po začrtani trasi in vrtanja luknje skozi planet do 
bolj hvalevrednih, recimo aktualnih oranžnih alarmov 
za pogrešane otroke. 

Google Maps je kot platno, na katerega rišemo in do- 
bivamo povratne informacije od kogarkoli in o 
čemerkoli, kjerkoli in kadarkoli. Kot stenčas plane- 
tarnih razsežnosti, ki je vedno v žepu, pripravljen po- 
vedati, kdo in kaj je v tvoji bližini. To je tista dodana 
vrednost, ki storitev iskalniškega giganta postavlja 
daleč pred rešitve ostalih ponudnikov. Preprosto ve 
več in bolje od njih. Morda je čas, da preverimo, koli- 
ko smo sploh še pametni brez Googla. 


Missing Kids Map  """s«z 

Zombijem se V igrah in filmih običajno smejim, saj jih ne mo- 
rem jemati resno. Tile v REG pa so me dejansko prestrašili. 


Dž'avoli, ee, J'avoji so odlično zamišljeni sovragi, perfektni 
za bolj akcijsko igranje. Njihove naključne mutacije rulajo. 


HO to Echo! Reguesting immediate 
status update! What's going on? 


vrteti gobico, da uidem neugodnemu francoskemu poljubu. 


Kak OTE manj ne bi škodil, so pa nekateri v igri . Tu moram S 


eti del serije Resident Evil (Joker 
188, 80) se je z arhaičnim nadzo- 
rom, ki ni omogočal premikanja li- 
ka med tretjeosebnim merjenjem, s 
popkovino držal dni minule glorije. Zdaj je 
ta nepokretnost stvar preteklosti. Ob tej 
radostni novici se tisti, ki z REji niso sezna- 
njeni, privoščljivo hahljajo, češ, kake ne- 
umnosti iz leta 1982 so to. Toda Capco- 
mova serija ni kar tako dolgometražni be- 
hemot. Vse v njej ima svoj razlog - priko- 
vanost na mesto recimo to, da so bili zom- 
biji v starih epizodah dokaj počasni. Finta 
ni bila v tem, da bi masovno plužil skoznje 
z ognjem in mečem, temveč si kirurško 
odmerjal šuse v buče, kolena ter roke z 
orožji in tako držal gomazečo množico 
smradov na povodcu. 
Zdaj je drugače. Ti se pri jemanju na muho 
sicer lahko premikaš, juhej. A hkrati so 
pošastki hitrejši, množičnejši in srboritejši, 
saj med drugim fedrasto skačejo nate z 
oddaljenosti par metrov. Drugi, ki pripada- 
jo sveži sorti J'avo, inteligentno vihtij 
orožja, sedijo za statičnimi mitraljezi in se 
zdravijo. Tretji so pak gromo-, gromo-, 
GROMOzanski. Nemesis iz trojke je ob 
šefetinah, ki jih servira REG, le kuža. 
Tako je to, ko se poročiš s Hollywoodom 
in se iz nesvete zveze rodi Michael Bay, ki 
z Andersonom ter Milico ugotovi, da več 
eksplozij 6 več strelov pomeni več kvalite- 
te. Štirje milijoni razposlanih kosov in od- 
lična prodaja tega resda ne potrjujejo vna- 
prej. A nekaj je gotovo: survival horror se 
je spremenil. Zdaj imaš MOČ! 


Rukarija cevi in 
mesa 


Tradicionalne preživetvene groze je v 
šestem Biohazardu malo, saj imaš pri sebi 
praktično venomer orožje. Če je prazno, se 
lahko zaneseš na roke, kjer s par pritiski 

gumba ubogega gnilkota prefukaš tako silovito, da bi 
bil nate ponosen Jet Li. Če ima hodeče trupelce v se- 
bi sekiro, mu z njo odrobiš glavo, ako je blizu ograje, 
ga razpoloviš na njej, ali pa ga butneš ob tla in mu z 
rokoborskim padcem spremeniš lobanjo v sevrkot- 
njen paradajz. Plazeči se kadavri itak nimajo šans, saj 
so v idealnem položaju, da jim z gojzarji očistiš sluho- 
vode. Zaradi tega manjka za zvrst značilni strah, ko 
cvikaš po temnih kotih, ker veš, da te bo sovrag požrl, 
kakor hitro bo naletel nate. 

Kar pa ne pomeni, da ni običajnega srha. Kakor si v 
RE6 nahajpan in nabildan, ima špil hudo veliko in- 
farktnih trenutkov. Na primer tedaj, ko ugledaš novo 
sorto capina, ki so se glede na petico zložno razvili in 
so prav faking nagravžni, denimo zombije s plina pol- 
nimi mozolji, tuleče zmešance, pajkovce, s katerih vi- 
sijo potrzavajoča trupla, in tacajoče petmetrske gnu- 
sobe, katerih edini namen je sejati smrt. Ko s švohot- 
no lanternico za uhljem raziskuješ temne hodnike in 
gledaš v mrtve oči izložbenih lutk, nakar se izza zrač- 
niških rešetk oglasi praskanje in grčanje. Ali ko prideš 
v sobo in vidiš, kako naokoli tekajo omenjeni pajkov- 
ci s talci na hrbtih, oziroma kako direktno pred tabo 
tipčku, ki si mu sesul glavo, zraste orjaška roka, s ka- 
tero te nalomi in se lahko z njo brani pred streli. Nič, 
tedaj te kljub šotganki za pasom vsaj malo zazebe pri 
srcu. Hudič pa vzame šalo, ko te na z bliski razsvetlje- 
nem pokopališču naskoči mumificiran kostur in ti v 
vrat zasadi kariesne čekane. Enkrat sta mi ob tem 
ušla čisto majhen vrišč in kapljica seča. Ni me sram. 

Čutiš dinamiko? Resident Evil jo je naposled našel, 
kajti petica in štirica sta se še z eno roko držali prete- 
klih norm. Zdaj kot blesav bežiš pred monstrumi, se 
trapezovsko vihtiš čez prepade, prisostvuješ rušenjem 
stolpnic in padcem helikopterjev (sem omenil Mic- 
haela Baya?), streljaš, mlatiš, napadaš, braniš ... Gro- 
za je, a dodobra pomešana s svinčenim adrenalinom. 


Pod terorjem nove Marele 


Če se ti to sliši super, vendar nisi igral prejšnjih Resi- 
dentov, znaš imeti problem. Zgodbe namreč ne zani- 
ma, ali na izust veš, kaj sta biotehnološka korporacija 
Umbrella in zombije ustvarjajoči virus, ker od prve se- 
kunde meni, da si fan. No, ne sekiraj se, kajti REG ni 

TI tem oa za a 


Če te zbijejo po tleh, še nisi pripravljen na pogreb. Leon in 
Helena sta tu manj spretna, Chris pa se zna rolati sem ter tja. 


(. 


Miselne ugankice se podrejajo pravilom, ki velijo, da pretirane- 
ga kompliciranja ne sme biti. Tu vnašam cifre za odpiranje vrat. 


Prej sem omenjal francoski poljub — evo ti enega od mutant- 
ske babure z ducati joškov. O ti svinjarija. Take lezbe niso kul. 

Tempo je boljši, kot je v igrah navada. Izmenjevanje divje 


akcije in kri ledenečega hororja je pazljivo načrtovano. 

Špil te občasno pretrese tudi drugače, kot bi bilo prav, recimo z 
omejenim skakanjem med poglavji in kakim tečnim hroščem. 

nenadoma postal oskarjevski scenari- 
stični material - nasprotno, še zmeraj 
uživa v tem, da povsem resno obrav- 
nava neresnosti. Vedeti moraš le, da 
je izpod nadzora (namerno? nenamer- 
no? ima prste vmes Neo-(mbrella? 
hmmm??) ušla nova inačica bacila in 
da ni ogrožen le Raccoon City, ampak 
svet. 

V skladu s tem se na različnih lokaci- 
jah širom njega udejstvuješ v vlogi nič 
manj kot šestih likov, razdeljenih na 
tri pare - tri ločene, med sabo na ra- 
zličnih koncih povezane kampanje. 
Agenta Leon Kennedy in Helena Har- 
per se potikata po mestu Tall Oaks, 
soldata Chris Redfield in Piers Nivans 
harata po kitajski metropoli, dočim 
najemnik Jake Muller ter njegova skrb- 
nica Sherry Birkin pristaneta v izmiš- 
ljeni južnoslovanski državi Edoniji, 
kjer dejansko govorijo srbsko bez na- 
glaska. Niko, požri se - in, mimogre- 
de, od tod tudi ime J'avo, ki se izgo- 
vori natanko kot davo, po srbsko hu- 
dič. Priče bodo nič kaj presenetljivim 
resnicam in se veliko čudili stvarem, 
ki so jasne na prvi pogled. Segrej ko- 
kice in ohladi pivo. 

Druga težava bo v privajanju na vezi s 
preteklostjo, ki jih Capcom vzdržuje v 
želji po $$$ in nerazjarjenju dolgole- 
tnih sledilcev. Če si vajen elegant- 
nejših tretjeosebnih akcijad v slogu 
Dead Space in Max Payne, kaj šele 
Vanguisha, se boš moral nekaj časa 
fejst truditi, da te ne bodo vznejevoljili 
za Biohazarde tipični hakeljci. Kdor je 
mislil, da bodo v šestici uredili kame- 
ro, se je zmotil, saj je ta postavljena 
ravno toliko preblizu nadzorovanega 
lika, da je pregled nad okolico slab, 
nakar začne pri bližnji nevarnosti mor- 
skobolezensko migati, krožiti in pre- 
skakovati. S tem sicer izboljša vzduš- 
je, a povzroči neljube smrti. Premika- 
nje lika ni tako tankovsko kot v Evilih 
prve generacije, ravno poskočno in 
svilnato gladko pa tudi ni. Zlasti ko 
uvidiš, da moraš za vsako plezanje po 
lojtrah ali poteg na višji predel stisniti 
gumb. Inventar je posodobljen, a ne 
preveč - ne pobiraš paketov prve po- 
moči, marveč rastline, ki jih predelaš 
v tablete, ki jih goltaš. Mumile z žlico 
jedo tile Tokijci, vam rečem. 
Novodobna pridobitev so sekvence 
GTE, ki jih ne manjka. Z njimi odpiraš 
vrata, se otepaš sitnob in se rešuješ 
pogibeli. Zakaj? Zato, ker hoče biti 
REG interaktivni film, in noben ele- 
ment ne vpije bolj 'jest sem interakti- 
vni film!!! kot OTEjčki. Pretirana raba 
v REG je smešna, saj moraš krožiti z 
gobico, drkati X ali pravočasno stisni- 
ti gumb v skladu z navodilom na za- 
slonu, da se zgodi nekaj povsem arbi- 
trarnega, na primer, da se lik po pad- 
cu potegne na varno. No, važno je, da 
je občutek kinematografski. Si ziher, 
da sem že omenil Michaela Baya? 
Skratka, potrpljenja boš nucal nekako 
toliko kot za njegove filme. 


J'avo? Javohl! 


A se ti zna splačati. Šur, navaditi se boš moral še na 
kako 'posebnost', denimo na redko avtomatično sh- 
ranjevanje položaja (napis checkpoint NE pomeni, da 
je igra posnela pozicijo!), ne pretirano raznoliko okoli- 
co, ki je zaljubljena v kamen ter kovino, in na do- 
ločeno mero reciklaže prijemov ter situacij iz štirice in 
petice. Na rovaš tega gre konkretna dolžina, ki sega 
tja v dvajset ur in več (za tremi osnovnimi kampanja- 
mi čaka še ena, Adina). Za tako glomaznost je vrst 
sovražnikov nekoliko premalo in je totalna linearnost 
prehuda. 

Vendar REG ima svoje čare in jih vse bolj razkriva. 
Resda imaš MOČ, a streliva ni na pretek. Že na nor- 
malni težavnosti moraš biti s svincem v pištolah, re- 
volverjih, šotgankah in snajperkah gospodaren. Tako 
kot z zažigalnimi granatami, bombami, ki jih postaviš 
in nato sprožiš, ter zdravilnimi tabletami. Ne le, da so 
zombaklji sposobni vpiti konkretne količine metkov, 
če jim jih ne plasiraš v betice, obdarjeni so z zvitimi 
vzorci premikanja, kjer RE6 preseže predhodnice. 
Kar delaj headshote na gravžu, ki se maje, opleta z 
bučo, se izmika, pada po tleh, se plazi, vstaja in te na- 
zadnje naskoči. Temu lahko kontriraš s pravočasnim 
stiskom gumba, vendar moraš napad videti, kar ni 
lahko, če se ti ogabneži istočasno približujejo iz več 
smeri. Naučiš se ceniti tako zaloge krogel, ki jih dobi- 
vaš po poti, kot seznam veščin. Te kupuješ s skill po- 
inti, ki so takisto razmetane naokoli oziroma jih za sa- 
bo puščajo pobiteži. Naenkrat imaš lahko opremljene 
tri, segajo pa od večje natančnosti do boljše zaščite. Z 
njimi ali brez njih, boji mešajo nadzor množice in bolj 
prostodušno streljanje ter so ponavadi hudi. Saj ne, da 
hvalim pamet, a mrliči vsekakor niso od muh. 
Zanemariti ne gre niti točkovanja in beleženja rezulta- 
tov na Residentevil.net, niti večigralske plati. Tekmo- 
valnega multija ni, je pa sodelovalni modus mercena- 
ries, kjer s še tremi ljudmi po internetu ali s še enim na 
kavču uničuješ valove kadavrov ter je lahko odlična 
zabava. Tako ali tako je špil sceloma zasnovan co- 
opersko, kajti vse tri osnovne kampanje imajo zme- 
rom po dva lika. Na sodelovanju temeljijo tako družna 
odpiranja vrat in držanja ravbarske kot lahkotne 
uganke, ki terjajo istočasno pritiskanje gumbov, vle- 
čenje ročic in postavljanje kipcev na piedestale. Fi- 
nejša je odklepabilna skritost, ki ti omogoča, da po 
spletu vpadeš v igro nekoga in tam nadzoruješ enega 
od mutantov vrste J'avo. Guglaj 'RE6 agent hunt' ali 
čekiraj spletni priročnik, ker je priloženi tako zanikrn, 
da ne moreš verjamet. 


Potrpljenje je božja mast 
Japancem je uspela zanimiva kombinacija, ki hkrati 
navduši in para živce. Če bi bil Resident Evil 6 sposo- 
ben dokončno opraviti s preteklostjo, bi dobili manj 
okorne like, boljšo kamero in nekaj več od zgodbe, ki 
jo sedaj raje geekovsko konzumiramo v temi svojih 
čumnat, da ji ne bi prisostvoval kdo normalen. Ob teh 
staromodnostih se včasih zdi, da so modernejši prije- 
mi pridruženi nekoliko na silo, zlasti ker je toliko po- 
klonov minulim delom in ker vnovič šopamo merce- 
naries. A z nekaj privajanja in potrpljenja špil razkrije 
množico napetih bojev in srhljivih prizorov ter še en- 
krat pokaže, kako zna človeštvo zaradi božjega kom- 
pleksa uničiti samo sebe. Daj mu razumno priložnost 
in znabiti te bo prevzel. 


VB na 


Zaudarjajoči Sneti pazljivo meri v 
tancajočega zombaklja. Just Die 6! 


PS3 / X360 / PS3 / X360 / PC (pozneje) Capcom (pozneje)  Capcom 

db a sa 
—— Taka je običajna a acijih na katero naleti Nindža Marko. Skrivam se za 
z teglom, nad katerim je črka B. Če se zavihtim na kandelaber, me bo ubil 

| ostrostrelec, če razbijem luč, pa bosta teli postala živčna. Hmmm .. 


OKT nekaj č časa dobiš 'farsighi', 
ga ogleda bližnje okolice brez motenj, kot sta tema in pesek v zraku. 


rrru la 


nA. A Mik A Z Mma — 
Netopirsko visenje na lancu je spretnost, ki jo nindže trenirajo leta. 
Vmes morajo tudi srati! Namen je tu ta, da uničim trafo na levi strani. 

nepogrešljivo sposobnost predatorske- 


Neprijatelja sem začopatil od zadaj. Če stisnem desno 4 X, bo uboj 
neslišen, če zafrknem, pa se bo žrtev mučila in dobil bom manj točk. 


KONZOLEC 


e spomniš ne tako davnih časov, ko se nisi mogel svaljkati po 
sencah niti pet sekund, ne da bi naletel na potrebnega pedra, 
ekhm, tiholazno igro? Metal Gear Solid, Thief, Splinter Cell, 
Tenchu so bili prva liga in nihče te ni čudno gledal, če si bil pri- 
pravljen deset minut viseti pod napuščem ter preučevati gibanje 
stražarjev. Nakar je voz pospešil k glasnemu, filmskemu badabumu. 
Adijo, špaga za davljenje; se vidiva, tihi nož med rebri. 
Še dobro potemtakem, da so Klei Entertainment, avtorji dobre klavni- 
ce Shank, prišli na idejo, da bi svojo od strani gledano ubijalsko akci- 
jado spreobrnili v mešanico prijemov, ki pa vendarle temelji na do- 
brem starem skrivanju. Tako je nastal izvrstni Mark of the Ninja, ki ga 
na Xbox Live Arcadu in Steamu tržijo za borih 15 evrov. Trirazsežnosti 
in realizma v njem ni, saj gre za dvodimenzionalno risankavo arkado. 
A na to bi moral kmalu pozabiti, ko boš krvavo cefral čreva ubožč- 
kom stražarčkom, ki niso videli, kako si se jim znašel za hrbtom. Ali 
pa se boš odločil, da bi bilo bolje, če sploh ne bi nikogar ubil. Oboje 
lahko. In še kaj povrhu. 


Boku wa shinobi desu 


V okviru solidne zgodbe, polne z japonskim naglasom brane poezije 
in vse večjega misticizma, postaneš mlad nindža, ki se je znašel v ne- 
zavidljivem položaju. Njegovemu staremu klanu v današnjiku grozi 
poguba, zato ga stari mojster proglasi za varuha in ga obdarja z vse 
boljšimi tetovažami, ki mu zaradi posebne substance v tekočini daje- 
jo nadmočne sposobnosti. Keč? Proti koncu se mu bo zmešalo in bo 
umrl. Nič kaj veselo; ne pri dveh mogočih koncih, ne prej, ko Shan- 
kov humor izpuhti in ostane le trpko nasilje. Odeto v visoko stilizira- 
no, domala stripovsko grafiko, a vendarle. Z izjemo občasno humor- 
nih izjav stražarjev in rabe kartonske škatle za skrivanje, ki je fin po- 
klon Metal Gearu, to ni igra, ob kateri bi se smejal. 

Niti taka, s katero bi se mimogrede zabaval, drkal gumbe in klal na 
veliko. Tvoj mušje tihi, pantersko skrčeni šinobi je gibčen in nima no- 
benih težav s plezanjem po navpičnih površinah, niti s premikanjem 
po stropi z oprijemki. A obenem je tako krhek, da umre že po nekaj 
strelih, in je zavezan k temu, da ne uporablja meča, če ne more ubiti z 
enim zamahom. Ker druge neposredne oborožitve razen švohotnih 
udarcev nima, to pomeni, da se mora sovražnikom približati od zadaj, 
zgoraj ali spodaj. Ko jih lahko ubije, pritisneš gumb, nakar moraš v 
nekaj sekundah ponoviti enostavno kombinacijo, ki se pokaže na za- 
slonu, recimo nazaj -- X ali dol 4 X. Če zgrešiš, tvegaš poraz ali grgra- 
nje umirajočega, kar mimogrede prikliče njegove pajdaše. 

Tvoji največji zaveznici sta tišina in tema, prav pa pridejo tudi napra- 
vice v bisagi, od metalnih puščic, s katerimi razbijaš luči in preusmer- 
jaš pozornost capinov, prek kavlja na verigi do svetlobnih eksplozij, 
dimnih bomb in mesojedih hroščev, ki vreščečega nesrečneža požro 
pri živem telesu. Takisto znaš s tiščanjem gumba zaustaviti uro, da 
imaš čas premisliti ali natančneje nameriti, in se sčasoma teleportira- 
ti na krajše razdalje. 

Vse to pride nadvse prav, saj se srečuješ z vedno bolje zaščitenimi in 
opremljenimi varnostniki, psi, ki te izvohajo v najtršem mraku, snaj- 
peristi, soldati z nočnogledi in na kraju s kibernetskimi nindžami s 
360-stopinjskim zavedanjem. Najhujši sovražnik pa postane okolica, 
kjer se začetnim laserjem pridružijo špice v tleh, ki te nasadijo kot 
princa od Perzije, rušeče se ploščadi, strupene osti ... Za občasen od- 
dih poskrbijo miselne uganke s pretikanjem ročic, dviganjem bremen, 
potiskanjem škatel in usmerjanjem svetlobe. Niso preveč zapletene, 
niso pa tudi tako enostavne, da bi se rešile same. 


Mojca Nindžaculja 

Lepota Mark of the Ninja je po eni strani v tem, kako eleganten je pri 
skrivalno-klavskem početju, saj je z nekaj potrpežljivosti pravi užitek 
tiholaziti naokoli. Zlasti če ti dogaja vloga pajka v temi, kakršen je bil 
svojčas Sam Fisher, dokler se ni prilagodil novim ašašinskim časom 
in postal brzinski klavec. Biti prikovan na strop pol metra nad stražar- 
jema, ki kadita čikec in debatirata, nakar enega zvabiti v prej nasta- 
vljeno past, da se drugemu strže in začne v strahu nažigati vsepov- 
prek, je neprecenljivo. 

Igra je polna takih fletnih trenutkov, do katerih te ne pripelje za roki- 
co. Sam si namreč precejšen gospodar svoje usode. Lahko si klavec 
deluks, ki mora ubiti čisto vsakega sovraga, sicer je živčen. Ali muha 
na zidu, ki je ne opazi nihče. Ali karkoli vmes. 


KONZOLEC —— 


S tem v skladu odklepaš in izbiraš tako telesne sposobnosti kot opre- 
mo. Zlasti pa obleke. Poleg osnovnega lahko z opravljanjem jasno na- 
vedenih sekundarnih ciljev odkleneš še pet gvantov, ki dajejo prednost 
temu ali onemu pristopu. Če si nadeneš svetlejše oblačilo z masko iz 
japonskega gledališča, lahko moriš z enim pritiskom gumba, vendar 
se ti pri nadzornih točkah - teh je obilica in tudi življenj je neskončno, 
tako da špil ni zatežen - predmeti ne obnovijo. Povsem temna obleka, 
ki se klanja klasičnemu Splinter Cellu, ti omogoči, da nosiš več pred- 
metov, a ti ukine meč, tretja pa te priklene zgolj na teleportiranje. 

Ne glede na uporabljeno suknjo imajo mnoge situacije več rešitev. 
Večnadstropna prizorišča, ki vključujejo stolpnico, puščavsko trdnjavo 
in katakombe, omogočajo različne pristope, od hitrega teka dalje do 
tega ali onega načina, kako nekoga tiho ubiti in skriti truplo, da kame- 
radi ne zaženejo preplaha. Cilju se je moč približati iz rešetk v tleh ali s 
stropa, netopirsko viseti z oprijemalnih točk, razbijati svetilke, se skri- 
vati za velikimi vrči in za vrati, izkoriščati peščeni vihar, tolči po gon- 
gih, da preusmeriš pozornost, klatiti lestence, onesposabljati čuvarske 
strojnice ... Nasploh je igra razgibana, saj med običajno početje redno 
vtika preplahe in bežanja. 


Po lastni volji 


Zamerico ali dve ipak gre izpostaviti. Kdor išče hardcore digitalno skri- 
valnico po zgledu starih favoritinj s številnimi naprednostmi in odlično 
umetno pametjo, je tu ne bo našel. Čeprav po koncu čaka new game«, 
kjer greš spet od začetka z vsem osvojenim, le da te pokonča en sam 
strel in imaš ožje vidno polje, je igra še vedno dokaj lahka in prijazna 
nekje do zadnje petine. Šele tam pokaže več zob. Tako hude opreme, 
kot je bila vodna puščica za gašenje sveč v Thiefu, ne boš srečal, saj 
kompleksnost ni na tistem nivoju. Umetna pamet je občasno (verjetno 
namenoma) luknjava, saj stražarji ne reagirajo na odprta vrata in izgi- 
nule tovariše. Pa tudi kontrole znajo biti nekaj časa naporne. 

Toda bistvo Znamenja je, koliko pristopov ti ponudi kljub linearni zas- 
novi. Izkusiš ga lahko na številne načine, odvisno od tega, kaj bi rad 
storil, koliko se ti ljubi in koliko točk hočeš zbrati. Skozi vseh šest nivo- 
jev lahko prideš v par uricah in špil odložiš - ali pa se trudiš opraviti vse 
drugotne cilje, ki nemalokrat spremenijo dinamiko dogajanja, večaš re- 
zultat, ki ga z drugimi primerjaš na spletnih lestvicah, osvajaš dosežke, 
eksperimentiraš z oblekami in veščinami, iščeš nove pristope k situaci- 
jam, kar je zlasti očitno tedaj, ko se trudiš biti povsem neopažen, saj se 
včasih zdi, da so nivoji tedaj povsem novi ... Spet in spet sem šel skozi 
nivoje, da bi našel in odprl prav vse, ter se z odklenjeno opremo ter 
sposobnostmi počutil zmerom bolj slaboritnega. Poleg tega so tu loče- 
ne, dobro oblikovane sobe z miselnimi izzivi, ki jih najdeš v odročnih 
predelih nivojev, in skrivnosti za točke, kot so kipci ter svitki s haikuji. 
Takih prvin skorajda ne dostavljajo več niti dosti dražje igre, ki so vse 
bolj zaljubljene v filmsko peljanje od točke A do točke B. Mark of the 
Ninja jih, za kar si zasluži vso pohvalo. 

Psi so zajebani, ker ne jim ne moreš skriti v mraku. Zato je treba te- 
daj, ko so prisotni, pot načrtovati še pazljiveje, če bi rad veliko pik. 


iu... 


Ločeni miselni izzivi so postavljeni v drugačno barvno paleto in vklju- 
čujejo laserje ter stikala v tleh. Škoda, ker niso zbrani na enem mestu. | 

SABOTERSTVO 


Mark of the Ninja se med drugim napa- 
ja iz stare klasike Saboteur, ki je izšla 
leta 1986 za ZX spectrum ter kasneje za 
C64 in amstrad. Po spominu bi bila 
vredna rumplkamre, saj nas je svojčas 
očarala in je skušala biti kolikor-toliko 
kompleksna. A izkušnja pokaže preveč 
primitivnosti, da bi ji bilo 
smiselno posvečati obilico 
prostora. 

V Saboteurju, izdelku stare- 
ga Angleža Cliva Townsen- 
da, smo se znašli v vlogi mo- 
dernega nindže, ki se mora 
vtihotapiti v sovražni pod- 
zemni kompleks, v visoko- 
tehnološkem okolju nastaviti 
bombo in jo podurhati. Bazo 
so tvorili ločeni zasloni, med 


NUTKING 
sa sali h HELD 
katerimi smo zvečine plezali 


in se spuščali po lojtrah. Pazili smo se 
kamer, pobirali predmete in se borili s 
stražarji ter psi. 

Sliši se blazno fajn, a vse skupaj nas je 
navduševalo tedaj, ko smo bili mladi in 
neuki. Če igrico včitaš danes, te pretre- 
se, kako nerodno je premikanje, kako 
primitivna je uporabljalna plat in kako 
nikakvo je udarjanje. Resda lahko me- 

češ šurikene, to pa je tudi vse od nin- 
dža kulerskosti. Največji smeh je, da na 
začetku določiš težavnostno stopnjo s 
številkami od ena do devet. Če se slu- 
čajno ne bi mogel odločiti, pa to. 

Še bolj nesmiselno se mi v tej dobi zdi 
nadaljevanje Saboteur Il: Avenging An- 
gel (1987), ki je poleg za mavrico, slo- 
nokoščenca in CPC izšlo za DOS. V 

vseh inačicah je premikanje neznansko 
okorno, kar je kriminalno zlasti zato, 
ker si nadzoroval žensko nindžo v ok- 
virno enaki misiji. Kompleks je v dvojki 
večji in sega dosti nad zemljo, kar pa 
ob prečkanju desetin enakih, praznih, 
duhamornih zaslonov, kjer ni nič dru- 
gega kot kos pohištva ali še to ne, le 
doprinese k občutku bede. Vpadeš pa 
na začetku z zmajem in zbežiš 
z motociklom -— če prej ne 
udariš z glavo ob tipkovnico 

od dolgčasa. 

Ako iščeš dobro staro klasiko 
raziskovalno-skrivalne sorte, 
raje včitaj Mission: Impossi- 
ble (1984), najraje na izvirni 
platformi C64. Ta inteligentna 
mešanica ploščade, avanture 
in miselnice pa si dejansko za- 
služi rumplkamro! Samo ne ta 
mesec. Preveč nove robe. 

DRKAMOŽ 


AVENGERS INITIATIVE 


ričavo ime, povprečna igra. Vsekakor slabša, 
K: bi lahko bila glede na dvoje svojih velikih 

zgledov. Eden je Marvelova striparnica, saj po- 
staneš veliki zeleni razpizdko Hulk, ki v okviru okej 
stripovske zgodbe SMASHA 5 TRASHA skrullovske 
navadne sovražnike in sposobnejše šefe (Wendigo, 
Abomination ...). Drugi je način igranja iz Epicove ep- 
ske serije Infinity Blade, kar pomeni, da se tretjeose- 
bno premikaš med vročimi točkami in vmes z dotika- 
njem jemlješ skrivnosti, v spopadih pa se s tapka- 
njem po ikonah in drsenjem po zaslonu umikaš, blo- 
kiraš, odbijaš udarce ter sprožaš posebne napade. 
Osnove tepeža so v redu, a mu manjka magija iz Infi- 
nity Bladov. S tem ne mislim na čarovnije, ki jih na- 
domeščajo Hulkove posebne moči, temveč na na- 
sprotnike. Teh ni toliko vrst kot v Rezilu, naj gre za ih- 
tave kuščarjevce ali kamnite oklepljence. Vzorcev na- 
padov imajo manj in dogajanje ni ne tako kompleks- 
no, ne tako vznemirljivo, čeprav je Bladova formula 
razširjena z vmesnimi napadi in bolj dodelanimi kom- 
binacijami. Isto velja za dolgočasno okolico in za 
manj dodelano nadgrajevanje lika. Nobeno nadomes- 
tilo ni, da se lahko odločiš za mikrotransakcijsko ku- 
povanje, ki ga špil spodbuja na vsakem koraku. 


ČO infinity Blade, zlasti dvojka, je genialen izdelek, 
poln svojstvene fantastike. Avengerji so povprečen 
klon, naj srečuješ še tako velike razjarjence. 


Šest bruseljčanov za lniciativo je preveč, zlasti če 
pričakuješ nastopanje v vlogi več Maščevalcev. Dru- 
gim, od Thora do Iron Mana, naj bi posvetili lastne 
epizode. Ampak mar ne bi morali te igre potemtakem 
oklicati za Avengers Initiative: Hulk? 60 Sneti 
Marvel e iOS / Android 


SPELL SWORD 


na igra, štirje perfektno oblikovani statični ekra- 
E: in obilica sekljaško-skakalne zabave - to je 

Spell Sword, ki ga Super Crate Box ljubosumno 
motri. Ker ve, da je boljši. 
Zasnova je slična, saj moraš s svojim malim bojevni- 
kom v pogledu od strani uničiti vse sovražnike, ki se 
natrpajo na nepremični zaslon. Na razpolago imaš gi- 
banje levo in desno, udarec z mečem ter skok. A naj- 
bolj važno je pobiranje barvnih kartic z uroki. Ena 
sproži ognjene krogle, druga barabeže zastrupi, tretja 
povzroči, da ti iz rezila švigajo vetrovni napadi. 
Akcija je napeta kombinacija besnega udrihanja in 
natančnega poskakovanja z nezanemarljivim kancem 
taktike. Znati je treba zvabiti kanalje tja, kamor jih 
hočeš, karte moraš pobirati v pravih trenutkih, ne 
smeš se zaplesti v gnečo in izrabljati moraš okolico, 
kot so buzdovanske krogle na verigah sredi prizo- 


rišča, ki pri nihanju sesuvajo tolovaje. Ali tebe. Za žur 
skrbijo raznolike lastnosti risankastih sovražničkov, 
kjer kaplje sluzi nepredvidljivo skačejo, temni molji se 
pojavljajo iz niča tik za hrbtom, s stropa bingljajoča 
očesa pa te ciljajo z laserji. Takisto je važno, kaj si 
boš nadel in kako močan si, saj sproti nabiraš denar 
('rupees', heh), krepiš čarovnije in si nadevaš bižute- 
rijo, ki izboljšuje statistike. Postopek pospešiš z mi- 
krotransakcijskim dokupovanjem, a ni nujno. 


O zaradi dodatka dinamične fizike ploščadi nihajo 
glede na težo in inercijo tistega, kar na njih pristane. 
Skakanje je zato še za kanec manj predvidljivo. 


V okviru sto dvajsetih misij, ki mešajo enostaven ge- 
nocid, preživetje na čas in objektne cilje, se koncept 
na dolgi rok malce obrabi. Gneča pa zna biti taka, da 
v sicer lepi pixelartni grafiki ne vidiš nič. Toda Spell 
Sword nikdar zares ne izgubi na privlačnosti, saj je 
njegova starošolska akcija divja in hkrati inteligentna. 
Draguljček, ki ga ne gre prezreti, zlasti ne, ker je po- 
vsem in čisto zastonj. 89 Smeti 

Everplay e iOS / Android 


WHALE TRAIL 


bogi londonski studio Ustwo! Tipčki so v svojo 
U mobilijadno igrico za borih 0,79 apoena vložili 

več kot 130.000 sposojenih evrov in svoja srca. 
A cortkani kitek z animejskimi učki ne bo krasil majic 
in pliša, saj izplen ni bil zadosten. Studio je zato prešel 
na model freemium, kjer je osnovna igra zastonj in 
dokupuješ vsebino, pri čemer so bili zelo dobrosrčni. 
Whale Trail lahko do obisti preigraš, ne da bi zapravil 
en sam belič, in se hkrati ne počutiš časovno nate- 
gnjenega, kar je v ostrem nasprotju z dosti naslovi 
F2P. A če si oseba dobre volje, si boš stežka privoščil 
cinizem, da ustvarjalcem ne bi dal ničesar. Whale 
Trail je namreč fin špil, ki pod luštkano podobo skriva 
staromodno arkadno miselnost in obilje izpiljenosti. 
Igralni sistem je mobilijsko preprost. S tapkanjem po 


O Če se kitek dotakne oblakov, mu le-ti brž izsrkajo 
energijo za čarobni let. Toda med padanjem morebiti 
pobere barvno pilulo in elegantno odfrči dalje. 


ekranu držiš v zraku letečega kita, ki v pogledu od 
strani samodejno frči od leve proti desni. Bolj kot tap- 
kaš, bolj se dviga, manj kot tapkaš, bolj pada. Energi- 
jo za let dobivaš s pobiranjem barvitih kroglic, vmes 
pa se ogibaš čemernim oblakom, ki ti hitro spijejo 
moč. Še dobro, da jih lahko eliminiraš, če pobereš za- 
dosti zvezdic. 

Akcije se brž priuči vsakdo, ne glede na to, kako star 
ali ročen iger je. Kako daleč bo prišel in koliko točk 
nabral, je pa druga pesem, saj je gibanje dokaj hitro 
in nevarnosti začno biti čez nekaj deset sekund krep- 
ke. Skoraj dejstvo je, da boš čez kako minuto cepnil z 
neba. A se boš vrnil! Deloma zato, ker te matra firbec, 
kako se boš obnesel v težji barvni coni. Deloma zara- 
di perfektnega nadzora in venomer drugače razposta- 
vljenih elementov. Deloma zavoljo krasne podobe in 
odlične glasbe. Deloma pa, ker z nabranim izzivaš se- 
be in internetne prijatelje, nadgrajuješ kita, odklepaš 
kožice ter vstopiš v dva velika skupka solidnih loče- 
nih misij. Škoda le, da je sestavin tako malo, saj ne- 
nehno gledaš v iste barvne blobe, zvezdice in oblake. 
Šur, vsebino hitreje vidiš, če plačaš. Vendar tega od 
tebe nihče ne zahteva. Celo škodljivo zna biti, kajti 
bolje je počasi nabirati sredstva in se uriti v uravno- 
teženem ter načrtovanem drsenju. Po novem je edini 
kiting, ki kaj velja, tale v Whale Trail! 86 Sneti 
Ustwo e iOS / Android 


TREASURES OF 
MONTEZUMA BLITZ 


ilerji težkih drog so zavohali posel na viti in v 
D Playstation Storu zastonj ponudili azteško obar- 

van klon Bejeweleda. Po 2D-plošči so razmetani 
raznobarvni medaljoni in na nas je, da v minuti z uje- 
manjem enakobarvnih amuletov dosežemo čimveč 
točk ter osvojimo lokalno ali globalno lestvino. 
Čeprav je inovativnost zasnove na ničli, je grafika le- 
pa in nadzor tekoč, kar je vse, kar potrebuješ za kla- 
sično akcijsko-miselno zabavo. Je pa izvirna raba 
žiroskopa in vitine zadnje dotikabilne stranice, saj 
lahko z nagibi spreminjaš smer padanja novih amule- 
tov in v posebnem načinu izpodbijaš medaljone s tap- 
kanjem ozadne ploščice. 


€ za dobre rezultate je treba ohranjati kombinacijo z 
neprestanim premikanjem medaljonov. S tem po- 
večuješ nevidni večkratnik. Ce se ustaviš, ti propade. 


Za odklepanje in rabo bonusov, kot sta dinamit in 
strela, ter totemov, ki dodajo čas ali priboljške, potre- 
bujemo kristale. Tako njih kot srca kupimo v internet- 
ni trgovini, evro za evrom. A poudariti je treba, da ti za 
čisto solidno izkušnjo ni treba odšteti niti beliča. Živ- 
ljenje se samo od sebe obnovi v petih minutah, med- 
tem ko kristale dobiš med igranjem z drgnjenjem dne- 
vne srečke in kot nagrado ob level-upu. 79 Raveer 
Alawar e vita 

bima dvema desetletjema predočila serija The 

Incredible Machine. To pomeni verižne reakcije 
nastavljenih vsakdanjih predmetov, kakršne smo ne- 
kdaj videli v prigodah Toma in Jerryja. Saj se spom- 
nite sira, ki je privezan na stikalo od ventilatorja, ki 
požene rolko, da zakotali kroglo v vedro, ki prevesi 
tehtnico, da sune škarje, ki prerežejo vrv, na kateri je 
sef, ki pade na miš? Odtlej smo dobili mnogo takih 
miselnic in tale sodi med slabše. Pravzaprav je edini 
razlog, da naslov omenjamo, logotip finskega Rovia, 
izumiteljev Angry Birds. Marsikdo bo namreč priča- 
koval Jeznim ptičem primerno izvirnost, priljudnost in 
zasvojljivost ter brez pomišljanja odštel 79 centičev. 


0 supljivi Aleks se napaja iz ideje, ki jo je pred sla- 


Tipična stopnja, v kateri je treba cevi, deske in os- 
tale predmete stokrat zamakniti in obrniti, da na kra- 
ju žogica pobere čim več zvezdic. Cut the Rope stane 
enako, a je neprimerljivo privlačnejši in raznolikejši. 


Čeprav Alex skozi osemdeset ponavljajočih se, pre- 
malo pestrih in hitro duhamornih sob ne predstavi ni- 
ti ene trohice domiselnosti, to ni njegov glavni prob- 
lem. Špil pogrne zato, ker so rešitve neelegantne in 
prepogosto temeljijo na stokratnem poskušanju in 
premikanju objektov piksel za pikslom, da žogice na- 
posled le končajo v košari ali da pikado zadene ba- 
lon. Pri tem predmete često postavljaš zgolj v vlogi 
ovir in ne zaradi njegovega prvenstvenega namena. 
Glede na prijeten, risankast videz bi igro prisodili 
otrokom, a zaradi slabega dizajna in zahteve po potr- 
pežljivosti jo bodo po nekaj stopnjah odložili. 
Urejevalnik in možnost dolsnemanja praviloma bed- 
nih doma narejenih nivojev Alexu ne zvišajo vredno- 
sti. Najhuje pa je, da gre v resnici za prefarbano lan- 
sko igrico Casey's Contraptions, ki jo je Rovio kupil in 
zaslužkarsko poizdal. Prisrčnih fizikalnih ugank željni 
raje nabavite res dobri Cut the Rope! 49 LordFebo 
Rovio e iOS / Android 


frpjev, v katerem se Disneyjevi junaki povežejo 

z liki iz Final Fantasyja. Učinek je vedno vnovič 
posrečen, privlačen in izviren. Je pa skozi leta zgod- 
ba, ki je sicer polna simbolizma in srč(ka)nosti, po- 
stala pravi gordijski vozel. Krovni pripovedi sedmega 
dela, ki vključuje zlobneža Xehanorta in kup prebli- 
skov iz preteklosti, bo zato sledil le veteran, dočim bo 
nepoznavalec črevastega izročila tokrat užival le v 
krajših fabulah posamičnih poglavij. 
Glavno vlogo imata zopet Sora in Riku, ki sta videti, 
kot bi iz najstniškega animeja ušla na oddih v Disney- 


K: Hearts je niz tretjeosebnih akcijskih 

land. Vnovič bosta morala opraviti zaključni izpit za 
naziv mojstra ključomeča, značilnega orožja iz KH. To 
bosta storila s prebujanjem sedmih spečih svetov. Te, 
kot je v navadi, predstavljajo scenariji iz Disneyjevih 
izrisank. Pod zvonikoma katedrale Notre Dame bosta 
srečala grbavega Guasimoda, pojala se bosta po Tro- 
nu in Ostržkovi deželi, ne manjkajo pa niti Miki, Pepe 
in Jaka. Vseeno je vloga teh junakov manjša kot v 
preteklih odpravah. Še slabše so jo odnesli liki iz Final 
Fantasy, saj je tokrat prisotna samo žverca Moogle. 
Do neke mere jih všečno nadomeščajo Neku in druš- 
čina iz DSovega frpja The World Ends With You. 


Nemalokrat se raduješ ob spektakularnosti. A boji 
so kaotični celo, ako poseduješ dodatek circle pad pro, 
saj desna gobica k obvladljivosti pripomore malo. 


V posamične svetove pisanočupavca prideta po pa- 
dalski predstopnji, kjer letita, nabirata zvezdice, uda- 
rita kako beštijo in se izmikata preprekam. Na trdnih 
tleh nato raziskujeta pokrajino in neprestano pretepa- 
ta pošasti, dogajanje pa pogosto prekinjajo vmesni 
filmčki. Povsod je moč hitrostno drveti in noro poska- 
kovati ter nizati kombinacije. Zapodiš se v zid, se od- 
biješ v zrak in zavihtiš okoli kandelabra, podrajsaš po 
ograji ter pristaneš sredi trga. To zviranje lahko brez- 
šivno povežeš v mlatenje: od stene se odrineš v sov- 
raga, mu primažeš par klofut, ga zgrabiš in vržeš. Sis- 
tem pozna še jemanje na muho, kroženje, blok, izmik, 
rabo predmetov ter morje urokov in specialk. 

Na žalost pa tako ploščadenje kot bojevanje z zlobni- 
mi prebivalci spečih pokrajin, ki so videti kot raznolik 
kup pinat, zelo otežujeta težaven nadzor in bezljajoča 

Stilk ithat's really the Tron I know, 


VP ze should change him back. 

Stari Disneyjevi znanci ne umanjkajo. Tu izstopa 
računalniški svet Trona, kjer srečaš Jeffa Bridgesa. 
Norci na Finalne fantazije pa bi znali biti razočarani, 
saj je od široke palete likov ostal le luštnež Moogle. 


kamera. Za nameček boj kmalu postane rutina, saj 
nasprotniki niso raznovrstni in pristopa ni treba prav 
veliko prilagajati. Zmoti tudi, da ti špil vsakih nekaj 
minut prisilno zamenja lik. To stopi na živec sredi dol- 
gih šefovskih bitk, saj se velikani vmes zdravijo. 
Zlasti fani serije bodo čislali zbiranje pošastkov, ki se 
ti lahko v parih pridružijo v boju. Teh je veliko in ti v 
zameno za tamagočijevsko crkljanje pomagajo s ku- 
pom uporabnih sposobnosti ter močnih skupinskih 
napadov. Žal so frpjski elementi precej mimobežni, 
saj junakoma nivoji rastejo samodejno. Se pa splača 
poglobiti v kombinacije supersposobnosti, saj jih v 
boj lahko hkrati vzameš le peščico. 

Manka šarma tej zmešanici ni moč očitati in predsta- 
vitev navduši. A zgodba je nerazumljiva, špil novin- 
cem docela neprijazen, igranje pa kljub dobrodošlim 
novitetam trpi na račun slabe kontrole. Joj, Kingdom 
Hearts, kot Guasimodo si. Tako srčen, pa tako poha- 
bljen. 62 Kavbojc 

Sguare Enix e 3DS 


li jezni, ampak pujsi v novi Roviovi fizikalni mi- 

slenici niso nič kaj žleht. Bolj so prebrisani, saj 
morajo iz raznih sestavnih delov graditi prevozna 
sredstva, ki jih bodo popeljala čez ovire do cilja. Os- 
novni gradniki so škatle za ogrodje, nakar nanje obe- 
šamo kolesa in odpuljena pogonska ali zaviralna 
sredstva. Meh, ventilator, odpirajoča se marela, celo 
steklenice sodavice in škatle dinamita lahko pujsa 
poženejo na pot. A ne nujno, da do cilja. 


hi! e razumem, čemu tovrsten naslov. Tiči so že bi- 


Kreativnost Pujsov se pokaže v tem, da vozilo zlah- 
ka izdelaš po svoje. Enoličnih rešitev ni in dostikrat 
moraš za dosego drugega cilja spremeniti dizajn. 


Sprva so pomagala slabotna, na višjih stopnjah pa jih 
okrepimo z različnimi motorji, ki so sposobni gnati 
vse naprave hkrati. Za razliko od mozgalic v slogu ln- 
credible Machine, kjer mašino sestaviš in poženeš, je 
treba pri pujsih stroj upravljati med delovanjem. Pravi 
trenutek moramo odpreti dežnik, da ublaži padec, iz- 
klopiti ventilator, ki žene plovilo, in podobno. 

Stopnje so razdeljene v dva sklopa: talnega in zračne- 
ga s po 45 nalogami. Za povrh odklenemo peskov- 
niški način. Vsak od nivojev ima tri cilje, s katerimi si 
prislužimo zvezdice. Nemalo je takih, da v enem hodu 
ni moč zbrati vseh treh, ker se poti do zadanih dosež- 
kov vejijo. A ko si zvezdico prislužimo, nam ostane. 
Pujsi so solidno narejeni in so po graditeljsko-mozgal- 
ni plati dosti bolj simpatični od Alexa. Vendar pri njih 
odpade minutna zabava, saj si moraš vzeti več časa. 
Na Androidu so zastonj, za iOS stanejo 79 centov in 
za PC ter maca štiri evre na Shop.angrybirds.com. 
Veliki inačici sta nekam dragi, mobilijski pa je vredno 
pognati. 78 Guattro 

Rovio e iOS, android, PC, mac 

Bond. James Bond. Najbolj raz- 
vpiti izmišljeni tajni agent može 
oblači in žene slači že desetletja 
- v filmih okroglih petdeset, v 
knjigah še devet več. Na pred- 
večer Skyfalla, najnovejšega ki- 
nematografskega izdelka z njim, 
si nadene smoking, popri- 
me za krmilo rjovečega avtomo- 
bila ter med reševanjem sveta 
opiše žentilmena, ki ima rad vroč 
svinec in hladne koktejle. 


amesa Bonda si je še pred 
sredino minulega stoletja 
izmislil britanski novinar in 
pisatelj lan Fleming, ko je 
med drugo svetovno na vid- 
nem mestu služboval v obveščeval- 
skem oddelku angleške mornarice. 
Bogati, elitno izobraženi gospod, ki je 
bil nagnjen k uživaštvu, se je po kon- 
cu vojne preselil na Jamajko in se po- 
svetil svoji večni želji, pisateljevanju. 
Zabarikadiral se je v svoje posestvo 
Goldeneye, kljub poročenosti kavsal 
postavno sosedo Blanche Blackwell 
in tipkal prvo zgodbo o kraljičinem 
agentu Jamesu Bondu. Ime si je ve- 
rižni kadilec sposodil od tedanjega 
znanega ptičjeslovca, ker se mu je 
zdelo "tako dolgočasno, da preprosto 
mora biti realistično." 

lan Lancaster Fleming (1908-1964) se pri alko- 
holu, tobaku in ženskah ni držal nazaj. Točno tak je 
njegov literarni junak, le da je ta nesmrten. 

SLIKOSUK 


Črkovni Bond 


Prva knjiga, le dvesto strani dolgi Casino Royale, se je 
v Veliki Britaniji prijela. To je bilo kljub neuspehu v 
Ameriki dovolj, da se je Fleming sceloma vrgel v pi- 
sanje. Do smrti leta 1964 je spisal petnajst bondov- 
skih romanov in zbirk novel, v katerih je pridoma 
uporabil svoje gosposko znanje ter vojne izkušnje. In, 


Bondove knjige je za Flemingom pisalo še več av- 
torjev, imamo pa jih tudi v slovenščini. Najdeš jih, 
če v Cobiss.si vpišeš 'Fleming' ali 'James Bond". 
Za začetek priporočam kar Casino Royale. 


Številne peripetije, v katere je zapletel agenta 007 - 
dvojna ničla v njegovem svetu pomeni, da ima oseba 
pooblastilo za ubijanje s strani države -, so temeljile 
na pisateljevih doživetjih. Že sam lik je bil zmes mno- 
gih zavezniških specialcev in obveščevalcev, ki jih je 
srečal med služenjem. Spomine je rad stapljal z aktu- 
alnimi dogodki na globalni ravni, naj je šlo za hladno 
vojno, vesoljsko tekmo med ZDA in Sovjetsko zvezo 
ali usihanje moči britanskega imperija. Slednje ga je 
nadvse bolelo, zato je Bond, operativec londonske 
tajne službe MI6, sposoben premikati razmerja moči. 
Amerika, ki jo sprva simbolizira agent Cie Felix Lei- 
ter, in Francija (Renč Mathis, Deuxičme Bureau) sta 
le pomočnici. 


Znana fraza "shaken, not stirred" se tiče načina, 
kako ima Bond rad zmešan koktejl vodka martini. 
Ta je različica klasičnega martinija — osnova je 
vermut, ki mu namesto gina dodajo vodko. 

BONDOVE DEČVE 


O vlogi žensk v Bondovih filmih so nastajale filozof- 
ske razprave in analitične knjige, a v splošnem je 
stvar preprosta. Bond je prototip moškega, moški pa 
ženske radi vsaj gledamo, če vanje že ne zapikujemo 
svojih praporov in se na ves glas deremo "The seed 
is strong!" 

V Flemingovih knjigah imajo Bond girls dosti osebno- 
sti, saj jih je pisatelj okvirno udejanjil po svoji veliki 
ljubezni Muriel Wright, neodvisni in bogati ženski, ki 
jo je lan srečal leta 1935 in mu je bila predana do 
smrti v bombnem napadu 1944. Bila naj bi nedolžna 
in čudovitega videza, toda osebnostno močna. V fil- 
mih so agentove ženske velikokrat neumne bimbete, 
ki se rade odzivajo na žaljiva besednoigerna imena v 
slogu Pussy Galore in Honey Ryder. Zato titula Bon- 
dovega dekleta običajno ni posebej koristna, čeprav 
je nekaj punc 'mačistični zapor' uporabilo za vznožje 
ali vsaj stopnico solidne kariere. Med njimi je najti 
Halle Berry, Denise Richards in Teri Hatcher. 

Za Bonda sta bolj od standardnih prinašalk vagin po- 
membna dva druga ženska lika, oba na črko M. Prvi 
je tajnica Moneypenny, ki mu predstavlja večni kolo- 
voz v malomeščansko življenje z otroki, a se mu tja 
nikdar ne uspe zares podati, zato z njo le besno flirta. 
Druga je materinska predstojnica M. Bondov šef pri 
MI6 je v knjigah moški, toda v novejših filmih ga je 
nadomestila priznana britanska igralka Judi Dench. 


Ursula Andress 

Honey Ryder 

Dr. No, 1962 z 
Švicarka je imela v Dr. 
No tako pošasten na- 
glas, da so morali 
njen glas sinhronizi- 
rati. Toda nepošteno 
bi bilo napisati, daje P— 
morala itak samo po- 
kazati dosti gole kože 
in že je bilo zadosti, da je postala seks simbol šest- 
desetih. Najbolj po zaslugi legendarnega prizora, kjer 
se v svetlih kopalkah dvigne iz vode kot Afrodita. Ho- 
ney Ryder je kljub dejstvu, da jo Bond na koncu reši 
smrti z utopitvijo (v knjigi naj bi jo snedli raki in tudi 
sicer je njena usoda bolj kruta), stasit ženski lik, ki 
agentu pod palmami razkrije hudo travmo iz mladosti 
— bila je posiljena. 


Honor Blackman 
Pussy Galore 
Goldfinger, 1964 
Bond: "Who are you?" 
Zenska: "Pussy Galore." 
Bond: "/ must be drea- 
ming." Če bi bil feminist- 
ka, bi si v zavitem loku 
bruhnil v oko. A v nas- 
protju z debilnim ime- | 
nom je bila ta sfrizirana 
joškatica orenk babura, ki je znala pošteno upravljati 
z letalom in se Bondu ni obotavljala prešteti reber. V 
romanu je celo še bolj gajstna, saj je edina ženska v 
ZDA, ki vodi lastno kriminalno tolpo, akrobatka in 
lezbijka, ker jo je stric zlorabil, ko je imela le dvanajst 
let. Povezava s Honey ni naključna. 


Michelle Yeoh 
Wai Lin, 1997 
Tomorrow Never Dies 
Nizu dokaj ženstvenih 
gospodinj je v slabem 
Jutri nikoli ne umre sle- 
dila kitajska zvezdnica 
Michelle Yeoh. Kmalu 
zatem je že brcala riti v 
Prežečem tigru, dober kungfu in strelske spretnosti 
pa je pokazala tudi kot kitajska skrivna agentka Wai 
Lin, ki z Bondom sodeluje. Na koncu z njim seveda 
pristane v postelji, a se predtem vseeno izkaže za več 
od šalčke za spermo. V knjigi, ki jo je Raymond Ben- 
son spisal na podlagi filmskega scenarija, je njun od- 
nos dodatno razvit, kot se za literaturo spodobi. 


Eva Green 

Vesper Lynd 

Casino Royale, 2006 
Zame najboljše Bondo- 
vo dekle je Francozinja 
Eva Gačlile Green, ki je 
kariero začela pri veli- 
kem Bernardu Berto- % 
lucciju in dala Nebeš- 
kemu kraljestvu pose- 
bno slastnost. Iskalci 
so našli zelo podobno 
žensko izvirnemu liku 
Vesper Lynd iz knjige, 
igralka in manekenka Greenova pa ji je vdihnila živ- 
ljenje, saj je hkrati močna in krhka, enostavna in pri- 
pravljena zasaditi nož v hrbet. Vesper je agentka bri- 
tanskega finančnega ministrstva, a če bi bile vse ra- 
čunovodkinje take, bi ekonomski faks pokal od otrok. 


SLIKOSUK 


Ena največjih privlačnosti bondijad so glavni negativci. Z leve na desno so orientalski asket Dr. No, pogoltni trgovec Auric Goldfinger (oba se pojavita v isto- 
imenskih filmih), Ernst Blofeld (šef organizacije SPECTRE, iz katerega se norčuje Austin Powers), kultni Jaws s kovinsko protezo in Le Chiffre. Tega računovodjo, 
ki se proda Rusom, je v Casino Royale odlično upodobil Mads Mikkelsen. Manjka Goldfingerjev sluga, Korejec Oddjob z metalnim priostrenim klobukom. 


Bralcem se je 007 zdel instantno zanimiva mešanica 
prizemljenega in fantastičnega. Po eni strani je člo- 
veški in ranljiv, kajti Fleming ga ni zastavil kot super- 
mana, marveč zgolj kot posebej nadarjenega, spret- 
nega in izurjenega profesionalca. Pri tem mu pomaga 
sreča - v romanu Casino Royale ga pred bolgarskimi 
morilci reši drevo in pri kartah dobi, kar potrebuje. 
Vmes je prešvican, utrujen, pretepen in negotov. A v 
kočljivih položajih zna ravnati pravilno, in to je tisto, 
kar ga loči od vsakdanježa. 

Ravno pri situacijah si je Fleming dal duška. Bond ni 
ostajal doma, marveč se je svaljkal po eksotičnih lo- 


BONDOVI AVTOMOBILI 


Dirkaška preganjanja so zaščitni znak bondijad. A 
čeprav ni nujno, da v njih sodelujejo sama izvense- 
rijska vozila, kot pokaže slavna šoferska sekvenca 
iz For Your Eyes Only, kjer Roger Moore dela štalo 
v spačku, ee, citroenu 2CV, poželenja vredne karjo- 
lice včasih bolj privlačijo poglede kot ženska telesa. 


Aston martin DB5, Goldfinger 

Med letoma 1963 in 1965 so izdelali dobrih tisoč 
teh tono in pol težkih, štiri metre dolgih luksuznih 
avtov, ki so se hvalili z aluminijastimi motorji z 
močjo 282 konjskih moči in z opremo, ki ni na- 
pačna niti danes, od električnih stekel in volnenih 
preprog do kromiranih platišč. A seveda je bil le 
eden filmski, in ta je imel zavoljo truda zakulisnih 
geekov še vsega boga — vrtljiv nosilec za tablice 
("veljavne v vseh državah"), vodni top, spuščalo di- 
ma, brizgalnik olja, mitraljeza spredaj in ščit proti 
kroglam za zadnjo šipo. Model, ki so ga dali vkup 
za film Goldfinger, so pred dvema letoma prodali 
na dražbi za tri milijone evrov. 

Zaradi DB5 je aston martin tista znamka, ki jo najhi- 
treje povežemo z Bondom, vendar si ne jemlje vseh 
zaslug. Astoni v kasnejših filmih so imeli laserske 
žarke (V8 vangate volante v The Living Daylights) 
in nabor opreme za razstrupljanje (DBS 12 v 
Casino Royale), dočim se je znal V12 van- 

auish v Die Another Day narediti nevid- 

nega. Še dobro, kajti preganjal ga je 

negativec v jaguarju XKR, opremlje- 

nem s strojnicami, raketami in 

možnarji. Kot v igrici! 


kacijah z vsega sveta, od Bahamov prek Sibirije do 
Japonske. In srečeval ni plebejskih morilcev ter ro- 
parjev, temveč megalomane s širokopoteznimi načrti 
za podjarmljenje oble. V Casino Royale in For Your 
Eyes Only, se je postavil po robu izmišljeni ruski pro- 
tiobveščevalski agenciji SMERSH, nato pa križal na- 
črte kriminalni organizaciji SPECTRE z monoklastim 
supertolovajem Blofeldom na čelu. Ker Fleming ni 
maral nacistične Nemčije, je med grdavže vtaknil biv- 
še švabske oficirje in Draxa, ki hoče Zemljo rasno očis- 
titi in jo poseliti z arijanskimi nadljudmi (Moonraker, 
katerega filmska priredba Bonda pošlje v vesolje). 


Lotus esprit S1, The Spy Who Loved Me 
Bond esprita dobi na Sardiniji in ne mine prav dol- 
go, da uporabi njegovo najbolj edinstveno lastnost. 
Gre namreč za štirikolesnika, ki se zmore spreme- 
niti v podmornico in tedaj izstreljevati rakete. Pose- 
bej koristno proti tipom z majhnimi penisi, ki si 
gradijo velika podmorska oporišča. 


| NEU. 


BMW 750iL, Tomorrow Never Dies 

A podaljšano sedmico Bondu izroči v Nemčiji in mu 
oznani, da je opremljena z lanserji raket, da izpušča 
špice, da si je sposobna sama napihniti gume in da 
jo je moč daljinsko usmerjati s SonyEricssonovim 
mobilnikom. Fino za v štacuno — ali za uničevanje 
nič hudega slutečih zgradb. V The World Is Not 
Enough je Pierce ta veliki voz zamenjal za kupejaste- 

ga 28. 


Bondove pripravice — gedžeti so stalen vir zabave. 
Iz ghetto blasterja se je v The Living Daylights izte- 
gnil top, raketni ruzak je Džejms rabil v Thunder- 
ballu in magnetni rolex iz Live and Let Die, morda 
najbolj kul pa je aktovka iz From Russia With Love, 
v kateri sta zložljiva snajperka ter solzivec. 


Kljub temu je večina knjig o Bondu iz- 
pod peresa izvirnega ustvarjalca dokaj 
prizemljenih. Fleming je pazil, da je bi- 

la fantazijskost začimba in je Bonda 

obdržal v okviru špijonske realnosti. 

V primerjavi s kakim Le Carrejem 

precej razširjenem, a vendarle. Šele 

proti koncu je pod vplivom hollywoodskih 

filmov, ki so bili bolj drzni in so agenta dabl- 

ou-sevn odpeljali v razbijaško smer, vkom- 

poniral več direktne akcije in napravic. A te- 
daj je lik pravzaprav že nehal biti njegov. 

Britanski igralec Desmond Llewelyn je od 1963 do 
1999 uporabljal Bondovega dopremljevalca tehnič- 
nih novosti Aja. O je skrajšava od Ouartermaster, 
intendant. Desno je oskarjevka Judi Dench, ki je v 
Goldeneye postala Jamesova šefica M(other). 


Platenski Bond 


Večina občinstva, zlasti slovenskega, Jamesa Bonda 
pozna iz filmov, ki se literarne predloge že spočetka 
niso držali prav tesno. Medtem ko Bond v bukvah vih- 
ti pištolo beretta in vozi bentleyja, je v kinih dobil 
močnejšo nemško pokalico walther PPK in sedel za 
volan astona martina. S češpljami se je James na st- 
raneh iz drevesne kaše ubadal dlje, saj mu niso dale 
tako rade - bolje jih je spoznal in presenečale so ga 
kot polnopravne, zanimive osebe. 

Predvsem pa je Fleming veliko časa posvetil opisova- 
nju stvari, ki niso direktno rabile napredku zgodbe in 
likov, naj gre za arhitekturo okolice, pravila iger v ka- 
zinoju ali recepte za kombinacije alkoholnih zvarkov, 
ki jih Bond v skladu s pisateljevo veseljaško naravo 
dobro zvrača. Morda so filmska ustreznica tega brlogi 
razbojnikov, v katere studiji vlagajo velike solde. V 
You Only Live Twice (1967) Blofeld denimo tiči v in- 
štalaciji znotraj japonskega vulkana, za kar so porabi- 
li več denarja kot za ves prvi film. 


Glasbeno temo za Bondove filme je zložil Anglež 
Monty Norman. A ta muzika je le začetek značilnih 
kičastih uvodov, kjer se zvirajo babe in gode kak 
komad znanega ustvarjalca, od A-Ha do Madonne. 

FILMSKI IZBOR 


Iskati najboljši bondovski film je subjektivno, saj je 
007 vdolbina za izlivanje fantazij. Matematični krite- 
rij najbolj nori negativec 4 največji joški -- najbolj 
odbiti gedžeti -- najbolj eksplozivni pregon < zmaga 
se takisto ne izide. Smiselno je zato izpostaviti bon- 
de, ki so dobri v smislu izvirne Flemingove vizije. V 
opusu je sicer veliko nihanja med človeško silo in 
gedžeti, med neranljivim supermanom in ranljivim 
nesupermanom. A Bond slabo deluje kot karikatura 
sebe, saj je že v štartu do neke mere karikiran. Zato 
se v zgodovino najbolj zapišejo tisti filmi z njim, ki si 
ne dopustijo, da bi se preveč zabavali na svoj račun. 
Za to imamo navsezadnje Austina Powersa. 


Drugače je, če upoštevamo inflacijska gibanja, naj- 
več zaslužil z akcijo naphani Thunderball (1965), ki 
je prinesel miljardo in 14 milijonov dolarjev. Gold- 
finger (1964) se je ustavil pri 912 milijonih, Live and 
Let Die (1973) pri 825, You Only Live Twice (1967) 
pa pri 765. Nova bonda, Casino Royale in Ouantum 
of Solace, sta v blagajne natočila 669 oziroma 622 
dolarskih milijonov. 


Dr. No (1962) 

Zdi se, da je večina prepričana v nadmoč drugega in 
tretjega bonda, From Russia With Love in Goldfin- 
gerja. A sam čislam prvenec Dr. No, ker Jamesa v 
njem še niso opremili z ducatom gedžetov in čudež- 
nih avtov ter ga sparili z gajstnimi samicami, ki vo- 
hajo testosteron. Ko skuša 007 priti na jamajški 
otok, kjer se dogajajo čudnosti, je bolj detektiv in 
špijon kot superagent. To ne postane niti v razkoš- 
nem brlogu gosposkega kitajskega pokvarjenca z 
železno roko, ki nagaja ameriškemu zveznemu pro- 
gramu, saj je dodobra pretepen, ocvrt in omamljen. 
Dr. No je bil šesti Flemingov roman. 


On Her Majesty's Secret Service (1969) 
V službi njenega veličanstva je posebna bondijada iz 
več razlogov. Prvič, 007 igra novoprišlek George 
Lazenby, ki je nato vlogo opustil. Drugič, je prava 
vohunska zgodba. In tretjič, osrednja ženska ni neka 
koza, marveč lepa-in-pametna grofica Teresa di Vi- 
cenzo (Diana Rigg), v katero se Bond tako zatrapa, 


da se hoče z njo poročiti. A zgodba ima tragičen za- 
ključek in ko James ob cesti drži Teresino prereše- 
tano telo, za kar je kriv Blofeld iz SPECTRE, dahne 
slavne besede "We have all the time in the world." 
Njegovo srce ostane tam, z njo. Vse, kar pride v nje- 
govo posteljo kasneje, je le meso. 


š 


Licence to Kill (1989) 

Grob, mrščeč se, negosposki Bond se je začel s 
Thunderballom leta 1965, a Timothy Dalton je to 
inačico potisnil še bolj v skrajnost. Nula nula sedem 
je bil le dvakrat, v The Living Daylights (1987) in Li- 
cence to Kill, toda z udinjanjem surovemu akcijske- 
mu filmu osemdesetih je na vlogi pustil neizbrisen 
pečat. V Licenci, kjer prvič niso uporabili naslova 
ene od Flemingovih knjig, Bonda MI6 suspendira, a 
gre kljub temu na lov na kralja drog Sancheza. Kro- 
gle trgajo meso, švic teče v potokih in negativec 
umre v plamenih po izvrstni dirki s tovornjaki. 
"Čemu rabi licenca za ubijanje, če je ne uporabiš?" 


Casino Royale (2006) 

Hecno, da je knjižni prvenec prišel na vrsto šele 
pred kratkim. A nič ne de, kajti Casino Royale je uni- 
čujoča bondijada. Daniel Craig je tisti Flemingov 
agent, ki ga je sprva utelešal Connery in ki močno 
odzvanja tako v Daltonu kot v Lazenbyju. Ne zanaša 
se na Ojeve pripravice, marveč je natreniran profe- 
sionalec, ki za dosego ciljev ne potrebuje drugega 
kot pesti, pištolo in možgane, z žensko pa ga pove- 
zujejo prava čustva. Vse to naredi boj z Le Chiffrom 
tako v črnogorskem kazinoju kot izven njega enako 
adrenalinski kot knjižni prvenec. Le da je vse skupaj 
ovito v moderno produkcijo in kamero. 

BONDOIGRE 


Prvožogna misel je, da dobrih računalniških in vi- 
deoiger z Jamesom Bondom mrgoli. Navsezadnje 
je agent kot nalašč za to formo: z zgodbo in liki se 
ni treba preveč ubadati, če se nočeš, bistvena je 
akcija. A že dosti založnikov se je z licenco opeklo 
— če ne glede zaslužka, pa ugleda. 

Edina res dobra bondovščina je Rarov Goldeneye 
007, ki je izvirno izšel za N64 leta 1997 in pred 
kratkim doživel HD-predelavo za vse konzole (Bros- 
nana so spretno nadomestili s Craigom). Prvo- 
osebna streljanka se je pohvalila — in se še vedno 
more — z odličnim dizajnom misij, ki združujejo ti- 
holazenje ter nažiganje in se zaradi pregibne umet- 
ne pameti odvijajo na različne načine. 


di 


4 
V 

Druge igre so včasih solidne, največkrat pa pov- 
prečne do slabe. Običajno v njih veliko poka, zlasti 
v novejših, kot sta Blood Stone (Joker 208, 69) in 
Ouantum of Solace (Joker 184, 59). Razvijalci ne 
dojamejo, da Bond ni ubijalec po tekočem traku, 
niti se ne zapleta stalno v obračune z masovnimi 
sovražnimi silami. To je star problem, ampak v 
časih, ko smo te špile gledali od strani (The Living 
Daylights, 1987), od zadaj (Live and Let Die, 1988) 
ali od zgoraj (Licence to Kill, 1989), je bil hardver 
preveč primitiven, da bi razvijalci segli dlje. No, 
zdaj, ko imamo večjedrnike, pretiranemu šmajsa- 
nju dodajajo 'realistična' norenja z avti, juhej. Za 
osvajanje ženk, lagodno srkanje vodka martinijev 
in vohunske spletke še niso slišali. 


Še najbolj inteligentna minula e-bondijada je kla- 
sična pokaži-in-klikni avantura The Stealth Affair 
iz leta 1990, ki jo je francoski Delphine naredil za 
PC, ST in amigo. Šlo je za prvo bondovo igro, na- 
rejeno na podlagi izvirnega 'scenarija', kajti vse 
prejšnje so bile storjene direktno po filmih. Hec je 
le v tem, da je smel James imensko nastopiti zgolj 
v Ameriki, dočim ga je na stari celini zaradi krava- 
tniških neprilik nadomestil agent John Glames, 
igri pa se je reklo Operation Stealth. 


USE Red carnation on James 


Tem 
VRGAHHR ELE 


CELMEBRATING FIVE DECADESOF 


Vsakega od zadnjih Bondov je pospremila izdaja 
kompilacije in tokrat ne bo nič drugače, saj je ko- 
nec koncev 50-letnica filmske uprizoritve. V mod- 
rožarkovni zbirki bo oficielnih dvaindvajset filmov 
in prazen prostorček za prihajajočega plus za 120 
ur dodatnega materiala. Posebnosti v slogu plas- 
tične pištole walther PPK ali kovčka to pot ne bo. 
Nemški amazon škatlo prodaja za 142 evrov, pri 
nas pa je ne bo naprodaj. 


Osebnost filmskega Bonda je v primerjavi z literarno 
ohlapna. V gibljivi sliki je večji poudarek na tem, ka- 
ko je koga ustrelil ali kakšno položil, spektaklu, doga- 
janciji in tem, kakšne občutke vzbuja igralec, ki ga 
trenutno upodablja. Flemingov Bond je čeden in arti- 
kuliran gospod, vendar se v njem skrivata led in kru- 
tost, kot v Casinu opazi njegova sodelavka Vesper 
Lynd. Prvi Bond, dotlej neznani Sean Connery, je na 
obrazu in v drži imel nekaj te neotesanosti, trdosti, ki 
jo je Fleming cenil. V nasprotju s splošnim prepriča- 
njem, da Conneryja ni maral, je njegov literarni agent 
Peter Jansen-Smith kasneje povedal, da je bil "Tan 
nad izbiro navdušen, saj mu je bilo jasno, da bo Con- 
neryjeva groba moškost 007 približala širokemu ob- 
činstvu." Še več, v romanu On Her Majesty's Secret 
Service je 1963., leto po prvem filmu Dr. No, Bondu 
dal škotsko poreklo. Roger Moore, ki je Conneryja 
nasledil, je bil očitno bolj uglajen in šarmanten, Geor- 
ge Lazenby nekje vmes, Timothy Dalton je bil neug- 
nan, Pierce Brosnan spet vzvišen, Daniel Craig pa je s 
svojo rahlo zmehčano surovostjo kljub svetlim lasem 
verjetno najbliže tistemu, kar je hotel Fleming. 

Daniel, klasično študirani gledališki igralec in mož 
Rachel Weisz, bo tretjič postal Bond v Skyfallu in na- 
to znova v štiriindvajsetem uradnem filmu, napoveda- 


nem za 2014, za katerega se poteguje Batmanov re- 
žiser Christopher Nolan. Skyfall so pri studiu MGM 
pred dvema letoma postavili na led, ko so se zavedli, 
da nimajo več veliko penezov. A petdesetletnice niso 
mogli zamuditi in ko so prebrali scenarij ter videli 
Craigovo navdušenje nad vrnitvijo v elegantno oble- 
ko, so si premislili. Zgodba se bo vrtela okrog svetov- 
ne zarote, ki grozi organizaciji MI6 in postavi na koc- 
ko Jamesovo zvestobo šefici M. A pomembneje je, da 
bo to Bond, ki bo združil več različnih slogov. Istočas- 
no hoče biti moderen, z bombastičnimi akcijskimi se- 
kvencami in dramsko naprednim negativcem Silvo 
(Javier Bardem), ki pa ne bo pripadal organizaciji 
Guantum, ter retro, z ne preveč zanašanja na brosna- 
novske onegajčke in z vožnjo klasičnega astona mar- 
tina DB5. Prizorišča bodo segala od Istanbula do 
Šanghaja, toda levji delež in srce filma naj bi bila bri- 
tanska. Za to skrbi priznani režiser Sam Mendes, ki 
ima v malhi American Beauty in Revolutionary Road. 
Če se bo znašel v vlogi skrbnika neugnanega razsu- 
valca imetja in ženskih src, bomo pri nas videli točno 
od dneva mrtvih, s predpremiero dan prej. 


Več kot 007 frisov 


Da, veliko različnih obrazov in slogov ima James 
Bond. To pa zato, ker je njegova srž tako neulovljiva 
in osebna. Ne glede na to, kdo ga igra in kako je opi- 
san v literaturi, saj je kasneje zaradi drugih piscev 
doživel spremembe tudi v romanih, je 007 posoda, v 
katero gledalec zlije svoje želje. Bond zna biti hecen 
in napihnjen ter povsem očitno obstajati izven vsa- 
kršne realnosti. Toda celo v najbolj ridikuloznih fil- 
mih, zlasti večini onih z Moorom, ostaja privlačen. 
Skozenj deci sanjajo sebe, kakršni so bili včasih in jim 
zaradi tega ni nihče težil, ter ženske moške, kakršni 
naj bi bili, da bi jim z veseljem ponudile v ometanje 
svoje raufenke. Nežni, emancipirani, ubogljivi sodob- 
ni moški je fajn, da ni treba več pomivati posode in 
brisati riti dojenčku, a babe pač ne zna porihtati tako 
kot mačo Bond. Ta je državni uslužbenec, ki se giblje 
v visoki družbi ... je načitan, vendar zna usekati na 
gobec ... po lastni volji uporablja kraljičino licenco za 
ubijanje ... vozi najboljše avte ... nuca odbite ZF-one- 
gajčke ... ter kamor pride, mu sledijo oči krasotic, ki 
si jih pridobi tako, da pred markantnimi zlobneži reši 
vse. Vse in še svet. 


Mica so za Skyfall, od koder je pričujoči prizor, verjetno namenoma 
postarali, saj je v resničnosti star komaj 44 let in je daleč od starikavega 

gu nca? Morda hočejo poudariti resnost Bondove izbire, saj se bo moral boj- 
da odločiti, ali bo ostal pri M ali ne. Težko diham od suspenza, ampak mislim, 
davem, kam se bo nagnil. Solidni naslovni komad mu poje debeluška Adele. 

LOOPER 


e po resnem znanstvenofantastičnem filmu pri- 

dem iz kina in mi je vse jasno, že ni bil prav re- 

sen. Moram si želeti ponovnega ogleda, da dod- 
obra preučim večplastno zasnovo, povežem niti in 
dojamem prispodobe. Tako je bilo s po mojem mne- 
nju neupravičeno skurcanim Prometejem in tako je s 
pogumnim, sladokusnim Looperjem, ki si drzne biti 
tisto, kar je vse manj cenjeno: filmana literatura. Na 
njegove časovne paradokse so nezgrešljivo vplivale 
klasične ZF-pripovedi, recimo Philip K. Dickove, po- 
udarek pa ni na akciji in gedžetih, čeprav obojega ne- 
kaj je, marveč na drami. Človeški drami. 
Scenarij veli, da so looperji časovni morilci, ki odstra- 
njujejo žrtve, poslane iz leta 2074, kjer so razvili tako 
potovanje skozi čas kot nadmočno sledenje ljudem. 
Mafija zaradi slednjega uporablja prvo in ima na 
plačilnem spisku mirnega, efektivnega Joa (Joseph 
Gordon-Lewitt). Idila pa gre v franže, ko junaku pred 
merek nastavijo starejšega sebe (Bruce Willis). 


Strelska akcija je zelo prizemljena, zato ne pričakuj 
kakih laserjev. Prav tako ne vesoljskih ladij in neum- 
nosti v slogu Timecop. Looper je uglajen, dober ZF. 


Nastavek je tak, da bi se film po zgledu nedavnega ri- 
mejka Total Recalla zlahka sprevrgel v akcijski tobo- 
gan, ki bi pozabil na obetavno idejno zasnovo. Looper 
v dveh urah sicer preluknja manjši odred oplaščenih 
agentov, ki so gledali Matrix in igrali Syndicate. Ven- 
dar se ne pusti zvleči v kravatarske zahteve po več 
rompompoma. Žaromete v prvi vrsti usmerja na like, 
ki niso izrezki iz kartona z znanjem pritiskanja peteli- 
na, marveč trpeča bitja v primežu sveta, razdeljenega 
na bogate in revne. Kapitalizem v najbolj plenilski 
obliki deluje na polno, socialne države je konec, smrt 
je posel in vsak si pomaga sam, kar počneta tako 
mladi kot stari Joe. Razgradnja družbe je tako globo- 
ka, da pokvari celo vezi med starši in otroci. 

Rekel boš, jaoj Sneti, spet filozofiraš, kaj pa časovno 
potovanje? Hja, je notri, zanimivo je obdelano in pov- 
zroči nekaj glabovola. A vedi, da ni prav dolgo v fo- 
kusu. Ravno toliko, da predfilmi izgledajo dobro, ker 
je v njih veliko pokanja. Neprimerno močnejša, da, 
bistvena je tema odsotnih očetov in požrtvovalnih 
mater, ki ne zmorejo same nositi vsega bremena. 

To je znak kakovostnega ZFja, s katerim Looper ne 
skopari - da ljudi in tehnologijo uporabi za prikaz 
širših problemov. Film ni tako širok in drzen kot reci- 
mo lnception in Blade Runner, marveč deluje bolj kot 
posneta novela, ki si da veliko opravka z intimnimi 
usodami. Je pa tu močan in dokaj kompleten; kljub 
dvomom o določenih rešitvah, ki jih bo verjetno raz- 
jasnil nadaljnji ogled, nisem uspel prepoznati niti, ki 
bi pretirano štrlele iz tapiserije. Bržda so določene ne- 
logičnosti namerne, da se poudari nesmisel razlaga- 
nja paradoksov skakanja po času, na kar so tovrstni 
filmi tradicionalno udarjeni. Smeti 

Zankarije se začno v kinih spletati 18. tega meseca. 


ritoprask 2012 


Prihranite prostor, denar in čas 


Mobilno tiskanje prek povezave Wi-Fi in e-pošte 


Samodejna nastavitev brezžične povezave 


Zamenjajte le porabljeno bravo EPSON 


EXCE£DYOUBISLOM, 


s 


[ vi olicijaz Avtera d,o.o., Utisko oesta 259, 1261 a ONNNNIJEJ 


83 


— SLIKOSUK 


ne 


ori Max je pusi, Fallout je za 
babe. Fotr razsute prihodnosti 
je Judge Dredd, britanski stri- 
povski lik, ki je pot začel dav- 
nega leta 1977 in še vedno de- 


atizira kriminalce% 
tančneje v ogromi 

jedrski vojni 2070%raz 
| obale ZDA injimia 
Ljudje v Mega: Cityju 
prebivališča -in'V ologijo - v prvih zvezkih 
zbirke 2000AD riti t mnogim odnašajo robo- 
ti. A človek človeku ostaja volk, čeprav je od skupno- 
sti odvisno preživetje vrste. Nič ne pomaga, opice z 

Pri nas širša publika Sodnika Dredda pozna 
zaradi sedemnajst let starega filma s Stallone- 
jem v glavni vlogi. Toda ve, da je Dredd 
predvsem stripovski junak, ki mu je tako všeč, 
da se novi film odpravi gledat v drugo državo. 


Dreddove stripovske prigode so kmalu segle v 
mitske razsežnosti in se prefrigano povezale z dru- 


» 
' gimi junaki ertičev. Junak je dobil lastne stripalbu- 
me, v katerih je povzročal še večje uničenje. Tudi 
na podlagi bioničnih očes, s katerimi vidi v temi. 


Ker je rulja tako številčna, ni časa za sodne postopke. 
Zato oblasti uporabljajo Sodnike - strenirane delilce 
pravice, ki kot šerifi na Divjem zahodu združujejo iz- 
vršno in sodno oblast. Ko se odzovejo na klic centra- 
le, se potrudijo zločinca začopatiti, pri čemer se ne 
ozirajo preveč na kolateralno škodo, nakar lahko nad 
njim instantno izvršijo sodbo. Tudi smrtno. 

Vivendi je pred osmimi leti izdal povprečno streljan- 
ko Dredd vs. Death, katere zanimivost so bili raz- 
noliki naboji, tudi zažigalni in od sten odbijajoči se. 


Najbolj učinkovit in pravomoški med njimi je Dredd. 
Zlikovci v paniki bežijo pred njegovim oklepljenim 
motociklom (lawmaster) in glasovno nadzorovano 
pištolo z več vrstami krogel, od navadnih in onespo- 
sabljalnih do eksplozivnih ter takih, ki sprožijo požar. 
Izpod vizirja čelade gledajo le stisnjene ustnice, ki ne 
izdajajo čustev. Dredd je človeška mašina, nepodkup- 
ljiv, neobčutljiv, nenadkriljiv v izvrševanju pravice, 
naj bo ta še tako abstraktna in absurdna. "You broke 
the law," je njegov večen argument, ko kot utelešenje 
Bushevih sanj eksekutira tiste, ki so se upirali aretaci- 
ji, ostale pa meče v izolacijske kocke. 

Dreddove stripovske pustolovščine obsegajo na stoti- 
ne epizod, v katerih se meri z najrazličnejšimi na- 
sprotniki. Od navadnih prestopnikov in mutantov 
prek robotov, ki se hočejo osvoboditi suženjskega 
razmerja, do šefovskih nasprotnikov. Med njimi so ta- 
ko ambiciozni cestni tolovaji kot pokvarjeni Sodniki 
in psionična sila iz onostranstva, Judge Death. Ni pa 
to vse, kar Dredd počne. V domišljiji avtorjev, ki so 
nadaljevali delo izvirnega para John Wagner (črke) in 
Carlos Ezguerra (risba), je z črnobele slike prešel v 
barve, zamenjal kup slogov in odplaval v odbite vode. 
Bojeval se je z alienom, združil sile z Batmanom, po- 
stal guverner kolonije na Mesecu in potoval skozi čas. 


Dredd živi v svetu, kjer je človek človeku volk, in mislim, da svojo značko uporablja za izživljanje frustra- 
cij. Ce se spomniš Robocopa, je ta iz stroja zopet postal človek. No, Dredd je iz človeka postal stroj. To 
novi film izraža veliko bolje od starega s Stallonejem, ki je bil čisto preveč načičkan. Urhanov Dredd je 
strog, vojaški in grafično skladen z izvirnim stripom. Okovano varovalo za prašnike skriva pod usnjem. 


Dreddova surova nebrzdanost in metaforično razisko- 
vanje perečih tem, od pristojnosti pravosodja do rasiz- 
ma, se mi dopade. Zato nisem pomišljal, ko sem vi- 
del, da filma k nam zaenkrat ne bo, da pa ga stereo- 
skopsko vrtijo v Zagrebu. Tistih sto petdeset kilome- 
trov iz Ljubljane ni težava, prestolnica Hrvaške je kra- 
sno mesto širokih avenij in številnih zanimivosti, kine- 
matografa Cinestar v centru (Branimir) in Novem Za- 
grebu (Avenue Mall) pa sta na višjem nivoju kot naši. 


z — 
JZgoraj levo je čedna telepatska sodnica, s ka- 
tero sodrga pod nadzorom Ma-Me (zgoraj de- 

sno, Lena Headey) bržda ne bo prizanesljiva. 

Dvorane so snažne, sedeži nerazrezani in glasni zvok 
brez popačenj. Predstave stanejo slabih šest evrov. 
Ako ti kroatščina ne dela težav, priporočam; če ne za- 
radi drugega, zaradi izkušnje novega. 

Dredd je intimen film, ki se ne pusti premamiti širo- 
kim temam, raziskanim v kasnejših stripih. Tako kot 
izvirni crtiči se ubada z majhnim zapletom, iz katere- 
ga se da okvirno sklepati na večje probleme. V eni od 
gromozanskih stolpnic se zgodi trojni umor in Dredd 
(za to vlogo perfektni Karl Urban, soldat iz Dooma in 
Eomer iz Gospodarja) ga gre raziskovat v družbi za 
ušesi mokre Sodnice Andersonove (Olivia Thirlby), ki 
ima telepatske sposobnosti. Izkaže se, da je za pokol 
kriva mamilaška tolpa pod vodstvom bivše lajdre Ma- 
Me, ki se ji je od zlorabljanja in krutega sveta odpelja- 
lo. Geng domuje v dvestotem štuku, zato je na Dred- 
du in sotrpinki, da prideta do tja. S tem se razbojniki 
ne strinjajo, kar izrazijo z masovnimi napadi ter teh- 
nološkimi izigravanji, ki spomnijo na Die Hard. 
Pokončna smrt je vsekakor v Dreddovih mislih, a tip 
je tak mofo, da ne trza. Sodnik, ki ni stallonejevska 
gora mišic, marveč je telesno atletski kot v stripih, 
miselno pa hladen kot špricer in taktično razmišlju- 
joč, je brezkompromisen izvrševalec tistega, kar drži 
skupaj tkivo civilizacije. Vendar je robotski, ker tako 
hoče, in žrtvuje se, ker je to njegova izbira. Po lastni 
volji ne postane žival kot tisoči prebivalcev Mega-Ci- 
tyja, ki se drogirajo in pobijajo. Nanje je jezen in sod- 
niški položaj je idealen, da se znese nad njimi. 

Vse to izvemo iz prebliskov in detajlov, ki jih lahko iz- 
brskamo iz splošnega rompompoma, ko Sodnika 
plužita proti vrhu nebotičnika, zlasti če poznamo stri- 
povsko izročilo. Lahko pa se prepustimo špricanju 
krvi, upočasnjenim posnetkom krogel, ki luknjajo be- 
tice, rušenju celih sektorjev, smrtim civilistov, glede 
katerih se nihče pretirano ne sekira, in ciničnim eno- 
vrstničnicam izpod čelade z rdečim Xom. Estetika je 
sijajna, zlasti v izpostavljenih stereoskopskih sekven- 
cah, kjer v skrajni upočasnjenosti prisostvujemo le- 
sketanju vode in gorenju barab. Demolicija pa je pod- 
obno surova in neusmiljena kot v akcijadah iz osem- 
desetih. Če pogrešaš razpočniški vonj po njih, si sod- 
nika Dredda vsekakor oglej. 


ČRKOŽER 


Krištof je tvegal več noči spanja in se poglobil v svet kriminalk hvaljenega 
ameriškega pisca Harlana Cobena. So hvale na mestu ali gre za še eno 
različico predvidljivih zločinskih zapletov in razpletov? 


Harian Gofen - Mojster SUSpenza 


ol ducata kriminalnih romanov, okoli tri ti- 
soč strani, ducat ali dva osumljenih in (sko- 
raj) enako število nedolžnih. Ne zgodi se po- 
gosto, da bi se lotil branja knjige nekega ne- 
znanega avtorja, nakar bi me tako posrkala, 
da bi se lotil še vseh ostalih njegovih del. Tak je Har- 
lan Coben - večplastnost, skrbno ustvarjeni liki, zani- 
mivi dialogi in zgodba, ki vleče, da je preprosto ne 
moreš odložiti. Pa še en plus. Pri piscih krimičev se 
rado zgodi, da pišejo po vzorcu, ki ga je čez čas zlah- 
ka predvideti. Toda Cobenovi krimiči so taki, da če se 
mi je nekje na sredini že svitalo, kdo, kako in zakaj, 
se mi je na koncu samo zabliskalo in me osupnilo. 
Brali boste podnevi in ponoči, vse do zadnje strani. 


O njem in njih 

V Cobenovem otroštvu boste zaman iskali travme. 
Rodil se je leta 1962 v židovski družini v Newarku, 
mestu v zvezni državi New Jersey, ki je bilo dolga leta 
razvpito po najvišjem številu umorov in ropov na pre- 
bivalca. Osnovno in srednjo šolo je obiskoval v bliž- 
njem Livingstonu, zato ne preseneča, da se večina 
njegovih del odvija ravno na njegovih domačih ulicah, 
občasno pa zaide v bližnji New York. 

Po dveh knjigah je v začetku devetdesetih ustvaril 
svoj osrednji lik, Myrona Bolitarja. Ta je bil nekdaj us- 
pešen košarkar, po usodni poškodbi pa je postal za- 
stopnik športnikov znotraj lastne agencije MB Sport- 
sReps. Toda nič ne gre po maslu, saj so njegovi klien- 
ti pogosto osumljeni umorov in drugih zločinov. Bistri 
in vse bolj pretkani Bolitar jih rešuje s pomočnikom 
Winom in prikupno partnerko Esperanzo. Po zaslugi 
talenta in videza lahko obogatiš, a resnica za tem te 
lahko ubije ... 

Njegove dogodivščine so vsako leto med najbolj bra- 
nimi štorijami v ZDA. Serija je tako uspešna, da je 
Coben začel ustvarjati odvrtke z likom Mickeyja Boli- 
tarja, Myronovega nečaka. Ta - pozor, pozor! - rešuje 
najstniško usmerjene orehe za tinejdžerske bralce. 
Američani že pričakujejo drugo knjigo njegovih dogo- 
divščin. V slovenščini imamo pol ducata njegovih del: 
Ne povej nikomur, Odšel je za vedno, Ena sama pri- 
ložnost, Samo en pogled, Gozd in Ujeti v preteklost. V 
dneh, ko nastajajo te vrstice, smo dobili prevod pr- 
venca iz odličnega Bolitarjevega niza, ki v izvirniku 
zaobjema deset knjig, Usodno pogodbo. Novembra 
se lahko nadejamo druge, Skrajšane žoge. 

Coben je prvi in edini avtor, ki je v žanru psihološke 
kriminalke prejel najprestižnejše tri nagrade - edgar, 
anthony in shamus. So pa njegovi romani, ki kar kli- 
čejo po filmskih obdelavah, producentskim hišam 
začuda nezanimivi. Na platnih je bilo doslej moč uzre- 
ti le mojstrski triler v režiji Luca Bessona Ne povej ni- 
komur (Ne le dis a personne), ki so ga udejanjili Fran- 
cozi in smo ga umestili na natlačenko 215. Film je bil 
leta 2006 najbolj gledan tujejezični film v ZDA, osvojil 
je nagrado lumiere, kar je francoski zlati globus, in od 
devetih nominacij za cezarje - francoske oskarje - do- 
bil štiri. Američanom to ni dalo miru in njihova raz- 
ličica je v delu, govori pa se takisto o TV-seriji. 


Navdihujejo ga ... 

Prva informacija, ki jo splet ponudi ob iskanju Harla- 
na Cobena, je, da "v romanih odstira pretekle dogod- 
ke, nerešene, spregledane in napačno interpretirane 
umore ali nesreče." Avtor očitne povezave zanika, 
priznava pa, da idejo najde marsikje. A gola zamisel 
pač ni enaka odličnemu, berljivemu in napetemu kri- 
minalnemu romanu. Večina Cobenovih del se začne z 
uvodom, kjer je pojasnjena rdeča nit, vendar ta ne- 
kajkrat zamenja barvo in se zaplete ter preplete v lite- 
rarni gordijski vozel. Tega avtor razplete potrpežljivo 
in previdno, a nikakor predvidljivo. 

Coben ima izjemen občutek za ustvarjanje likov, ki 
niso le dobri ali slabi, temveč oboje, z mnogimi od- 
tenki ene in druge skrajnosti. Celo navidez najbolj ne- 
dolžnim nad glavo visi greh in spomin jim kazi temen 
madež. Tudi zato je predvidevanje razpleta tako 
težko. Vsak je lahko kriv, celo junak, ki je uvodoma 
predstavljen kot žrtev. Če ni zagrešil zločina, ki tvori 
rdečo nit, morda je ali še bo kakega drugega. 

Prvih šest v slovenščino prevedenih Cobenovih del je 
samostojnih in zaključenih. Liki se z izjemo nekaj v 
nadaljevanju omenjenih ne ponavljajo, zgodbe se ne 
prepletajo in lahko se lotite katerokoli. Najbolj zago- 
netna je Čjeti v preteklost, za začetek pa priporočam 
Ena sama priložnost in Samo en pogled, skozi kateri 
se boste hitro prepričali, kako prefinjeno in hipoma 
Coben zaplete štorijo, vanjo vnese kopico stranskih 
zgodb in vse skupaj združi v nepredvidljiv finale. Po 
drugi strani me je ob branju prve Bolitarjeve fabule 
presenetilo, da se zgodba razvija počasneje. Morda 


HARLAN 


Tole je pisatelj Harlan Coben v domačem Ridge- 
woodu. Prvi priporočili njegovih del sta Ena sama 
priložnost in prvi Bolitarjev primer, Usodna pogodba. 

tudi zato, ker gre za prvo knjigo iz serije in se z glavni- 
mi karakterji - tu so ves čas prisotni trije - še spozna- 
vam. V primerjavi s samostojnimi deli je dinamika v 
dialogih izrazitejša, knjige pa bodo zanimive tudi tis- 
tim, ki jih zanima poslovna oziroma zakulisna plat 
športa - prestopi, dogovori, nakupi, prodaje, (ne)ig- 
ranja. Pri tem je treba upoštevati, da je poudarek na v 
ZDA priljubljenih športih - ameriškem nogometu, ba- 
seballu, košarki, hokeju na ledu in tenisu. 

Kaj in kdo vas čaka? Socialni delavec, ki je po odlič- 
no nastavljeni zanki osumljen pedofilije, ugrabitve, 
posilstva in umora ... v kariero zagledan državni to- 
žilec, nad katerega se zgrnejo zares temni oblaki mla- 
dosti, ko je bil sokriv za izginotje štirih ljudi, med dru- 
gim lastne sestre ... pediater, ki mu ubijejo ženo in 
ugrabijo šestmesečno hčer ter za zločin osumijo nje- 
ga, čeprav je zaradi napada dobra dva tedna preživel 
v komi ... povsem običajno soprogo, katere mož brez 
besed izgine, ko mu žena pokaže staro fotografijo, na 
kateri je on sam ... zakonski par, ki ga presenetijo na 
obletnico poroke, njo ugrabijo in ubijejo, vsaj tako se 
zdi ... zgodbo o človeku, ki mora raziskati, ali je nje- 
gov pogrešani brat, osumljen posilstva in umora nje- 
gove bivše, živ ... Vmes se zvrstijo (dobri in slabi) po- 
licisti, tožilci in odvetniki, lokalna skupnost, mediji, 
družine, polne skrivnosti in prikrivanj, sodelavci, pri- 
jatelji. Vsaka oseba je pomembna, pa čeprav 'le' v st- 
ranski vlogi, tako kot ne gre prezreti nobene informa- 
cije, četudi banalne. 

Glavni liki se vsaj v slovenščino prevedenih knjigah 
praviloma ne ponavljajo. Izjemi sta zanimiva stranska 
lika. Prvi je Eric Wu, enigmatični Korejec, ki je med 
otroštvom v rodni Koreji pretrpel marsikaj in se izuril 
v stroj za ubijanje. Njegovo orožje so roke, neusmilje- 
ne in kirurško smrtonosne z akupresuro. Bolj kot z ro- 
kami z jezikom in umom opleta odvetnica ter zvezda 
lastnega resničnostnega TV-šova Hester Crimstein, ki 
z neposrednostjo in odločnostjo zasenči še tako 
očitno bistvo. Nadvse fleten je tudi enkraten lik Sgua- 
resa, ki morda najbolje prikazuje svetlo temačnost 
oziroma temno svetlost večine likov v Cobenovih 
zgodbah. Je človek s črno preteklostjo, ki je imel sre- 
di čela tetovirano svastiko, kasneje pa je njene črte 
povezal v štiri kvadrate (sguares). Zdaj dela z mladi- 
mi, ki so pristali na cesti. 


Zakaj sploh brati, 
saj vemo vse?! 


Coben ni skrivnosten kot King, ugankarski kot 
Brown, vohunski kot Follet ali Le Carre. Ni nadnara- 
ven kot Ludlum, nemogoče ga je primerjati z Walla- 
cem, Christiejevo in Doylom. Ima svojstven slog, ki te 
prikuje h knjigi, pogosto dolgo v noč. Njegove roma- 
ne je zanimivo brati znova in opazovati indice, ki ka- 
žejo na storilca. Dogajanje je zlasti v prvo namreč ta- 
ko napeto, polno in dinamično, da ni veliko časa za 
premišljevanje. Najbrž boste šli potem preverjat klju- 
čavnico in spanec utegne biti nekoliko slabši, a nič 
hudega. Bralska izkušnja je neprecenljiva. 

JOKERPLOV 


Trije moški in soba 


prelista Joker 51, ki je naphan z opisi odličnih špilov, 
in se med čohanjem kocin, ki mu rastejo iz nozdrvi in uhljev, 
s solzico nostalgije spomni starih časov. Časov dobrih igric, 
ne povsem nesposobne vlade in Jokerja v vzponu. 


es je, da smo imeli takrat precej manj 
modrosti in izkušenj, bistveno nižje kako- 
vostne kriterije (a se to rima na Zone- 
Man?), nerazdelan pisalni slog in švoh 
dezinj"". Ali bili smo mladi, zdravi, erek- 
tilno funkcionalni in polni zanosa. Danes delamo 
neprimerno bolj strokovno in kakovostno, na edinst- 
ven izdelek smo resnično ponosni, toda razmere v 
družbi in na trgu nas žal že dolgo časa ne potiskajo 
več k višku, marveč vse bolj niz brdo. Jeba! 
Se opravičujem, me je zaneslo. V tejle retrovizorski 
rubriki pač ne bom jamral zavoljo sedanjosti, marveč 
se bom časoplovno prežarčil v oktober leta 1997. Tja, 
ko je na lestvicah kraljeval Red Alert, ko smo še polni 
optimizma verjeli v Duka Forever, ko je vrteči logotip 
3dfx privzeto pomenil boljšo igro in ko smo dobili v 
preizkus najhitrejši, 24-kratni pogon CD-ROM. A na- 
mesto, da bi analiziral vsebine in tista vremena, bom 
za spremembo prepredočil Snetega uvodni zapis s ti- 
stoletnega ECTSa, londonskega sejma, ki se je odvil 
ravno dan po Dianinem pogrebu. 
"Najprej so mene, Guattra in kolega, s katerim sva 
dopotovala, vtaknili v troposteljno sobo. Ravno prav, 
pravite? Že, če ne bi bila ena od teh postelj zakonska. 
Okej, gremo dol težit, ikskjuzmi mi, mem, vi ar not la- 


Tisti mesec smo opisali dva vrhunca med ZF-realno- 
časovkami. Tole je prizor iz Dark Reigna (90), v vseh 
pogledih dodelane odličnice. Neposreden tekmec pa 
je bil grafično prelomen Total Annihilation (92), kate- 
remu bomo prihodnji mesec posvetili celo stran. 


Need for Speed 2 Special Edition (89) ni prinesel le 
nove steze, ferrarija 355, forda mustanga in italde- 
sign nazce, marveč tudi podporo voodooju. Špil je za- 
to res letel, pa še mrčes se je razmazoval po šipi. 

verz so vi trebati seprit bedz, kud ju arejndž dat? Žen- 
ska nas bulji, kot bi ji Diano ubili, in nam v polomljeni 
angleščini (je namreč Španka, kar je precej nenavad- 
no, ker je večina prebivalcev Londona bodisi Indijcev, 
bodisi Kitajcev) razloži, da ima še eno enoposteljno 
sobo. Gremo pogledat. Aha. Soba je velikosti omare, 
luč ne dela, najbližja kopalnica pa je na obali Temze. 
"Aj, ženo, očeš šamar ili batinu?", jo skoraj ubijemo, 
nakar nam s kastanjetami nakaže, da bosta dva iz- 
med nas pač izkazala tribute Eltonu Johnu, ki je ti- 
stega večera jodlal v westminstrski opatiji, in se po 
njegovo stisnila pod isto rjuho. Skratka, vse skupaj 
se je končalo tako, da je Guattro dobil svojo posteljo, 
jaz pa sem kolegu v nočni borbi zaplenil rjuho in ga 
sčasoma skoraj izrinil iz postelje. Hehe, jež in lisica. 
Nedelja, sedmi september, osem zjutraj. Jaz v poste- 
lji, Guattro v postelji, kolegove noge na tleh, kolegova 
glava na nočni omarici. Aaaah. Obožujem vonj sve- 
žega prdca zjutraj. Ouattro. Sežem po zamašku, ga 
zatlačim Guattru v neimenovano telesno odprtino in 
mu okoli vratu ovesim fotoaparat, da ga ne pozabi. 
Nato se pripravim za sejem, pogledam na štoparico 
in se skrijem za nosilni zid. Eksplozija pošlje Cuattra 
naravnost pred sejmišče, jaz pa se, kot normalen člo- 
vek, tja pripeljem pol ure pozneje s podzemno." 


Revolucionarna je bila takisto strategija Age of Empi- 
res (92), saj je poleg odlično uravnotežene igralnosti 
pokazala bolj zemeljske prizore od laserjev in tankov. 
Možiclji so sekali drevesa in lovili divjačino, zaigrali 
pa smo kar ducat različnih zgodnjih civilizacij. 


Takole oglata je bila FIFA 98, ki ji je naš nekritični te- 
danji recenzent prilimal tradicionalno oceno 92. Po- 
leg igralnosti in zvoka hvali še grafiko, zlasti realistič- 
ne obražčke. Jah, očitno se je takrat res zdelo tako. 

Take so bile naše avanture v času nedolžnosti. Morda 
bi kdo pomislil, da dandanašnji ziher letamo okoli v 
biznis klasi in spimo v poslovnih hotelih. No, ne. Naši 
budžeti so ridikulozni in četudi zberemo fičnike za 
tandemski izlet ter za ločene postelje, še vedno deli- 
mo odorje in poglede na jutranje šotorčke. Ampak to 
nas povezuje. 


Mimogredna zanimivost: 'kolega' iz štorije ni nihče 
drug kot lastnik in šef našega uvoznika Colbyja, s ka- 
terim smo njega dni večkrat delili vsaj izbo, če že ne 
postelje. 


zam) 


4. 
SR LI 


Pri oceni Virtua Fighterja 2 (90) je pisala preprosta 
trditev: ena najboljših pretepačin sploh, zdaj tudi za 
PC. Na žalost pa je Sega svoje uspešnice malomarno 
predelovala za PCje, kar se je poznalo tako v vmesni- 
ku (insert coin) kot v ignoranci 3D-pospeševalnika. 


Tole je Smrt, eden od štirih jezdecev apokalipse, še- 
fov v dumačini Hexen II (91). Prav toliko je bilo igral- 
nih likov: nekromant, asasin, križar in vitez. Ouattro je 
napisal odličen opis v biblijskem slogu. 

Dobitniki špilov Borderlands 2 so: 


Miha Pintar iz Kranja, Martin Kadunc iz Ljubljane in 


Darja Tomažič iz Jesenic. 


HITMANOV KVIZNIK 


Nekoč sta v Tokiu živela Sguare in Enix. 
Oba sta rada risala punčkaste fantke s 
hecnimi pričeskami in velikimi očmi 
ter delala igrice. Ni jima šlo prav dob- 
ro, zato sta se v prid znižanju stroškov 
vzela in Sguare Enix postala. Potem ji- 
ma je šlo bolje. Parček se je pričel ozi- 
rati po Evropi in v oko jima je padel Ei- 
dos, ki sta ga leta 2009 po hitrem po- 
stopku kupila. Čeprav so se Japanci 
pridušali, da bodo blagovno znamko in 
samostojnost založbe ohranili, so fir- 
mo preimenovali v Sguare Enix Euro- 
pe. Par studiev je nato zaprlo vrata, 
pred kratkim pa je padla odločitev, da 
bodo ime Eidos, ki po grško pomeni 
podoba, kar ukinili. Upamo, da bodo 
dano besedo v našem dogovoru bolj 
spoštovali, zakaj obljubili so nam tri 
igrice njihove še neizdane tiholaznice 


UPANJE 


Izžrehana reševalca kražke, ki dobita lepi igrici: 
Jaka Kozole iz Hrastnika (Dirt Showdown) in Sebast- 
jan Gombač iz Ljubljane (Neverdead). 


Hitman: Absolution. Saj veste, tiste s 
profesionalnim morilcem v črnem su- 
knjiču in rudeči kravati, ki pošilja žrtve 
k stvarniku na sila različne načine. Me- 
nimo, da bo špil dober, zatorej se le 
potrudi. Izmozgan odgovore in solucij- 
sko besedo napiši v glasovnico na 
naši spletni strani do 7. novembra. 


1. Sguare se je proslavil s serijo Fi- 
nal Fintasy. Kateri pa je bil Enixov 
kronski niz? 

b) Kingdom Hearts 

r) Dragon Ouest 

d) Galaxian 

o) Mega Man 


2. Kateri trojček nekoč samostojnih 
igrarskih hiš je bil kos zgodnjega 
Eidosa? 

ž) Gremlin, Ocean, Merit 

i) Virgin, DMA Design, Rare 


|) SSI, Sir-Tech, Blue Byte 
a) Core Design, Domark, U.S. Gold 


3. Kaj ima agent 47 iz Hitmana na 
zatilju? 

a) OR-vzorec 

v) NFC-tag 

t) črtno kodo 

o) ID-čip 


4. Kdo je dotičnega ašašišna igral v 
istoimenskem filmu? 

s) Dolph Lundgren 

p) David Statham 

o) Steve Buscemi 

|) Timothy Olyphant 


5. John Wilkes Booth je ustrelil 
Abrahama Lincolna, Mark Chapman 
Lenona. Kdo pa je počil nadvojvodo 
Franca Ferdinanda, kar je bil povod 
za svetovno vojno? 

Geselj, ki izhaja iz kražkine slike, in solucijo 
zaguljenega kviznika napiši v glasovnico, ki 
je na naši rumeni spletni strani joker.si. 


) Vuk Stefanofič Karadžič 
) Gavrilo Princip 

) Zeki Paša 

o) Rado Dimitrijev 


č 
u 
d 


6. Pod katerim vzdevkom je bil znan 
Ivan Kramberger, edina slovenska 
politična žrtev? 

š) mož z opico s Prešernovega trga 
k) dobri človek iz Negove 

i) deček s Sotle 

S) princ ljudskih src 


oktober 2012 


orej praviš, da izpolnjuješ želje." 
V očeh fanta, ki je držal v roki starinsko sve- 
tilko, je bilo moč jasno razbrati dvom. 
"Oprosti, ker sem tako skeptičen, ampak ni 
mi povsem jasno, kako zadeva deluje. Mis- 
lim, razumem osnovni princip, ampak fizikalno se mi 
zdi povsem nemogoč." 
Modro tetovirana oseba, ki mu je stala naproti, je zavz- 
dihnila. Navidez se ni razlikovala od običajnega člove- 
ka. Le če si dobro pogledal, se ti je morda zazdelo, da je 
po nečem drugačna. Ne zaradi tetovaž, ki so pokrivale 
ves zgornji del njenega razgaljenega telesa. Bile so osu- 
pljive kakovosti, to že, a nič takega, česar ne bi mogel 
zapaziti v kvalitetnih studijih, ki so se ukvarjali s telesni- 
mi poslikavami. Moral si napeti oči, da si zaznal drobno 
trepetanje okoli silhuete, kot bi šlo za vsiljivca v našem 
času in prostoru. Kot bi bil prilepljen čez naš svet. 
"Glej, nisem strokovnjak, ki bi razlagal delovanje ete- 
ričnega. Razen če je to ena od tvojih želja. Potem bom 
to vsekakor storil. Te pa moram opozoriti, da večine 
kozmičnih zakonov, ki uravnavajo naše bivanje, še ne 
razume nobeno bitje na tem planetu. Torej bi bila raz- 
prava povsem brezpredmetna." 
Fant je pokimal in takoj nadaljeval: 
"Dobro, koliko želja pa imam? Naši mitološki zapisi se 
okoli tega drastično razlikujejo in ne bi rad vsega zapra- 
vil po neumnosti. Pazi, še vedno mi nisi odgovoril na 
prejšnje vprašanje. zato ne povečuj števca, če ta obsta- 
ja, ker sprašujem isto stvar!" 
"Dokler imaš svetilko, mi lahko ukazuješ. Nič več, nič 
manj." 
"Torej si spravljen v svetilki? Si moja lastnina?" 
"Ne. Obstajam na drugi kozmični ravni. Svetilka je ... 
Reciva, da je kot mobilnik, s katerim me pokličeš." 
"Kul. Lahko vidim to kozmično raven?" 
"Lahko." 
Nekaj trenutkov sta stala v tišini in gledala drug druge- 
ga. Naposled je fant znova spregovoril. 
"Vau, tale kozmična raven je pa res čudovita. Ne vem, 
če jo bom lahko kdaj pozabil." 
Duh ga je vprašujoče pogledal. 
"O čem kvasiš? Saj nisi bil tam!" 
"Točno tako!" 
"Si hotel reči, naj ti jo pokažem?" 
"Ste vsi duhovi tako retardirani ali si morda poseben 
primer?" 


maronek 2012 


slednja ze 


"Najprej, po tvoji nomenklaturi nisem duh, am- 
pak džin. Tehnično spadam med duhove, ven- 
dar ne v smislu, kot ga razumeš ti. Nisem umr- 
la oseba in mislim, da je ta razloček zelo po- 
memben. Nadalje, retardiran si kvečjemu ti. 
Nisi mi ukazal, naj ti pokažem raven, samo 
vprašal si me, če lahko. In moj odgovor je po- 
vsem pravilen." 

"Krasno, zdaj me boš še na besede lovil. 
Očitno moram ravno jaz naleteti na seman- 
tičnega nacista." 

Modra postava ni skrivala nejevolje. 

"Prosim? Se ti zdi, da berem misli? Pa tudi če 
jih, in ne rečem, da jih ne, to nima absolutno 
nobene zveze s tem, da ne znaš oblikovati želje 
ali ukaza." 

"Zaboga, samo prijazen sem hotel biti!" 

"In to ti daje pravico, da si nejasen? Mar tisto 
igračo v žepu tudi vprašaš, če ti požene Angry 
Birds?" 

"Iphone ni igrača! In ja, lahko ga vprašam!" 
"Pa deluje?" 

"Jal" 

Džin ga je dobrohotno pogledal in nagnil glavo. 
"Res?" 

"No, v večini primerov," je fantu postalo nerod- 
no. "A to zdaj sploh ni važno! Recimo, da zah- 
tevam od tebe sendvič s sojinim polpetom in 
organskim namazom ..." 

Še preden je povedal do konca, se je imenova- 
ni prehrambeni artikel znašel v njegovi roki. 
"Rekel sem 'recival' in ne, da mi ga takoj daj!" 
Nadnaravno bitje je skomignilo z rameni. 

"Prej si se jezil, ker nisem izpolnil tvojega uka- 
za, zdaj se jeziš, ker sem ga. Kaj bi sploh rad?" 
"Razumel, kako za vraga se je zdaj sendvič 
znašel tukaj! Si ga pričaral? Ukradel? Kaj tret- 
jega?" 

"Džini lahko manipuliramo energijo. To menda 
veš, da sta snov in energija le pojavni obliki is- 
tega, mar ne? Toliko so vas menda že naučili 
vaši znanstveniki? Da se nekaj pojavi tu, mo- 
ram odvzeti nekje drugje. Ravnovesje mora biti 
ohranjeno." 

"Torej ... kaj? Vzameš, ne vem, energijo sonca 
in jo zmanipuliraš v molekule sendviča?" 
"Lahko bi storil to, vendar je preveč potratno. 
Enostavneje je vzeti že narejen sendvič in ga 
prestaviti v prostoru. Tale je iz delikatese kilo- 
meter stran." 

"Torej si ga ukradel?" 

"Ne, iz tvoje denarnice sem vzel dva evra in ju 
dal v blagajno. Torej sem ti ga povsem pošteno 
kupil." 

"A me zajebavaš? Če bi hotel, bi si ga kupil 
sam! Kakšno korist imam od tega, kar si sto- 
ril?" 

Modremu bitju je počasi pričelo zmanjkovati 
potrpljenja. 

"Poslušaj, poba. Hotel si sendvič. Sam veš, da 
nič na svetu ni zastonj. Poleg tega ti je bila pri- 
hranjena pot do trgovine. Skupno gledano ima 
zate dogodek pozitivno energijsko bilanco. Kot 
sem rekel, bodi pazljiv, kakšne ukaze mi daješ. 
In ja, to ti povem, ker sem dobrohoten. Večina 


ŠTORIJA IZ SVETILKE 


a 

mojih vrstnikov ni takih, tako da imaš prekleto srečo, da 
si naletel name. Lahko storim zate še kaj? Bi morda ste- 
klenico sojinega mlekca, da boš poplaknil organski ob- 
rok? Ali pa se bova nehala zafrkavati in me boš končno 
koristno uporabil?" 
Fant se je zamislil. Manipuliranje energije in snovi je fan- 
tastičen koncept, ki bi v pravih rokah lahko spremenil 
svet na bolje. Odpravil bi neenakosti v svetu in prinesel 
blagostanje - vse, kar ljudje sedaj tako pogrešajo. Dejan- 
sko je v rokah imel moč, da napravi, o čemer je lahko sa- 
mo razpravljal s podobno mislečimi. Nič več trpljenja, nič 
več onesnaževanja, le napredek in blaginja. 
Toda, kako to ubesediti? In kako pripraviti zadrteža, da bi 
sodeloval z njim, ne da se mu izmika na vsakem koraku? 
Morda je bolje, da mu zastavi še kako vprašanje. 
"Kaj bi storil, če bi ti ukazal - in ne, zdajle ti ne ukazujem, 
da to storiš, ampak samo poveš, kaj bi se zgodilo, če je 
moja želja -, da odpraviš globalno segrevanje?" 
"Če je to tvoja želja, bi to storil." 
"Na kakšen način? Kaj bi se zgodilo?" 
Džin je nekaj trenutkov razmišljal in nato pričel naštevati. 
"Pospešil bi cvetenje morja. Alge so najboljši ponor oglji- 
kovega dioksida. Posledično bi sicer izumrlo par tisoč 
ribjih vrst in krepko bi bila prizadeta pomorski promet ter 
turizem, a bi se stanje čez nekaj desetletij do neke mere 
normaliziralo. Alge bi zaradi višje vsebnosti kisika znova 
odmrle. Populacijo prežvekovalcev bi zmanjšal za četrti- 
no, verjetno s kako hitro kužno boleznijo. Seveda bi nara- 
slo število mrhovinarjev, a tudi to ni problem, ker bi od 
lakote kmalu pomrli. In ves premog bi spremenil v dia- 
mante. To je še najbolj enostavno od vsega. Z vašo nave- 
zanostjo na lesketajoč se ogljik ga ne bi več hoteli kuriti." 
"Ampak ... ampak to je vendar genocid! Mar ne moreš 
samo zbrati vseh toplogrednih plinov in jih, ne vem, za- 
lučati nekam v vesolje?" 
"Pravzaprav bi lahko, a spet ne razmišljaš niti minute 
vnaprej. Če nekaj planetu vzamem, mu moram nekaj 
vrniti! In sploh, kako je lahko reševanje problema to, da 
odvržeš smeti, nakar naj se s tem ukvarja nekdo drug? 
Čez desetletje ali tri boste spet na istem, kot ste danes." 
Fant si je moral priznati, da ima tetovirani duh prav. A 
hkrati mu je šlo na živce, da ob vsej moči, ki jo premore, 
največ napora vlaga v to, da bi se spremenilo čimmanj. 
Da mu ne bi bilo treba vložiti dela in truda. Da v resnici 
goljufa. Vse te moči dejansko ni vreden! 
V njem je pričela dozorevati misel, kako zares nekaj do- 
seči. Vendar to modremu obiskovalcu ni ušlo. 
"Poslušaj me, fant, to, kar ..." 
"Ne, ti poslušaj mene. Moja želja in ukaz je, da ..." 

... misliš, je hudo narobe. Sploh ne veš, kaj ..." 

... zamenjava vlogi. Da ti postaneš človek ..." 

... zahtevaš!" 

...in jaz džin!" 
Duh se je priklonil in svečano odvrnil: 
"Kakor želiš, gospodar." 
Svetilka je padla na tla. Fant ni bil več fant, ampak se je 
pognal na nadnaravno raven, krasno, bleščečo in polno 
zavedanja o vsem stvarstvu. Tudi o tem, kako ga popra- 
viti. A takoj zatem je začutil, kako ga nekaj vleče nazaj. 
Presenečen se je znova materializiral na istem prostoru, 
ki ga je zapustil pred nekaj trenutki. Tam je stal uglajen 
gospod srednjih let in nežno božal svetilko. 
"Torej, kje sva že ostala? Ah, ja, moja prva želja je ... 


» 


Guattro 


89 


CRTIČ DELUKS 


60SPov VOKBR PROSIM, 

" V akcijski ponudbi so količine omajene, akcijska ponudba velja od sklenitvi/podaljšanju naročniškega razmerja za storitve Mobitel za itak pakete (24 mesecev) s slomtvijo izbira NAJNAJ 7 Premium, za vse, Ki nirnate veljav vnega aneksa GSM št. 8/2005 ozroma 
GSM št. 8/2005 Povezani ali aneksa UMTS št. 14/2005 oziroma UMTS št. 14/2005 Povezani ali aneksa GSM, št, 18/2009 (24 mesecev, ki mora biti samostojen, oz. aneksa GSM št. 16/2009 Povezani (24 mesecev), Ki Mora biti samostojen ali aneksa UMTS 
št. 17/2010, ki mora biti samostojen ali aneks UMTS št, 18/2011, ki mora bili samostojen in izpol eOgfnje podjoje. Storitev Izbira NAJNAJ 7 Prefilum vključuje storitvi Mobilna TV in integral. izbira NAJNAJ 7 Prečnilum se doda itak paketom. 
kar pomeni, da ima naročnik v dobi 24 mesecev na prejetem mesečnem računu dodatnim 7€ z DOV za'nakup mobitela: Prodajna ponudba itak paketov je objavljena na wwwmobitel.si, Sika so simbolične: Cine so navedene v EUR in 
vključujejo DOV; Količine mobitelov so omejene. Telekom Slovenije, d. d., si pridržuje pravico do sprememb cen im'5Ggojev. Za več informacijo storitvah Mobitel in za ostale pogoje nakupa mobitelov po ugodpih cenah obiščite najbličj 
Telekomov center, www.mobitel.si ali pokličite Center za pomoč uporabnikomina 041 700 700 ali 080 80 00. 

